
să ne explici ce este atât de urgent. 

Rhys clipi încet. 

- Cu siguranţă, armatele invadatoare care acostează pe țărmurile 
noastre explică multe. 

- Deci ne-ai chemat ca să facem ce, mai exact? îl provocă Helion, 
rezemându-şi antebraţele de coapsele musculoase şi sclipitoare. Să 
aduni o armată unită? 

- Printre altele, spuse cu blândeţe Rhys. Noi... 

Intrarea fu aproape aceeași. 

Aproape aceeași ca în noaptea din vechea căsuţă a familiei, când 
ușa se sfărâmase și o bestie dăduse buzna înăuntru, odată cu gerul, 
şi urlase la noi. 

El nu se deranjă să aterizeze pe balcon sau cu escortele. Nu avea 
un anturaj. 

Ca un fulger, urât ca o furtună de primăvară, el se teleportă chiar 
în cameră. 

Sângele mi se răci mai mult decât gheaţa lui Kallias când Tamlin 
apăru şi zâmbi ca un lup. 

Tăcere absolută. Linişte absolută. 

Am simţit tremurul magiei alunecând prin cameră când scu- 
turile se ridicară rând pe rând în jurul tuturor Marilor Lorzi şi al 
suitei lor. Cel pe care Rhysand îl ridicase deja în jurul nostru, acum 
întărindu-se... Furia îi contura esenţa. Furia şi supărarea, chiar dacă 
partenerul meu era plictisit — indolent. 

Am încercat să afişez prudenţa rece cu care îl privea Nesta sau 
disprețul vag de pe chipul lui Mor, dar nu mi-a ieşit niciuna din două. 

Îi cunoşteam toanele, temperamentul. 

Aici era Marele Lord care sfâşiase creaturile naga; aici era Marele 
Lord care o împunsese pe Amarantha cu sabia lui Lucien şi îi sfâ- 
şiase gâtul cu dinţii. 

Toate acestea se oglindeau în ochii verzi când se uită atent la mine, 
la Rhys. Dinţii lui Tamlin erau albi precum oasele ciugulite de corbi 
când zâmbi larg. 

Thesan se ridică de pe scaun, căpitanul său rămânând așezat 
lângă el, deşi cu mâna pe sabie. 

- Nu te aşteptam, Tamlin! Thesan gesticulă cu o mână subțire 
spre însoțitorii slugarnici. Aduceţi-i un scaun Marelui Lord! 

Tamlin nu-şi luă privirea de la mine. De la noi. 

Zâmbetul îi mai pieri, fiind totuşi cumva mai neliniștitor şi 
mai urât. 

Era îmbrăcat cu obișnuita sa tunică verde -— fără coroană sau po- 
doabe. Nici urmă de altă centură în locul celei pe care i-o furasem. 

Beron spuse tărăgănat: 

- Tamlin, admit că sunt surprins să te văd aici. Tamlin continua 
să se concentreze asupra mea şi a fiecărei respiraţii. Zvonurile spun 
că acum eşti loial altcuiva. 

Tamlin îşi mută privirea, dar în jos. Spre inelul de pe degetul meu. 
Spre tatuajul care îmi împodobea mâna dreaptă, coborând sub mâ- 
neca strălucitoare de un albastru-deschis a rochiei mele. Apoi, mai 
sus, direct la coroana pe care mi-o alesesem singură. 

Nu ştiam ce să spun. Ce să fac cu trupul meu; cum să respir. 

Fără măşti, fără minciuni, fără înşelătorii. Adevărul era acum 
gol, în faţa lui. Ce făcusem de furie, minciunile pe care i le spuse- 
sem. Tărâmul şi oamenii care, din cauza mea, deveniseră vulnera- 
bili în fața Hybernului. Iar acum, că mă întorsesem la familia mea, 
la partenerul meu... 

Furia mea topită se răcise în ceva ascuțit şi fragil. 

Însoţitorii aduseră un scaun, punându-l între unul dintre fiii lui 
Beron şi anturajul lui Helion. Niciunul nu păru încântat de asta, deşi 
nu fură destul de proşti să se ferească în timp ce Tamlin se așeză. 

El nu spuse nimic. Niciun cuvânt. 

Helion flutură o mână acoperită cu cicatrice. 

- Să continuăm, aşadar! 

Thesan îşi drese vocea. Nimeni nu se uită spre el. 

Nu când Tamlin studie mâna pe care Rhys şi-o sprijinise de ge- 
nunchiul meu strălucitor. 

Practic, sila din ochii lui Tamlin clocotea. 

Nimeni, nici măcar Amarantha nu se uitase vreodată la mine cu 
o asemenea ură. 

Nu, Amarantha nu mă cunoscuse cu adevărat - ura ei fusese 
superficială, născută dintr-un trecut personal care otrăvea totul. 
Însă Tamlin... Tamlin mă cunoştea. Acum mă ura pe deplin. 

Fl deschise gura, iar eu m-am pregătit. 

— S-ar părea că trebuie să vă felicit. 

Cuvintele erau monotone şi totuşi tăioase, ca ghearele ascunse 
acum sub pielea sa aurie. 

Nu am spus nimic. 

Rhys se uită pur şi simplu în ochii lui Tamlin. Avea un chip de 
gheaţă, dincolo de care clocotea şi se zvârcolea, prin legătura dintre 
noi, o furie devastatoare. 

Dar partenerul meu se adresă lui 'Ihesan, care se aşezase pe 
scaunul său şi părea departe de a fi relaxat: 

- Putem discuta problema mai târziu. 

Tamlin spuse calm: 

- Nu vă opriți din cauza mea. 

Lumina din ochii lui Rhysand se stinse, ca şi când o mână întu- 
necată ar fi şters stelele. Dar el se rezemă de spătar, retrăgându-și 
mâna de pe genunchiul meu, ca să contureze lent, cercuri pe braţul 
de lemn al scaunului său. 

— Nu mă interesează să îmi discut planurile cu inamicii. 

Helion, din partea cealaltă a bazinului, rânji ca un leu. 

— Nu, spuse Tamlin la fel de calm, treaba ta este doar să le strici. 

Toate gândurile şi sunetele îmi ieşiră din minte. 

Cassian, Azriel şi Mor erau nemişcaţi ca moartea, furia lor ema- 
nând din ei în valuri tăcute. Dar Tamlin nu lăsă să se înţeleagă dacă 
observa sau dacă îi păsa că trei dintre cele mai periculoase persoane 
din această cameră se gândeau să îl ucidă. 

Rhys ridică din umeri, schițând un zâmbet. 

- Mi se pare o alternativă mult mai puţin distructivă decât 
războiul. 

— Şi totuşi iată-te, deoarece chiar tu l-ai început. 

Clipitul lui Rhysand fu singurul semn al confuziei lui. 

O gheară ieşi din montul lui Tamlin. 

Kallias se încordă, o mână alunecându-i spre cotiera scaunului 
lui Viviane ca şi când s-ar fi aruncat în fața lui. Dar Tamlin nu făcu 
decât să-și treacă ușor gheara pe brațul sculptat al scaunului său, 
aşa cum o făcuse odată pe pielea mea. El zâmbi ca şi când ar fi ştiut 
exact la ce m-ar fi făcut gestul să mă gândesc, dar îi spuse parte- 
nerului meu: 

- Dacă nu mi-ai fi furat mireasa în toiul nopţii, Rhysand, nu aş 
fi fost forțat să iau măsuri atât de drastice ca să o aduc înapoi. 

— Soarele strălucea când te-am părăsit, Tamlin! am spus eu încet. 

Ochii verzi se îndreptară spre mine, lucioşi și străini. El pufni 
uşor, apoi îşi îndepărtă din nou privirea. 

Mă ignora. 

- De ce eşti aici, Tamlin? întrebă Kallias. 

Gheara lui Tamlin intră adânc în lemn, chiar dacă vocea îi ră- 
mase calmă. Nu mă îndoiam că şi gestul acela era pentru mine. 

- Am schimbat accesul în teritoriile mele ca să o recapăt pe fe- 
meia pe care o iubesc de la un sadic ce se joacă cu mințile tuturor ca 
şi când ar fi jucării. Am vrut să lupt cu Hybernul — să găsesc o cale să 
evit târgul pe care l-am făcut cu regele imediat ce ea s-ar fi întors. 
Doar că Rhysand şi clica lui au transformat-o într-unul de-ai lor. Iar 
ea s-a bucurat să îmi deschidă teritoriul pentru ca Hybernul să-l 
invadeze. Toate din cauza unei dușmănii neînsemnate - a ei sau a... 
săpânului ei. 

- Nu ai dreptul să rescrii povestea, am şoptit eu. Nu ai dreptul să 
manipulezi situaţia în avantajul tău. 

Tamlin își înclină capul spre Rhys. 

- Când i-o tragi, ai sesizat sunetul slab pe care-l scoate chiar 
înainte să aibă orgasm? 

Căldura îmi înroși obrajii. Asta nu era o luptă deschisă, ci o dis- 
trugere atentă şi constantă a demnității și credibilității mele. Beron 
radia încântat, în timp ce Eris supraveghea atent. 

Rhys întoarse capul spre mine, măsurându-mă din cap până-n 
picioare. Apoi îl privi din nou pe Tamlin ca o furtună pe cale să se 
dezlănţuie. 

Azriel spuse, cu o voce mai rece ca moartea: 

- Fii atent cum vorbeşti despre Marea mea Doamnă! 

Surpriza licări în ochii lui Tamlin și apoi dispăru. Dispăru, 
înghițită de furia pură când îşi dădu seama la ce servea tatuajul de 
pe mâna mea. 

- Nu a fost suficient să-mi fii alături, nu-i aşa? Un zâmbet urât îi 
strâmbă buzele. Cândva, m-ai întrebat dacă vei fi Marea mea 
Doamnă, iar când te-am refuzat... E] râse încet. Poate că te-am subes- 
timat. De ce să serveşti în regatul meu, când poţi conduce în al lui? 

Tamlin se întoarse în sfârşit spre ceilalți Mari Lorzi adunaţi îm- 
preună cu tot alaiul lor. 

- Ei spun poveşti despre apărarea ținutului nostru şi despre 
pace. Şi totuși, ea a venit pe tărâmurile mele şi le-a expus complet 
Hybernului. Ea mi-a luat Marea Preoteasă şi i-a distrus mintea, 
după ce i-a rupt oasele de ciudă. Iar dacă vă întrebaţi ce s-a întâm- 
plat cu fată umană care s-a dus la Poalele Muntelui ca să ne salveze... 
Uitaţi-vă la masculul de lângă ea! Gândiţi-vă la ce are de câştigat — 
la ce au ei de câștigat din acest război sau din lipsa lui. Vom lupta cu 
Hybernul doar ca să ne trezim cu un Rege și o Regină a Prythianului? 
Ea şi-a dovedit ambiția şi aţi văzut cum el a fost mai mult decât 
bucuros să o servească pe Amarantha, ca să scape nevătămat. 

Am făcut un efort să nu mârâi, să nu apuc braţele scaunului și să 
urlu la el. 

Rhys râse malefic. 

- Bine jucat, Tamlin! Înveţi repede! 

Mânia îi contorsionă chipul lui Tamlin din cauza tonului supe- 
rior, dar el se întoarse spre Kallias. 

- M-aţi întrebat de ce sunt aici? Aş putea să vă întreb același lu- 
cru. El făcu semn din bărbie spre Marele Lord al Iernii, spre Viviane 

şi alți câțiva membri ai suitei lor care rămăseseră tăcuți. Vreți să-mi 
spuneți că, după ce s-a întâmplat la Poalele Muntelui, suportați să 
lucraţi cu el? 

Cu un deget, arătă spre Rhysand. 

Am vrut să-i rup degetul şi să i-l dau de mâncare lui Middergard 
Wyrm. 

Strălucirea argintie a lui Kallias se întunecă. 

Chiar şi Viviane păru să se întunece. 

- Am venit aici pentru că vrem să decidem singuri asta. 

Mor se holba întrebătoare şi tăcută la prietena ei. Viviane, pen- 
tru prima dată de când sosisem, nu se uită spre ea, ci doar la parte- 
nerul ei. 

Rhys le spuse încet, tuturor: 

- Nu am fost deloc implicat în asta. 

Ochii lui Kallias se aprinseră ca o flacără albastră. 

— Ai stat lângă tronul ei când s-a dat ordinul. 

Am urmărit, cu stomacul întors pe dos, cum pielea aurie a lui 
Rhys se albi. 

- Am încercat să o opresc. 

- Spune-le asta părinţilor celor douăzeci şi patru de copii pe care 
i-a măcelărit, zise Kallias. Spune-le că ai încercat. 

Uitasem. Uitasem de partea aceea josnică a trecutului Amaranthei. 
Se întâmplase când eram încă în Regatul Primăverii - unul dintre 
contactele lui Lucien din Regatul Iernii reuşise să trimită pe furiș 
un raport. Despre douăzeci şi patru de copii ucişi de „năpastă“. De 
Amarantha. 

Rhys îşi încordă buzele. 

— Nu trece nicio zi în care să nu-mi aduc aminte de asta, le spuse 
lui Kallias, lui Viviane şi însoţitorilor lor. Nici măcar o zi. 

Nu ştiusem. 

Cândva, în urmă cu multe luni, îmi spusese că erau amintiri pe care 
nu putea să le împărtășească - nici măcar cu mine. Presupusesem 


Regatul aripilor şi al pieirii 473 


că asta avea legătură cu ceea ce îi făcuse Amarantha, nu... şi cu ce 
fusese forțat să urmărească, să îndure, legat şi prins. 

Şi să rămână alături de Amarantha, în timp ce ea ordona uci- 
derea acelor copii... 

- Faptul că îți aminteşti, spuse Kallias, nu îi aduce înapoi, nu-i aşa? 

- Nu, zise clar Rhys. Nu îi aduce. Iar acum lupt ca să mă asigur 
că aşa ceva nu se va mai întâmpla niciodată. 

Viviane se uită când la soţul ei, când la Rhys. 

- Nu am fost de faţă la Poalele Muntelui. Dar aş vrea să aud, 
Mare Lord, cum ai încercat să o opreşti. 

Durerea îi încordă faţa. Nici ea nu reușise să prevină oroarea cât 
îşi păzise mica bucată de teritoriu. 

Rhys nu spuse nimic. 

Beron pufni. 

- În sfârşit, ai rămas fără cuvinte, Rhysand? 

Am pus o mână pe braţul lui Rhys. Nu mă îndoiam că Tamlin 
observă, dar nu îmi mai păsa. I-am spus partenerului meu, fără să 
mă deranjez să vorbesc încet: 

— Te cred. 

- Spune numele femeii care i-a zis Amaranthei numele unei alte 
fete nevinovate, ca să o ucidă şi pe ea, în loc să-şi rostească numele, 
replică Beron. 

Am blocat cuvintele şi amintirea lui Clare. 

Rhys înghiţi în sec şi eu l-am strâns mai puternic de braţ. 

Vocea îi era răguşită când îi spuse lui Kallias: 

- Când oamenii tăi s-au răsculat... 

Ei o făcuseră, mi-am amintit. Regatul Iernii se răsculase împo- 
triva Amaranthei. Iar copiii... acela fusese răspunsul Amaranthei. 
Pedeapsa ei pentru neascultare. 

- Ea a fost furioasă. A vrut să vă ucidă, Kallias. 

Viviane se albi la față. 

- Eu... am convins-o că nu i-ar fi folosit la nimic, continuă Rhys. 

- Cine ştia că un penis ar putea fi atât de convingător?! întrebă 
Beron. 

— Tată, spuse Eris în al cărui glas se simţea un avertisment. 

Cassian, Azriel, Mor şi cu mine ne-am fixat privirile asupra lui 
Beron. Niciunul dintre noi nu zâmbea. 

Poate că Eris avea să devină Mare Lord mai curând decât plănuia. 

Dar Rhys continuă să-i spună lui Kallias: 

- Ea a renunţat la ideea de a te ucide. Rebelii tăi erau morţi - am 
convins-o că asta era suficient. Credeam că povestea ajunsese la 
final. Respirația i se poticni un pic. Am aflat doar odată cu tine. 
Cred că a perceput faptul că te-am apărat ca pe un semn de aver- 
tizare - nu mi-a spus nimic. Şi m-a ţinut... închis. Am încercat să 
intru în minţile soldaţilor pe care i-a trimis, dar constrângerea ei 
asupra puterii mele a fost prea puternică încât să îi rețin şi zarurile 
erau deja aruncate. Ea... a trimis un daemati cu ei. Ca să... 

Fl ezită. Minţile copiilor fuseseră distruse. 

- Cred că a vrut să te facă să ai îndoieli în privința mea. Ca să ne 
împiedice să ne aliem vreodată împotriva ei. 

Ce trebuie să fi văzut în minţile soldaţilor... 

- Unde te-a ţinut închis? 

Întrebarea veni din partea lui Viviene, care se cuprinse cu braţele. 

Nu eram pe deplin pregătită pentru asta când Rhys spuse: 

- În dormitorul ei. 

Prietenii mei nu îşi ascunseră furia şi suferința faţă de detaliile 
pe care nu le spusese nici măcar lor. 

— Poveşti şi vorbe, zise Tamlin, întinzându-se pe scaun. Ai vreo 
dovadă? 

- Dovada... mârâi Cassian, ridicându-se pe jumătate de pe scaun, 
aripile începând să i se înfoaie. 

- Nu, interveni Rhys în timp ce Mor îl blocă pe Cassian cu un 
braţ, forțându-l să se aşeze. Jur pe viața partenerei mele! îi mai 
spuse el lui Kallias. 

În cele din urmă, îmi acoperi mâna cu a lui. 

Pentru prima dată de când îl cunoşteam, pielea lui Rhys era 
lipicioasă. 

M-am întins prin legătură, tocmai când Rhys se uită în ochii lui 
Kallias. Nu aveam cuvinte. Eram doar eu cu sufletul meu, când 
m-am lipit de scuturile lui înalte din diamant negru. 

Fl ştiuse ce l-ar fi costat venirea aici şi prezentarea noastră aşa 
cum eram. Ce ar fi trebuit să dezvăluie în afară de aripile pe care le 
prețuia atât de mult. 

Tamlin îşi dădu ochii peste cap. M-am străduit din răsputeri să 
nu îl atac şi să nu îi scot ochii. 

Dar orice ar fi citit Kallias pe chipul lui Rhys şi în cuvintele lui... 
Îl ţintui pe Tamlin cu o privire dură şi îl întrebă din nou: 

- De ce ai venit aici, Tamlin? 

Lui Tamlin îi zvâcni un muşchi al maxilarului. 

- Am venit să vă ajut să luptaţi împotriva Hybernului. 

- Pe naiba! mormăi Cassian. 

Tamlin se încruntă la el. Cassian, strângându-şi frumos aripile 
când se rezemă din nou pe scaun, îi rânji strâmb. 

- Să ne ierţi, dacă ne îndoim şi ezităm să ne împărtăşim planu- 
rile, interveni Thesan elegant. 

- Chiar dacă am informaţii despre mișcările Hybernului? 

Linişte. Tarquin, de partea cealaltă a bazinului, urmărea şi as- 
culta - ori pentru că era cel mai tânăr dintre ei, ori poate că ştia că 
avea un avantaj dacă ne lăsa să ne luptăm între noi. 

Tamlin îmi zâmbi. 

- De ce crezi că i-am invitat la mine acasă? Pe teritoriul meu? 

El mârâi încet, iar eu l-am simţit pe Rhys încordându-se când 
Tamlin îmi spuse: 

- Cândva, ţi-am spus că voi lupta împotriva tiraniei, împotriva 
unui astfel de rău. Credeai că doar tu ai reuşit să mă împiedici? 
Dinţii îi erau de un alb strălucitor. Ţi-a fost atât de ușor să-mi spui 

că sunt un monstru, în ciuda tuturor lucrurilor pe care le-am făcut 
pentru tine și familia ta. Fl rânji disprețuitor spre Nesta, care se în- 
crunta dezgustată. Totuşi, după ce ai văzut tot ce a făcut el la Poalele 
Muntelui, ţi-ai desfăcut picioarele în fața lui. Presupun că vă potri- 
viţi. S-a prostituat pentru Amarantha zeci de ani. De ce să nu fii tu 
curva lui, în schimb? 

- Ai grijă cum vorbeşti! izbucni Mor. 

Mie îmi era greu să înghit... să respir. 

Tamlin o ignoră complet și flutură o mână spre aripile lui Rhysand. 

- Uneori uit cine eşti. Acum v-aţi scos măştile sau este un alt 
şiretlic? 

- Începi să devii obositor, Tamlin! spuse Helion, sprijinindu-și 
capul într-o mână. Ceartă-te în altă parte şi lasă-ne pe noi să dis- 
cutăm despre Război! 

- V-aţi bucura cu toţii de Război, având în vedere cât de bine 
v-aţi descurcat în ultimul! 

- Nimeni nu spune că Războiul nu poate fi şi profitabil, replică 
Helion. 

Lui Tamlin i se ridică uşor buza când mârâitul său rezervat mă 
făcu să mă întreb dacă se dusese la Helion ca să-mi distrugă înţele- 
gerea cu Rhys şi dacă Helion refuzase. 

- Destul! spuse Kallias. Avem părerile noastre despre cum ar 
trebui să ne ocupăm de conflictul cu Hybernul. Privirea de gheaţă 
deveni severă când el se uită din nou la Tamlin. Eşti aici ca aliat al 
Hybernului sau al Prythianului? 

Expresia zeflemitoare se transformă într-una hotărâtă. 

- Sunt împotriva Hybernului. 

- Dovedeşte-o! îl îndemnă Helion. 

Tamlin ridică mâna şi un teanc de hârtii apăru pe mica masă de 
lângă scaunul său. 

- Tabele cu armate, muniții, depozite de otravă... Informaţii 
adunate cu atenţie în ultimele luni. 

Toate acestea îmi erau adresate, pentru că refuzam să îmi plec 
capul. Din cauză că stăteam atât de dreaptă, simţeam dureri de am- 
bele părţi ale coloanei vertebrale. 

— Pe cât de nobil pare, continuă Helion, cine poate spune că in- 
formaţiile sunt corecte sau că nu eşti agentul Hybernului şi că nu 
încerci să ne păcăleşti? 

- Cine poate să garanteze că Rhysand şi acoliţii lui nu sunt 
agenţii Hybernului şi că toate astea nu sunt decât un şiretlic pentru 
a te face să cedezi fără să îţi dai seama? 

- Doar nu vorbeşti serios, şopti Nesta. Mor îi aruncă surorii mele 
o privire ca şi când ar fi asigurat-o că el era serios. 

- Dacă trebuie să ne aliem împotriva Hybernului, te descurci de 
minune să ne convingi să nu ne aliem, Tamlin, zise 'Thesan. 

- Eu doar vă avertizez că ei ar putea să pretindă că sunt sinceri 
şi prietenoși, dar asta nu schimbă faptul că el i-a încălzit patul 
Amaranthei timp de cincizeci de ani şi că a lucrat împotriva ei doar 
când lucrurile păreau să se schimbe. Vă avertizez că în timp ce pre- 
tinde că propriul oraş i-a fost atacat de Hybern, ei au scăpat remar- 
cabil de bine - ca şi când ar fi anticipat atacul. Să nu credeţi că nu ar 
sacrifica nişte clădiri şi spiriduși de rang inferior ca să vă atragă în- 
tr-o alianţă, ca să vă facă să credeţi că aveţi un dușman comun. De 
ce doar Regatul Nopţii a dat de ştire despre atacul asupra Adriatei şi 
de ce au fost singurii care au sosit la timp ca să o facă pe salvatorii? 

- Ei au primit vestea, interveni Varian calm, deoarece eu i-am 
avertizat. 

Surprins, Tarquin întoarse capul spre vărul său, cu sprâncenele 
ridicate. 

- Poate că şi tu lucrezi cu ei, îi spuse Tamlin Prințului Adriatei. 
La urma urmei, ești următorul la tron. 

- Eşti nebun, i-am şoptit lui Tamlin când Varian îşi dezgoli dinţii. 
Tu auzi ce spui? Am arătat spre Nesta. Hybernul le-a transformat pe 
surorile mele în Fae după ce cățeaua ta de preoteasă le-a vândut! 

- Poate că Rhysand îi controla deja mintea lui Ianthe. Şi ce trage- 
die este să rămână tinere şi frumoase? Eşti o actriţă bună - sunt 
sigur că e o trăsătură de familie. 

Nesta râse încet. 

- Dacă vrei să dai vina pe cineva pentru toate astea, îi spuse ea 
lui Tamlin, poate că ar trebui să te uiţi mai întâi în oglindă. 

Tamlin mârâi la ea. 

- Ai grijă! mârâi şi Cassian la rândul său. 

Tamlin se uită între sora mea şi Cassian, privirea zăbovindu-i 
asupra aripilor lui Cassian, strânse la spate, şi pufni. 

— Se pare că şi alte preferinţe sunt trăsături ale familiei Archeron. 

Puterea mea începu să vuiască — era un monstru ce se ridica, 
trezindu-se. 

- Ce vrei? i-am spus eu printre dinţi. O scuză? Să mă târăsc 
înapoi în patul tău şi să pretind că sunt o soție drăguță? 

- De ce aş vrea înapoi o stricată? 

Obrajii mi se încălziră. 

- În clipa în care l-ai lăsat să ţi-o tragă ca un... mârâi Tamlin. 

O clipă, scuipă cuvintele pe unde colții i se alungiră. 

Şi apoi se opriră. 

Tamlin încetă pur şi simplu să mai emită sunete. Închise gura, o 
deschise... încercă din nou. 

Nu se auzi niciun sunet, nici măcar un mârâit. 

Rhysand nu zâmbi şi nu afişă niciun licăr de amuzament batjo- 
coritor când își rezemă capul de spătarul scaunului. 

- Expresia unui peşte cu gura deschisă te prinde bine, Tamlin. 

Ceilalţi, care urmăriseră totul cu dispreţ, amuzament şi plictis, 
se întoarseră acum spre partenerul meu cu o urmă de frică în pri- 
vire când își dădură seama cine şi ce se afla mai exact printre ei. 

Erau şi nu erau fraţi. Tamlin era un Mare Lord, la fel de puternic 
precum oricare dintre ei. 

Cu excepţia celui de lângă mine. Rhys era atât de diferit de ei, tot 
aşa cum erau oamenii de Fae. 

Uneori, ei uitau cât de adânc era puţul puterii şi ce fel de putere 
avea Rhys. 

Dar când Rhysand îl lăsă pe Tamlin fără voce, își aduseră aminte. 


CAPITOLUL 


45 


Numai prietenii mei nu părură surprinşi. 

Ochii lui Tamlin erau o flacără verde, lumina aurie licărind în 
jurul său când magia lui căută să scape de sub controlul lui Rhysand. 
Când el încercă de nenumărate ori să vorbească. 

- Dacă vrei o dovadă că nu complotăm cu Hybernul, gândeşte-te 
la faptul că ar fi mai rapid să intru în minţile voastre şi să vă oblig să 
faceţi ce vreau eu. 

Doar Beron fu destul de prost, încât să se arate sfidător. Eris 
doar își înclina corpul pe scaun, blocând calea spre mama lui. 

- Şi totuşi, iată-mă! continuă Rhysand, fără să se catadicsească 
să îi arunce o privire lui Beron. lată-ne pe toți! 

Linişte absolută. 

Apoi, Tarquin, tăcut şi atent, îşi drese vocea. 

Am aşteptat lovitura care ne-ar fi condamnat cu siguranță. Noi 
eram hoţii — îl înşelaserăm, veniserăm în casa lui în pace şi furase- 
răm de la el; noi intraserăm în minţile lor, să ne asigurăm reuşita. 

Tarquin ne spuse mie şi lui Rhysand: 

- În ciuda avertismentului nesancţionat al lui Varian... El se 
încruntă la vărul său, care nici măcar nu părea să regrete. Aţi fost sin- 
gurii care au venit să ne ajute. Singurii. Şi totuși, nu aţi cerut nimic în 
schimb. De ce? 

Rhys întrebă un pic răgușit: 

— Nu asta fac prietenii? 

O propunere subtilă şi tăcută. 

Tarquin îl studie. Apoi se uită la mine şi la ceilalți. 

- Anulez rubinele de sânge. Să nu ne mai fim datori unii altora. 

— Nu te aştepta ca Amren să-l returneze pe al ei, mormăi Cassian. 
S-a ataşat de el. 

Aş fi putut jura că Varian schiţă un zâmbet. 

Dar Rhys se întoarse cu faţa spre Tamlin, a cărui gură rămase 
închisă. Ochii îi erau încă vineţii. Iar partenerul meu îi spuse: 

- Cred că vei lupta pentru Prythian. 

Kallias nu părea prea convins. Nici Helion. 

Rhys îşi retrase vraja care îi sugruma vocea lui Tamlin. Mi-am 
dat seama doar din cauza mârâitului slab pe care îl scoase, fără să 
mai încerce să atace sau să vorbească. 

- Vine Războiul, declară Rhysand. Nu mă interesează să-mi risi- 
pesc energia certându-ne între noi. 

Era bărbatul — masculul cel înţelept. Reţinerea lui, alegerea cuvin- 
telor... Toate înfățișau un portret atent al rațiunii şi al puterii. Dar 
Rhysand... Ştiam că vorbea serios. Chiar dacă Tamlin fusese impli- 
cat în uciderea familiei lui, chiar dacă el îşi jucase rolul în Hybern... 
Pentru patria noastră, pentru Prythian, avea să treacă peste astea. 
Era un sacrificiu care nu ar fi rănit pe nimeni în afară de el. 

Dar Beron spuse: 

- Poate că eşti înclinat să-l crezi, Rhysand, dar în calitate de per- 
soană care împarte una dintre graniţe cu regatul lui, nu sunt atât de 
uşor de convins. El se uită crispat. Poate că fiul meu neascultător 
poate lămuri lucrurile. Unde este, mă rog? 

Până şi Tamlin se uită spre noi... spre mine. 

— Ajută la păzirea oraşului nostru, fu tot ce am spus şi nu era 
tocmai o minciună. 

Eris pufni şi o studie pe Nesta, care îl fixă cu o privire dură. 

- Păcat că nu aţi adus-o pe cealaltă soră! Am auzit că partenera 
fratelui mai mic este o frumuseţe. 

Dacă ştiau că Elain era partenera lui Lucien... Acum exista o altă 
cale, mi-am dat îngrozită seama. O altă cale de a-l ataca pe fratele 
mai mic pe care îl urau atât de mult şi atât de nejustificat. Târgul lui 
Eris cu noi nu inclusese protecţia lui Lucien. Gura mi se uscă. 

- Ce-ţi mai place să te auzi vorbind, Eris! replică lin Mor. Este 
bine de ştiut că unele lucruri nu se schimbă de-a lungul secolelor! 

Cuvintele îl făcură pe Eris să zâmbească, joaca lor prudentă cum 
că nu se văzuseră de mulți ani. 

— Este bine de ştiut că, după cinci sute de ani, tot te mai îmbraci ca 
o curvă. 

Într-o clipă, Azriel stătea jos. 

În următoarea, trecuse prin scutul lui Eris cu o flacără de lumină 
albastră şi îl aruncase în spate, lemnul spulberându-se sub ei. 

- Rahat! spuse Cassian şi ajunse imediat acolo... dar întâlni un 
zid albastru. 

Azriel se închisese cu el înăuntru şi, când îl apucă pe Eris de gât 
cu mâinile pline de cicatrice, Rhys spuse: 

- Destul! 

Azriel îl strânse, Eris zbătându-se sub el. Nu era o luptă fizică - 
fusese interzisă, dar Azriel, cu puterea pe care i-o dădeau umbrele... 

- Ajunge, Azriel! ordonă Rhys. Poate că umbrele care alunecau 
şi se răsuceau în jurul Îmblânzitorului Umbrelor îl ascundeau de 
furia magiei de legare. Ceilalţi nu interveniră, ca şi când s-ar fi în- 
trebat acelaşi lucru. 

Azriel îşi lăsă genunchiul — cu toată greutatea - în stomacul lui 
Eris. El nu scoase nicio vorbă când îl lăsă pe Eris fără aer. Flăcările 
lui Beron loviră scutul albastru de nenumărate ori, dar focul ricoşă 
şi sfârâi pe apă, iar cele rămase fură sfâșiate de umbre. 

- Cheamă-ţi liliacul imens! îi ordonă Beron lui Rhys. 

Rhys se bucura de situaţie, cu sau fără înţelegerea cu Eris — ar fi 
putut să-i pună capăt în câteva secunde. El îmi aruncă o privire ca 
şi când mi-ar fi spus asta şi ca să mă invite. 

M-am ridicat în picioare cu genunchii surprinzător de fermi. 

I-am simţit pe toţi încordaţi; am simţit privirea lui Tamlin ca pe 
un fier înroşit când m-am îndreptat spre Îmblânzitorul Umbrelor, 
rochia mea strălucitoare foşnind pe podeaua din spatele meu; când 
am atins cu o mână tatuată curbura scutului dur și aproape invizibil, 
am spus: 

- Haide, Azriel! 

Azriel se opri. 

Eris gâfâi când mâinile cicatrizate se relaxară şi Azriel își întoarse 
capul spre mine... furia rece de pe chipul său ţintuindu-mă pe loc. 

Dar, dincolo de ea, aproape că am văzut imaginile care îl bântu- 
iau: mâna pe care Mor i-o respinsese, suspinele şi chipul aiurit când 
țipase la Rhys. 

Iar acum, în spatele nostru, Mor tremura pe scaun. Era palidă şi 
tremura. 

Eu i-am oferit o mâna lui Azriel. 

- Haide să stai lângă mine! 

Nesta se mutase deja pe scaunul ei, iar lângă mine apăru un 
scaun liber. 

Nu mi-am lăsat mâna să-mi tremure cât am ţinut-o întinsă şi am 
aşteptat. 

Azriel îşi îndreptă privirea spre Eris, fiul Marelui Lord care gâ- 
fâia sub el, iar Îmblânzitorul Umbrelor se aplecă să-i şoptească la 
ureche ceva care îl făcu pe Eris să devină şi mai palid. 

Dar scutul cobori şi umbrele dispărură în lumina soarelui. 

Beron lovi doar ca focul său să ricoşeze din bariera mea dură. 
Mi-am ridicat privirea spre Marele Lord al Toamnei. 

- Asta a fost a doua oară când v-am salvat pielea. Credeam că 
v-aţi săturat să fiţi umiliți. 

Helion râse, dar eu mi-am îndreptat din nou atenţia către Azriel, 
care mă apucă de mâna întinsă şi se ridică. I-am simțit asprimea 
cicatricelor pe degete, dar pielea lui era ca gheaţa pură. 

Mor deschise gura ca să-i spună ceva lui Azriel, dar Cassian îi atinse 
genunchiul gol şi scutură din cap. L-am condus pe Îmblânzitorul Um- 
brelor spre scaunul liber de lângă mine şi apoi m-am dus singură la 
masă ca să-i torn un pahar cu vin. 

Nimeni nu vorbi înainte să i-l ofer şi să mă aşez. 

- Ei sunt familia mea, le-am spus celor de faţă, vădit miraţi că îl 
servisem. 

Tamlin doar scutură dezgustat din cap şi, într-un final, își retrase 
ghearele. Dar i-am întâlnit privirea înfuriată a lui Eris, vocea fiin- 
du-mi la fel de rece precum chipul lui Azriel când am spus: 

- Nu-mi pasă dacă suntem aliaţi în Războiul acesta. Dacă îmi 
mai insulţi prietena, nu îl voi mai opri data viitoare! 

Doar Eris ştia cât de departe ar fi mers alianţa şi ce informaţii ar 
fi putut condamna întâlnirea asta dacă vreuna dintre părți le-ar fi 
dezvăluit. Informaţii care i-ar fi putut aduce moartea de mâna 
tatălui său. 

Mor continua să se holbeze la Azriel, în timp ce acesta refuza să 
se uite la ea şi să facă altceva în afară de a-i arunca lui Eris acea pri- 
vire ucigătoare. 

Eris, în mod înţelept, îşi feri privirea şi spuse: 

- Scuze, Morrigan! 

Tatăl lui rămase chiar uimit auzind cuvintele. Dar ceva asemă- 
nător aprobării străluci pe chipul mamei sale când fiul ei cel mare se 
aşeză din nou. 

Thesan îşi masă tâmplele. 

— Asta nu prevesteşte nimic bun. 

Dar Helion rânji la suita lui, sprijinindu-şi un picior peste celă- 
lalt şi expunându-şi coapsele puternice şi lucioase. 

— Se pare că îmi datoraţi zece mărci de aur. 

Părea că nu eram singurii care făcuseră pariuri, chiar dacă nimeni 
din anturajul lui Helion nu-i răspunse zâmbetului său batjocoritor. 

Helion flutură o mână, iar teancul de hârtii întocmite de Tamlin 
zbură spre el pe un vânt-fantomă. Cu un pocnet de degete — pătate 
de cicatricele cauzate de mânuirea sabiei — alte teancuri apărură în 
faţa fiecărui scaun din cameră, inclusiv al meu. 

- Copii, spuse el fără să-şi ridice privirea în timp ce frunzări 
documentele. 

Era un truc util pentru un mascul a cărui comoară nu era aurul, 
ci cunoaşterea. 

Nimeni nu făcu nicio mişcare ca să atingă paginile din fața 
noastră. 

Helion ţâţâi. 

- Dacă toate astea sunt adevărate, anunţă el, iar Tamlin mârâi la 
tonul arogant, atunci sugerez două lucruri: în primul rând, distru- 
gerea depozitelor secrete de otravă ale Hybernului. Nu vom rezista 
mult timp dacă le-au transformat în atât de multe arme uşor adap- 
tabile. Merită riscul de a le distruge. 

Kalias ridică o sprânceană. 

- Cum sugerezi să o facem? 

- Ne vom ocupa noi de asta, se oferi Tarquin. Varian dădu apro- 
bator din cap. Le suntem datori pentru Adriata. 

- Nu este nevoie, zise Thesan. 

Cu toţii ne-am uitat la el. Chiar şi Tamlin. Marele Lord al 
Dimineţii îşi împreună mâinile în poală. 

- Un maestru arămar de-al meu așteaptă de câteva ore. Aş vrea 
ca ea să ni se alăture acum. 

Înainte ca vreunul dintre noi să poată răspunde, o femelă Mare 
Spiriduş apăru la marginea cercului nostru şi făcu atât de rapid o 
plecăciune, că abia i-am putut zări pielea măslinie și părul negru, 
lung şi mătăsos. Purta haine asemănătoare cu cele ale lui Thesan, 
mânecile îi fuseseră suflecate până la antebraţe, iar tunica desche- 
iată la piept. Iar mâna ei... 

Am presupus cine era înainte să se ridice. Mâna ei dreaptă era din 
aur solid, mecanică. Așa cum era ochiul lui Lucien. Țăcănea şi zbâr- 
nâia, atrăgând privirea tuturor nemuritorilor din cameră când se în- 
toarse spre Marele ei Lord. Thesan o întâmpină zâmbind cu căldură. 

Dar chipul ei... M-am întrebat dacă Amren își modelase trăsă- 
turile după cineva asemănător când își asumase trupul de Fac: bărbia 
ascuţită, obrajii rotunzi şi ochii oblici şi uluitori. Dar în timp ce ai lui 
Amren aveau acea culoare argintie nefirească, ai femelei erau negri 
ca onixul. Şi conștienți... pe deplin conștienți că ne uitam uimiţi la 
mâna ei în momentul sosirii acesteia — când i se adresă lui Thesan: 

— Stăpâne! 

Thesan gesticulă spre femela care stătea mândră în fața grupului. 

- Nuan este cel mai priceput meşteşugar al meu. 

Rhys se rezemă de spătar, ridicând din sprâncene în semn de 
recunoaștere a numelui și făcu semn din bărbie spre Beron şi Fris. 

— S-ar putea să o cunoşti drept cea care i-a oferit fiului tău neas- 
cultător, cum îi spui tu, abilitatea de a-și folosi ochiul stâng după ce 
Amarantha i l-a scos. 

Nuan dădu o dată din cap în semn de confirmare, strângând din 
buze când se uită la familia lui Lucien. Nici măcar nu se întoarse 
spre Tamlin, iar el cu siguranţă nu se deranjă să o recunoască, indi- 
ferent de trecutul dintre ei, de prietenul lor comun. 

— Şi ce legătură are asta cu otrava? întrebă Helion. 

Iubitul lui Thesan clocoti la tonul Marelui Lord al Zilei, dar o 
privire din partea lui Thesan îl făcu pe mascul să se relaxeze. 

Nuan se întoarse, părul negru alunecându-i peste un umăr când 
îl studie pe Helion şi nu păru impresionată. 

- Deoarece am găsit o soluție pentru asta. 

Thesan flutură o mână. 

- Am auzit zvonuri despre folosirea otrăvii în război, cum că ar 
fi fost folosită în atacul asupra orașului tău, Rhysand! M-am gândit 
să studiez problema înainte să devină o slăbiciune fatală pentru noi 

toţi. El dădu din cap spre Nuan. În afară de măiestria ei neîntrecută, 
este o alchimistă pricepută. 

Nuan îşi încrucişă braţele, soarele strălucind din mâna ei de 
metal. 

- Mulțumită mostrelor obţinute după atacul Velarisului, am reu- 
şit să creez un... fel de antidot. 

- Cum de ai obținut mostrele? întrebă Cassian. 

Nuan roşi. 

— Am auzit zvonurile şi am presupus că Lucien Venserra va locui 
acolo după... ce s-a întâmplat. Ea încă nu se uită la Tamlin, care 
rămase tăcut şi gânditor. Am reuşit să-l contactez în urmă cu câteva 
zile şi i-am cerut să-mi trimită mostrele. El a făcut-o şi nu v-a co- 
municat, îi spuse ea repede lui Rhysand, deoarece nu voia să vă dea 
speranțe. Nu înainte să găsesc soluţia. 

Nu era de mirare că fusese atât de nerăbdător să se ducă singur 
prin Velaris în ziua în care plecase să ne ajute cu cercetarea. I-am 
aruncat o privire lui Rhys. „Se pare că Lucien încă mai poate s-o 
facă pe vulpoiul.“ 

Rhys nu se uită la mine, deşi buzele îi zvâcniră când îmi răspunse: 
„Într-adevăr“. 

Nuan continuă: 

- Mama ne-a oferit tot ce avem nevoie pe pământul acesta, deci 
nu a trebuit decât să găsim exact ce ne-a dat în Prythian ca să com- 
batem un material din Hybern capabil să ne anuleze puterile. 

Helion se mișcă nerăbdător, materialul alb şi strălucitor alune- 
cându-i pe pieptul musculos. 

Thesan simţi şi el acea nerăbdare şi spuse: 

- Nuan a reuşit să creeze repede o pulbere pe care să o înghițim 
odată cu băutura sau cu mâncarea, cum dorim. Ne oferă imunitate 
în faţa otrăvii. În trei dintre orașele mele, lucrătorii deja o produc în 
cantități mari, ca să o ofere armatelor noastre unite. 

Chiar şi Rhys păru impresionat de fapta ascunsă și de dezvăluiri. 
„Mă mir că nu ai avut şi tu ceva important de dezvăluit“, i-am spus 
eu prin legătură. 

„Frumoasă și crudă Mare Doamnă, zise el mieros, ochii sclipindu-i. 

- Dar cum rămâne cu obiectele făcute din otravă? întrebă Tarquin. 
În luptă, au avut mănuși cu care să distrugă scuturile. El făcu semn 
din bărbie spre Rhys. Şi când ţi-au atacat oraşul. 

- Împotriva acestui lucru, spuse Nuan, doar istețimea vă prote- 
jează. Ea nu îşi luă privirea de la Tarquin, iar el se îndreptă, ca şi 
când gestul l-ar fi surprins. Substanţa pe care am creat-o vă va pro- 
teja doar puterile, ca să nu fie anulate de otravă. Poate dacă veți fi 
străpunși de o armă unsă cu otravă, substanţa din organism îi va 
respinge efectul. 

Se lăsă tăcerea. 

- Şi ar trebui să avem încredere în tine - se uită la Thesan, apoi 
la Nuan - cu... substanţa pe care trebuie să o înghițim orbește, 
spuse Beron. 

- Ai prefera să înfrunţi Hybernul fără nicio putere? întrebă 
Thesan. Maeștrii mei alchimiști şi meșteșugarii nu sunt proşti. 

— Nu, spuse Beron încruntându-se, dar de unde a venit ea? Cine 
eşti tu? Ultima întrebare îi era adresată lui Nuan. 

- Sunt fiica a doi Mari Spiriduşi din Xian, care s-au mutat aici ca 
să le ofere copilului lor o viaţă mai bună, dacă asta vrei să ştii, răs- 
punse ferm Nuan. 

- Ce importanţă are asta? îl întrebă Helion pe Beron. 

Beron ridică din umeri. 

- Dacă familia ei este din Xian, şi mă văd nevoit să îți amintesc 
faptul că tărâmul a luptat pentru Loialişti, atunci ale cui interese le 
apără ea? 

Ochii lui Helion, de culoarea chihlimbarului, străluciră. 

Thesan interveni brusc: 

- Trebuie să-ţi amintesc, Beron, că şi mama mea era din Xian. Şi 
majoritatea celor din regatul meu. Ai grijă ce spui! 

Înainte ca Beron să-i poată şuiera un răspuns, cu bărbia ridicată, 
Nuan îi spuse Lordului Toamnei: 

- Sunt un copil al Prythianului. M-am născut aici, pe tărâmul 
acesta, la fel ca fiii tăi. 

Chipul lui Beron se întunecă. 

- Ai grijă cum vorbeşti, fato! 

- Nu trebuie să aibă grijă de nimic, am intervenit eu. Nu când o 
insulţi. M-am uitat la alchimistă. Eu voi lua antidotul tău. 

Beron își dădu ochii peste cap, dar Eris spuse: — Tată! 

Beron ridică o sprânceană. 

- Ai ceva de adăugat? 

Eris nu tresări, dar păru să îşi aleagă foarte atent cuvintele. 

- Am văzut efectele otrăvii. El dădu din cap spre mine. Într-ade- 
văr, ne face incapabili să ne folosim puterile. Dacă este folosită îm- 
potriva noastră în război sau după aceea... 

- Dacă va fi folosită, o vom înfrunta. Nu am de gând să îmi risc 
poporul sau familia ca să testez o teorie. 

- Nu este o teorie, spuse Nuan, mâna mecanică țăcănind și vå- 
jâind când şi-o strânse în pumn. Nu aş fi venit dacă nu aş fi verificat 
totul până la ultimul detaliu. 

Era o femelă mândră şi muncitoare. 

- O voi lua eu, zise Eris. 

Nu îl mai auzisem niciodată rostind ceva atât de... amabil. Până 
şi Mor clipi când îl auzi. 

Beron îşi studie fiul cu o atenţie care făcu o mică parte din mine 
să se întrebe dacă Eris ar fi ajuns un mascul bun, în cazul în care ar 
fi avut alt tată. Dacă mai pândea vreunul pe acolo, în ciuda secolelor 
de otravă. 

Deoarece Eris... Oare cum fusese pentru el la Poalele Muntelui? 
Ce jocuri jucase... ce îndurase? Prins timp de patruzeci şi nouă de 

ani... Mă îndoiam că ar fi riscat să se mai întâmple un asemenea lu- 
cru, chiar dacă asta l-ar fi făcut să nu mai fie în tabăra tatălui său - 
sau poate tocmai din motivul acesta. 

- Nu, nu o vei face! zise simplu Beron. Deşi sunt sigur că frații 
tăi vor regreta să audă aşa ceva. 

Într-adevăr, ceilalți păreau mai degrabă descurajați că prima lor 
piedică spre tron nu era pe cale să-și rişte viața încercând soluția 
lui Nuan. 

Rhys spuse categoric: 

- Atunci, nu o lua. O voi face eu. Tot regatul meu o va face, la fel 
şi armata mea, spuse el şi dădu recunoscător din cap spre Nuan. 

Thesan făcu la fel, mulțumindu-i şi spunându-i să plece, iar 
maestrul meşteșugar mai făcu o plecăciune şi plecă. 

- Măcar ai o armată căreia să i-o dai, spuse cu blândeţe Tamlin, 
rupând tăcerea. El îmi zâmbi. Deşi poate că asta făcea parte din 
plan. Să-mi anulezi armata, ca a ta să-i ia locul. Sau ai făcut-o doar 
ca să-mi vezi poporul suferind? 

Tâmpla dreaptă începu să-mi zvâcnească din cauza unei dureri 
de cap. 

Ghearele îi ieşiră din nou prin monturi. 

- Cu siguranţă, ai ştiut că îmi vei lăsa poporul lipsit de apărare 
în faţa Hybernului atunci când mi-ai întors armata împotrivă. 

Nu am spus nimic. Nici măcar când mi-am alungat imaginile 
din minte. 

— Ai pregătit căderea regatului meu, spuse Tamlin cu un calm 
veninos. Şi a căzut. Mai ştii satele în a căror reconstrucţie voiai atât 
de mult să te implici? Acum sunt doar cenuşă. 

Am ignorat şi asta. El spusese că aveau să rămână neatinse, că 
Hybernul promisese... 

— Şi câtă vreme aţi făcut antidoturi şi v-aţi prezentat drept salva- 
tori, eu mi-am adunat armata, recâștigând încrederea și numărul 

soldaţilor. Am încercat să îmi adun poporul în est, unde Hybernul 
încă nu a mărșăluit. 

— Deci nu vei lua antidotul, zise Nesta sec. 

Tamlin o ignoră, chiar dacă ghearele îi intrară în cotiera scau- 
nului. Dar eu credeam că îşi mutase cât mai mulți oameni posibil 
spre marginea estică a teritoriului. O spusese cu mult înainte să mă 
întorc acasă. 

Thesan îşi drese vocea şi îi zise lui Helion: 

- Ai spus că ai două sugestii bazate pe informaţiile analizate. 

Helion ridică din umeri, soarele strălucind în broderia cu fir de 
aur a tunicii lui. 

- Într-adevăr, chiar dacă se pare că Tamlin mi-a luat-o deja 
înainte. Regatul Primăverii trebuie evacuat. Își îndreptă privirea de 
chihlimbar între Tarquin și Beron. Cu siguranţă, vecinii din nord îi 
vor primi. 

Beron strâmbă din buze. 

— Nu avem resurse pentru aşa ceva. 

- Corect, spuse Viviane, deoarece toţi sunt ocupați să-ţi lustru- 
iască bijuteriile din cufăr. 

Beron îi aruncă o privire urâtă care îl făcu pe Kallias să se 
încordeze. 

— Soţiile sunt invitate din politeţe, nu pe post de consultante. 

Ochii de safir ai lui Viviane se aprinseră, ca şi când ar fi fost 
loviți de fulger. 

- Dacă războiul va decurge prost, vom sângera lângă voi, deci 
cred că avem tot dreptul să ne spunem părerea. 

- Hybernul va face lucruri mult mai rele decât să vă ucidă, spuse 
calm Beron. Mai ales unei creaturi tinere şi drăguţe ca tine. 

Mârâitul lui Kallias făcu apa din bazin să se unduiască, urmat 
apoi de cel al lui Mor. 

Beron schiță un zâmbet. 

- Doar trei dintre noi am fost prezenți la ultimul război. Fl făcu 
semn din cap spre Rhys şi Helion, al cărui chip se întunecă. Ce le-au 
făcut Hybernul și Loialiştii femelelor capturate în taberele lor de 
război nu se uită uşor. Şi nici ce le-au rezervat femelelor Mari 
Spiriduşi care ori au luptat pentru oameni, ori aveau rude care au 
făcut-o. Fl puse o mână grea pe brațul prea subțire al soției lui. Cele 
două surori ale ei au tras de timp pentru ca ea să fugă atunci când 
armata Hybernului le-a atacat teritoriile. Cele două doamne nu au 
mai ieşit din tabăra de război. 

Helion îl urmărea atent pe Beron, privirea clocotindu-i de reproș. 

Doamna Regatului Toamnei continuă să se concetreze asupra 
bazinului. Orice urmă de culoare îi dispăru de pe chip. Mi-am 
amintit de Dagdan şi de Brannagh... și de cadavrele acelor oameni, 
de ceea ce le făcuseră înainte și după ce muriseră. 

— Îţi vom primi poporul, i se adresă Tarquin încet lui Tamlin. Indi- 
ferent de relaţia ta cu Hybernul... poporul tău este nevinovat. Teri- 
toriul meu este suficient de vast. Îi vom primi pe toți, dacă trebuie. 

Singurul semn de confirmare şi recunoştinţă din partea lui 
Tamlin fu o mișcare rapidă a capului. 

- Deci Regatele Sezoanelor se vor transforma în osuare şi hos- 
teluri, în timp ce Regatele Solare vor rămâne neatinse aici, în nord? 
întrebă Beron. 

- Hybernul şi-a concentrat eforturile în jumătatea sudică, zise 
Rhys. Ca să fie mai aproape de zid şi de teritoriile umane. 

Auzind asta, Nesta şi cu mine ne-am privit reciproc. 

Rhys continuă: 

- De ce să te deranjezi să treci prin clima nordică - prin teri- 
toriile spiridușilor de pe continent, când ai putea revendica Sudul 
ca să-l foloseşti pentru a ajunge direct pe tărâmurile oamenilor de 
pe continent? 

— Şi crezi că armatele oamenilor de acolo se vor supune 
Hybernului? întrebă 'Thesan. 

- Reginele lor ne-au trădat, spuse Nesta. Ea își ridică bărbia, calmă 
ca un emisar. Pentru darul nemuririi, reginele umane vor permite 
Hybernului să elimine orice rezistență. Ar putea foarte bine să îi 
predea controlul armatelor. Nesta se uită când la mine, când la Rhys. 
Unde se duc oamenii de pe insula noastră? Nu îi putem evacua pe 
continent și, cu zidul intact... Oricum mulţi ar prefera să rişte să 
aştepte decât să treacă de partea cealaltă a zidului. 

- Soarta oamenilor de sub zid, interveni Beron, nu ne priveşte. Mai 
ales când este vorba de o bucată de pământ fără regină și armată. 

- Mă priveşte pe mine, am spus eu, iar vocea nu fu a lui Feyre 
care pleca la vânătoare sau a lui Feyre, Distrugătoarea Blestemului, 
ci a lui Feyre, Marea Doamnă. Oamenii sunt aproape lipsiţi de apă- 
rare în fața speciei noastre. 

- Atunci du-te şi risipeşte-ţi soldaţii apărându-i! spuse Beron. 
Eu nu îmi voi trimite armata ca să protejez sclavii! 

Sângele mi se încălzi şi am inspirat ca să îl răcesc, ca să răcesc 
magia care trosni din cauza insultei. Degeaba. Dacă era într-adevăr 
imposibil să îi fac pe toți să se alieze împotriva Hybernului... 

- Eşti un laş, i-am şoptit eu Marelui Lord al Toamnei. 

Până şi Rhys se încordă. 

- Acelaşi lucru s-ar putea spune despre tine, zise Beron pur şi 
simplu. 

Stomacul mi se agită. 

- Nu trebuie să mă justific în faţa ta. 

- În faţa mea, nu. Poate în faţa rudelor acelei fete, însă şi ele sunt 
moarte, nu-i aşa? Măcelărite şi arse în propriile paturi. E ciudat 
cum cauţi acum să-i aperi pe oameni, după ce ai fost atât de bucu- 
roasă să îi sacrifici ca să te salvezi. 

Palmele mi se încălziră ca şi când doi sori s-ar fi născut şi s-ar fi 
rotit sub ele. „Uşor, spuse mieros Rhys. Este un bătrân ţâfnos.“ 

Dar eu abia auzeam cuvintele din spatele imaginilor amestecate: 
corpul mutilat şi țintuit de zid al lui Clare; cenușa casei familiei 

Beddor pătând zăpada ca o umbră; zâmbetul Attorului când mă 
aruncase pe holurile de piatră de la Poalele Muntelui... 

— Aşa cum a spus doamna mea, rosti tărăgănat Rhys, ea nu tre- 
buie să se explice în fața ta. 

Beron se rezemă de spătar. 

- Atunci, presupun că nici eu nu trebuie să-mi explic motivațiile. 

Rhys ridică o sprânceană. 

- Lăsând la o parte generozitatea ta uluitoare, te vei alătura ar- 
matei noastre? 

- Nu am luat încă o hotărâre. 

Eris îndrăzni să îi arunce tatălui său o privire aproape mustră- 
toare. De teamă sau, probabil, din cauza a ceea ce însemna refuzul 
acela pentru alianța noastră secretă; nu-mi dădeam seama. 

- Durează să aduni o armată, spuse Cassian. Nu îţi permiţi luxul 
de a sta degeaba. Trebuie să îţi aduni acum soldaţii. 

Beron rânji dispreţuitor. 

- Nu primesc ordine de la bastarzi sau spiriduși de rang inferior. 

Inima îmi bătea atât de puternic, încât îmi auzeam pulsul în tot 
corpul, simţindu-l în braţe şi în stomac. Dar nu se compara cu furia 
de pe chipul lui Cassian sau cu mânia rece de pe chipul lui Azriel şi 
al lui Rhys. Şi cu dezgustul afişat de Mor. 

- Bastardul acela, spuse Nesta calmă, deşi ochii începeau să îi 
ardă, s-ar putea să ajungă singura persoană care să stea în calea ar- 
matei Hybernului şi a oamenilor tăi. 

Ea nici măcar nu se uită la Cassian când spuse asta, dar el o fixă 
cu privirea ca şi când nu ar mai fi văzut-o niciodată. 

Cearta asta era inutilă, iar pe mine nu m-a interesat cine erau ei 
sau cine eram eu când i-am spus lui Beron: 

- Pleacă dacă nu ai de gând să ne ajuţi! 

Lângă el, Eris avu sclipirea de a părea cu adevărat îngrijorat, dar 
Beron continuă să ignore privirea fixă a fiului său şi îmi spuse prin- 
tre dinţi: 

— Ştiai că în timp ce partenerul tău îi încălzea patul Amaranthei, 
o mare parte din poporul nostru era închis sub muntele acela? 

Nu am catadicsit să-i răspund. 

— Ştiai că, în timp ce era cu capul între picioarele ei, noi ne-am 
luptat ca familiile noastre să nu devină distracţia de seară? 

Am încercat să ignor imaginile și să-mi reprim furia oarbă din 
cauza a ceea ce făcuse ca să-i distragă atenția Amaranthei — a se- 
cretelor pe care încă le păstra, de ruşine sau din lipsa interesului de 
a le împărtăşi, nu știam. Cassian tremura acum la două scaune dis- 
tanţă, încercând să se stăpânească. lar Rhys nu spuse nimic. 

- Ajunge, Beron! şopti Tarquin. 

Tarquin, care ghicise sacrificiul şi motivele lui Rhysand. 

Beron îl ignoră. 

— Iar acum, Rhysand vrea să o facă pe eroul. Curva Amaranthei 
devine Distrugătorul Hybernului. Dar, dacă va decurge prost... El 
zâmbi rece şi crud. Va îngenunchea în fața Hybernului? Sau doar îşi 
va desface... 

Am încetat să mai aud cuvintele. Am încetat să aud orice altceva 
în afară de inima şi de respiraţia mea. 

Focul explodă din mine, o flacără violentă și albă care îl lovi pe 
Beron ca o lance. 

Beron se protejă destul de repede încât să mă blocheze, dar urma 
focului îi arse brațul lui Eris, chiar prin material. Şi braţul alb şi 
minunat al mamei lui Lucien. 

Ceilalți strigară, ridicându-se în picioare, dar eu nu puteam să 
gândesc, să aud altceva în afară de cuvintele lui Eris - să văd mo- 
mentele de la Poalele Muntelui, coșmarul în care Amarantha îl con- 
ducea pe Rhys pe hol şi ce îndurase el... 

„Feyre!“ 

Am ignorat totul când m-am ridicat în picioare şi am trimis un 
val de apă din bazin ca să-l încercuiască pe Beron și scaunul lui. O 
bulă fără aer. 

Flacăra se lovi de ea, transformând apa în abur, dar am insistat 
mai mult. 

L-aş fi ucis. L-aş fi ucis şi aş fi terminat bucuroasă treaba. 

„Feyre.“ 

Nu îmi dădeam seama dacă Rhysand striga sau şoptea prin 
legătură. Poate că ambele. 

Bariera de foc a lui Beron se izbi de apa mea atât de puternic, că 
începură să se formeze valuri, aburul șuierând printre ele. 

Aşa că mi-am dezgolit dinţii şi am trimis un mănunchi de lu- 
mină albă care să lovească scutul de foc - lumina albă a Zilei. 
Distrugătoarea Blestemului. Spintecătoarea protecţiei. 

Beron căscă ochii când scuturile lui începură să se destrame şi 
apa înaintă. 

Apoi am simţit două mâini pe faţă. Şi în faţa mea am văzut doi 
ochi violeţi calmi şi totuşi stăruitori. 

— Ţi-ai impus punctul de vedere, draga mea, spuse Rhys. Ucide-l 
şi locul i-l va lua îngrozitorul de Eris! 

„Atunci, îi voi ucide pe toţi.“ 

- Oricât de interesant ar fi experimentul, nu ar face decât să 
complice lucrurile, spuse Rhys. 

În mintea mea, îmi șopti: „Ie iubesc! Cuvintele ticălosului de- 
testabil nu au nicio valoare. Nu are de ce să se bucure în viaţa asta. 
Nu are nimic bun. Noi avem.“ 

Am început să aud susurul apei din bazin, pârâitul focului, res- 
piraţia rapidă a celor din jurul nostru, înjurăturile lui Beron prins 
în coconul de lumină şi de apă care se strângea. 

„Ie iubesc!“ spuse din nou Rhys, iar eu am eliberat magia. 

Flăcările lui Beron explodară ca o floare care se deschidea și 
ricoşară fără niciun efect din scutul pe care Rhys îl ridicase în jurul 
nostru. 

Nu ca să ne protejeze de Beron, ci de ceilalți Mari Lorzi, care 
acum erau în picioare. 

- Aşa ai trecut de protecţiile mele, şopti Tarquin. 

Beron gâfâia atât de tare, încât părea că ar fi putut scuipa foc. 

Dar Helion îşi frecă maxilarul când se aşeză din nou. 

- M-am întrebat unde s-a dus părticica aceea. Atât de măruntă 
ca singurul solz lipsă al unui peşte. Dar tot simțeam ori de câte ori 
ceva se atingea de locul rămas gol. Rânji apoi la Rhys. Nu e de mirare 
că ai făcut-o Mare Doamnă. 

- Am făcut-o Mare Doamnă, spuse simplu Rhys, luându-și mâ- 
nile de pe fața mea, dar fără să plece de lângă mine, pentru că o iu- 
besc. Puterile ei au fost ultimul lucru la care m-am gândit. 

Rămăsesem fără cuvinte, fără sentimentele de bază. Helion îl 
întrebă pe Tamlin: 

— Ştiai de puterile ei? 

Tamlin doar se uita la mine şi la Rhys, declaraţia partenerului 
meu plutind între noi. 

- Nu era treaba voastră, fu tot ce îi spuse Tamlin lui Helion. 
Tuturor. 

— Puterea ne aparţine. Chiar cred asta, spuse Beron printre dinți. 

Mor îi aruncă lui Beron o privire care i-ar fi pus pe fugă pe mas- 
culii inferiori. 

Doamna Toamnei îi strângea braţul, pielea-i albă ca luna fiind 
roşie de supărare. Totuşi nu afişa niciun licăr de durere. 

- Îmi pare rău, i-am spus când m-am aşezat. 

Ea mă privi cu ochii rotunzi ca nişte farfurii. 

— Să nu-i vorbeşti, gunoi uman, spuse Beron. 

Rhys trecu prin scutul, focul şi apărarea lui Beron. 

Trecu prin ele ca o piatră aruncată într-o fereastră şi îşi izbi 
puterea întunecată în Beron atât de puternic, încât masculul se clă- 
tină pe scaun. Apoi, scaunul se dezintegră în praf negru şi strălu- 
citor sub el, iar Beron căzu în fund. 

Praful negru şi strălucitor care pluti pe un vânt-fantomă îi pătă 
jacheta roşie a lui Beron și se lipi ca firele de cenuşă de păru-i şaten. 

- Niciodată să nu mai vorbeşti așa cu partenera mea, spuse 
Rhys, băgându-și mâinile în buzunare. 

Beron se ridică în picioare, fără să se deranjeze să se şteargă de 
praf şi declară: 

- Întâlnirea asta s-a terminat. Sper că Hybernul vă va măcelări 
pe toţi. 

Dar Nesta se ridică de pe scaun. 

- Întâlnirea asta nu s-a terminat. 

Tonul ei îl făcu până şi pe Beron să tacă. Eris măsură din priviri 
spaţiul dintre sora mea şi tatăl lui. 

Ea rămase fermă, ca un stâlp de oţel. 

— Doar voi sunteţi, se adresă ea lui Beron, tuturor. Sunteţi singurii 
care staţi între Hybern şi sfârşitul tuturor lucrurilor bune şi corecte. 
Fa îl fixă pe Beron cu o privire fermă şi feroce. Ai luptat împotriva 
Hybernului şi în ultimul război. Acum de ce refuzi să o faci? 

Beron nu catadicsi să-i răspundă, dar nici nu plecă. Eris le făcu 
un semn subtil fraţilor săi să se aşeze. 

Nesta observă gestul şi ezită, ca şi când și-ar fi dat seama că se 
bucura într-adevăr de toată atenţia lor, că fiecare cuvânt conta. 

- Poate că ne urâţi, dar mie nu-mi pasă de asta. Îmi pasă, în 
schimb, dacă-i lăsaţi pe cei nevinovaţi să sufere şi să moară. Măcar 
rezistaţi pentru ei. Pentru poporul vostru. Deoarece Hybernul îl va 
pedepsi. Ne va pedepsi pe toţi. 

— Şi de unde ştii tu asta? întrebă dispreţuitor Beron. 

- Am intrat în Cazan, spuse categoric Nesta. Mi-a arătat inima 
lui. El va dărâma zidul şi îi va măcelări pe cei din ambele părţi. 

Nu reușeam să-mi dau seama dacă spunea adevărul sau minţea. 
Chipul Nestei nu dezvăluia nimic. Și nimeni nu îndrăzni să o 
contrazică. 

Ea se uită la Kallias şi la Viviane. 

- Îmi pare rău pentru pierderea acelor copii. Pierderea cuiva este 
oribilă. Ea scutură din cap. Dar mai jos de zid am văzut copii — fa- 
milii întregi - murind de foame. Nesta făcu semn din bărbie spre 
mine. Dacă nu ar fi fost sora mea... m-aş fi numărat printre ei. 

Mi-am alungat usturimea din ochi clipind. 

— Prea mult timp, spuse Nesta. De prea mult timp oamenii de 
sub zid au suferit şi au murit în timp ce Prythianul a înflorit. Nu în 
timpul domniei reginei aceleia. Ea se retrase ca şi când nici n-ar fi 
suportat să rostească numele Amaranthei. Ci cu mult înainte. Dacă 
luptaţi pentru ceva, luptaţi acum, ca să-i protejaţi pe cei pe care i-aţi 
uitat. Spuneţi-le că nu sunt uitaţi! Măcar acum. 

Thesan îşi drese vocea. 

- Chiar dacă e un sentiment nobil, detaliile Tratatului nu ne 
cereau să oferim resurse vecinilor pământeni. Ei trebuiau lăsaţi în 
pace. Aşadar, ne-am supus. 

Nesta rămase în picioare. 

— Trecutul este trecut. Pe mine mă preocupa viitorul. Grija mea 
este să mă asigur că niciun copil - Fae sau om - nu este rănit. Vi s-a 
încredinţat protecţia acestui tărâm. Ea studie chipurile din jurul ei. 
Cum să nu luptaţi pentru el? 

Se uită la Beron şi la familia lui când termină. Doar Doamna şi 
Eris păreau gânditori şi chiar impresionați de femeia înflăcărată din 
faţa lor. 

Nu aveam cuvinte să exprim ce era în inima mea. Cassian părea 
să fie în aceeași situaţie ca şi mine. 

- Mă voi gândi la asta, fu tot ce spuse şi, aruncând o privire spre 
familia sa, dispărură toți. 

Eris se teleportă ultimul, o contradicţie dansându-i pe chip ca şi 
când acesta ar fi fost rezultatul plănuit, așteptat. 

Dar apoi dispăru şi el, spaţiul pe care-l ocupaseră fiind gol, în 
afara prafului negru şi strălucitor. 

Nesta se aşeză lent, din nou cu răceală în privire ca şi când ar fi 
încercat să-şi ascundă furia provocată de dispariţia lui Beron. 

— Ai stăpânit gheața? mă întrebă Kallias încet. 

Am dat uşor din cap. 

— Pe deplin. 

Kallias se scărpină pe faţă când Viviane îşi puse o mână pe bra- 
tul lui. 

- Contează, Kal? 

— Nu ştiu, recunoscu el. 

Alianţa se destrămă atât de repede. Atât de repede din cauza lip- 
sei mele de control, a... 

„Ori ar fi fost asta, ori altceva, spuse Rhys din locul în care stătea 
lângă scaunul meu, jucându-se cu accesoriile strălucitoare de pe 

rochia mea neagră. Mai bine acum decât mai târziu. Kallias nu va 
ceda... Trebuie doar să analizeze singur situația.“ 

- Ne-ai salvat la Poalele Muntelui, spuse Tarquin. Pierderea 
unui strop de putere pare o răsplată notabilă. 

— Se pare că a luat mai mult decât atât, dacă aproape l-a înecat pe 
Beron în ciuda protecțiilor, îl contrazise Helion. 

Poate că reuşisem să le evit pur şi simplu pentru că fusesem 
Creată... pentru că nu eram ca toate lucrurile pe care protecțiile pu- 
teau să le recunoască. 

Puterea lui Helion, caldă și clară, îmi atinse scutul şi se răspândi 
în aerul dintre noi ca şi când ar fi căutat un fir. Ca şi când aș fi fost 
vreun parazit care îi lua din putere. Şi pe care l-ar fi tăiat bucuros. 

— Faptul e consumat, afirmă Thesan. Mai mult decât să o ucid — 
puterea lui Rhys vui prin cameră auzind aceasta - nu putem face. 

Tonul său nu era pe deplin împăciuitor. Vorbea despre pace, dar 
pe un ton răspicat ca şi când, dacă nu ar fi fost Rhys şi puterea lui, 
s-ar fi gândit să încerce să mă lege pe un altar şi să mă spintece ca să 
vadă unde îi era puterea şi cum să şi-o ia înapoi. 

M-am ridicat, uitându-mă în ochii lui Thesan. Apoi, în cei ai lui 
Helion, ai lui Tarquin şi ai lui Kallias. Exact cum făcuse Nesta. 

- Nu ţi-am luat puterea. Tu mi-ai dat-o, împreună cu darul vieţii 
mele nemuritoare. Îţi sunt recunoscătoare pentru amândouă, dar 
acum sunt ale mele şi-am să le folosesc aşa cum îmi doresc. 

Prietenii mei se ridicaseră în picioare, stând acum în spatele 
meu, iar Nesta în stânga mea. Rhys veni în dreapta mea, dar nu mă 
atinse. Mă lăsă să mă descurc singură, să îi privesc de sus. 

Am spus încet, dar nu cu slăbiciune: 

- Voi folosi puterile acestea — puterile mele - ca să spulber 
Hybernul. Îi voi arde, îi voi îneca şi îngheţa. Voi folosi puterile ca să 
vindec răniții, să spulber protecţiile Hybernului. Deja am făcut-o şi 
o voi face din nou. Iar dacă voi credeţi că faptul că am un strop din 

magia voastră este cea mai mare problemă, atunci prioritățile voas- 
tre sunt date peste cap. 

Mândria licări prin legătură. Marii Lorzi și alaiurile lor nu spu- 
seră nimic. 

Însă Viviane dădu aprobator din cap, cu bărbia sus şi se ridică 
în picioare. 

— Eu voi lupta alături de tine. 

Cresseida se ridică o clipă mai târziu. 

- Şi eu. 

Amândouă se uitară la masculii din regatul lor. 

Tarquin şi Kallias se ridicară în picioare. 

Apoi Helion, rânjind la mine şi la Rhys. 

Şi, în cele din urmă, Thesan... Thesan şi Tamlin, care parcă nici 
nu respira, care abia se mişcase sau vorbise în ultimele minute. Era 
ultima mea grijă, câtă vreme stăteau cu toţii în picioare. 

„Șase din şapte. Rhys chicoti prin legătură. Nu este rău, 
Distrugătoarea Blestemului! Nu e rău deloc.“ 


CAPITOLUL 

Alianța noastră nu începuse bine. 

Chiar dacă am discutat două ore după aceea... ciondăneala şi 
replicile continuară. Cu Tamlin acolo, nimeni nu voia să declare 
câți soldați avea, ce arme și nici ce slăbiciuni. 

Spre înserat, 'Thesan se ridică de pe scaun. 

— Sunteţi toți bine-veniţi să rămâneţi peste noapte şi să reluăm 
discuția dimineaţă - dacă nu cumva vreţi să vă întoarceţi acasă la 
voi în seara asta. 

„Rămânem’, spuse Rhysand. „Trebuie să discut singur cu unii 
dintre ei.“ 

Într-adevăr, ceilalți păreau să aibă gânduri asemănătoare, pen- 
tru că toţi hotărâră să rămână. 

Chiar şi Tamlin. 

Am fost conduși spre apartamentele rezervate pentru noi, pie- 
trele solare devenind aurii în soarele târziu al după-amiezii. Tamlin 
fu escortat primul, chiar de către Thesan şi un însoțitor care tre- 
mura. EI alesese cu înțelepciune să nu ne atace pe mine sau pe Rhys 
în timpul discuţiilor, deşi refuzul lui de a ne recunoaşte măcar nu 
trecu neobservat. Iar când el plecă, cu spatele rigid şi cu paşi grăbiţi, 
nu spuse un cuvânt. Prea bine! 

Apoi fură conduși Tarquin şi Helion, iar grupul lui Kallias şi al 
nostru mai așteptară. 

Rhys se ridică de pe scaun şi îşi trecu o mână prin păr. 

- Asta a decurs bine. Se pare că niciunul din noi nu a câştigat 
pariul pus în legătură cu primul care va isca o ceartă. 

Cu chipul împietrit, Azriel fixă podeaua cu privirea. 

- Îmi pare rău! 

Tonul era distant, lipsit de emoție. 

De la atacul lui sălbatic, el nu vorbise şi abia se mişcase. După 
aceea, Mor avusese nevoie de treizeci de minute ca să nu mai tremure. 

— A căutat-o cu lumânarea, spuse Viviane. Eris este un nenorocit. 

Kallias se întoarse spre partenera lui cu sprâncenele ridicate. 

- Ce? Ea îşi atinse pieptul cu o mână. Am dreptate. 

— Chiar şi aşa, spuse Kallias cu o răceală în glas, rămâne de văzut 
dacă Beron va lupta alături de noi. 

- Dacă toți ceilalţi se aliază, rosti răguşit Mor primele ei cuvinte 
în ultimele ore, Beron ni se va alătura. Este prea inteligent să rişte o 
alianță cu Hybernul și să piardă. Şi sunt sigură că, dacă lucrurile vor 
decurge prost, va schimba tabăra, fără să stea pe gânduri. 

Rhys dădu din cap, dar se întoarse spre Kallias. 

— Câţi soldaţi ai? 

— Nu suficienţi. Amarantha şi-a făcut treaba prea bine. Am sim- 
tit din nou valul de vinovăţie care pulsă prin legătură. Avem armata 
pe care a comandat-o şi a ascuns-o Viv, dar cam atât. Tu? 

Rhys nu dezvălui încordarea care se înghesuia în mine ca şi când 
ar fi fost a mea. 

- Avem o armată mare. Cu multe legiuni illyriene. Şi câteva mii 
de Aducători ai întunericului, dar vom avea nevoie de toţi soldaţii 
care pot mărşălui. 

Viviane se îndreptă spre locul unde Mor era așezată, încă palidă, 
şi îşi sprijini mâinile pe umerii prietenei mele. 

— Mereu am ştiut că vom lupta împreună într-o zi. 

Mor îşi ridică privirea, dar se uită spre Kallias, care părea să-şi 
dea silinţa să nu se arate îngrijorat. Mor îi aruncă Marelui Lord o 

privire care părea să spună: „Voi avea grijă de ea, apoi îi zâmbi lui 
Viviane. 

— Aproape că mă faci să-mi pară rău de Hybern. 

- Aproape. Viviane rânji cu viclenie. Dar nu chiar. 


E3 


Am fost conduşi spre un apartament construit în jurul unui sa- 
lon imens şi a unei camere de zi private. Totul fusese cioplit din 
pietre solare şi împodobit cu materiale în culorile pietrelor pre- 
țioase şi perne mari îngrămădite de-a lungul covoarelor groase şi 
dominate de cuşti din aur ornate, pline cu păsări de toate formele şi 
mărimile. Mergând prin casa lui Thesan, zărisem păuni defilând 
prin nenumăratele curţi şi grădini, unii mândrindu-se la umbră, 
sub smochinii din ghivece. 

- Cum de a împiedicat-o Thesan pe Amarantha să distrugă locul 
acesta? l-am întrebat eu pe Rhys când am studiat salonul care se des- 
chidea spre întinderea ceţoasă a provinciei îndepărtate de dedesubt. 

- Este reşedinţa lui particulară. Rhys îşi ascunse aripile şi se 
aşeză pe o grămadă de perne verzi din apropierea şemineului stins. 
Este foarte probabil să-l fi protejat la fel ca mine şi Kallias. 

Eram sigură că fusese o decizie care avea să îi împovăreze multe 
secole. 

Dar m-am uitat la Azriel, care se rezemase de zidul de lângă 
fereastra înaltă până-n tavan, umbrele fluturând în jurul lui. Până şi 
păsările din coliviile din apropiere amuțţiră. 

„Se simte bine?“ am întrebat prin legătură. 

Rhys îşi puse mâinile după cap, deşi gura i se încordă. „Probabil 
că nu, dar, dacă încercăm să vorbim cu el despre asta, nu facem 
decât să înrăutăţim situația.“ 

Mor era într-adevăr întinsă pe o canapea, atentă cu un ochi la 
Azriel. Cassian stătea lângă ea, ţinându-i picioarele în poală. El 

ocupase locul mai aproape de Azriel, chiar între cei doi, ca şi când 
ar fi sărit în calea lor, dacă ar fi fost nevoie. 

„Te-ai descurcat bine, adăugă Rhys. „Cu toate.“ 

„În ciuda izbucnirii mele?“ 

„Datorită izbucnirii tale.“ 

I-am întâlnit privirea, simțind emoţiile care se agitau dincolo de 
ea când m-am aşezat pe un fotoliu din apropierea grămezii de perne 
a partenerului meu. „Ştiam că eşti puternică. Dar nu m-am gândit 
că ai un așa avantaj în fața celorlalți.“ 

Rhys închise ochii tocmai când îmi schiță un zâmbet. „Nici mă- 
car Beron nu cred că a ştiut până azi. Poate că bănuia, dar... Acum 
îşi va dori să fi găsit o cale să mă ucidă în scutece.“ 

Am simţit un fior pe şira spinării. „EI ştie că Elain este partenera 
lui Lucien. Dacă face vreo mişcare ca să o rănească, este ca şi mort.“ 

O hotărâre intransigentă îi străbătu stelele din ochi. „Dacă o 
face, îl voi ucide chiar eu. Sau îl voi ţine suficient de mult ca să o faci 
tu. Cred că mi-ar plăcea să te urmăresc.“ 

„Am să ţin minte pentru următoarea ta aniversare.“ Am bătut 
ușor cu degetele pe cotiera lustruită a fotoliului, lemnul fiind neted 
ca sticla. „Chiar crezi că Tamlin este de partea noastră?“ 

„Da. O clipă de tăcere prin legătură. Și poate că i-am făcut un 
deserviciu că nu ne-am gândit la posibilitatea asta. Poate că până şi 
eu am început să îl consider o brută războinică.“ 

Mă simţeam obosită. „Totuşi, asta schimbă ceva?“ 

„În unele moduri, da. În altele... Rhys mă studie. Nu, nu schimbă.“ 

Am clipit când mi-am seama că mă pierdusem în legătură, dar 
l-am văzând pe Azriel încă stând lângă fereastră, Cassian masân- 
du-i acum picioarele lui Mor. Nesta se retrăsese în camera ei fără să 
spună nimic şi rămăsese acolo. M-am întrebat dacă o şocase pleca- 
rea lui Beron, în ciuda cuvintelor ei... 

M-am ridicat în picioare şi mi-am netezit pliurile rochiei strălu- 
citoare. „Ar trebui să văd ce face Nesta. Să vorbesc cu ea.“ 

Rhys se cuibări şi mai bine în grămada lui de perne, punându-și 
mâinile după cap. „S-a descurcat bine azi.“ 

Lauda mă făcu să mă simt mândră când am traversat camera, 
dar, când am ajuns la arcada din foaier, se auzi o bătaie în uşa care 
dădea spre holul însorit. M-am oprit, accesoriile rochiei mele 
legănându-se și strălucind ca un foc de un albastru-deschis în lumi- 
na aurie. 

— Nu deschide! mă avertiză Mor de pe canapea. Nici cu scutul, 
nu deschide! 

Rhys se ridică în picioare. 

— E un sfat înţelept, dar inutil, spuse el, trecând pe lângă mine spre 
ușa de la intrare şi o deschise, dezvăluindu-l pe Helion - singur. 

Helion se sprijini cu o mână de cadrul ușii şi zâmbi. 

- Cum de l-ai convins pe 'Ihesan să-ţi dea camera cu priveliştea 
cea mai frumoasă? 

- Cred că masculii mei i se par mai frumoşi decât ai tăi. 

- Cred că are un fetiş pentru aripi. 

Rhys râse şi deschise mai larg ușa, făcându-i semn să intre. 

— Apropo, chiar te pricepi de minune să o faci pe ticălosul arogant. 

Veşmintele lui Helion se legănară odată cu pașii lui grațioşi, atin- 
gându-i coapsele puternice. El mă văzu stând lângă masa rotundă 
din mijlocul holului şi făcu o plecăciune adâncă. 

— Scuze că m-am purtat ca un ticălos, îmi spuse el. Obiceiuri 
vechi. 

Iată amuzamentul şi bucuria din ochii săi de chihlimbar. Lumina 
care mă făcea să strălucesc atunci când mă pierdeam în fericirea 
pură. Helion se încruntă la Rhys. 

— Azi te-ai purtat nefiresc de frumos. Eram sigur că Beron va fi 
mort până la sfârşitul întâlnirii; nu poţi să-ţi imaginez cât de şocat 
am fost când a plecat pe picioarele lui. 

— Partenerul meu a sugerat că ne-ar avantaja să ne înfățişăm așa 
cum suntem cu adevărat. 

- Fi bine, acum par la fel de rău ca Beron. 

Fl trecu direct pe lângă mine făcându-mi semn cu ochiul şi se 
îndreptă spre salon. Rânji către Azriel. 

— Apropo, ce i-ai făcut lui Eris va fi noua mea fantezie nocturnă. 

Azriel nici măcar nu se deranjă să se uite peste umăr la Marele 
Lord, dar Cassian pufni. 

- Mă întrebam când vei începe cu avansurile. 

Helion se aruncă pe canapeaua din faţa lui Cassian și a lui Mor. 
El își aruncase pe undeva coroana strălucitoare, dar își păstrase 
brăţara din aur de pe braţ, cu şarpele în poziţie verticală. 

— Au trecut, cât? Patru secole, iar voi trei încă nu mi-aţi accep- 
tat oferta. 

Mor îşi înclină capul într-o parte. 

- Nu-mi place să împart, din nefericire. 

- Nu ştii până când nu încerci, spuse mieros Helion. 

Ei trei în pat... cu el? Probabil clipeam ca proasta, deoarece Rhys 
îmi spuse: „Lui Helion îi plac şi masculii, şi femelele. De obicei, îm- 
preună în patul său. Şi de secole bune urmăreşte acea partidă în trei.“ 

M-am gândit la frumuseţea lui Helion şi a celorlalți... „De ce 
naiba nu au acceptat?“ 

Rhys râse în așa fel încât îi făcu pe toţi să se uite la el cu sprân- 
cenele ridicate. 

Partenerul meu veni prin spate şi îmi cuprinse talia cu bra- 
tele, sărutându-mă pe gât. „Ai vrea să ni se alăture cineva în pat, 
Feyre dragă?“ 

Tonul şi sugestia mă făcură să mă încordez. „Eşti incorigibil.“ 

„Cred că ţi-ar plăcea să fii venerată de doi masculi.“ 

Mi-am strâns degetele de la picioare. 

Mor îşi drese vocea. 

- Fie ne spuneţi ce vorbiţi sau ce vă împărtășiți telepatic, fie du- 
ceți-vă în altă cameră ca să nu fim nevoiţi să stăm aici şi să fierbem 
în mirosurile voastre. 

Am scos limba. Rhys râse iar, sărutându-mă din nou pe gât 
înainte să spună: 

- Ne cerem scuze că ţi-am jignit simţurile delicate, verișoaro. 

M-am desprins din îmbrăţişarea lui, de atingerea care încă mă 
ameţea destul de mult încât îmi era greu să gândesc, și m-am așezat 
pe un scaun de lângă canapeaua pe care stăteau Mor și Cassian. 

- Arma ta este gata? îl întrebă Cassian pe Helion. 

Amuzamentul lui Helion dispăru, transformându-se în acea ex- 
presie dură şi gânditoare. 

- Da. Se va întâlni cu a voastră în munţii Myrmidon. 

Era lanţul muntos de la graniţele noastre. El refuzase să divulge 
o astfel de informaţie mai devreme. 

- Bun, spuse Cassian, masându-i talpa lui Mor. De acolo vom 
înainta spre sud. 

— Şi unde va fi tabăra finală? întrebă Mor, retrăgându-și piciorul 
din mâinile lui Cassian şi îndoindu-şi picioarele sub ea. Helion ur- 
mări linia piciorului ei gol, ochii de chihlimbar scânteindu-i uşor 
când îi întâlni pe ai ei. 

Mor nu se simţi stânjenită de privirea înfierbântată. O cuprinse 
un fel de conştientizare acută, ca și când toţi nervii din trup s-ar fi 
trezit la viață. Nu am îndrăznit să mă uit la Azriel. 

Probabil că erau mai multe scuturi în jurul camerei şi al tuturor 
crăpăturilor şi deschiderilor unde ar fi putut să aştepte ochii şi ure- 
chile indiscrete, deoarece Cassian spuse: 

- Ne vom alătura armatei lui Thesan şi, în cele din urmă, vom 
ridica o tabără de-a lungul graniței sud-vestice a lui Kallias - în 
apropiere de Regatul Verii. 

Helion își mută privirea de la Mor suficient de mult timp cât să-l 
întrebe pe Rhys: 

- Între tine şi frumosul de Tarquin a fost un moment tensionat 
azi. Chiar crezi că ni se va alătura? 

- Dacă te referi la pat, cu siguranţă nu, spuse Rhys cu un zâm- 
bet strâmb când se întinse din nou pe grămada de perne. Dar dacă 

te referi la Război... Da. Cred că vrea să lupte. Beron, pe de altă 
parte... 

- Hybernul se concentrează asupra Sudului, spuse Helion. Și, 
indiferent de ce crezi tu că pune la cale Tamlin, Regatul Primăverii 
este acum în mare parte ocupat. Beron trebuie să-şi dea seama că 
regatul lui va fi un câmp de luptă dacă nu ni se alătură ca să se în- 
drepte spre sud - mai ales dacă Regatul Verii ni s-a alăturat. 

Ceea ce însemna că Regatul Primăverii şi tărâmurile oamenilor 
aveau să fie în focul luptelor. 

- Totuşi va alege Beron să asculte de rațiune? 

Helion lovi cu un deget cotiera sculptată a canapelei. 

- Faptul că în Război a jucat jocuri l-a costat scump. Oamenii săi 
încă își mai aduc aminte de alegerile acelea și de pierderi. Şi soţia lui 
şi le aminteşte. 

Helion se uitase în mod repetat la Doamna Regatului Toamnei 
în timpul întâlnirii. Am întrebat, precaută și degajată, totodată: 

- Ce vrei să spui? 

Mor scutură din cap — nu din cauza a ceea ce spusesem, ci a ce- 
lor întâmplate. 

Helion îşi fixă toată atenţia asupra mea şi eu am făcut un efort să 
nu tresar la greutatea concentrării, la intensitatea clocotitoare. 
Corpul musculos era doar o mască menită să ascundă mintea 
şireată de dedesubt. M-am întrebat dacă Rhys preluase asta de la el. 

Helion îşi puse o gleznă peste un genunchi. 

- Cele două surori mai mari ale Doamnei Regatului Toamnei au 
fost într-adevăr... El căută cuvântul potrivit. Măcelărite. Chinuite, 
iar apoi ucise în timpul Războiului. 

Mi-am alungat din minte ţipetele Nestei şi suspinele lui Elain 
când fuseseră aruncate în Cazan. 

Mătuşile lui Lucien muriseră înainte ca el să se fi născut. Îi spu- 
sese mama lui povestea? 

- Armata Hybernului ne-a invadat tărâmurile înainte de asta, 
îmi explică Rhys. 

Helion îşi încleştă maxilarul. 

- Doamna Regatului Toamnei a fost trimisă să stea cu surorile 
sale, iar copiii mai mici la alte rude. Ca să răspândească descen- 
denţa. EI îşi trecu o mână prin părul negru. Hybernul le-a atacat 
moşia. Surorile ei au tras de timp ca ea să fugă. Nu din cauză că era 
măritată cu Beron, ci pentru că se iubeau cu înverșunare. Ea a în- 
cercat să rămână, dar ele au convins-o să plece. Aşa că a tot alergat, 
dar bestiile Hybernului au fost mai rapide. Mai puternice. Au în- 
colţit-o într-o râpă, unde a rămas captivă pe o margine, bestiile 
muşcându-i picioarele. 

O clipă îndelungată, el nu vorbi. 

Ştia prea multe detalii. 

- Ai salvat-o. Ai găsit-o, nu-i așa? am spus eu încet. 

O coroană de lumină păru să licărească deasupra părului des şi 
negru. 

- Da. 

Fl rosti cuvântul cu destulă greutate, mânie şi altceva ce m-a făcut 
să-l privesc cu atenţie pe Marele Lord al Zilei. 

- Ce s-a întâmplat? 

Helion nu-şi mută privirea din ochii mei. 

- Am sfâşiat bestiile cu mâinile goale. 

Un fior îmi cobori pe şira spinării. 

- De ce? 

Ar fi putut să o facă într-o mie de alte feluri. Mai uşor. Mai curat. 

Mi-am amintit de mâinile însângerate ale lui Rhys, după atacul 
Corbilor. 

Helion nici măcar nu se mișcă pe scaun. 

— Ea arăta încă tânără, deşi de aproape două decenii era măritată 
cu un mascul încântător. S-a măritat prea devreme, căsnicia fiind 
aranjată de când avea douăzeci de ani. 

Fl rosti gâtuit cuvintele. Douăzeci — şi atât de tânără?! Aproape 
la fel de tânără ca Mor când familia ei încercase să o mărite cu Eris. 

- Şi? 

O întrebare periculoasă, chinuitoare. 

Şi cum îi arseră ochii auzind asta, luminând puternic precum 
soarele. 

Dar Mor fu cea care spuse cu calm: 

- Helion, cândva am auzit un zvon cum că ea a așteptat înainte 
să accepte mariajul o anumită persoană pe care a întâlnit-o din 
întâmplare la balul de Echinocţiu din anul precedent. 

Am încercat să nu clipesc, să nu las să se vadă interesul meu sporit. 

Focul se transformă în tăciuni, iar Helion schiţă un zâmbet spre 
Mor. 

— Interesant. Am auzit că familia ei îşi dorea legături interne cu 
puterea şi că nu i-a dat de ales înainte să o vândă lui Beron. 

Să o vândă. Mor își umflă nările. Cassian o mângâie pe ceafă. 
Azriel nici măcar nu se întoarse de la păzitul ferestrei, deşi aș fi pu- 
tut jura că îşi strânsese şi mai mult aripile. 

- Păcat că sunt doar zvonuri şi că nu pot fi confirmate de ni- 
meni, interveni lin Rhys. 

Helion se juca absent cu brăţara de aur de pe braţul lui sculptat, 
răsucind şarpele spre mijlocul bicepsului. Dar eu eram încruntată 
când am întrebat: 

- Beron ştie că i-ai salvat soţia în Război? 

Fl nu menţionase nimic în timpul întâlnirii. 

Helion râse întunecat. 

- Pe toţi zeii, nu! 

Crisparea şi înţelesul cu care rosti amuzat cuvintele mă făcură să 
mă îndrept de spate. 

— Ai avut o aventură după ce ai salvat-o? 

Amuzamentul se intensifică, iar Helion îşi atinse buzele cu de- 
getul, simulând un avertisment. 

- Ai grijă, Mare Doamnă! Aici până şi păsările îi dau raportul 
lui Thesan. 

M-am încruntat la păsările din coliviile din cameră, încă tăcute 
în prezența obscură a lui Azriel. 

„Am ridicat scuturi în jurul lor“, spuse Rhys prin legătură. 

- Cât a durat aventura? am întrebat eu. Acea femeie retrasă... Nu 
puteam să-mi imaginez. 

Helion pufni. 

— Este politicos ca o Mare Doamnă să întrebe aşa ceva? 

Dar felul în care vorbea, zâmbetul acela... 

Eu am aşteptat pur şi simplu, profitând, în schimb, de tăcere ca 
să-l impulsionez. 

Helion ridică din umeri. 

- Cu pauze, câteva decenii. Până ce a aflat Beron. Se spune că 
doamna era numai un zâmbet înainte de asta. Iar după ce Beron a 
terminat cu ea... Ai văzut cum este. 

- Ce i-a făcut? 

- Același lucru pe care îl face acum. Helion flutură o mână. A 
criticat-o, i-a lăsat vânătăi unde nu le poate vedea decât el. 

Mi-am încleştat maxilarul. 

- Dacă erai amantul ei, de ce nu l-ai oprit? 

Spusesem un lucru greşit. Complet greşit, după furia întunecată 
care se undui pe chipul lui Helion. 

- Beron este un Mare Lord, iar ea este soţia lui, mama copiilor 
lui. Ea a ales să rămână. A ales. Iar cu protocoalele şi regulile, 
Doamnă, vei afla că în multe situaţii asemănătoare celei în care te-ai 
aflat nu se termină bine pentru cei care intervin. 

Nu m-am retras şi nu m-am scuzat. 

- Abia te-ai uitat azi la ea. 

- Avem lucruri mai importante de făcut. 

- Beron nu te-a provocat niciodată la duel pentru asta? 

- Ca să o facă public, ar fi însemnat să recunoască faptul că pro- 
prietatea lui l-a făcut de râs. Aşadar, câteva secole, ne-am continuat 
micul nostru dans. 

Cumva, eu mă îndoiam că dincolo de farmecul poznaș și lipsit 
de respect, lui Helion i se părea un dans. 

Dar dacă se terminase în urmă cu câteva secole, iar ea nu îl mai 
văzuse şi-l lăsase pe Beron să o trateze atât de îngrozitor... 

„Indiferent de ce tocmai ţi-ai dat seama, spuse Rhys, ai face bine 
să nu mai pari atât de şocată.“ 

M-am forţat să zâmbesc. 

- Vouă, Marilor Lorzi, chiar vă place melodrama, nu-i aşa? 

Zâmbetul lui Helion nu i se citea în privire, dar Rhys întrebă: 

- În cărţile din bibliotecile tale, ai citit vreodată cum ar putea fi 
reparat zidul? 

Helion începu să întrebe de ce voia să ştie, ce făcea Hybernul cu 
Cazanul... iar Rhys îi dădu răspunsurile, ușor şi calm. 

Cât noi am vorbit, i-am spus prin legătură: „Helion este tatăl lui 
Lucien. 

Rhys tăcu. Apoi... 

„Pe toţi zeii!“ 

Şocul lui fu o stea căzătoare între noi. 

M-am uitat prin cameră, pe jumătate atentă la Helion care se 
gândea la zid și la cum să-l repare, iar apoi am îndrăznit să-l studiez 
pe Marele Lord pentru o clipă. „Uită-te la el. Nasul, zâmbetul şi 
vocea sunt aceleași. Până și pielea lui Lucien este mai închisă decât 
a fraților săi.“ Era uşor arămie, nu palidă. 

„Asta ar explica de ce îl detestă atât de mult tatăl și fraţii săi... de 
ce l-au chinuit toată viaţa lui.“ 

Inima mi se strânse când l-am auzit. „Şi de ce Eris nu l-a vrut 
mort. Nu era o ameninţare pentru puterea lui Eris, pentru tronul 
lui. Helion nu ştie, nu-i aşa?“ 

„Se pare că nu.“ 

Fiul preferat al Doamnei Regatului Toamnei - nu doar datorită 
bunătăţii lui Lucien, ci pentru că el era copilul pe care visase să-l 
aibă... cu masculul pe care, fără îndoială, îl iubea. 

„Probabil că Beron a descoperit aventura când soţia lui deja era 
însărcinată cu Lucien.“ 

„Poate bănuia, dar nu a avut cum să o dovedească - nu dacă ea 
se culca și cu el.“ Am simţit pe limbă dezgustul lui Rhys. „Nu am 
nicio îndoială că Beron s-a gândit să o ucidă din cauza trădării, şi 
chiar după aceea. Când Lucien putea fi considerat unul dintre copiii 
lui — doar cât să îl facă să se îndoiască în privinţa tatălui ultimului 
său fiu.“ 

M-am gândit la asta. Lucien nu era fiul lui Beron, ci al lui Helion. 

„Totuşi, puterea lui este focul. S-au gândit că titlul lui Beron i-ar 
putea reveni.“ 

„Familia mamei lui este puternică - de aceea şi-a dorit Beron o 
soție din partea lor. Darul ar putea fi al ei.“ 

„Nu ai bănuit niciodată?“ 

„Nici măcar o dată. Sunt îngrozit că nici măcar nu m-am gândit 
la asta.“ 

„Totuşi, ce înseamnă?“ 

„Nimic - în cele din urmă, nimic. În afară de faptul că Lucien ar 
putea fi singurul moştenitor al lui Helion.“ 

Iar asta... nu schimba cu nimic războiul. Mai ales nu cu Lucien 
pe continent, care o căuta pe regina fermecată. O pasăre de foc... şi 
un lord al focului. M-am întrebat dacă se întâlniseră deja. 

O uşă se deschise şi se închise în foaierul de dincolo, iar eu m-am 
pregătit când a apărut Nesta. Helion se opri din discuţia lui despre 
zid ca să o studieze atent, așa cum făcuse mai devreme. 

Spintecătorul de Vrăji. Acesta era titlul lui. 

Fa îl studie pe el cu disprețul obişnuit. 

Dar Helion se plecă în faţa ei aşa cum o făcuse înaintea mea — 
deşi zâmbetul destul de senzual îmi făcu și mie inima să-mi bată un 
pic mai repede. Nu era de mirare că Doamna Regatului Toamnei nu 
îi rezistase. 

- Nu cred că mai devreme am fost prezentaţi cum se cuvine, îi 
spuse el Nestei. Eu sunt... 

- Nu-mi pasă, zise Nesta fluturând o mână, trecând pe lângă el 
şi venind lângă mine. Aş vrea să vorbesc cu tine, spuse ea. Acum. 

Cassian îşi muşca pumnul ca să nu râdă de surpriza totală şi de 
şocul de pe chipul lui Helion. Am presupus că nu se întâmpla zil- 
nic să fie respins de cineva, mascul sau femelă. I-am aruncat Marelui 
Lord o privire oarecum apologetică şi mi-am condus sora afară 
din cameră. 

— Ce este? am întrebat când Nesta și cu mine am intrat în dor- 
mitorul ei împodobit cu mătase roz şi aurie şi cu accente ivorii îm- 
prăştiate peste tot. Luxul de aici chiar ne făcea de ruşine diversele 
noastre case. 

- Trebuie să plecăm, spuse Nesta. Chiar acum. 

Toate simţurile mi se alarmară. 

- De ce? 

- Ceva nu e în regulă. 

M-am uitat la ea şi la cerul senin de dincolo de ferestrele înalte, 
încadrate de draperii. 

- Rhys şi ceilalţi ar fi simţit. Probabil că se simte toată puterea 
adunată aici. 

— Ceva este în neregulă, insistă Nesta. 

- Nu mă îndoiesc de faptul că asta crezi, dar... Dacă niciunul 
dintre ceilalți nu simte... 

- Eu nu sunt asemenea celorlalți. Ea înghiţi în sec. Trebuie să 
plecăm. 

- Te pot trimite înapoi în Velaris, dar avem lucruri de discutat aici... 

- Nu-mi pasă de mine, eu... 

Uşa se deschise, iar Cassian intră în cameră, cu chipul sever. Ima- 
ginea aripilor şi armura illyriană în camera luxoasă plină de obiecte 
roz mi se fixară în minte, tabloul căpătând deja o formă când el spuse: 

- Ce nu este în regulă? 

Fl o studie din cap până-n picioare, ca şi când nimeni şi nimic 
nu ar mai fi existat în cameră. 

- Ea simte că ceva nu este în regulă și că trebuie să plecăm ime- 
diat, am zis eu. 

Am așteptat negarea, dar Cassian își înclină capul. 

— Ce pare, mai exact, în neregulă? 

Nesta înţepeni şi îşi țuguie buzele cât îi cântări tonul. 

- Mi se pare că este... ceva îngrozitor. Sentimentul că... am uitat 
ceva, dar nu îmi aduc aminte ce. 

Cassian o mai fixă cu privirea o clipă. 

- Îi voi spune lui Rbys. 

Şi se ţinu de cuvânt. 

În câteva clipe, Rhys, Cassian și Azriel dispăruseră, lăsându-i pe 
Mor şi pe Helion într-o tăcere alertă. Am aşteptat împreună cu 
Nesta. Cinci minute. Zece. Cincisprezece. 

Ei se întoarseră după treizeci de minute, scuturând din capete. 
Nimic. 

Nici în palat, nici pe teritoriile din apropiere, nici pe cer și nici 
pe pământ. Nu era nimic pe o rază de kilometri buni. Rhys chiar o 
contactă pe Amren și nu găsi nimic în neregulă în Velaris - Elain, 
din fericire, era teafără şi nevătămată. 

Totuși, niciunul dintre ei nu fu destul de prost să sugereze că 
Nesta inventase asta. Nu cu puterea nefirească din venele ei. Sau 
poate că frica era un efect care persista de când fusese în Hybern. 
Ca şi spaima copleșitoare pe care mă luptam să o înfrunt şi care încă 
mă mai urmărea în unele nopți. 

Prin urmare, am rămas. Am mâncat în sufrageria privată împre- 
ună cu Helion; nici Tarquin şi nici Tamlin nu se vedeau pe nicăieri. 

Kallias şi Viviane apărură în timpul cinei, iar Mor îl ridică pe 
Cassian de pe scaun ca să îi facă loc prietenei sale. Ele discutară și 
bârfiră, chiar dacă Mor se tot uita la Helion. 

Iar Marele Lord al Zilei continua să se uite la ea. 

Azriel abia vorbi, umbrele stându-i încă pe umeri. Mor se uită 
pe furiș la el. 

Am mâncat şi am băut câteva ore, până la căderea nopții şi, chiar 
dacă Rhys şi Kallias erau încordaţi, precauţi unul faţă de celălalt... 
Măcar începură să discute înainte de sfârşitul mesei. 

Nesta fu prima care plecă de la masă, încă prudentă şi agitată. 
Ceilalţi verificară o ultimă dată curtea înainte să ne culcăm pe cear- 
şafurile de mătase ale paturilor moi ca norii. 

Rhys și cu mine i-am lăsat pe Mor și pe Helion vorbind, şezând 
unul lângă celălalt pe pernele din salon, Viviane şi Kallias întorcân- 
du-se de mult în apartamentul lor. Nu ştiam unde plecaseră Azriel 
şi Cassian. 

Când am ieșit din baia văruită în auriu și ivoriu, şoaptele lui 
Helion şi râsetul arzător al lui Mor se auzeau din hol, trecând pe 
lângă ușa noastră, apoi ușa ei se deschise și se închise... 

Aripile lui Rhysand erau strânse când studia stelele de dincolo 
de ferestrele dormitorului. Cumva, aici erau mai puţin luminoase şi 
mai mici. 

- De ce? 

El ştia la ce mă refeream. 

- Mor se sperie. Şi ce a făcut Az astăzi a speriat-o de moarte. 

- Violenţa? 

— Violenţă ca rezultat a ceea ce simte el, vinovăția persistentă din 
cauza târgului cu Eris şi a ceea ce nu va înfrunta niciunul dintre ei. 

— Nu crezi că a trecut destul de mult timp? Și faptul că Helion se 
culcă cu ea este probabil cel mai rău lucru pe care îl poate face? 

Dar nu mă îndoiam că Helion simţea în aceeaşi măsură ca şi 
Mor nevoia de a fi distras de la a se gândi prea mult la oamenii pe 
care îi iubeau şi pe care nu îi puteau avea. 

- Mor şi Azriel au avut amândoi iubiţi de-a lungul secolelor, 
spuse el, aripile mişcându-i-se uşor. Acum, singura diferenţă este 
apropierea. 

— Pari destul de împăcat cu asta. 

Rhys privi peste umăr spre locul în care zăboveam la picioarele 
patului mare şi ivoriu, în a cărui tăblie erau sculptați nişte nuferi. 

— Este viaţa lor — relaţia lor. Amândoi au avut destule ocazii să re- 
cunoască ce simt. Totuşi nu au făcut-o. Mai cu seamă Mor. Din mo- 
tive personale, sunt sigur. Implicarea mea nu ar îmbunătăţi situaţia. 

— Dar... dar el o iubește. Cum de nu face nimic? 

— Crede că ea este mai fericită fără el. Ochii îi străluciră când își 
aminti de hotărârea lui de a nu se implica. Crede că nu o merită. 

— Se pare că este o trăsătură illyriană. 

Rhys pufni, întorcându-se spre stele. Am venit lângă el şi mi-am 
strecurat un braţ în jurul taliei lui. Partenerul meu îmi cuprinse 
umărul când mi-am sprijinit capul de locul moale în care umerii 
mei îi întâlneau pieptul. După o clipă, una din aripile lui mă învălui 
în căldura sa umbrită. 

— Va veni o zi când Azriel va trebui să hotărască dacă va lupta 
pentru ea sau o va lăsa în pace. Şi nu va fi din cauza unui alt mascul 
care o insultă sau se culcă cu ea. 

— Şi Cassian? Fl este zăpăcit şi permite prostia asta. 

Rhys zâmbi strâmb. 

- Şi Cassian va trebui să decidă unele lucruri. În viitorul apro- 
piat, cred. 

— El şi Nesta sunt...? 

— Nu ştiu. Până nu se activează legătura, poate fi greu de detec- 
tat. Rhys înghiţi o dată, cu privirea aţintită la stele. Eu am așteptat, 
pur şi simplu. Ştii, Tamlin încă te iubeşte. 

— Ştiu. 

— A fost o întâlnire urâtă. 

— Totul a fost urât, am spus eu, gândindu-mă la ce pomeniseră 
Beron şi Tamlin despre Amarantha, la ce Rhys fusese obligat să dez- 
văluie... Eşti bine? 

Încă îi simţeam mâna umedă pe mine de când povestise ce fă- 
cuse Amarantha. 

Fl îşi trecu un deget pe umărul meu. 

- Nu a fost... uşor. Credeam că voi vomita pe podea, adăugă Rhys. 

L-am strâns un pic mai mult. 

— Îmi pare rău că a trebuit să împărtăşeșşti lucrurile acelea — îmi 
pare rău că tu.. îmi pare rău pentru tot, Rhys. I-am inhalat profund 
mirosul. Evadaserăm - noi evadaserăm. Şi ştiu că probabil nu 

înseamnă nimic, dar... sunt mândră de tine că ai fost destul de cu- 
rajos să le-o spui. 

- Nu înseamnă nimic ce crezi despre mine sau despre ziua asta, 
zise el încet. Mă sărută pe tâmplă, iar căldura licări de-a lungul le- 
găturii. Înseamnă... Îşi strânse mai mult aripa în jurul meu. Nu am 
cuvinte să-ți spun ce înseamnă. 

Dar când dragostea, bucuria şi lumina străluciră prin legătură... 
am înţeles. 

EI îşi cobori privirea spre mine. 

- Eşti... bine? 

Mi-am culcușit capul mai mult în pieptul lui. 

- Mă simt... obosită. Tristă. Tristă că a fost atât de îngrozitor şi, 
totuşi... furioasă pentru tot ce am păţit eu şi surorile mele. Eu... Am 
expirat. Când m-am întors în Regatul Primăverii... Am înghiţit în 
sec. Le-am căutat aripile. 

Rhys rămase complet nemișcat, iar eu l-am luat de mână, strân- 
gând-o puternic când mă întrebă mai mult în şoaptă: 

— Le-ai găsit? 

Am scuturat din cap, dar i-am răspuns înainte ca suferinţa de pe 
chipul lui să se adâncească: 

- Am aflat că el le-a ars de mult. 

Rhys nu spuse nimic pentru o clipă, din nou atent la stele. 

- Mulţumesc pentru că măcar te-ai gândit... pentru că ai riscat 
să le cauţi. 

Singura urmă - rămășițele îngrozitoare ale mamei şi surorii lui. 

- Eu nu... Mă bucur că le-a ars, recunoscu Rhys. L-aş ucide cu 
bucurie pentru multe lucruri și totuşi... El își frecă pieptul. Mă bucur 
că măcar le-a oferit acea pace. 

Am dat din cap. 

— Ştiu. Mi-am trecut un deget peste dosul mâinii lui. Și poate că 
din cauza liniştii depline, am mărturisit: Mi se pare ciudat să împart 
o cameră şi un pat cu tine sub acelaşi acoperiş cu el. 

- Te cred. 

Pentru că, undeva în palat, Tamlin stătea întins în pat — perfect 
conştient că urma să intru în acest loc cu Rhysand. Trecutul era 
încurcat şi încâlcit. 

— Nu cred... nu cred că pot să fac dragoste cu tine aici, cu el atât 
de aproape, am şoptit eu, iar Rhys rămase tăcut. Îmi pare rău dacă... 

- Nu trebuie să te scuzi. Niciodată. 

Mi-am ridicat privirea şi l-am surprins uitându-se la mine - nu 
furios sau frustrat, ci... trist. Înţelegător. 

— Vreau să împart totuşi patul cu tine, am şoptit eu. Vreau să mă 
ţii în braţe. 

Stelele se aprinseră în ochii lui. 

— Pentru totdeauna, îmi promise şi mă sărută pe frunte, aripile 
lui învăluindu-mă acum complet. Pentru totdeauna. 

Helion se strecură din camera lui Mor înainte să ne trezim - deşi 
cu siguranță îi auzisem toată noaptea, destul încât Rhys să ridice un 
scut în jurul camerei noastre. Azriel şi Cassian nu se întorseseră. 

Cu toate acestea, Mor nu arăta ca o femelă care se tăvălise cu un 
Mare Lord superb când îşi ciuguli micul dejun. Ochii căprui îi erau 
inexpresivi, iar pielea, de obicei aurie, era acum palidă. 

Cassian intră în sfârşit, salutând-o pe Mor cu voioşie: 

— Arăţi groaznic! Te-a ţinut Helion trează toată noaptea? 

Ea aruncă lingura spre el. Apoi terciul. 

Cassian prinse lingura și se feri de mâncare, pietrele lui Siphon 
strălucind ca un tăciune aprins. Terciul alunecă pe podea. 

- Helion a vrut să ni te alături, răspunse ea încet, punându-și 
din nou ceai. Destul de mult. 

- Poate data viitoare, spuse Cassian, așezându-se pe scaunul de 
lângă mine. Ce face sora ta? 

— Părea bine... deşi încă îngrijorată. 

Nu am întrebat unde fuseseră toată noaptea el şi Azriel, fie şi 
numai pentru că nu eram sigură că Mor voia să audă răspunsul. 

Cassian se servi de pe tăvile cu fructe şi prăjituri, încruntân- 
du-se când nu văzu carne. 

— Eşti gata pentru încă o zi plină de contradicții şi intrigi? 

Mor şi cu mine am mormăit. Rhys intră în cameră, cu părul încă 
ud de la baie şi zâmbi. 

— Aşa vă vreau. 

În ciuda zilei încărcate ce ne aştepta, i-am zâmbit parteneru- 
lui meu. 

El mă strânsese toată noaptea la piept, acoperindu-mă cu ari- 
pile. Era un altfel de intimitate față de sex — mai profundă. Sufletele 
noastre se împletiseră strâns. 

Mă trezisem încă acoperită de aripile sale, respiraţia lui gâdilân- 
du-mi urechea. Rămăsesem fără cuvinte când îi studiasem chipul 
adormit, pieptul strângându-mi-se în mod chinuitor. Eram perfect 
conştientă de cât de mult îl iubeam, dar uitându-mă atunci la el... 

O simţisem cu toată ființa mea, am simţit că iubirea ar fi putut să 
mă strivească, să mă consume. Iar data viitoare când avea să-l in- 
sulte cineva... 

Gândul încă nu-mi dădea pace când am terminat micul dejun, 
ne-am îmbrăcat şi ne-am întors în sala din vârful palatului ca să 
punem bazele acestei alianțe. 

Mi-am păstrat coroana din ziua precedentă, dar mi-am schim- 
bat rochia de la Căderea Stelelor cu una strălucitoare din mătase 
neagră, acoperită cu borangic negru sclipitor. Fustele se unduiau în 
spatele meu, mânecile mulate îngustându-se în căușul palmelor, fi- 
xate în jurul degetului mijlociu cu un inel din onix. Dacă în ziua din 
urmă fusesem o stea căzătoare, croitorul misterios al lui Rhys mă 
transformase astăzi în Regina Nopţii. 

Restul însoţitorilor mei se îmbrăcaseră corespunzător. 

Ieri, fuseserăm noi înşine - deschişi, prietenoși și grijulii. Azi 
urma să le arătăm celorlalte regate ce aveam să dezlănțuim asupra 
inamicilor noştri şi de ce eram capabili, dacă eram provocaţi. 

Helion, din nou detașat și arogant, se lăfăia în scaunul său când 
am intrat în sala minunată din vârful unuia dintre multele turnuri 
aurite ale palatului. El îi aruncă o privire în plus lui Mor, zâmbind 

senzual. Astăzi era spledind în veşmintele lui de culoarea cobaltului 
cu margini aurii care-i scoteau în evidență pielea măslinie şi strălu- 
citoare, şi cu sandalele aurii. Azriel, cu matiile plutind în aer din 
umeri până la călcâie, îl ignoră când trecu. Totuşi Îmblânzitorul 
Umbrelor nu-i arătase nicio urmă de emoție lui Mor când ne întâl- 
nise pe hol. 

Ea nu îl întrebase unde fusese întreaga noaptea şi toată dimi- 
neaţa, iar Azriel nu spusese nimic de bunăvoie. Dar măcar nu părea 
că voia să o ignore. Nu, se rezumase din nou la a tăcea vigilent, iar 
Mor se mulţumise să-l lase, răsuflând un pic ușurată imediat ce el se 
întorsese ca să ne conducă spre întâlnire, după ce probabil cercetase 
drumul în urmă cu câteva minute. 

Thesan fu singura persoană care se deranjă să ne salute când am 
trecut pe sub bolta acoperită cu glicină. Aruncă o privire la ţinuta şi 
la chipurile noastre și mormăi o rugăciune adresată Cazanului. 
Iubitul lui, îmbrăcat din nou cu armura de căpitan, ne măsură din 
priviri cu aripile ușor înfoiate, dar rămase așezat împreună cu cei- 
lalți peregryni. 

Tamlin sosi ultimul, uitându-se la toţi când se aşeză. Nu m-am 
deranjat să-l bag în seamă. 

Iar Helion nu aşteptă ca Thesan să facă vreun semn ca să începem. 
EI îşi sprijini o gleznă peste un genunchi şi spuse: 

— Am studiat cu atenţie tabelele şi imaginile pe care le-ai adunat, 
Tamlin. 

— Şi? rosti muşcător Tamlin. 

Așadar, ziua urma să decurgă incredibil de bine. 

— Şi, spuse Helion simplu, nemaipărând deloc masculul amuzat 
şi destins din seara trecută, dacă poţi să-ţi aduni repede armata, tu 
şi Tarquin aţi putea să ţineţi linia frontului suficient de mult timp 
pentru ca noi, cei de deasupra tărâmului de Mijloc, să aducem o 
armată mai mare. 

— Nu este atât de uşor pe cât pare, rosti Tamlin printre dinți. Mi-a 
mai rămas o treime dintre soldaţi, spuse aruncând o privire mânioasă 
înspre mine. După ce Feyre le-a distrus încrederea în mine. 

Mânioasă şi simțind nevoia de răzbunare, făcusem asta... Nu 
gândisem pe termen lung. Nu mă gândisem că poate am fi avut 
nevoie de armata lui. Dar... 

Nesta scoase un zgomot ascuţit şi sări de pe scaun. 

M-am aruncat spre ea, aproape împiedicându-mă de fustele 
rochiei când ea se clătină înapoi, ţinându-se cu o mână de piept. 

Încă un pas ar fi aruncat-o în bazin, dar Mor sări mai înainte, 
apucând-o. 

- Ce s-a întâmplat? întrebă Mor, ţinând-o în picioare pe sora 
mea când chipul ei se contorsionă parcă de durere. 

Confuzie şi durere, asta exprima faţa ei. 

Fruntea îi era transpirată şi chipul i se făcu alb ca varul. 

— Ceva... 

Cuvântul fu întrerupt de un geamăt încet. Ea se încovoie, iar 
Mor o prinse bine şi se uită la chipul Nestei. Cassian ajunse imediat 
acolo, cu o mână pe spatele ei, dezgolindu-şi dinţii la ameninţarea 
invizibilă. 

— Nesta! spuse el întinzându-se spre ea. 

Nesta înţepeni, apoi trecu pe lângă Cassian ca să vomite în bazin. 

— Otravă? întrebă Kallias, împingând-o pe Viviane în spatele lui. 

Ea îi ocoli braţul. Tamlin rămase aşezat, cu maxilarul încordat, 
monitorizându-ne pe toți. 

Dar Helion şi Thesan înaintară îndârjiţi şi concentrați. Puterea 
lui Helion, care licărea în jurul lui ca nişte licurici orbitori, ţâșni 
spre sora mea și se lăsă ușor pe ea. 

Thesan, strălucind în auriu şi roz, îi atinse braţul Nestei, 
vindecând-o. 

- Nimic, spuseră ei la unison. 

Nesta îşi rezemă capul de umărul lui Mor, respirând sacadat. 

— Ceva nu este în regulă, reuși ea să spună. Nu cu mine, ci cu 
Cazanul. 

Rhys purta un fel de conversaţie tăcută cu Azriel și Cassian, cel din 
urmă monitorizând fiecare respirație a surorii mele. Cei doi illy- 
rieni dădură din cap spre Rhys şi se îndreptară spre ferestrele des- 
chise - ca să zboare. 

Nesta gemu, trupul încordându-i-se ca şi când avea să vomite 
din nou. Dar apoi, noi am simţit. 

Un tremur prin pământ. Prin aer, prin pietre şi printre ierbu- 
rile verzi. 

Ca şi când un zeu măreț ar fi răsuflat peste tărâm. 

Apoi, urmă impactul. 

Rhys se aruncă peste mine atât de repede, încât nu mi-am dat 
seama că însuşi muntele se cutremura, iar clădirea se clătina. Ne-am 
aruncat la podea când molozul căzu, iar eu l-am simţit pregătin- 
du-se să se teleporteze... 

După aceea, totul încetă. 

Țipetele se ridicau din valea de dedesubt, dar în palat şi printre 
noi domnea liniştea. 

Nesta vomită din nou, iar Mor o lăsă să se așeze pe podea de 
data asta. 

— Ce naiba... începu Helion. 

Rhys se ridică de pe mine, chipul lui bronzat albindu-se. Buzele 
i se învineţiră când privi spre sud. Departe spre sud. 

I-am simţit magia ieşind din el, ca o stea căzătoare peste tărâm. 

Iar când se uită din nou la noi, își îndreptă atenţia către mine. 
Frica, tristeţea şi teama care i se citeau în ochi îmi făcură gura să se 
usuce de tot și îmi răciră sângele în vene. 

Rhys înghiţi de două ori şi spuse răgușşit: 

- Regele Hybernului tocmai a folosit Cazanul ca să atace zidul. 

Se auziră şoapte şi suspine. 

mântul de sub picioare când mă lămuri: 
— Zidul nu mai este. A fost distrus. De-a lungul Prythianului şi 
pe continent. Am acţionat prea târziu, prea lent, repetă el ca şi când 
ar fi încercat să se convingă. Hybernul tocmai a distrus zidul. 

„Legătura Nestei cu Cazanul i-a permis să simtă când Regele 
Hybernului îşi aduna puterea”, se gândi Rhys în timp ce ne adunam 
în jurul mesei din sufrageria casei din oraş. 

Așa cum eu puteam să folosesc legătura cu Marii Lorzi ca să le 
urmăresc puterea şi să găsesc Cartea şi Cazanul, puterea Nestei — 
nemurirea ei — era atât de strâns legată de Cazan, încât prezenţa lui 
îngrozitoare, când era activ, o străbătea şi pe ea. 

De aceea o bântuia el. Nu doar pentru puterea pe care o luase 
ea... ci pentru faptul că Nesta era un semnal de avertisment. 

Plecaserăm cu toţii din Regatul Dimineţii după câteva minute, 
Thesan promițând că, în două zile, avea să trimită cantități mari de 
antidot spre toate armatele şi spre Marii Lorzi, şi că peregrynii lui 
urmau să înceapă să se pregătească sub comanda căpitanului său, ca 
să se alăture illyrienilor pe cer. 

Kallias și Helion jurară că armatele lor terestre aveau să mărşă- 
luiască cât de curând posibil. Doar pe Tamlin, a cărui graniţă sudică 
se întindea de-a lungul zidul, nu se putea conta, armata lui fiind 
dezorganizată. Înainte ca Tamlin să plece, Helion îi spuse: 

— Scoate-ţi oamenii! Adu orice armată poţi aduna! 

Orice mai rămăsese după mine. 

Tarquin avu acelaşi sentiment şi promise să ofere protecţie 
Regatului Primăverii. Tamlin nu răspunse niciunuia din ei. Nu 

confirmă că avea să-şi aducă armata înainte să se teleporteze, fără 
să-mi arunce o privire. Eu m-am simţit un pic ușurată, de vreme 
ce nu hotărâsem dacă să îi cer ajutorul pe care mi-l promisese sau 
să îl scuip. 

Urările de despărţire fură scurte. Viviane o îmbrăţişă strâns pe 
Mor şi apoi mă luă şi pe mine în braţe, spre surprinderea mea. Kallias 
doar dădu mâna cu Rhys, un gest rigid de tatonare, şi dispăru împre- 
ună cu partenera lui. Făcându-ne tuturor semn cu ochiul, îl urmă și 
Helion. Tarquin rămase ultimul, flancat de Varian şi de Cresseida. 
Flota lui, deciseseră ei, urma să fie lăsată ca să-i păzească oraşele, în 
timp ce majoritatea soldaţilor aveau să mărșăluiască pe uscat. 

Ochii albaştri ai lui Tarquin se aprinseră când îşi adună puterea 
ca să-i teleporteze, dar Varian ne comunică mie şi lui Rhys: 

— Spune-i că îi mulțumesc, zise el şi își puse o mână pe piept, firul 
auriu şi cel argintiu de pe jacheta lui turcoaz strălucind în soarele di- 
mineţii. Spune-i... Prinţul din Adriata scutură din cap. Îi voi spune 
chiar eu când o voi vedea data viitoare. Părea mai mult o promi- 
siune... că Varian avea să o revadă pe Amren, cu sau fără Război. 

Apoi ei plecară. 

Nicio veste nu sosi de la Beron înainte să ne luăm rămas-bun şi să-i 
mulțumim lui Thesan. Nicio veste că Beron s-ar fi putut răzgândi 
sau că Eris l-ar fi convins. 

Dar asta nu mă privea nici pe mine, nici pe Nesta. 

Dacă zidul se dărâmase... era prea târziu. Acţionasem prea târ- 
ziu. Toate acele cercetări... Ar fi trebuit să insist să plecăm direct 
spre zid, dacă Amren o considera pe Nesta aproape pregătită. Să fi 
văzut ce putea face ea, cu sau fără vraja din Carte. 

Poate că era vina mea, pentru că voiam să o protejez, să o fac 
mai puternică, să nu o implic. Dar dacă aș fi insistat mai... 

Chiar şi acum, așezați în jurul mesei din sufrageria casei din 
Velaris, nu hotărâserăm dacă posibila distrugere permanentă a suro- 
rii mele merita preţul salvării vieților. Nu ştiam cum Rhys şi ceilalți 

luaseră astfel de decizii — timp de mulți ani. Mai ales în timpul dom- 
niei Amaranthei. 

— Ar fi trebuit să plecăm de câteva luni, spuse Nesta, farfuria ei 
cu pui prăjit şi legume fiind neatinsă. 

Fură primele cuvinte pe care le rostise cineva în timp ce noi ciu- 
guleam din mâncare. 

Elain aflase de la Amren. Acum stătea la masă, cu spatele mai 
drept și privirea mai limpede ca niciodată. Văzuse ea asta în pere- 
grinările pe care i le oferea privirea nouă şi interioară? I-o şoptise 
Cazanul cât fuseserăm plecaţi? Nu eram în stare să o întreb. 

- Putem să mergem la conacul tău în seara asta ca să-i evacuăm 
pe servitori şi să-i aducem aici, îi spunea Rhys Nestei. 

- Nu vor veni. 

- Atunci, probabil vor muri. 

Nesta îşi alinie furculița şi cuțitul lângă farfurie. 

- Nu îi poţi teleporta undeva în sud, departe de aici? 

— Atât de mulți oameni? Ar trebui să găsesc mai întâi un loc sigur, 
lucru care mi-ar lua un timp pe care nu-l avem. Rhys se gândi. Dacă 
am găsi o navă cu care să navigheze... 

— Or să vrea să vină şi familiile, şi prietenii lor. 

O clipă de linişte. Asta nu era o soluţie. Apoi Elain spuse încet: 

- Am putea să-i mutăm pe moşia lui Graysen. 

Calmul din vocea ei ne făcu pe toți să ne întoarcem către sora mea. 

Ea înghiţi în sec, gâtul subțire fiindu-i atât de alb, şi ne explică: 

— Tatăl lui are ziduri înalte, din piatră rezistentă, şi suficient spa- 
tiu pentru oameni și provizii. 

Ne-am străduit cu toţii să nu ne uităm la inelul pe care îl purta 
încă. Elain continuă: 

— Tatăl lui se gândeşte la asta de mult timp. Ei au apărare, pro- 
vizii... Ea respiră superficial. Și un crâng de frasini, cu un depozit de 
arme făcute din lemnul acela. 


Regatul aripilor şi al pieirii 531 


Cassian mârâi. În ciuda puterii lor... Oricum ar fi fost creaţi acei 
copaci, frasinii aveau ceva care trecea dincolo de protecţiile Fae. 
Văzusem asta cu ochii mei — ucisesem una dintre santinelele lui 
Tamlin cu o săgeată în gât. 

- Dacă spiriduşii care atacă au puteri magice, spuse Cassian, 
iar Elain tresări la tonul dur, atunci piatra rezistentă nu ar fi de 
mare folos. 

— Există tuneluri de evadare, şopti Elain. Poate că este mai bine 
decât nimic. 

Illyrienii se priviră reciproc. 

- Am putea pune o gardă... începu Cassian. 

— Nu, îl întrerupse Elain cu o voce mai puternică decât o auzi- 
sem în ultimele luni. Ei... Graysen şi tatăl lui... 

Cassian îşi încordă maxilarul. 

- Atunci, ne ascundem... 

— Ei au câini născuţi şi antrenați ca să vă vâneze, să vă simtă. 

O linişte apăsătoare se lăsă când prietenii mei se gândiră cum 
fuseseră antrenați mai exact câinii aceia. 

- Doar nu vrei să spui că le laşi castelul fără apărare, încercă să 
spună un pic mai blând Cassian. Chiar şi cu frasinii, nu va fi de 
ajuns. Va trebui să ridicăm măcar niște protecții. 

Elain se gândi. 

- Pot vorbi cu el. 

— Nu! am spus eu în același timp cu Nesta. 

Dar Elain ne întrerupse: 

- Dacă... dacă voi şi... ei - aruncă o privire la Rhys, la prietenii 
mei - veniți cu mine, mirosurile voastre Fae i-ar putea distrage 
pe câini. 

— Şi tu ești Fae, îi aminti Nesta. 

- Vrăjeşte-mă! îi spuse Elain lui Rhys. Fă-mă să par umană! 
Doar cât să-l conving să-şi deschidă porţile celor care caută adăpost. 
Poate chiar să vă lase să puneţi protecţii în jurul conacului. 

Iar cu mirosurile noastre, ca să-i zăpăcim pe câini... 

- Asta s-ar putea termina foarte prost, Elain. 

Ea își trecu un deget peste inelul de logodnă din fier, cu diamant. 

- Deja s-a terminat prost. Acum nu trebuie decât să decid cum 
să înfrunt consecinţele. 

- Înţelept spus, zise Mor şi zâmbi către Elain. Ea se uită la Cassian. 
Trebuie să muţi azi legiunile illyriene. 

Cassian dădu aprobator din cap, dar îi spuse lui Rhys: 

— Cu zidul dărâmat, trebuie să îi lămurim pe illyrieni în privinţa 
unor aspecte. Trebuie să mă însoţeşti în tabără şi să le ţii unul dintre 
discursurile tale frumoase înainte să plecăm. 

Rhys schiță un zâmbet. 

— Putem să mergem toţi şi apoi să ne îndreptăm spre tărâmurile 
oamenilor. El se uită cu atenţie la noi, la casa din oraş. Avem o oră 
să ne pregătim. Ne întâlnim din nou aici şi plecăm. 

Mor şi Azriel se teleportară imediat, Cassian îndreptându-se 
spre Rhys ca să-l întrebe de soldaţii din Regatul Coşmarurilor și de 
pregătirile lor. 

Nesta şi cu mine am mers către Elain, vorbind amândouă în 
același timp: 

— Eşti sigură? am întrebat când Nesta spuse: „Pot eu să merg. 
Lasă-mă să discut cu el!“ 

Elain se ridică în picioare. 

- Nu te cunoaşte, îmi spuse ea. Apoi se întoarse spre Nesta cu o 
expresie sinceră, amuzată. Şi pe tine te urăşte. 

O parte putredă din mine se întreba dacă logodna lor ruptă era, 
aşadar, spre binele lor. Sau dacă Elain sugerase cumva să facem 
această vizită, chiar după ce Lucien părăsise Prythianul, pentru o 
şansă de a... Nu mi-am permis să-mi urmăresc gândul până la capăt. 

Privind spaţiul din care prietenii mei dispăruseră din casa de la 
oraş, am zis: 

- Elain, trebuie să înţelegi că, dacă lucrurile vor merge prost... 
dacă va încerca să te rănească sau să facă rău unuia dintre noi... 

- Ştiu. Îi vei apăra pe ai tăi. 

- Te voi apăra pe tine. 

Golul îi înceţoşă privirea, dar Elain îşi ridică bărbia. 

- Oricum ar fi, să nu-l ucideţi. Vă rog. 

- Vom încerca... 

— Jură-mil 

Nu o mai auzisem niciodată vorbind pe tonul acela. Niciodată. 

- Nu pot să-ţi promit. Nu aveam de gând să cedez, nu pentru 
asta. Dar voi face tot ce îmi stă în puteri ca să evit așa ceva. 

Și Elain păru să-și dea seama de situaţie. Ea se uită la rochia 
simplă albastră pe care o purta. 

- Trebuie să mă îmbrac. 

— 'Te ajut eu, se oferi Nesta, dar Elain scutură din cap. 

- Nuala şi Cerridwen mă vor ajuta. 

Apoi ea plecă în grabă... cu umerii un pic mai drepți. 

Nesta înghiţi şi eu am şoptit: 

— Nu a fost vina ta că zidul s-a dărâmat înainte de a putea face 
ceva în privinţa asta. 

Privirea dură se îndreptă spre mine. 

- Dacă aş fi rămas ca să mă antrenez... 

— Atunci ai fi rămas aici cât ne-ai fi așteptat să ne întoarcem de 
la întâlnire. 

Nesta îşi netezi rochia cu o mână. 

- Ce fac acum? 

Mi-am dat seama că avea nevoie de un scop. Faptul că o însărci- 
nasem să găsească o cale să repare găurile din zid îi dăduse surorii mele 
ceea ce poate vieţile noastre umane nu îi oferiseră niciodată: un sens. 

- Ne vei însoţi la moşia lui Graysen, iar apoi vei călători cu ar- 
mata. Dacă ai o legătură cu Cazanul, atunci vom avea nevoie de 
tine, să ne fii aproape. Trebuie să ne spui dacă este folosit din nou. 

Nu era chiar o misiune, dar Nesta oricum dădu din cap. 

Cassian îl bătu pe Rhys pe umăr şi porni spre noi. El se opri la 
un pas distanţă şi se încruntă. 

- Rochiile nu sunt potrivite pentru zbor, doamnelor. 

Nesta nu răspunse. 

EI ridică o sprânceană. 

— Fără lătrat şi muşcături azi? 

Dar Nesta nu își ridică privirea ca să se uite la el, chipul fiindu-i 
încă epuizat şi pământiu. 

— Nu am purtat niciodată pantaloni, fu tot ce spuse ea. 

Aș fi putut jura că îngrijorarea traversă chipul lui Cassian, dar el 
ignoră momentul şi rosti tărăgănat: 

— Nu mă îndoiesc de faptul că ai fi putut porni o răscoală dacă 
ai purtat. 

Nicio reacţie. Oare Cazanul... 

Cassian ieși în calea Nestei când ea încercă să treacă pe lângă el 
şi îi atinse fruntea cu o mână bronzată, cu bătături. Ea se feri de 
atingerea lui, dar masculul o apucă de încheietura mâinii, forțând-o 
să-i întâlnească privirea. 

- Dacă vreunul dintre oamenii aceia nenorociţi face o mişcare 
ca să te rănească, șopti el, să îi ucizi. 

El nu avea să vină - nu, avea să adune toată puterea legiunilor 
illyriene. Totuşi Azriel urma să ni se alăture. 

Cassian îi dădu Nestei unul dintre cuţitele sale. 

- Frasinul te poate ucide, spuse el cu un calm nimicitor când ea 
privi cuțitul. O zgârietură poate să te ameţească suficient încât să fii 
vulnerabilă. Să nu uiţi unde sunt ieșirile din fiecare cameră, gard şi 
din curte - ţine-le minte când intri şi ia seama câți oameni sunt în 
jurul tău. Nu uita unde sunt Rhys şi ceilalți. Nu uita că eşti mai pu- 
ternică şi mai rapidă. Ţintește părțile moi, adăugă el, îndoindu-i 
degetele în jurul mânerului. Și dacă te prinde cineva... 

Sora mea nu spuse nimic în timp ce Cassian îi arătă zonele sen- 
sibile ale unui om - nu doar vintrele, ci şi interiorul piciorului — şi 
cum să ciupească o coapsă şi să-şi folosească cotul drept armă. Se 
retrase după ce termină, ochii lui căprui clocotind cu o emoție pe 
care nu o recunoşteam. 

Nesta studie pumnalul elegant din mâna ei şi apoi îşi ridică 
fruntea ca să îl privească. 

— Ți-am spus să vii la antrenament, zise Cassian zâmbind trufaș 
şi plecă. 

M-am uitat cu atenţie la chipul calm și împietrit al Nestei şi la 
pumnal. 

- Nici măcar să nu începi! mă avertiză ea şi se îndreptă spre scări. 


Hh 


Am găsit-o pe Amren în apartamentul ei, înjurând Cartea. 

- Plecăm într-o oră, am spus eu. Ai tot ce-ţi trebuie aici? 

- Da. 

Amren îşi ridică privirea, ochii oblici şi argintii rotindu-i-se de 
furie. Nu din cauza mea, mi-am dat eu seama cu ușurare, ci pentru 
că Hybernul ajunsese înaintea noastră la zid şi o învinsese. 

Iar asta nu mai era problema mea. 

Nu când mi-am amintit ce spusese la întâlnirea cu Marii Lorzi. 
Nu când l-am văzut din nou pe Beron plecând, fără să ne promită 
soldați sau ajutor. Nu când i-am auzit pe Rhys şi pe Cassian dis- 
cutând cât de puţini soldaţi aveau ceilalți, în comparaţie cu armata 
Hybernului. 

Trecuseră câteva zile de când mă gândeam la cum îl tachinase 
regele pe Rhys. 

Hybernul se așteptase ca el să ofere totul — totul — ca să-i opreas- 
că. Afirmase că doar asta ne-ar fi dat o șansă la luptă, iar eu îmi 
cunoșteam partenerul. Poate chiar mai bine decât mă cunoșteam 

pe mine. Ştiam că Rhys s-ar fi epuizat, distrugându-se, dacă asta ar 
fi însemnat o şansă de câștig. De supraviețuire. 

Ceilalți Mari Lorzi... Nu-mi puteam permite riscul de a conta pe 
ei. Helion, pe cât de puternic era, nici măcar nu ar fi intervenit ca 
să-şi salveze iubitul. Tarquin, probabil, ar fi făcut-o. Iar pe ceilalți 
nu îi cunoşteam. Nu aveam timp să o fac. Și nu aveam de gând să 
pariez pe încercarea lor de a fi loiali şi pe Rhys, în acelaşi timp. 

- Ce vrei? izbucni Amren când am rămas uitându-mă lung la ea. 

— Există o creatură sub bibliotecă. Ştii ceva despre ea? 

Amren închise Cartea. 

- Se numeşte Bryaxis. 

— Ce este? 

— Nu vrei să ştii, fato! 

Mi-am suflecat mâneca rochiei negre, eleganța acesteia contras- 
tând atât de mult cu apartamentul şi dezordinea de aici. 

- Am făcut o înţelegere cu ea. I-am arătat banda tatuată din jurul 
antebraţului meu. Deci cred că vreau. 

Amren se ridică, scuturându-şi pantalonii de praf. 

— Am auzit. Trebuie să fii nebună. 

— Nu am avut de ales. Iar acum suntem legate una de cealaltă. 

— Şi ce dacă? 

— Vreau să îţi propun un alt târg. Asta ar însemna ca tu să studiezi 
protecţiile care o ţin acolo jos şi să-mi explici nişte lucruri. Nu m-am 
străduit să par plăcută, disperată sau recunoscătoare. Nu am vrut să 
renunţ la masca dură şi rece de pe chipul meu când am adăugat 
hotărâtă: Vii cu mine! Chiar acum. 


CAPITOLUL dx” 
O ON 


Nu era nicio preoteasă care să ne aştepte şi să ne conducă în 
puţul întunecat din mijlocul bibliotecii. lar Amren, pentru prima 
dată, rămase fără grai. 

Am ajuns la nivelul de jos, în întunericul de nepătruns, paşii 
noştri fiind singurul sunet. 

— Vreau să discut cu tine, am spus în bezna care ne chema din- 
colo de locul în care se termina lumina ce se strecura în jos de la 
înălțime. 

„Nimeni nu mă cheamă.“ 

- Eu te chem. Sunt aici ca să-ţi ţin companie. Ca parte a înţele- 
gerii noastre. 

Linişte. 

Apoi am simţit creatura şerpuind şi răsucindu-se în jurul nos- 
tru, înghițind lumina. Amren înjură încet. 

„Ai adus... ce mi-ai adus?“ 

— Pe cineva ca tine. Sau cineva căreia tu îi semeni. 

„Vorbeşti în pilde.“ 

O mână rece şi ireală mă atinse pe ceafă, iar eu am încercat să nu 
mă retrag spre lumină. 

- Bryaxis. Numele tău este Bryaxis. Şi cineva te-a încuiat aici jos, 
acum mult timp. 

Întunericul încremeni. 

— Sunt aici ca să-ți ofer altă înțelegere. 

Amren rămase nemişcată și tăcută, așa cum îi spusesem să facă, 
şi îmi confirmă dând o dată din cap. Ea chiar ar fi putut să distrugă 
protecţiile care o ţineau pe Bryaxis aici, la momentul oportun. 

- Este război, am spus eu, forțându-mă să vorbesc pe un ton 
egal. Un război îngrozitor pe cale să izbucnească peste tărâm. Dacă 
te pot elibera, vei lupta pentru mine? Pentru mine şi pentru Marele 
meu Lord? 

Creatura - Bryaxis - nu răspunse. 

Am înghiontit-o pe Amren cu cotul. 

Ea vorbi cu o voce tânără şi, în acelaşi timp, bătrână, ca a creaturii: 

- În schimb, te vom elibera de aici. 

Un târg. O magie simplă, dar puternică. La fel de mare ca oricare 
alta din Carte. 

„Aici este casa mea.“ 

M-am gândit. 

- Atunci, ce vrei în schimb? 

Linişte. 

„Lumina soarelui. Şi a lunii. Stelele.“ 

Am deschis gura ca să-i spun că nu eram chiar sigură că puteam 
să-i promit aşa ceva, cu toate că eram Marea Doamnă a Regatului 
Nopţii, dar Amren mă călcă pe picior şi şopti: 

- O fereastră. La înălțime. 

Nu o oglindă, așa cum voia Cioplitorul, ci o fereastră în munte. 
Trebuia să cioplim la o înălțime foarte mare, dar... 

- Asta e tot? 

Amren mă lovi în picior de data asta. 

Bryaxis îmi şopti la ureche: „Voi putea să vânez fără reținere pe 
câmpul de luptă? Să le sorb frica şi groaza, până ce mă satur?“ 

Am simțit o strângere de inimă pentru Hybern când am spus: 

- Da - numai armata Hybernului. Şi doar până când se termină 
războiul. Într-un fel sau altul. 

O clipă de linişte. „Așadar, ce vrei să fac?“ 

Am gesticulat spre Amren. 

- Ea îţi va explica şi va dezactiva protecţiile - când vom avea 
nevoie de tine. 

„Atunci voi aştepta.“ 

- Aşadar, ne-am înţeles. Te vei supune ordinelor noastre în răz- 
boi, vei lupta pentru noi până când nu vom mai avea nevoie de tine, 
iar în schimb... îţi vom aduce soarele, luna şi stelele. 

Alt prizonier care ajunsese să-şi iubească celula. Poate că Bryaxis 
şi Cioplitorul ar fi trebuit să se întâlnească. Un zeu al morții antic şi 
întruchiparea coşmarurilor. Tabloul, îngrozitor şi atrăgător, începu 
să se contureze în adâncul minţii mele. 

Mi-am relaxat umerii şi postura pe cât de mult posibil, când în- 
tunericul alunecă în jurul meu, încolăcindu-se între mine şi Amren 
şi îmi şopti la ureche: „De acord“. 


Hh 


Am profitat de ora aceea. Când ne-am adunat din nou cu toții în 
holul casei din oraş ca să ne teleportăm în tabăra illyriană, mă 
schimbasem în hainele mele de luptă din piele, noul meu tatuaj fi- 
ind ascuns dedesubt. 

Nimeni nu mă întrebă unde fusesem, deşi Mor mă măsură din 
priviri şi întrebă: 

- Unde este Amren? 

- Încă studiază Cartea, i-am răspuns tocmai când Rhys se tele- 
portă în casa din oraş. 

Nu era o minciună. Amren urma să rămână acolo până când am 
fi avut nevoie de ea pe câmpul de luptă. 

Rhys îşi înclină capul. 

— Ce caută? Zidul nu mai este. 


540 SARAH J. MAAS 


- Orice, am spus eu. O altă cale prin care să anuleze puterea 
Cazanului şi care să nu implice faptul de a mi se scurge creierul 
pe nas. 

Rhys se crispă şi deschise gura ca să obiecteze, dar l-am întrerupt. 

— Trebuie să existe şi altă cale... Amren crede că trebuie să mai fie 
o cale. Nu strică să verifice şi să caute orice altă vrajă care l-ar putea 
opri pe rege. 

Dacă nu ar fi făcut asta... Amren ar fi distrus protecţiile compli- 
cate care o ţineau pe Bryaxis în bibliotecă, doar când aș fi chemat 
creatura. Doar când puterea armatei Hybernului ne-ar fi copleșit 
total. Dacă nu puteam să i-o aduc pe Ouroboros Cioplitorului... 
atunci Bryaxis era mai bună decât nimic. 

Nu eram tocmai sigură de ce nu le spusesem asta celorlalți. 

Ochii lui Rhys licăriră, luptându-se, fără îndoială, cu ideea rolu- 
lui pe care mi s-ar fi cerut să îl joc într-o altă schemă cu Cazanul, 
dar dădu aprobator din cap. 

Mi-am împletit degetele cu ale lui, iar el mă strânse o dată. 

În spatele meu, Mor îi luă de mână pe Nesta și pe Cassian, pre- 
gătindu-se să îi teleporteze în tabără, în timp ce umbrele se adunară 
în jurul lui Azriel, Elain - care era lângă el - căscând ochii când se 
uită la spion. 

Însă toţi am ezitat, iar eu mi-am permis o ultimă dată să-mi desfăt 
privirea cu mobila, pădurea şi lumina soarelui. Să ascult sunetele 
Velarisului, râsetele copiilor de pe stradă, cântecul pescărușilor. 

În tăcere, ştiam că și prietenii mei o făceau. 

Rhys îşi drese vocea și dădu din cap spre Mor, care dispăru odată 
cu Cassian şi Nesta. Apoi, Azriel o luă ușor de mâna pe Elain, ca şi 
când cicatricele lui ar fi rănit-o. 

Singură cu Rhys, am savurat lumina untoasă a soarelui care pă- 
trundea pe ferestrele uşii de la intrare. Am inhalat mirosul pâinilor 
făcute de Nuala şi Cerridwen toată dimineaţa, împreună cu Elain. 

- Creatura din bibliotecă, am şoptit eu. Numele ei este Bryaxis. 

Rhys ridică o sprânceană. 

- 0? 

- I-am propus un târg. Să lupte pentru noi. 

Ochii violeţi îi scânteiară. 

— Și ce a spus Bryaxis? 

— Doar că vrea o fereastră ca să vadă stelele, luna şi soarele. 

- I-ai explicat că avem nevoie de ea ca să ne ucidă duşmanii, 
nu-i așa? 

L-am înghiontit cu şoldul. 

- Biblioteca este casa ei. Vrea doar să se facă nişte modificări. 

Rhys zâmbi strâmb. 

— Ei bine, presupun că, dacă acum trebuie să-mi redecorez casa 
pentru a fi pe măsura splendorii locuinţei lui Thesan, aș putea la fel 
de bine să adaug şi o fereastră pentru biata creatură. 

L-am lovit cu cotul în coaste de data asta. Rhys încă purta hainele 
elegante de la întâlnire. Chicoti, drept răspuns, apoi continuă: 

- Deci armata noastră s-a mărit cu un singur soldat. Bietul 
Cassian nu-şi va reveni când îşi va vedea cel mai nou recrut. 

- Dacă avem noroc, nici Hybernul. 

- Şi Cioplitorul? 

— Poate să putrezească acolo. Nu am timp de jocurile lui. Bryaxis 
ar trebui să fie de ajuns. 

Rhys aruncă o privire înspre brațul meu, ca şi când ar fi putut 
vedea cea de-a doua bandă nouă lângă prima. El ne ridică mâinile 
împreunate și îmi sărută dosul palmei. 

Din nou, ne-am uitat tăcuţi prin casa din oraş, studiind fiecare 
detaliu şi liniştea care se lăsa acum ca un strat de praf. 

Rhys spuse încet: 

- Mă întreb dacă o vom mai vedea vreodată. 

Ştiam că nu vorbea despre casă. Dar m-am ridicat pe vârfuri şi 
l-am sărutat pe obraz. 

— O vom vedea! i-am promis eu când un vânt întunecat se adună 
ca să ne ducă în tabăra illyriană. M-am ținut strâns de el când am 
adăugat: O vom revedea! 

Iar când vântul întunecat ne teleportă departe spre Război, spre 
pericole neştiute, m-am rugat să-mi pot respecta promisiunea. 


PARTEA A TREIA 


MAREA DOAMNĂ 


CAPITOLUL 
MI 


Chiar şi în toiul verii, tabăra montană illyriană era umedă. Rece. 
Unele zile erau cu adevărat minunate, mă asigură Rhys văzându-mă 
încruntată în timp ce ne teleportam. Vremea mai rece era oricum 
mai bună când era implicată o armată. Căldura agita spiritele, mai 
ales când era prea cald ca să dormi confortabil. Şi având în vedere 
că illyrienii erau mai mereu ursuzi... Era o binecuvântare că 
văzduhul era înnorat şi vântul umed. 

Însă nici măcar vremea nu reuşea să facă grupul de întâmpinare 
să pară plăcut. 

Eu l-am recunoscut doar pe unul dintre illyrienii musculoşi în 
armuri complete, care ne aşteptau: Lordul Devlon. Încă afişa un 
rânjet disprețuitor, deși mai blând în comparaţie cu sfidarea care le 
contorsiona trăsăturile câtorva. Ca şi Azriel şi Cassian, ei aveau 
părul negru şi ochii căprui. Şi, la fel ca a prietenilor mei, pielea le 
era în nuanţe arămii, unele pătate cu cicatrice albe, mai mult sau 
mai puţin severe. 

Dar, spre deosebire de prietenii mei, una sau două pietre Siphon 
le împodobeau mâinile. Prin comparaţie cu aceasta, cele şapte pe 
care le purtau Azriel şi Cassian păreau aproape vulgare. 

Dar masculii adunaţi se uitară la Rhys, ca şi când cei doi illyrieni 
care îl flancau erau niște simpli copaci. Mor şi cu mine am rămas 
de-a dreapta şi de-a stânga Nestei, care se schimbase într-o rochie 

lejeră de culoare albastru-închis, iar acum studia tabăra, războinicii 
înaripați, mărimea grupului adunat în tabăra din jurul nostru... 

Pe Elain am ţinut-o pe jumătate ascunsă în spatele zidului for- 
mat din corpurile noastre. Având în vedere gândirea înapoiată a 
illyrienilor în ceea ce privea femelele, sugerasem să rămânem, la 
propriu, la un pas distanță pentru această întâlnire. Erau doar câte- 
va femele războinice în legiune... Acum nu era timpul să testăm 
toleranța illyrienilor. Poate mai târziu... dacă am fi câştigat războiul, 
dacă am fi supraviețuit. 

- Aşadar, este adevărat, rosti Devlon. Zidul a fost dărâmat. 

— Un eşec temporar, spuse Rhys, care încă purta jacheta elegantă 
şi pantalonii de la întâlnirea cu Marii Lorzi. Dintr-un motiv oare- 
care, nu alesese să poarte hainele illyriene din piele sau aripile. 

„Asta pentru că deja ştiu că m-am antrenat cu ei, că sunt unul 
dintre ei. Trebuie să-şi aducă aminte că sunt şi Marele lor Lord. Și 
nu intenționez să pierd controlul asupra lor.“ 

În mintea mea, am simţit cuvintele ca pe un râcâit de unghii 
acoperite cu mătase. 

Rhys începu să dea instrucţiuni sigure şi ferme cu privire la imi- 
nentul atac spre sud. Vocea Marelui Lord era a războinicului care 
luptase în război și care nu avea nicio intenţie să îl piardă pe acesta. 
Frecvent, Cassian dădea şi el ordine şi lămuriri. 

Azriel doar îi privi pe toţi de sus. Nu îşi dorise să vină în tabără 
în urmă cu câteva luni. Îi displăcea să se întoarcă aici. Îşi ura moşte- 
nirea şi-i ura pe oamenii aceştia. 

Ceilalți lorzi continuară să se uite îngroziți, furioși şi dezgustaţi 
la Îmblânzitorul Umbrelor, care le întoarse privirea ucigătoare. 

Ei continuară până ce Devlon se uită peste umărul lui Rhys, spre 
locul în care stăteam noi. 

Se încruntă la Mor. Se încruntă la mine - abţinându-se în mod 
înțelept. Apoi o observă pe Nesta. 

— Ce este aia? întrebă Devlon. 

Nesta doar se uită la el, ţinându-şi cu o mână marginile mantiei 
cenuşii la piept. Unul dintre ceilalți lorzi ai taberei făcu un semn de 
protecție împotriva răului. 

- Aia, spuse foarte încet Cassian, nu te priveşte! 

- E o vrăjitoare? 

Am deschis gura, dar Nesta spuse categoric: „Da“. 

Iar eu am urmărit cum nouă războinici illyrieni, maturi şi expe- 
rimentaţi, tresăriră. 

- Uneori e posibil să se poarte ca şi cum ar fi, preciză Cassian, 
dar nu, este un Mare Spiriduş. 

— Nu e Mare Spiriduş aşa cum nu suntem nici noi, replică Devlon. 

Urmă o pauză prea lungă. Nici măcar Rhys nu părea să-şi gă- 
sească repede cuvintele. Prima dată când ne întâlniserăm, Devlon 
se plânsese că Amren și cu mine eram Celelalte, ca şi când ar fi avut 
un simț pentru asemenea lucruri. 

— 'Ține-o departe de femele şi de copii! mormăi Devlon. 

Am prins-o pe Nesta de mâna liberă, avertizând-o în tăcere să 
nu spună nimic. 

Mor scoase un mârâit care îi făcu pe illyrieni să înțepenească. 
Dar ea se mişcă, dezvăluind-o pe Elain din spatele ei. Elain clipea, 
cu ochii căscaţi la tabără, la armată. 

Devlon scoase un mormăit când o văzu, dar Elain îşi înfăşură 
mantia albastră în jurul ei, ferindu-şi privirea de toți războinicii 
musculoși și înalți, de tabăra militară care se agita spre orizont... Ea 
era ca un trandafir răsărit pe un teren mlăștinos, cu cai care galopau. 

— Nu te teme de ei, spuse Nesta pe sub gene. 

Dacă Elain era o floare în tabăra asta militară, atunci Nesta... ea 
era o sabie nou făurită, care aştepta să verse sânge. 

„Du-le în cortul nostru, îmi spuse încet Rhys. Sincer, Devlon 
s-ar putea să facă o criză dacă mai trebuie să o înfrunte pe Nesta 
încă un minut.“ 

„Aş plăti oricât ca să văd aşa ceva.“ 

„Şi eu.“ 

Mi-am ascuns zâmbetul. 

- Haideţi să găsim ceva cald de băut! le-am spus surorilor mele, 
făcându-i semn lui Mor să ni se alăture. 

Ne-am îndreptat spre cel mai mare cort din tabără, în vârful 
căruia flutura un steag negru pe care erau cusute un munte şi trei 
stele argintii. Războinicii şi femelele care lucrau în jurul focurilor 
ne urmăriră în tăcere. Nesta îi făcu să îşi mute privirile. Elain se 
concentră la terenul uscat şi stâncos. 

Interiorul cortului era simplu şi totuşi luxos: covoare groase aco- 
pereau platforma joasă din lemn pe care fusese ridicat cortul, ca să 
împiedice umezeala; coşuri pentru jar şi felinare licăreau peste tot, iar 
scaunele şi şezlongurile erau acoperite cu blănuri groase. Un birou 
mare şi mai multe scaune ocupau o jumătate din spaţiul principal. 
Iar după o cortină din spate... am presupus că aştepta patul nostru. 

Mor se aruncă pe cel mai apropiat şezlong. 

- Bine aţi venit într-o tabără militară illyriană, doamnelor! Încer- 
caţi să nu vă arătaţi prea uimite! 

Nesta se îndreptă spre birou, observând hărţile de pe el. 

— Care este diferenţa între un spiriduş şi o vrăjitoare? întrebă ea. 

— Vrăjitoarele au o putere dincolo de rezerva lor naturală, răs- 
punse Mor cu seriozitate. Ele folosesc vrăji şi unelte arhaice ca să 
adune mai multă putere decât le-a oferit Cazanul şi o folosesc aşa 
cum vor, ca să facă bine sau rău. 

Elain studie cortul în tăcere, dându-și capul pe spate. Părul greu 
blond-şaten se balansa, lumina dansând printre şuviţele ei mătăsoase. 
Şi-l ridicase pe jumătate, coafura fiind aranjată ca să-i ascundă ure- 
chile, în caz că farmecele ar fi eşuat acasă la Graysen. Ale lui Tamlin 
nu funcționaseră în cazul Nestei — poate că Graysen şi tatăl lui aveau 
o imunitate asemănătoare în faţa unor astfel de lucruri. 

Elain se așeză, în sfârşit, pe scaunul de lângă Mor, rochia ei roz — 
mai elegantă decât cele pe care le purta de obicei - şifonându-se 
sub ea. 


Regatul aripilor şi al pieirii 549 


- Vor... muri mulţi soldaţi? 

M-am crispat, dar Nesta îi spuse: 

- Da. 

Parcă şi auzeam continuarea cuvintelor nerostite de Nesta: 
„Totuşi partenerul tău ar putea muri mai curând decât ei“. 

- Când ai să fii pregătită, Elain, te voi fermeca, zise Mor. 

- O să mă doară? întrebă Elain. 

— Nu te-a durut nici când ţi-a fermecat Tamlin amintirile, spuse 
Nesta, rezemându-se de birou. S-ar putea să te furnice puţin. Poar- 
tă-te ca şi când ai fi om. 

— Aşa mă port şi acum, spuse Elain şi începu să-și frângă dege- 
tele subţiri. 

- Da, am spus eu, dar... încearcă să păstrezi discuţia-vedenie... 
pentru tine. Măcar cât suntem acolo. Asta dacă nu cumva e ceva ce 
nu poți... am adăugat repede. 

— Pot, spuse Elain, îndreptându-şi umerii subțiri. O voi face. 

Mor zâmbi crispată. 

— Inspiră adânc! 

Elain se supuse. Eu am clipit şi totul fu gata. 

Strălucirea slabă a sănătăţii de nemuritoare şi chipul care devenise 
un pic mai ascuţit dispăruseră, la fel ca şi urechile lungi și graţia. 
Fuseseră estompate. Era şleampătă aşa cum putea fi o femeie la fel de 
frumoasă ca Elain. Până şi părul ei părea să-şi fi pierdut strălucirea, 
auriul fiind acum arămiu, iar castaniul de un cenuşiu închis. 

Elain îşi studie mâinile, întorcându-le. 

— Nu mi-am dat seama... cât de obişnuite păreau. 

- Tot eşti minunată, spuse Mor pe un ton blând. 

Elain schiţă un zâmbet. 

- Presupun că războiul face ca astfel de lucruri să nu fie 
importante. 

Mor tăcu pentru o clipă. 

- Probabil. Dar nu trebuie să lași războiul să-ți răpească 
încrederea. 


Hp 


Am simţit că lui Elain îi transpirau palmele când Rhys ne tele- 
portă pe tărâmul oamenilor, Mor luându-i pe Azriel şi pe Nesta. Şi 
chiar dacă faţa îi era calmă când ne-am trezit clipind la căldura şi 
strălucirea soarelui din toiul verii muritorilor, mă ţinu la fel de pu- 
ternic de mână ca inelul de fier care îi strângea degetul. 

Căldura învăluia moşia din fața noastră - corpul de gardă fiind 
singura deschidere pe care o vedeam în toate direcţiile. 

Era singura deschidere în zidul înalt din piatră care se ridica în 
faţa noastră, solid ca o bestie imensă, atât de înalt încât trebui să îmi 
las capul pe spate ca să văd ţepele care ieşeau din vârf. 

Gărzile de la porţile groase din fier... 

Rhys îşi băgă mâinile în buzunare, un scut fiind deja ridicat în 
jurul nostru. Mor și Azriel ocupară poziţii defensive lângă noi. 

Erau doisprezece paznici la acea poartă. Toţi înarmaţi, cu chipu- 
rile ascunse sub căştile groase în ciuda căldurii. Corpurile le erau de 
asemenea acoperite cu armură placată, până la cizme. 

Oricare dintre noi ar fi putut să-i ucidă fără să ridice o mână. Iar 
zidul şi porţile pe care le păzeau... Nici despre ele nu am fi spus că 
ar fi rezistat mult. 

Dar... dacă am fi putut plasa protecţiile aici, ne-am fi permis, 
probabil, să instalăm un bastion de războinici Fae... Prin porţile 
deschise, am zărit terenuri întinse - câmpuri, pajişti, crânguri şi un 
lac... Şi dincolo... o fortăreață solidă şi masivă din piatră de culoare 
maro-închis. 

Nesta avusese dreptate. Locul era ca o închisoare. Stăpânul ei se 
pregătise să reziste din interior, ca un rege peste aceste resurse. Dar 
era destul loc pentru oameni. 

zise paznicilor, celor douăsprezece săgeți acum aţintite spre gâtul 
ei zvelt: 


- Spuneţi-i lui Graysen că logodnica lui s-a întors la el! Spuneţi-i 
că Elain Archeron cere adăpost! 

Am aşteptat în fața porților cât timp un paznic se urcă pe un cal 
şi galopă pe drumul prăfuit şi lung spre fortăreață. Un al doilea zid 
înconjura clădirea masivă. Cu vederea noastră Fae, am putut zări 
cum porțile acelea se deschiseră, urmate de altele. 

- Cum de l-ai cunoscut dacă stă încuiat aici? i-am şoptit lui Elain 
cât am zăbovit la umbra unor stejari din fața porții. 

Flain continua să privească spre fortăreața îndepărtată. 

- La un bal... La balul tatălui său. 

- Am fost şi la înmormântări mai vesele, mormăi Nesta. 

Elain îi aruncă o privire. 

- De multă vreme casa asta avea nevoie de prezenţa unei femei. 

Niciunul dintre noi nu spuse că era puţin probabil ca ea să fie 
aceea. 

Azriel rămase la câțiva paşi în urmă, un pic mai departe de um- 
bra unuia dintre stejarii aflaţi în spatele nostru. Dar Mor şi Rhys... 
ei monitorizau totul. Gărzile a căror frică... al căror iz sărat şi tran- 
spirat mă scoteau din sărite. 

Dar bărbaţii rămaseră fermi, ţinând săgețile cu vârfuri de frasin 
spre noi. 

Trecură minute lungi şi apoi un steag galben fu, în sfârşit, ridicat 
la porţile îndepărtate. Ne-am pregătit. 

Una dintre gărzile din faţa noastră mormăi: 

— El va ieşi să te vadă. 
Hp 


Nu ni se permise să intrăm în fortăreață, să le vedem apărarea şi 
resursele. 

Corpul de gardă fu tot ce ni se permise să vedem. 

Ei ne conduseră înăuntru şi chiar dacă am încercat să nu ne afi- 
şăm mai deloc aspectul diferit... Câinii legaţi de zidurile interioare 
mârâiră destul de urât, încât gărzile îi duseră afară. 

Sala principală a corpului de gardă era sufocantă și înghesuită, 
mai ales cu noi toţi înăuntru şi, cu toate că i-am oferit lui Elain un 
loc lângă fereastra ferecată, ea rămase în picioare în faţa grupului 
nostru, fixând cu privirea poarta de fier închisă. 

Ştiam că Rhys asculta tot ce vorbeau gărzile afară, fuioarele puterii 
lui așteptând să simtă orice schimbare a intenţiilor lor. Mă îndoiam 
că piatra şi fierul clădirii ne-ar fi putut reține pe vreunul dintre noi, cu 
siguranță nu împreună, dar... Faptul că îi lăsam să ne ţină închiși aici 
ca să aşteptăm mă enerva şi mă neliniştea, o transpiraţie rece ieşind 
la suprafață. Spaţiul era prea mic, iar aerul insuficient... 

„Este în regulă, mă linişti Rhys. Locul acesta nu te poate reține.“ 

Am dat din cap, deşi el nu vorbise, încercând să înghit senzaţia 
de presiune cauzată de ziduri şi de tavan. 

Nesta mă privea atent. 

- Uneori am probleme cu spaţiile mici, am recunoscut în faţa ei. 

Nesta mă studie un moment lung, iar apoi vorbi la fel de încet, 
deşi am auzit-o cu toţii: 

— Nu mai pot intra în cadă. Trebuie să folosesc găleţile. 

Nu ştiusem - nici nu mă gândisem că spălatul, scufundarea în 
apă... 

Ştiam că nu trebuia să-i ating mâna. 

— Când ajungem acasă, vom instala altceva pentru tine, i-am spus. 

Aş fi putut jura că am citit recunoştinţa în ochii ei, că ar fi putut 
spune ceva când caii se apropiară. 

- Douăzeci şi patru de gărzi, îi şopti Azriel lui Rhys şi aruncă o 
privire către Elain. Şi Lordul Graysen şi tatăl său, Lordul Nolan. 

Elain înţepenise ca o căprioară când auzi pașii scârțâind afară. 
I-am surprins privirea Nestei, citind înţelegerea din ochii ei, şi am 
dat din cap. 

Orice încercare de a o răni pe Elain... Nu-mi păsa ce îi promi- 
sesem surorii mele. Aş fi lăsat-o pe Nesta să îi sfâşie. Într-adevăr, 
degetele surorii mele mai mari se îndoiseră ca şi când ar fi fost în- 
cununate de nişte gheare invizibile. 

Dar uşa începu să se deschidă şi... 

Tânărul care gâfâia părea atât de... uman. 

Chipeş, cu părul castaniu şi ochi albaştri, dar... om. Cu o consti- 
tuţie solidă sub armura uşoară, înalt - probabil, cavalerul ideal al 
muritorilor care ar fi luat o fecioară frumoasă pe calul său şi ar fi 
plecat spre apus. 

Atât de diferit față de puterea sălbatică a illyrienilor, de doza 
cultivată de mortalitate a lui Mor şi a lui Amren. De pornirile mele 
violente şi ale Nestei. 

Dar Elain scoase un mic sunet când îl văzu pe Graysen. Când el 
respiră sacadat, studiind-o din cap până în picioare. Acesta făcu un 
pas spre ea, clătinându-se... 

O mână lată şi acoperită cu cicatrice apucă partea din spate a 
armurii lui Graysen, făcându-l să se oprească. 

Bărbatul care îl ţinea pe tânărul lord intră în încăperea strâmtă. 

Era înalt şi slab, cu nas acvilin şi ochi cenuşii... 

- Ce înseamnă asta? 

Cu toţii ne-am uitat încruntaţi la el. 

Elain tremura. 

— Sire! Lordul Nolan! 

Rămase fără cuvinte când se uită din nou la logodnicul ei, care 
nu îşi luase ochii albaştri de la ea, nici măcar o clipă. 

- Zidul a căzut, spuse Nesta, venind lângă Elain. 

Graysen se uită la Nesta când auzi asta şi fu şocat când îi văzu 
urechile, frumuseţea... puterea nepământeană care vuia în jurul ei. 

- Cum? întrebă el, încet şi răguşit. 

- Am fost răpită, răspunse calm Nesta, fără urmă de frică în 
ochi. Am fost luată de armata care invadează tărâmurile acestea şi 
transformată împotriva voinţei mele. 

— Cum? repetă şi Nolan. 

- Există un Cazan - o armă care îi oferă celui care-l deţine pu- 
terea de a face asemenea lucruri. A fost un test. 

Nesta începu să-i explice pe scurt ce se întâmplase cu reginele şi 
Hybernul, motivul pentru care căzuse zidul. 

Când ea termină, Lordul Nola întrebă doar atât: 

- Şi cine sunt însoțitorii tăi? 

Ştiam că era un risc să spunem cine eram, cunoscându-le foarte 
bine frica teribilă de orice Fae, ca să nu mai vorbim de Marii Lorzi... 
dar am înaintat. 

- Numele meu este Feyre Archeron. Sunt Marea Doamnă a 
Regatului Nopţii. El este Rhysand, soțul meu. 

Mă îndoiam că „partener“ ar fi fost un termen mai potrivit. 

Rhys veni lângă mine. Câţiva gardieni se mișcară și şoptiră în- 
groziţi. Unii tresăriră la mâna pe care o ridică Rhys ca să gesticuleze 
în spatele lui. 

- Locţiitoarea mea, Morrigan! Şi spionul nostru, Azriel! 

Lordul Nolan, spre meritul lui, nu se albi. Graysen o făcu, dar 
rămase pe loc. 

- Elain, şopti Graysen. Elain - de ce eşti cu ei? 

- Pentru că este sora noastră, răspunse Nesta, cu degetele încă 
îndoite din cauza ghearelor invizibile. Şi nu există un loc mai sigur 
pentru ea în timpul Războiului decât alături de noi. 

- Graysen, am venit să te implorăm, şopti Elain şi aruncă o pri- 
vire rugătoare spre tatăl lui. Să vă implorăm pe amândoi... Să des- 
chideţi porţile pentru oamenii care pot să ajungă aici. Familiilor. 

Cu zidul dărâmat... Noi... ei cred... Nu avem suficient timp să-i eva- 
cuăm. Reginele nu vor trimite ajutor de pe continent. Dar aici ar 
putea avea o şansă. 

Niciunul dintre bărbați nu răspunse, deşi Graysen se uită acum 
la inelul de logodnă al lui Elain. Ochii lui albaştri se unduiră de 
durere. 

— Aş fi înclinat să te cred, spuse el încet, dacă nu m-ai fi mințit cu 
fiecare cuvânt. 

Flain clipi. 

- Eu.. eu nu, eu... 

- Credeai că poți să vii la mine acasă şi să mă înşeli cu magia ta 
de spiriduş? spuse Lordul Nolan, iar Nesta şi cu mine ne-am apro- 
piat de Elain în timp ce ea făcu un pas spre noi. 

- Nu ne pasă ce crezi, zise Rhys. Am venit doar să îţi cerem să îi 
ajuţi pe cei care nu se pot apăra singuri. 

— La ce bun? Şi cu ce riscuri? 

— Ai un arsenal de arme cu frasin, am spus eu. Cred că riscul 
nostru este evident. 

— Şi al surorii tale, spuse Nolan spre Elain. Nu uita să o incluzi! 

- Orice armă poate răni un muritor, spuse prietenos Mor. 

- Dar ea nu este muritoare, nu-i aşa? zise disprețuitor Nolan. 
Nu, cred cu tărie că Elain Archeron a fost transformată prima şi 
acum are ca partener fiul unui Mare Lord. 

— Şi cine, mai exact, ţi-a spus asta? întrebă Rhys ridicând uşor 
din sprâncene, fără să arate vreo urmă de mânie sau mirare. 

Se auziră paşi, dar ne-am îndreptat cu toţii spre arme când Jurian 
intră în corpul de gardă şi spuse: 

- Eu. 

Jurian îşi ridică mâinile bronzate, noi bătături punctându-i pal- 
mele şi degetele. Noi, din cauza corpului refăcut, pe care trebuise 
să-l antreneze ca să folosească arme în ultimele luni. 

- Am venit singur, spuse Jurian. Puteţi să nu mai mârâiţi. 

Elain începu să tremure - fie din pricina adevărului dezvăluit, 
fie din pricina amintirilor care le copleşiră pe ea şi pe Nesta la vede- 
rea lui Jurian. Jurian îşi înclină capul spre surorile mele. 

- Doamnelor! 

— Nu sunt doamne, spuse dispreţuitor Lordul Nolan. 

- Tată! îl avertiză Graysen. 

Nolan îl ignoră. 

— Când a sosit, Jurian ne-a explicat ce vi s-a făcut... amândurora. 
Ce îşi doresc reginele de pe continent. 

— Cum ar fi? întrebă Rhys, înşelător de încet. 

- Putere. Tinerețe, spuse Jurian, ridicând din umeri. Lucrurile 
obişnuite. 

- De ce eşti aici? am întrebat eu. Să-l ucidem - trebuia să-l uci- 
dem acum, înainte să ne mai poată răni, să-l ucidem pentru săgeata 
pe care i-o înfipsese în pieptul lui Azriel şi pentru că îi ameninţase 
pe Miryam şi pe Drakon, probabil făcându-i să dispară și să ne lase 
să purtăm războiul acesta singuri... 

- Reginele sunt viclene, spuse Jurian, rezemându-se de marginea 
mesei lipite de perete. Ele merită să fie măcelărite pentru trădarea lor. 
Nu am făcut niciun efort când Hybernul m-a trimis să le atrag spre 
cauza noastră. Doar una dintre ele a fost destul de nobilă încât să 
joace jocul - să ştie că era o înţelegere de rahat şi că trebuie să-l joace 
cât putea. Dar când ea te-a ajutat pe tine, celelalte au aflat şi i-au dat-o 
Attorului. Ochii lui Jurian străluciră - nu de nebunie, mi-am dat eu 
seama, ci de claritate. 

Şi am simţit că pământul îmi fugea de sub picioare când Jurian 
spuse: 

- El m-a înviat ca să le atrag spre cauza lui, crezând că am înne- 
bunit în timpul celor cinci sute de ani în care m-a închis Amarantha. 
Deci am fost readus la viaţă şi m-am trezit înconjurat de vechii 
inamici - de feţe pe care cândva le-am însemnat ca să le ucid. M-am 
trezit de partea greşită a zidului, cu ţinutul oamenilor gata să se 
spulbere sub el. 

Jurian se uită direct la Mor, ale cărei buze descriau o linie subțire. 

- Tu erai prietena mea, spuse el, cu vocea încordată. Am luptat 
spate în spate în unele bătălii. Şi totuşi, m-ai crezut la prima vedere - ai 
crezut că i-aş lăsa vreodată să mă transforme. 

- Ai înnebunit din cauza... Clythiei. Era curată nebunie. Te-a 
distrus. 

- Şi m-am bucurat să o fac, mârâi Jurian. M-am bucurat să o fac, 
dacă ne câştiga o şansă în război. Dacă asta însemna că puteam fi 
liberi. Şi am avut cinci sute de ani să mă gândesc la asta, cât am fost 
ținut prizonier de inamicul meu. Cinci sute de ani, Mor. 

Felul în care îi spunea numele, atât de familiar şi ştiind că... 

- Ţi-ai jucat rolul de personaj negativ destul de convingător, 
Jurian, rosti mieros Rhys. 

Jurian se întoarse cu fața spre Rhys. 

— Ar fi trebuit să te uiţi. M-am așteptat să te uiţi în mintea mea, 
ca să vezi adevărul. De ce nu ai făcut-o? 

Rhys tăcu un moment lung şi apoi spuse încet: 

- Deoarece nu am vrut să o văd pe ea. 

Să vadă vreo urmă de-a Amaranthei. 

- Vrei să insinuezi că în tot acest timp ai lucrat ca să ne ajuţi? 
insistă Mor. 

- Unde era mai bine să plănuiesc uciderea inamicilor şi să le aflu 
slăbiciunile, dacă nu lângă ei? 

Noi tăceam, Lordul Graysen și tatăl lui urmărind totul - sau, 
mai bine zis, cel din urmă o făcea. Graysen şi Elain doar se holbau 
unul la celălalt. 

- De ce ai obsesia asta de a-i găsi pe Miryam și pe Drakon? în- 
trebă Mor. 

- Pentru că asta aşteaptă lumea și Hybernul de la mine. Iar dacă 
îmi dă preţul cerut ca să-i găsesc... Drakon are o legiune capabilă să 
schimbe soarta războiului. De asta m-am aliat cu el în timpul răz- 
boiului. Nu mă îndoiesc de faptul că soldaţii lui Drakon încă sunt 
antrenați și pregătiți. Până acum a primit vestea. Mai ales că îi caut. 

Era un avertisment, singurul mod în care Jurian putea trimite 
unul - transformându-se în vânător. 

- Nu vrei să-i ucizi pe Miryam şi pe Drakon, i-am spus lui Jurian. 

O sinceritate deplină i se citi în ochi lui Jurian când scutură o 
dată din cap. 

- Nu, spuse el brusc. Vreau să îi implor să mă ierte. 

M-am uitat la Mor. Avea lacrimi în ochi, iar ea clipi furioasă, 
alungându-le. 

- Miryam şi Drakon au dispărut, spuse Rhys. Şi poporul lor 
odată cu ei. 

- Atunci, găseşte-i! zise și făcu un semn din bărbie spre Azriel. 
Trimite-l pe Îmblânzitorul Umbrelor, trimite pe oricine ai de încre- 
dere, dar găsește-i. 

Tăcere. 

- Uită-te în mintea mea! îi spuse Jurian lui Rhys. Uită-te și vezi 
singur! 

- De ce acum? spuse Rhys. De ce aici? 

Jurian se uită în ochii lui. 

- Deoarece zidul a căzut, iar acum mă pot mișca liber, ca să-i 
avertizez pe oamenii de aici. Pentru că... El oftă prelung. Pentru că, 
în dimineaţa asta, după ce s-a terminat întâlnirea voastră, Tamlin a 
alergat direct spre Hybern, chiar în tabăra lor din Regatul Primăverii, 
unde Hybernul plănuieşte acum să lanseze mâine un atac asupra 
Regatului Verii. 


CAPITOLUL 
S4 


Jurian nu era duşmanul meu. 

Nu puteam să înțeleg, deşi Rhys şi cu mine ne-am uitat în min- 
tea lui. 

Nu am zăbovit mult timp. 

Durerea, vinovăția şi furia, ce văzuse şi tot ce îndurase... 

Jurian spunea adevărul. Ni se dezvăluise complet. 

Fl cunoştea locul unde plănuiau să atace. Ştia unde şi când şi 
câţi erau. 

Azriel dispăru fără să se uite la vreunul dintre noi, ca să-l aver- 
tizeze pe Cassian şi să mute legiunea. 

Jurian îi spunea lui Mor: 

- Ei nu au ucis-o pe a şasea regină, pe Vassa. Ea şi-a dat seama ce 
e cu mine — sau credea că a făcut-o — de la început. Le-a avertizat îm- 
potriva acestui lucru. Le-a spus că e semn rău dacă am fost înviat şi 
să-şi adune armatele ca să înfrunte ameninţarea înainte să devină 
prea mare. Dar Vassa este prea neruşinată, prea tânără. Ea nu a ju- 
cat ca regina cu părul auriu, Demetra. Nu le-a văzut dorința din 
ochi când le-am spus despre puterile Cazanului. Nu a ştiut că din 
clipa în care am început să răspândesc minciunile Hybernului... ele 
vor deveni inamicele ei. Nu puteau să o ucidă pe Vassa - moşteni- 
toarea tronului ei este mult mai încăpăţânată. Așa că au găsit un 
vechi lord al morţii deasupra zidului, înclinat să înrobească femei 

tinere. El a blestemat-o și a răpit-o... Toată lumea crede că a fost bol- 
navă în ultimele luni. 

- Ştim, spuse Mor și niciunul dintre noi nu îndrăzni să se uite la 
Flain. Am aflat. 

Şi chiar dacă adevărul fusese dezvăluit... niciunul nu îi zise că 
Lucien plecase după ea. 

Elain păru totuşi să-şi amintească de cel care o căuta pe regina 
dispărută, iar ea îi spuse lui Graysen, cu chipul împietrit şi trist în 
tot acest timp: 

- Nu am vrut să te înşel. 

- Mi-e greu să cred asta, răspunse tatăl lui. 

Graysen înghiţi în sec. 

- Credeai că poți să te întorci aici... să trăieşti cu mine ca o... 
prefăcută? 

- Nu. Da. Eu... nu ştiu ce am vrut... 

— Şi eşti legată de un... mascul Fae, de fiul unui Mare Lord. 

„Probabil de moștenitorul unui alt Mare Lord“, am vrut să spun. 

- Numele lui este Lucien. Nu eram sigură că o mai auzisem ros- 
tindu-i numele. 

- Nu-mi pasă cum îl cheamă. Erau primele cuvinte tăioase ale 
lui Graysen. Eşti partenera lui. Ştii măcar ce înseamnă asta? 

— Nu înseamnă nimic, spuse Elain, cu vocea spartă. Nu înseamnă 
nimic. Nu-mi pasă cine a decis asta sau de ce ai făcut-o... 

- Îi aparţii. 

- Nu aparţin nimănui. Inima mea îți aparţine doar ţie. 

Chipul lui Graysen deveni dur. 

- Nu o vreau. 

Mai bine ar fi lovit-o, atât de profundă era suferinţa din ochii ei. 
Şi, văzându-i chipul încreţindu-se... 

M-am apropiat, împingând-o în spatele meu. 

- Uite ce se va întâmpla. Tu îi vei primi pe toţi oamenii care vor 
ajunge aici. Noi vom întări zidurile cu nişte protecţii. 

- Nu ne trebuie, spuse disprețuitor Nolan. 

- Vrei să-ţi demonstrez, am zis eu, cât de mult te înşeli? Sau mă 
crezi pe cuvânt că pot să transform zidul în moloz fără să mă gân- 
desc prea mult? Asta ca să nu mai vorbesc despre prietenii mei. 
Lordule Nolan, află că ne vrei protecţiile şi ajutorul. Toate în schim- 
bul primirii oamenilor care au nevoie de siguranţă. 

- Nu vreau ca lepădăturile alea să hoinărească pe aici. 

- Deci doar cei bogaţi şi aleși vor trece dincolo de porţi? întrebă 
Rhys ridicând o sprânceană. Nu pot să-mi imaginez că aristocrații 
vor fi bucuroşi să îţi lucreze pământul, să pescuiască în lacul tău sau 
să îţi taie carnea. 

- Avem aici destui muncitori pentru lucrurile astea. 

Așadar, se întâmpla din nou. Altă ceartă cu oameni înguști la 
minte şi detestabili... 

Dar Jurian le spuse lorzilor: 

- Am luptat alături de strămoșul vostru, iar lui i-ar fi ruşine dacă 
i-aţi încuia pe afară pe cei care au nevoie de siguranță. Aţi scuipa pe 
mormântul lui dacă aţi face așa ceva. Hybernul are încredere în 
mine. Un cuvânt din partea mea şi mă voi asigura că legiunea îţi va 
face o vizită aici. 

- Mă amenințţi să aduci chiar inamicul de care cauţi să ne protejezi? 

Jurian ridică din umeri. 

- Pot convinge Hybernul şi să nu o facă. Regele are atâta încre- 
dere în mine. Le permiţi accesul oamenilor... Eu mă străduiesc să-i 
țin armatele departe. 

Fl îi aruncă o privire lui Rhys, provocându-l să se îndoiască de 
asta. 

Eram încă prea uluiţi ca să încercăm măcar să părem neutri, dar 
apoi Nolan spuse: 

- Nu pretind că am o armată mare. Doar o unitate cu un număr 
considerabil de soldaţi. Dacă ceea ce spui este adevărat... Îi aruncă 
o privire lui Graysen. Îi vom primi pe toţi care pot ajunge aici. 

M-am întrebat dacă lordul mai în vârstă ar fi putut fi cel cu care 
să te înţelegi. 

- Scoate-ţi inelul! îi spuse Graysen lui Elain. 

Elain îşi strânse pumnul. 

- Nu. 

Urât din partea lui! Situaţia era pe cale să se înrăutățească în cel 
mai grav mod... 

- Scoate-l! 

Fu rândul lui Nolan să-şi avertizeze în şoaptă fiul. Graysen îl 
ignoră. Elain nu se mişcă. 

- Scoate-l! 

Cuvintele răsunară din pietre. 

- Ajunge! spuse Rhys, cu vocea calmă şi amenințătoare totodată. 
Doamna îşi păstrează inelul, dacă îşi doreşte. Deşi niciunul dintre noi 
nu va fi prea trist dacă îl va scoate. Femelele tind să prefere aurul și 
argintul în locul fierului. 

Graysen îi aruncă o privire mânioasă lui Rhysand. 

- Ăsta e începutul? Voi, masculii Fae, veţi veni să ne luaţi fe- 
meile? Ale voastre nu sunt destul de bune la pat? 

- Vezi cum vorbeşti, băiete! spuse tatăl său. 

Elain se albi când auzi limbajul dur. 

- Nu mă căsătoresc cu tine, îi spuse simplu Graysen. Logodna 
noastră s-a terminat. Voi primi oamenii care locuiesc pe proprie- 
tatea voastră, dar nu pe tine. Niciodată pe tine. 

Lacrimile începură să alunece pe chipul lui Elain, mirosul lor 
sărat umplând camera. 

Nesta făcu un pas. Apoi încă unul. Și încă unul, până ce ajunse 
în faţa lui Graysen mai repede decât ar fi putut să o vadă cineva. 

Nesta îl lovi destul de tare, încât capul i se mişcă într-o parte. 

- Niciodată nu ai meritat-o, mârâi Nesta în liniştea copleşitoare 
când Graysen îşi luă faţa între palme și înjură, aplecându-se. 

Nesta doar se uită din nou la mine. Furia, necontrolată şi arză- 
toare, îi clocotea în privire, dar vocea îi fu rece ca piatra când îmi 
spuse: „Presupun că am terminat aici . 

Am dat din cap fără să spun nimic. Şi mândră ca orice regină, 
Nesta o luă pe Elain de braţ şi o conduse afară din corpul de gardă. 
Mor veni din urmă, apărându-le spatele când ele intrară în câmpul 
de arme şi câini, care mârâiau așteptând afară. 

Cei doi lorzi ieşiră fără ca măcar să-şi ia rămas-bun. 

Singur, Jurian zise: 

- Spune-i îmblânzitorului umbrelor că îmi pare rău pentru 
săgeata din piept. 

Rhys scutură din cap. 

- Aşadar, care este următoarea mişcare? Presupun că faci mai 
mult decât să avertizezi oamenii să fugă sau să se ascundă. 

Jurian se îndepărtă de masă. 

- Următoarea mişcare, Rhysand, este să mă întorc în tabăra de 
război a Hybernului şi să fac o criză pentru că nu am aflat unde sunt 
Miryam şi Drakon. Pasul următor este să fac altă călătorie pe conti- 
nent şi să semăn seminţele discordiei prin regatele reginelor. Să las 
să se afle nişte lucruri importante din agenda lor. Pe cine sprijină şi 
ce își doresc cu adevărat. Asta le va ţine ocupate — prea îngrijorate de 
propriul conflict intern ca să se mai gândească să navigheze aici. Şi 
imediat după asta... cine ştie? Poate că mă voi alătura ţie pe câmpul 
de luptă. 

Rhys își frecă sprâncenele cu degetul mare și arătător, buclele 
sale alunecându-i în față când își înclină capul. 

- Nu aş crede niciun cuvânt, doar că m-am uitat în mintea ta. 

Jurian bătu uşor cu mâna tocul uşii. 

- Spune-i lui Cassian să lovească puternic mâine flancul stâng. 
Hybernul își va plasa acolo nobilii lipsiţi de experienţă ca să-i că- 
lească - sunt răsfăţaţi şi neîncercaţi. Împrăştie rândurile, iar eu 
voi speria soldaţii. Loveşte-i cu tot ce ai şi repede - nu le da timp 

să se adune sau să îşi recapete curajul. Jurian îmi zâmbi sever. Nu 
te-am felicitat pentru că i-ai ucis pe Dagdan și pe Brannagh. Călă- 


torie sprâncenată! 
- Am făcut-o pentru Copiii celor Binecuvântaţi, am spus eu. Nu 


pentru glorie. 
- Ştiu, zise Jurian, ridicând din sprâncene. De ce crezi că am 


hotărât să am încredere în tine? 

- Sunt prea bătrână pentru astfel de surprize, mormăi Mor când 
cortul scârțâi în vântul montan de la granița nordică a Regatului 
Iernii, armata illyriană liniştindu-se pentru seara asta ca să aștepte 
atacul de a doua zi. Soldaţii zburaseră toată ziua, locaţia fiind destul 
de îndepărtată ca să ţină chiar şi o armată de mărimea asta ascunsă. 
Cel puţin până în ziua următoare. 

Îl avertizasem pe Tarquin şi le trimisesem mesaje lui Helion şi 
lui Kallias să ni se alăture, dacă puteau ajunge la timp. Dar la ora de 
dinaintea răsăritului, legiunea illyriană avea să se înalțe şi să zboare 
puternic spre câmpul de luptă sudic. Speram să aterizeze înainte de 
începerea luptei, tocmai când Keir şi comandanții lui şi-ar fi tele- 
portat legiunea de Aducători ai întunericului din Regatul Nopţii. 

lar apoi urma să înceapă măcelul, de ambele părţi, dacă afir- 
maţiile lui Jurian erau adevărate. Cassian se înecase când îi trans- 
misesem sfatul privind lupta din partea lui Jurian. O reacţie mai 
temperată, spuse Azriel, decât răspunsul lui inițial. 

Din locul în care stăteam la picioarele patului acoperit cu blă- 
nuri, pe care îl împărțeam momentan, am întrebat-o pe Mor: 

— Nu ai crezut niciodată că Jurian ar putea fi... bun? 

Ea îşi sorbi vinul şi se rezemă de pernuțele adunate în faţa supor- 
tului rulat pentru cap. Surorile mele erau în alt cort, nu chiar la fel de 
mare, dar tot atât de luxos, flancat de corturile lui Cassian şi Azriel în 

părți şi de al lui Mor în față. Nimeni nu avea să ajungă la ele fără ca 
prietenii mei să afle, chiar dacă Mor era acum aici cu mine. 

- Nu ştiu, spuse ea, acoperindu-se cu pătura groasă din lână. 
Niciodată nu am fost atât de apropiată de Jurian cum am fost de 
alții, dar... am luptat împreună. Ne-am salvat unul pe celălalt. Am 
presupus doar că Amarantha l-a distrus. 

- Unele părți din el sunt distruse, am spus eu, tremurând la amin- 
tirea lucrurilor văzute, simţite. Am tras o parte din pătura ei în poală. 

- Cu toţii suntem distruşi în felul nostru, în locuri în care nimeni 
nu ar putea vedea, spuse Mor. 

Mi-am înclinat capul ca să întreb, dar ea spuse: 

- Elain este... bine? 

- Nu, fu tot ce am spus. 

Elain nu era bine deloc. 

Ea plânsese încet când ne-am teleportat aici. Şi în orele urmă- 
toare, când sosi armata şi tabăra fu reconstruită. Nu îşi scosese 
inelul, ci doar se întinsese pe patul din cort, se culcuşise printre 
blănuri şi pături şi se holbase în gol. 

Orice parte bună, orice progres... dispăru. M-am gândit dacă să mă 
întorc şi să-i rup toate oasele lui Graysen, dar am rezistat fie şi numai 
pentru că asta ar fi incitat-o pe Nesta să se dezlănţuie asupra lui. Şi 
moartea în mâinile Nestei... M-am întrebat dacă trebuia să inventeze 
un cuvânt nou pentru „ucis“ după ce ar fi terminat cu Graysen. 

Aşa că Elain plânse încet, lacrimile curgându-i fără oprire; m-am 
întrebat dacă nu cumva era un semn că îi sângera inima. Speranţa 
slabă că Graysen încă o iubea și că, în ciuda tuturor lucrurilor, urma 
să se însoare cu ea fusese distrusă azi. Dragostea nu avea cum să 
învingă şi nicio legătură de împerechere nu mai era posibilă. 

Un ultim fir se rupsese - al vieţii ei pe tărâmul oamenilor. 

Doar tatăl nostru, oriunde ar fi fost, rămânea singura legătură. 

Mor îmi citi chipul şi lăsă paharul de vin pe măsuţa din lemn de 
lângă pat. 

— Ar trebui să dormim. Nici măcar nu ştiu de ce beau. 

- Ziua de azi a fost... neașteptată. 

— Este cu mult mai greu când inamicii se transformă în prieteni, 
spuse ea mormăind când îmi aruncă restul păturii în poală şi se 
ridică în picioare. Și invers, presupun. De ce nu am văzut asta? Ce 
am omis sau ignorat? Mereu mă face să mă gândesc mai bine la 
mine decât la ei. 

- Altă bucurie a războiului? 

Ea pufni, îndreptându-se spre clapa cortului. 

- Nu... a vieţii. 


Hp 


Abia am dormit în acea noapte. 

Rhys nu veni în cort - nici măcar o dată. 

Am coborât din pat când întunericul abia începea să capete o 
nuanţă gri, urmând impulsul legăturii de împerechere aşa cum fă- 
cusem în ziua de la Poalele Muntelui. 

EI stătea pe un afloriment plin cu petice de gheaţă, privind ste- 
lele cum dispărea una câte una deasupra taberei încă adormite. 

Mi-am strecurat un braţ în jurul taliei lui fără să spun nimic, în 
timp ce își mișcă aripile ca să mă primească lângă el. 

- Vor muri mulți soldaţi azi, spuse el încet. 

- Ştiu. 

- De fiecare dată, este la fel de greu, şopti el. 

Trăsăturile dure ale chipului său erau încordate şi lacrimile îi 
conturară ochii când studie stelele. Doar aici şi acum şi-ar fi arătat 
suferinţele — îngrijorarea şi durerea. Niciodată în faţa armatelor lui; 
niciodată în faţa inamicilor. 

Fl oftă prelung. 

- Eşti pregătită? 

Eu aveam să rămân în spatele frontului cu Mor, ca să simţim 
pulsul luptei, cursul, groaza şi structura. Surorile mele trebuiau să 

stea aici până ar fi fost sigur să le teleportăm după aceea. Dacă lu- 
crurile nu se duceau naibii mai întâi. 

- Nu, am recunoscut eu. Dar nu am de ales decât să fiu pregătită. 

Rhys mă sărută pe creştet şi am privit împreună stelele care se 
stingeau în linişte. 

- Sunt recunoscător să te am lângă mine, spuse el după un timp, 
când tabăra de sub noi se agită în zorile care se iveau. Nu ştiu dacă 
ţi-am zis vreodată cât de recunoscător sunt că îmi eşti alături. 

Mi-am alungat clipind usturimea din ochi şi, luându-i mâna, 
i-am pus-o pe pieptul meu în dreptul inimii, lăsându-l să-i simtă bă- 
tăile în timp ce l-am sărutat o ultimă dată, cele din urmă stele dis- 
părând când armata de dedesubt se trezi ca să meargă la luptă. 


CAPITOLUL 
5G 


Jurian avea dreptate. 

Deşi ne uitaserăm în mintea lui, aveam încă îndoieli. Încă ne 
întrebam dacă sosiserăm ca să aflăm că Hybernul îşi schimbase 
poziţia sau că atacase în altă parte. 

Dar hoarda Hybernului era exact unde afirmase Jurian că ar fi. 

Și când armata illyriană se îndreptă spre ei în timp ce mărșăluiră 
peste granița Primăverii şi în cea a Verii... Armata Hybernului cu 
siguranţă păru şocată. 

Rhys ne ascunsese armata. Transpiraţia îi cursese pe tâmplă din 
cauza efortului de a ne ţine ascunşi vederii, sunetului şi mirosului când 
am zburat kilometru după kilometru. Aripile mele nu erau destul 
de puternice, aşadar Mor ne teleportă pe cer, ţinând pasul cu ei. 

Dar am sosit împreună şi, când Rhys cobori scutul, dezvăluind 
armata însetată de luptă a illyrienilor care coborau din cer în linii 
ordonate şi precise... Când dezvălui legiunea lui Keir de Aducători ai 
întunericului atacând la sol, învăluiţi în pâlcuri de întuneric şi înar- 
maţi cu săbii strălucitoare ca stelele... Era greu să nu fiu înspăimân- 
tată de teroarea ce cuprinse armata Hybernului care mărşăluia. 

Dar armata Hybernului se întindea în depărtare, în lung şi lat, 
menită să măture totul în calea ei. 

- SCUTURILE! strigă Cassian celor din prima linie. 

Unul câte unul, scuturile roşii, albastre și verzi apărură în jurul 
illyrienilor şi al armelor lor, suprapunându-se ca solzii unui peşte, 
ca scuturile solide din metal pe care le avea fiecare în mâna stângă, 
fixându-se de la gleznă până la umăr. 

Dedesubt, soldaţii lui Keir îşi unduiră coifurile întunecate ce le 
apărau fețele. 

Mor ne teleportă pe dealul împădurit de deasupra câmpului pe 
care Cassian, pe baza cercetărilor lui Azriel, îl considerase cel mai 
bun loc de unde să îi atacăm. Era o pantă spre pajiște, în avantajul 
nostru, mărginită de un râu îngust şi puţin adânc, nu prea departe 
în urma armatei Hybernului. Reuşita în luptă, îmi spusese Cassian 
în acea dimineaţă la un mic dejun rapid, era adesea hotărâtă nu de 
numărul, ci de alegerea locului de luptă. 

Soldaţii Hybernului părură să-şi dea seama de dezavantajul lor 
în câteva clipe. 

Dar illyrienii aterizaseră lângă soldaţii lui Keir. Cassian, Azriel și 
Rhys se împrăştiară în prima linie a frontului, cu toţii îmbrăcaţi cu 
armura illyriană, cu toţii înarmaţi precum ceilalți soldaţi înaripaţi: 
cu scutul în mâna stângă, cu sabia illyriană în dreapta, cu o diversi- 
tate de pumnale asupra lor şi căşti. 

Căştile erau singurele lucruri care îi deosebeau. Spre deosebire 
de cele rotunde ale celorlalți, Rhys, Azriel şi Cassian purtau căști 
negre ale căror apărători de obraz fuseseră turnate în sus, ca aripile 
corbilor, pentru a le proteja urechile. Efectul, am recunoscut eu, era 
îngrozitor. Mai ales cu celelalte două săbii prinse pe spate, mănușile 
care le acopereau mâinile în întregime şi pietrele Siphon străluci- 
toare de pe armura neagră a lui Cassian și a lui Azriel. 

Puterea lui Rhys se agita în jurul lui, pregătindu-se să lovească 
flancul drept în timp ce Cassian se îndreptă spre cel stâng. Rhys 
trebuia să-şi păstreze puterea, în caz că regele - sau, mai rău, 
Cazanul - ar fi sosit. 

Această armată, oricât de mare ar fi fost... Nu părea că regele era 
acolo ca să o conducă. Sau Tamlin. Sau Jurian. Era doar un vestitor 
al viitoarei armate invadatoare, dar destul de mare încât ravagiile... 
Puteam vedea cu uşurinţă pagubele cauzate de armată, fuioarele de 
fum care pătau cerul senin al verii. 

Mor şi cu mine nu am spus prea multe în orele care urmară. 

Cât timp am privit confruntarea, nu am fost în stare să rostesc 
nicio propoziție coerentă. Chiar dacă, spre surprinderea noastră 
sau din noroc chior, nu era nici urmă de otravă. Îmi venea să-i mul- 
ţumesc Mamei pentru asta. 

Chiar dacă toţi soldaţii din tabăra noastră îşi amestecaseră în 
dimineaţa asta antidotul lui Nuan în terci, nu ar fi avut niciun efect 
împotriva armelor de blocare cu vârful înmuiat în otravă, menită să 
distrugă scuturile. Putea doar să oprească înăbuşirea magiei, dacă ar 
fi venit în contact cu acea pudră nenorocită... sau dacă ar fi fost stră- 
punși de o armă înmuiată în ea. Din fericire, azi nu fusese folosită. 

Văzând măcelul, apărarea precară, mi-am dat seama că locul meu 
nu era în primele linii, unde illyrienii luptau cu sabia, cu puterea lor 
şi încrederea în masculii de lângă ei. Până şi soldaţii lui Keir luptau 
la unison - supuși şi fermi, lovind cu umbre şi oţel. Aş fi fost o fisură 
în armura impenetrabilă, iar ce dezlănţuiseră Cassian și illyrienii 
asupra Hybernului... 

Cassian lovi flancul stâng, pietrele Siphon declanșând explozii 
de putere care, uneori, ricoșau din scuturi, iar alteori îşi găseau ţinta 
şi sfâşiau carnea şi osul. 

Iar acolo unde scuturile magice ale Hybernului rezistau, Rhys, 
Azriel şi Cassian trimiteau explozii din puterea lor ca să le distrugă, 
lăsându-i pe soldaţi vulnerabili în faţa pietrelor Siphon sau a oţelu- 
lui illyrian. Când asta nu îi dobora, Keir şi Aducătorii întunericului 
curăţau restul. Precis. Cu calm. 

Câmpul se transformă într-un puț cu noroi amestecat cu sânge. 
Trupurile străluceau în soarele dimineţii, lumina reflectându-se din 

armura lor. Oamenii Hybernului se alarmară din cauza liniilor illyri- 
ene impenetrabile, care continuau să-i împingă înapoi, lovindu-i. 

Iar când flancul stâng se destrămă, când nobilii căzură sau se 
întoarseră şi fugiră... ceilalți soldați ai Hybernului intrară în panică. 

Un comandant călare nu cedă uşor, nu îşi întoarse calul spre râul 
din spatele lor ca să fugă. 

Cassian îl alese ca oponent. 

Mor mă apucă de mână destul de strâns cât să mă doară când 
Cassian ieşi din acea primă linie de nepătruns de scuturi şi săbii, 
soldaţii din jurul lui închizând imediat spaţiul gol. Noroiul şi sân- 
gele stropiră casca şi armura neagră a lui Cassian. 

El renunţă la scutul înalt pentru unul rotund şi prins pe spate, 
făurit din același metal negru. 

Apoi începu să alerge. 

Aş fi putut jura că până şi Rhys se oprise în celălalt capăt al 
câmpului de luptă ca să-l urmărească pe Cassian făcându-şi loc 
prin soldaţii inamici, îndreptându-se spre comandantul călare al 
Hybernului, care își dădu seama ce şi cine venea spre el şi începu să 
caute o armă mai bună. 

Cassian se născuse pentru a face calcule şi pentru a se afla pe 
câmpurile acestea, în haos și în inima brutalităţii. 

El nu se opri, părând să ştie unde fiecare oponent lupta înainte şi 
înapoi, părând să inhaleze cursul luptei din jurul lui. Își lăsă până şi 
scuturile pietrelor Siphon să coboare - ca să se apropie, să simtă im- 
pactul săgeţilor pe care le încasa în scutul negru. Dacă lovea cu scutul 
un soldat, cu celălalt braţ mânuia sabia spre următorul adversar. 

Nu mai văzusem o asemenea pricepere şi precizie. Era ca un dans. 

Probabil că o spusesem cu voce tare, deoarece Mor îmi răspunse: 

- Pentru el, asta înseamnă lupta. O simfonie. 

Ea nu își mută privirea de la dansul ucigător al lui Cassian. 

Trei soldaţi fură destul de curajoşi sau, mai degrabă, proşti ca să 
încerce să-l atace. Cassian îi execută din patru mişcări. 

- Pe toţi zeii! am şoptit eu. 

Acesta era antrenorul meu. Motivul pentru care creaturile Fae 
tremurau la auzul numelui său. 

Motivul pentru care războinicii nobili illyrieni fuseseră atât de 
invidioşi, încât să-l vrea mort. 

Dar iată-l pe Cassian, rămas singur cu comandantul! 

Comandantul găsise o suliță abandonată şi o aruncă. 

Inima mi se opri când aceasta se îndreptă rapid și sigur, învâr- 
tindu-se spre Cassian, care îşi îndoi genunchii, își strânse aripile 
şi-şi întoarse scutul... 

Fl încasă sulița în scut cu un impact pe care aş fi putut să jur că 
îl auzisem, apoi îi tăie coada şi continuă să alerge. 

Într-o clipă, Cassian își pusese şi scutul, şi sabia pe spate. 

Şi aş fi întrebat de ce, dar luase deja o altă suliță căzută, arun- 
când-o cu toată greutatea corpului, mișcarea fiind atât de desăvârşită 
încât mi-am dat seama că într-o zi urma s-o pictez. 

Ambele armate părură să se oprească la acea aruncare. 

Chiar şi de la distanţă, sulița lui Cassian își atinse ţinta şi trecu prin 
pieptul comandantului, atât de puternic încât îl aruncă de pe cal. 

Înainte să atingă pământul, Cassian fu acolo. 

Sabia lui licări în lumina soarelui când o ridică şi lovi în jos. 

Cassian își alesese bine ţinta. Hybernul fugea acum. Pur şi sim- 
plu se întorsese şi fugise spre râu. 

Dar Hybernul găsi armata lui Tarquin aşteptându-l pe malul 
opus, exact unde îi ordonase Cassian să apară. 

Prinşi cu illyrienii şi Aducătorii întunericului ai lui Keir în spate 
şi cu cei două mii de soldaţi ai lui Tarquin de partea cealaltă a râului 
îngust... 

Era greu să urmăreşti măcelul. 

- S-a terminat, îmi zise Mor. 

Soarele era sus pe cer, căldura crescând cu fiecare minut. 

- Nu trebuie să vezi asta! adăugă ea. 

Deoarece unii dintre soldații Hybernului se predau. În genunchi. 

De vreme ce era teritoriul lui Tarquin, Rhys îl lăsă să hotărască 
soarta prizonierilor. 

De la distanță, l-am identificat pe Tarquin după armură - mai 
împodobită decât a lui Rhysand, dar tot feroce. Solzii și înotătoarele 
de peşte păreau să fie o temă, iar mantia albastră flutură prin noro- 
iul din spatele lui când călcă peste trupurile doborâte ca să ajungă la 
cele câteva sute de inamici supraviețuitori. 

Tarquin se uită spre locul în care inamicii îngenuncheaseră, casca 
lui ascunzându-i trăsăturile. 

În apropiere, Rhys, Cassian și Azriel stăteau de veghe, vorbind 
cu Keir şi căpitanii illyrieni. Nu am văzut multe aripi printre cei că- 
zuţi pe câmp. Era o binecuvântare. 

Singura, de altfel, când Tarquin făcu un semn cu mâna. 

Unii dintre soldaţii Hybernului începură să ceară îndurare, ofer- 
tele lor de a vinde informaţii răsunând chiar până la noi. 

Tarquin arătă spre câţiva, care fură luaţi de soldaţii lui ca să fie 
interogaţi. Şi mă îndoiam că avea să fie o plăcere. 

Dar ceilalți... 

Tarquin întinse mâna spre ei. 

Îmi luă o clipă ca să-mi dau seama de ce soldaţii Hybernului se 
agitau, unii încercând să fugă târându-se. Apoi, unul dintre ei se 
prăbuși, iar lumina soarelui căzu pe faţa lui. Şi în ciuda distanţei, 
mi-am dat seama că apa îi gâlgâia acum pe buze. 

Pe buzele tuturor soldaţilor Hybernului, căci Tarquin îi înecă 
pe uscat. 


$ 


Nu i-am văzut pe Rhys sau pe ceilalți câteva ore - nici când el 
ordonă ca tabăra de război illyriană să fie mutată de la granița 
Regatului Iernii și ridicată din nou la marginea câmpului de luptă. 
Deci Mor şi cu mine ne-am teleportat spre şi dinspre tabere când 

începu exodul. Pe surorile mele le-am adus ultimele, aşteptând 
până ce Rhysand transformă în praf negru multe dintre cadavre. 
Sângele şi noroiul rămaseră, dar tabăra avea o poziţie prea bună ca 
să o cedeze sau să piardă timpul găsind alta. 

Lui Elain nu păru să-i pese. Nu păru să observe că o telepor- 
tasem. Ea ieşi din cortul ei în braţele lui Mor şi intră în acelaşi cort 
reconstruit în noua tabără. 

Pe de altă parte, Nesta... La sosire, i-am spus că toată lumea era 
bine, dar când ne-am teleportat pe câmpul de luptă, nu putu să nu 
observe, stupefiată, mocila însângerată, armele soldaţilor din am- 
bele regate, luate de la inamicii căzuți. 

Nesta îi ascultă pe soldaţii illyrieni de rang inferior şoptind cum 
aruncase Cassian sulița, cum secerase soldaţii ca pe spicele de grâu, 
cum luptase ca Enalius - cel mai vechi zeu războinic al lor și primul 
dintre illyrieni. 

Părea că trecuse o vreme de când îl văzuseră pe Cassian în luptă 
deschisă. De când îşi dăduseră seama că el fusese tânăr în timpul 
războiului, iar acum, privirile pe care i le aruncară când trecu pe 
lângă ei fură aceleași pe care i le aruncaseră Marii Lorzi lui Rhys, 
când îi văzuseră puterea... ca a lor, și totuşi Alta. 

Nesta privi şi ascultă totul, în timp ce tabăra era înălțată în jurul 
nostru. 

Ea nu întrebă unde dispăruseră trupurile înainte de sosirea ei. 
Ignoră complet tabăra pe care o construiau Keir şi Aducătorii întu- 
nericului lângă a noastră - soldaţii cu armuri negre care rânjeau la 
ea, la mine, la illyrieni. Nu, Nesta se asigură doar că Elain dormea 
în cortul ei, iar apoi se oferi să ajute, tăind pânză pentru bandaje. 

Asta şi făceam în jurul focului de la începutul serii, când Rhys şi 
Cassian se apropiară, încă în armuri, Azriel nevăzându-se pe nicăieri. 

Rhys se așeză pe buşteanul pe care stăteam, armura scoțând un 
zgomot surd, și mă sărută tăcut pe tâmplă. Mirosea a metal, a sânge 
şi a transpiraţie. 

Casca îi zăngăni pe pământul de la picioarele noastre. I-am dat 
ulciorul cu apă fără să spun nimic şi am vrut să iau un pahar când 
Rhys ridică vasul din cositor și bău direct din el. Acesta se revărsă, 
apa şuierând pe metalul negru care îi acoperea coapsele, iar când îl 
lăsă în sfârşit jos, păru obosit. În ochii lui, Rhys părea chiar epuizat. 

Nesta sărise în picioare, fixându-l cu privirea pe Cassian şi casca 
pe care o ţinea sub braţ, armele care încă i se vedeau deasupra umă- 
rului având nevoie să fie curățate. Părul negru îi atârna ud de trans- 
piraţie, iar chipul îi era stropit de noroi unde nici măcar casca nu 
mai fusese de ajutor. 

Nesta îi studie cele şapte pietre Siphon roşii, care abia mai 
pâlpâiau slab şi spuse: 

— Eşti rănit. | 

Vorbele ei îi atraseră atenţia lui Rhys. 

Chipul lui Cassian era sever, iar ochii îi sticleau. 

— Este în regulă. 

Până şi vorbele se simțeau atinse de epuizare. 

Dar ea se întinse spre braţul lui — cel cu scutul. 

Cassian păru să ezite, dar i-l oferi, atingând pietrele Siphon de pe 
podul palmei. Armura se retrase parțial de pe antebraţ, dezvăluind... 

— Ştii că nu trebuie să umbli rănit, spuse Rhys un pic încordat. 

- Am fost ocupat, spuse Cassian, fără să-și mute atenţia de la 
Nesta când ea îi studie încheietura umflată a mâinii. Cum o fi detec- 
tat ea asta prin armură... Trebuie să o fi citit în ochii şi atitudinea lui. 

Nu îmi dădusem seama dacă îl studiase pe generalul illyrian su- 
ficient cât să observe semnele care-l dădeau de gol. 

— Şi se va vindeca până dimineaţă, adăugă Cassian, provocân- 
du-l pe Rhys să-l contrazică. 

Dar degetele albe ale Nestei pipăiră pielea arămie, iar el şuieră 
printre dinți. 

- Cum pot să o vindec? întrebă ea. 


Regatul aripilor şi al pieirii 579 


Părul îi fusese legat într-un nod larg în creştetul capului mai 
devreme în acea zi, iar în orele în care lucraserăm să pregătim şi să 
distribuim vindecătoarelor proviziile, în căldură şi umezeală, şu- 
vițele rebele ieşiseră ca să i se răsucească la tâmple şi pe ceafă. Un 
strop de culoare îi pătase obrajii din cauza soarelui, iar antebraţele, 
goale pe sub mânecile suflecate, erau murdare de noroi. 

Cassian se aşeză încet pe buşteanul pe care stătuse ea în urmă 
cu o clipă, mormăind încet, ca și când până și acea mişcare l-ar fi 
obosit. 

- De obicei, gheaţa e de ajutor, dar bandajul îl va fixa suficient de 
mult timp, încât entorsa să îmi treacă de la sine. 

Ea se întinse spre coşul cu bandaje pe care îl pregătise, apoi spre 
ulciorul de la picioarele ei. 

Eram prea obosită să fac orice altceva în afară de a urmări cum 
ea îi spăla încheietura mâinii şi palma, atingându-l ușor cu degetele. 
Prea obosită să întreb dacă ştia o magie ca să o vindece singură. Și 
Cassian păru prea epuizat ca să vorbească în timp ce ea îi bandajă 
încheietura mâinii, mormăind doar ca să-i confirme dacă era prea 
strâns sau prea larg bandajul, dacă îi folosea la ceva. În tot acest 
timp, el o urmări, neluându-şi ochii de la chipul ei, încruntat și cu 
buzele țuguiate de concentrare. 

Iar după ce îi legă frumos încheietura mâinii înfăşurate în alb, 
când Nesta voi să se retragă, Cassian o apucă de degete cu mâna 
sănătoasă. Ea îşi ridică privirea la el. 

- Mulţumesc, spuse el răgușit. 

Nesta nu își smuci mâna. 

Nu deschise gura ca să-i răspundă tăios. 

Ea doar continuă să-l fixeze cu privirea, uitându-se la lățimea 
umerilor lui, chiar mai puternici în armura neagră, la gâtul puternic 
şi bronzat de deasupra ei, la aripile lui. Iar apoi, la ochii lui căprui, 
încă aţintiţi asupra feţei sale. 

Cassian își trecu un deget peste dosul mâinii ei. 

Nesta deschise, în sfârșit, gura, iar eu m-am pregătit... 

— Eşti rănit? 

La sunetul vocii lui Mor, Cassian îşi retrase din nou mâna şi se 
întoarse spre Mor zâmbind indolent. 

- Nu încât să plângi, nu-ţi face griji! 

Nesta nu se mai uită la chipul lui, ci la mâna ei, acum goală, cu 
degetele încă îndoite ca şi când palma ar fi fost acolo. Cassian nu o 
privi pe Nesta când ea se ridică, apucând ulciorul și mormăind că 
mergea să aducă apă din cort. 

Cassian şi Mor începură să se şicaneze ca de obicei, râzând şi 
tachinându-se în legătură cu lupta şi cele ce urmau. 

Nesta nu se mai întoarse un timp. 


Hp 


Am ajutat răniții până la căderea nopţii, Mor şi Nesta lucrând 
alături de mine. 

Fusese o zi lungă pentru toţi, da, dar ceilalți luptaseră câteva ore. 
După unghiul strâns al maxilarului lui Mor când îi îngriji şi pe 
Aducătorii întunericului, şi pe illyrieni, mi-am dat seama că diver- 
sele repovestiri ale bătăliei o afectau - nu pentru că se vorbea de- 
spre glorie şi sânge, ci pentru că ea nu fusese acolo, ca să lupte 
alături de ei. 

Dar, între armata Aducătorilor întunericului și illyrieni, m-am 
întrebat alături de care ar fi ales să lupte, pe care ar fi comandat-o 
sau căreia i s-ar fi supus. Cu siguranţă, nu lui Keir, dar încă mă gân- 
deam la asta când m-am băgat, în sfârşit, între cearșafurile calde ale 
patului meu şi m-am ghemuit lângă Rhys, care îmi cuprinse talia, 
trăgându-mă mai aproape. 

- Miroşi a sânge, şopti el în lumina slabă. 

- Îmi pare rău, am spus eu. 

Mă spălasem pe mâini şi pe antebrațe înainte să urc în pat, dar 
nu fusese o baie ca la carte... Abia reușisem să merg prin tabără în 
urmă cu câteva clipe. 

Fl își trecu o mână pe talia mea, spre şolduri. 

- Cred că ești epuizată. 

— Iar tu ar trebui să dormi, am spus eu, mişcându-mă mai aproape, 
lăsând căldura şi mirosul lui să mă învăluie. 

- Nu pot, recunoscu el, atingându-mi uşor tâmpla cu buzele. 

- De ce? 

Mâna îi alunecă spre spatele meu, iar eu m-am arcuit când mă 
mângâie îndelung pe şira spinării. 

- Durează o vreme până să mă liniştesc după luptă. 

Trecuseră câteva ore de când încetase lupta. Buzele lui Rhys 
începură o călătorie dinspre tâmplele mele către maxilar. 

Și chiar dacă eram epuizată, când gura lui îmi atinse bărbia, 
când îmi muşcă buza de jos... mi-am dat seama ce voia. 

Rhys inspiră când i-am conturat muşchii abdomenului, când 
m-am minunat de moliciunea pielii lui, de puterea corpului său. 

El mă sărută uşor pe buze. 

- Dacă ești prea obosită, începu el, deşi rămase complet nemiş- 
cat în timp ce degetele mele continuară să se miște, dincolo de muş- 
chii sculptați ai abdomenului său. 

I-am răspuns cu un sărut și încă unul, până ce limba îi alunecă 
peste buzele mele, iar eu mi-am depărtat picioarele pentru el. 

Uniunea noastră fu rapidă și dură, iar eu îl zgâriam pe spate îna- 
inte ca finalul să ne străbată pe amândoi, trecându-mi mâinile peste 
aripile lui. 

În clipele lungi de după aceea, am rămas cu picioarele pe umerii 
lui, ridicarea şi coborârea pieptului său împingându-se în mine ca 
un ecou persistent al mişcării corpurilor noastre. 

Apoi el se retrase, coborându-mi uşor picioarele de pe umerii lui 
şi îmi sărută interiorul genunchilor când făcu asta, punându-i de 
fiecare parte a lui când se ridică pentru a îngenunchea în faţa mea. 

Tatuajele de pe genunchi îi erau aproape ascunse în cearşafurile 
şifonate, desenul fiind întins din cauza poziţiei. Mi-am trecut dege- 
tele peste vârful munţilor şi peste cele trei stele desenate deasupra 
lor, când rămase îngenuncheat între picioarele mele, privindu-mă. 

- M-am gândit neîncetat la tine cât am fost pe câmpul de luptă, 
spuse el şoptit. Asta m-a făcut să mă concentrez, să îmi găsesc echi- 
librul. Mi-a permis să depășesc situaţia. 

I-am mângâiat din nou tatuajele de pe genunchi. 

- Mă bucur. Cred... cred că şi o parte din mine a fost pe câmpul 
de luptă, cu tine. 

M-am uitat la armura lui, curățată şi expusă pe un manechin din 
apropierea micului vestiar. Casca lui înaripată strălucea ca o stea 
întunecată în lumina slabă. 

- Lupta de astăzi... mi s-a părut diferită de cea din Adriata. 

Rhys doar ascultă, privindu-mă răbdător. 

- În Adriata, eu nu... Mi-am căutat cuvintele. Haosul luptei din 
Adriata a fost mai uşor, cumva. Nu ușor, vreau să spun... 

— Ştiu ce vrei să spui. 

Am oftat, ridicându-mă şi am ajuns faţă în față şi cu genunchii 
lipiti. 

— Ce încerc şi nu reușesc să-ți explic este că atacurile precum cele 
din Adriata, Velaris... Eu pot lupta în astfel de bătălii. Unde sunt 
oameni de apărat, iar dezordinea... Chiar pot — aş lupta bucuroasă 
aşa. Dar ce am văzut azi, lupta aceea... Am înghiţit în sec. Ţi-ar fi 
rușine cu mine dacă aș recunoaşte că nu mă simt pregătită pentru o 
astfel de luptă? 

O linie împotriva alteia, lovind şi împungând până ce nu aș mai 
fi deosebit susul de jos, până ce noroiul şi sângele ar fi înceţoşat 
rândul dintre inamici, bazându-mă pe războinicii de lângă mine la 

fel de mult ca pe propriile abilități. Iar apropierea, sunetele și am- 
ploarea măcelului... 

El îmi cuprinse faţa în mâini, sărutându-mă o dată. 

— Niciodată. Niciodată nu mi-ar fi rușine cu tine. Cu siguranţă, 
nu din cauza asta. El își ţinu gura aproape de a mea, respirând 
acelaşi aer. Lupta de azi a fost diferită față de cea din Adriata şi din 
Velaris. Dacă am fi avut mai mult timp să te antrenăm cu o unitate, 
ai fi putut cu ușurință să lupţi printre rânduri şi să îl păstrezi pe al 
tău. Dar, doar dacă ai fi vrut. Și, pentru moment, aceste lupte ini- 
tiale... Nu-mi doresc să fii în abatorul acela. El mă sărută din nou. 
Suntem o pereche, îmi spuse el pe buze. Dacă vei vrea vreodată să 
lupţi alături de mine, voi fi onorat. 

M-am retras, încruntându-mă la el. 

- Acum mă simt ca o laşă. 

El îşi trecu un deget peste obrazul meu. 

— Nimeni nu va crede niciodată asta despre tine — nu după tot ce 
ai făcut, Feyre, zise el şi se opri. Războiul este urât, murdar și ne- 
cruţător. Soldaţii care luptă sunt doar o parte din el. Nu subestima 
cât de important este pentru ei să te vadă aici — să vadă că ai grijă de 
răniți şi că participi la întâlniri și consilii. 

M-am gândit, lăsându-mi degetele să alunece pe tatuajele illy- 
riene de pe pieptul şi umerii lui. 

Şi, poate datorită efectului uniunii noastre, poate din cauza lup- 
tei de azi... l-am crezut. 


AH 


Armata lui Tarquin nu se amestecase cu a noastră precum cea a 
lui Keir, ci mai degrabă campă lângă ea. Azriel conduse echipele de 
cercetași ca să găsească restul armatei Hybernului, ca să descopere 
următoarea mișcare... Dar degeaba. 

M-am întrebat dacă Tamlin era cu ei, dacă spusese Hybernului 
tot ce se discutase la acea întâlnire. Slăbiciunea dintre regate. Nu am 
îndrăznit să întreb pe nimeni. 

Am îndrăznit să o întreb pe Nesta dacă simţea puterea Cazanului 
agitându-se. Din fericire, ea spuse că nu simţea nimic în neregulă. 
Chiar şi așa... Ştiam că Rhys discuta des cu Amren, care era în 
Velaris, întrebând-o dacă descoperise ceva în Carte. 

Și chiar dacă ar fi găsit vreo cale alternativă de a opri Cazanul... 
Trebuia mai întâi să aflăm unde îşi ascundea regele restul armatei. 
Și asta, nu ca să o putem înfrunta — nu singuri. Nu, ca să putem să 
îi aducem pe ceilalți să termine treaba. 

Însă doar după ce-am fi aflat unde era restul armatei Hybernului — 
unde urma să o dezlănțui pe Bryaxis. Nu ne-ar fi fost de niciun folos 
ca Hybernul să afle de existenţa lui Bryaxis și să îşi modifice planu- 
rile. Nu, doar când armata ne-ar fi atacat... Doar atunci aș fi tri- 
mis-o asupra lor. 

În primele trei zile de după luptă, armatele îşi vindecară răniții 
şi se odihniră. În cea de-a patra, Cassian le ordonă să se ocupe de 
lucruri obişnuite ca să înăbuşe neliniştile și şansele de a protesta. 
Primul lui ordin: să sape tranșee în jurul întregii tabere. 

În a cincea zi, când tranșeele erau aproape terminate, Azriel apăru 
gâfâind în cortul nostru de război. 

Hybernul ne ocolise cumva complet, și trimisese o armată de-a 
lungul graniţei dintre regatele Toamnei și cel al Verii, care se în- 
drepta spre granița Regatului Iernii. 

Nu am putut afla de ce. Nici Azriel nu descoperise vreun motiv. 
Erau la distanţă de o jumătate de zi de zbor de noi, iar Kallias şi 
Viviane fuseseră deja avertizaţi. 

Rhys, Tarquin şi ceilalți discutară câteva ore, evaluând toate 
posibilitățile. Dacă abandonam locul de lângă graniţă, îi făceam 
jocul Hybernului. Dar dacă lăsam fără sprijin armata din nord, 
aceasta putea să înainteze spre nord cât dorea. Nu ne puteam 

permite să ne împărţim armata în două - nu aveam suficienţi 
soldaţi de care să ne putem lipsi. 

Până ce lui Varian îi veni o idee. 

El îi goni pe căpitani şi pe generali, Keir şi Devlon părând 
nemulţumiţi de ordin când ieşiră afară, şi alungă pe toată lumea în 
afară de sora lui, de Tarquin şi de familia mea. 

— Mărşăluim spre nord şi rămânem acolo, spuse hotărât. 

Rhys ridică o sprânceană. Cassian se încruntă, dar Varian arătă 
cu degetul pe harta întinsă pe masa în jurul căreia ne adunaserăm. 

— Să facem o vrajă — una bună, astfel încât oricine trece pe aici să 
vadă, să audă şi să miroasă o armată. Să facem vrăji care să îi alunge 
în loc să îi atragă, dar care să le permită spionilor Hybernului să 
raporteze că suntem încă aici. Că am ales să rămânem aici. 

- În timp ce mărșăluim spre nord protejaţi de un scut, şopti 
Cassian, scărpinându-şi maxilarul. Ar putea funcţiona. Dacă ai să 
te saturi vreodată de strălucirea soarelui, vino să te joci cu noi în 
Velaris, îi zise el rânjind lui Varian. 

Chiar dacă Varian se încruntă, ceva licări în ochii lui. 

Tarquin i se adresă lui Rhys: 

- Ai putea făuri o astfel de înșelătorie? 

Rhys încuviinţă din cap şi îmi făcu semn cu ochiul. 

- Cu ajutorul partenerei mele. 

M-am rugat să mă fi odihnit îndeajuns când toți se uitară la mine. 


ei 


Eram aproape epuizată când Rhys şi cu mine am terminat în 
acea seară. l-am urmat instrucţiunile, reținând chipurile şi detaliile, 
impunând magiei de metamorfozare să creeze soldaţii din neant, să 
le dea viaţă. 

Era ca şi când... aş fi aplicat un strat subțire peste toţi cei care 
locuiau în tabără şi care urmau să se separe la plecare — să se separe 
şi să se dezvolte într-o entitate care mergea, vorbea şi făcea toate 

lucrurile de aici. În timp ce noi mărşăluiam ca să interceptăm ar- 
mata Hybernului, ascunși vederii datorită lui Rhys. 

Dar funcționă. Cresseida, pricepută şi ea la vrăji, lucră personal 
asupra soldaţilor Regatului Verii. Amândouă gâfâiam și transpiram 
câteva ore mai târziu, iar eu i-am mulţumit printr-un semn din cap 
când îmi dădu o ploscă plină cu apă. Nu era o războinică instruită ca 
fratele ei, dar era o prezenţă puternică în armată, soldaţii căutând-o 
pentru sfaturi şi echilibru. 

Ne-am mișcat din nou, un grup mult mai mare decât cel care 
zburase aici. Soldaţii Regatului Verii şi legiunea lui Keir nu puteau 
zbura, dar Tarquin se adânci în rezervele de putere şi îi teleportă 
împreună cu noi. El s-ar fi epuizat pe deplin înainte să ajungă la 
inamic, dar insistă că oricum era mai priceput în lupta cu sabia. 

Am găsit armata Hybernului la marginea nordică a pădurii întu- 
necate care se întindea de-a lungul graniţei estice a Regatului Verii. 

Azriel cercetase terenul dinainte pentru Cassian şi i-l descrisese 
cu detalii exacte. După-amiaza era destul de târzie când Hybernul 
se pregăti să se oprească peste noapte. 

Cassian lăsase armata să se odihnească toată ziua, anticipând că, 
la capătul unei zile lungi de marş, armata Hybernului avea să fie epui- 
zată, confuză. Altă regulă a războiului, îmi spusese el. Să ştii când să 
îți alegi luptele putea fi la fel de important ca locul în care le porţi. 

Cu norii încărcaţi de ploaie venind dinspre est şi soarele care 
apunea spre copacii din spatele nostru - paltini şi stejari înalți - am 
aterizat. Rhys anulă vraja care ne înconjura. 

E] voia să se afle — voia ca armata Hybernului să afle cine îi aştepta 
la fiecare cotitură, ucigând soldaţii. 

Dar ei deja ştiau. 

Am urmărit din nou totul din tabără, de pe marginea care con- 
ducea în mica vale înverzită unde Hybernul plănuise să se odih- 
nească. Elain intră în cortul pe care războinicii illyrieni îl ridicară 

pentru ea. Doar Nesta merse spre marginea corturilor ca să privească 
lupta din valea de dedesubt. Mor i se alătură ei, apoi mie. 

Nesta nu tresări la vuietul bătăliei, ci doar se uită la o singură 
siluetă cu armură neagră care conducea rândurile, ordinele sale oca- 
zionale de a înainta sau de a menţine flancul răsunând în luptă. 

Deoarece lupta asta... Hybernul fusese pregătit. Iar aparenţa pe 
care o afişase, a unei armate obosite, gata să se odihnească peste 
noapte... fusese o înșelătorie, la fel ca şi a noastră. 

Soldaţii lui Keir începură să cadă primii, umbrele stingându-se 
şi primele rânduri cedând. 

Mor urmări cu chipul împietrit. Nu mă îndoiam că spera pe 
jumătate ca tatăl ei să li se alăture morţilor care se adunau acum. 
Deşi Keir reuşi să adune Aducătorii întunericului și refăcu prima 
linie, doar după ce Cassian îi ţipă să o refacă. Iar de partea cealaltă 
a câmpului... 

Rhys şi Tarquin erau destul de epuizați, dar încă se luptau cu 
sabia împotriva inamicilor. Şi din nou, nici urmă de rege, Jurian sau 
Tamlin. 

Mor sărea de pe un picior pe altul, uitându-se la mine din când 
în când. Vărsarea de sânge și brutalitatea rezonau cu o parte din ea. 
Nu aici îşi dorea să fie, sus cu mine... 

Dar această... alergare după armate, lupta de a rămâne în frunte... 

Nu ar fi oferit o soluţie. Nu pentru mult timp. 

Cerul se deschise, iar lupta se transformă într-un măcel noroios. 
Pietrele Siphon licăriră, soldații muriră. Hybernul își folosi magia 
asupra armatei noastre, săgețile înmuiate în otravă făcându-şi în sfâr- 
şit apariţia, şi încă multe care, din fericire, nu rezistară mult în ploaie. 
Și nu ne loviră - niciuna - cu antidotul lui Nuan în organism. Doar 
acele săgeți, care fură evitate cu pricepere de scuturi sau distruse cu 
lăncile, lăsară piatra să cadă inofensiv din cer. 

Cassian, Azriel şi Rhys continuară să lupte, să ucidă. Tarquin şi 
Varian procedară la fel, împrăştiindu-şi soldaţii ca să ajute din nou 
linia lui Keir, care ceda iar. 

Prea târziu însă. 

De la distanţă, prin ploaie, am văzut perfect când linia întune- 
cată a soldaţilor lui Keir cedă măcelului cavaleriei Hybernului. 

- La naiba! şopti Mor, prinzându-mi braţul destul de strâns 
încât să îl rănească, ploaia caldă de vară udându-ne hainele, părul. 
La naiba! 

Ca un baraj rupt, soldaţii Hybernului năvăliră, despărțind ar- 
mata lui Keir în două. Strigătele lui Cassian se auzeau chiar din vâr- 
ful dealului — apoi el se înălța, ferindu-se de săgeți și sulițe, pietrele 
lui Siphon fiind atât de slab luminate, încât abia îl protejau. Aş fi 
putut jura că Rhys îi striga nişte ordine, pe care Cassian le ignoră 
când ateriză în mijlocul armatei inamice care ne despărțea liniile şi 
se dezlănțui. 

Nesta suspină brusc. 

Tot mai mult... Hybernul ne despărțea tot mai mult. Puterea lui 
Rhys îi lovi flancul, încercând să îl respingă. Dar puterea îi era 
epuizată din seara precedentă. Zeci în loc de sute căzură în fața ace- 
lor umbre. 

- Refaceţi liniile! mormăia Mor eliberându-mă, ploaia curgân- 
du-i pe față. Refaceţi liniile alea nenorocite! 

Cassian se străduia. Azriel se aruncase în luptă, doar o umbră 
mărginită de lumină albastră, făcându-şi loc spre zona în care Cassian 
lupta încercuit. 

- Pe toţi zeii! spuse încet Nesta. Nu uluită. Nu, nu, teama se sim- 
tea în vocea ei. 

Şi nici în a mea când am spus: 

— Pot să remedieze situaţia. 

Sau m-am rugat să o poată face. 

Chiar dacă această luptă nu era tot ce avea Hybernul de oferit. 

Nu era tot ce avea de oferit și totuși eram obligați să ne retragem 
tot mai mult... 

Culoarea roşie se aprinse în mijlocul bătăliei, explodând ca un 
tăciune. Soldaţii dintr-un cerc muriră. 

Dar mai mulți soldaţi ai Hybernului înaintară în jurul lui Cassian. 
Nici măcar Azriel nu putea ajunge lângă el. Stomacul mi se întoarse 
de nenumărate ori. 

Hybernul îşi ascunsese cea mai mare parte a armatei pe undeva. 
Cercetaşii noştri nu reușiseră să o găsească. De fapt, Azriel nu reu- 
şise să o găsească. lar Elain spusese că nu visa o armată puternică, 
nici trează şi nici adormită. 

Ştiam puţine despre război, despre lupte. Dar asta aducea mai 
mult cu peticirea găurilor dintr-o barcă, în timp ce se scufunda. 

Când ploaia ne udă, când Mor se plimbă şi înjură măcelul, ca- 
davrele începând să se adune de partea noastră, liniile care cedau... 
Mi-am dat seama ce trebuia să fac, dacă nu puteam fi acolo, luptând. 

Pe cine trebuia să găsesc şi să întreb unde era adevărata armată 
a Hybernului. 

Pe Suriel. 


CAPITOLUL 
S7 


- Cu siguranță, nu, spuse Mor când am tras-o la câțiva paşi de 
Nesta, vuietul luptei şi ploaia acoperindu-ne vocile. Cu siguranță, nu. 

I-am făcut semn din cap spre valea de dedesubt. 

- Du-te alături de ei! Aici stai degeaba. Au nevoie de tine. Era 
adevărat. Cassian și Az au nevoie de tine ca să respingă prima linie. 
Deoarece pietrele Siphon ale lui Cassian începeau să pâlpâie. 

- Rhys mă va ucide dacă te las aici. 

- Rhys nu va face așa ceva şi ştii asta. A ridicat protecţii în jurul 
taberei, iar eu nu sunt chiar lipsită de apărare, ştii asta. 

Nu era chiar o minciună, dar... Era foarte probabil ca Suriel să nu 
apară dacă Mor era aici. Iar dacă i-aş fi spus unde mă duceam... Nu 
mă îndoiam că ar fi insistat să vină cu mine. 

Nu ne permiteam luxul de a aștepta ca Jurian să ne dea infor- 
maţii în legătură cu multe lucruri. Trebuia să plec - acum. 

- Pleacă şi luptă! Fă-i pe ticăloşii Hybernului să ţipe un pic! 

Nesta își mută atenţia de la măcel suficient cât să adauge: 

- Ajută-i! 

Deoarece Cassian ataca din nou un comandant al Hybernului, 
în speranţa de a-i speria din nou pe soldați. 

Mor se încruntă şi sări o dată pe vârfuri. 

- Numai să fiţi atente! 

I-am aruncat o privire strâmbă, chiar înainte să se grăbească 
spre cortul ei. Am aşteptat până ieși din nou, îşi fixă armele şi mă 
salută înainte de a se teleporta pe câmpul de luptă. 

Taman lângă Azriel, tocmai când un soldat din apropiere voi 
să-l lovească în spate. 

Mor băgă sabia în gâtul soldatului înainte să poată lovi. 

Iar apoi Mor începu să-şi facă loc spre Cassian, spre linia ruptă 
a frontului de dincolo de el, părul ei auriu şi ud fiind ca o rază de 
soare printre armurile negre şi noroi. 

Soldaţii începură să ţipe. Țipară mai mulți când Azriel, cu pie- 
trele Siphon albastre aprinzându-se, veni lângă ea. Împreună, croiră 
o cale spre Cassian sau încercară să o facă. 

Ajunseră poate la zece paşi înainte ca ei să roiască din nou. Îna- 
inte ca mulțimea corpurilor să-i facă până şi părul lui Mor să dis- 
pară în noroi şi ploaie. 

Nesta își atinse cu o mână gâtul gol şi ud de ploaie. Cassian lansă 
un alt atac asupra căpitanului Hybernului - mai încet de data asta. 

Acum. Trebuia să plec acum - repede. M-am îndepărtat un pas 
de punctul de observaţie. 

Sora mea miji ochii la mine. 

— Pleci? 

- Mă întorc repede, fu tot ce am spus. 

Nu am îndrăznit să-mi pun problema cât avea să mai rămână 
din armata noastră până atunci. 

Până să mă îndepărtez, Nesta se întorsese din nou spre luptă, 
ploaia lipindu-i părul de cap, reluându-şi veghea nesfârşită asupra 
generalului care se lupta pe fundul văii de dedesubt. 

E3 

Trebuia să-i dau de urmă lui Suriel. 

Și chiar dacă Elain nu vedea armata Hybernului... merita să fac 
o încercare. 

Cortul ei era slab luminat și liniştit - sunetele măcelului din de- 
părtare fiind ca dintr-un vis. 

Fa era trează, uitându-se în gol la tavanul de pânză. 

- Trebuie să-mi găseşti ceva, am spus eu, apa picurând peste tot 
când i-am pus harta pe coapse. Poate că nu la fel de blând cum ar fi 
trebuit, dar măcar tonul meu o făcu să se ridice și să clipească la 
harta Prythianului. 

— 1 se spune Suriel — este unul dintre cei mulți cu numele acesta. 
Dar... arată aşa, am spus eu şi am întins o mână spre ea ca să-i arăt. 
Am ezitat. Pot să-ţi arăt? 

Ochii căprui ai surorii mele erau sticloşi. 

— Fixează-ţi imaginea în minte! am lămurit-o eu. Ca să ştii ce 
cauţi. 

- Nu ştiu cum să caut, mormăi Elain. 

- Poţi încerca. Ar fi trebuit să-i cer lui Amren să o antreneze şi 
pe ea. 

Dar Elain se uită la mine şi la hartă şi apoi dădu aprobator 
din cap. 

Ea ħu avea scuturi mentale, nici bariere. Porţile spre mintea ei... 
Erau din fier masiv, acoperite cu lujeri de flori — sau așa ar fi trebuit. 
Florile erau toate închise, bobocii fiind adormiţi într-o încrengătură 
de frunze şi spini. 

Am făcut un pas dincolo de ele, chiar în anticamera minţii ei, şi 
am fixat acolo imaginea lui Suriel, încercând să inspir siguranţă - 
adevărul că părea înfiorător, dar că nu mă rănise. 

Totuşi Elain tremură când m-am retras. 

- De ce? 

— Are răspunsurile de care am nevoie. Imediat. Altfel, era posibil 
să nu ne mai rămână nicio armată care să lupte cu toată forța 
Hybernului de îndată ce aş fi localizat-o. 

Elain se uită din nou la hartă. La mine. Apoi închise ochii. 


Regatul aripilor şi al pieirii 593 


Ochii i se mișcară pe sub pleoape, pielea fiind atât de delicată și de 
albă, încât venele albastre de dedesubt se vedeau ca nişte mici râuri. 

— Se mișcă... şopti ea. Se mişcă prin lume... ca adierea unui vânt 
vestic. 

- Încotro se îndreaptă? 

Degetele ei se ridicară, plutind deasupra hărţii, a regatelor. 

Încet, o cobori. 

- Acolo, șopti ea. Acolo se duce acum. 

M-am uitat la locul în care pusese degetul şi am simţit că mă 
albesc. 

Mijlocul. 

Suriel se îndrepta spre pădurea antică din Mijloc. La doar câțiva 
kilometri spre sud, probabil... 

De 'Țesătoarea din Pădure. 


E3 


M-am teleportat în cinci salturi. Respirația mi se tăiase, puterea 
fiindu-mi aproape epuizată din cauza vrăjilor făcute cu o zi în urmă, 
a focului invocat ca să mă usuc şi a teleportării care mă dusese de la 
bătălie direct în mijlocul pădurii antice. 

Aerul dens şi vechi era la fel de îngrozitor cum mi-l aminteam, 
iar pădurea - plină de mușchi care sugrumau fagii noduroși şi pie- 
trele gri împrăștiate peste tot. Apoi, liniştea. 

M-am întrebat dacă ar fi trebuit, într-adevăr, să o aduc pe Mor 
cu mine cât am ascultat. Cât am căutat creatura ajutându-mă de 
magia care îmi mai rămăsese. 

Mușchiul îmi amortiză paşii când am început să merg scrutând, 
ascultând. Cât de departe, cât de mică părea bătălia din sud. 

M-am auzit, strident, înghițind în sec. 

Alte creaturi, în afară de 'Ţesătoare, pândeau în pădurea asta. Iar 
Ţesătoarea... Stryga, cum o numise Cioplitorul de Oase. Sora lui. 

Ambii fiind frații unei creaturi masculine care pândea în altă parte 
a lumii. 

Mi-am scos sabia illyriană, metalul zăngănind în aerul dens, dar 
o voce veche şi răgușşită întrebă în spatele meu: 

— Ai venit să mă ucizi sau să mă implori să te ajut din nou, Feyre 


Archeron? 

M-am întors, dar nu mi-am băgat sabia în teaca de pe spate. 

Suriel stătea la câţiva paşi distanţă, creatura fiind îmbrăcată nu cu 
mantia pe care i-o dădusem în urmă cu câteva luni, ci cu una dife- 
rită - mai groasă şi mai închisă la culoare, deja sfâșiată ca și când 
vântul pe care călătorea i-ar fi rupt-o cu gheare invizibile. 

Trecuseră doar câteva luni de când o văzusem ultima dată — de 
când îmi spusese că Rhys era partenerul meu. La fel de bine ar fi 
putut să treacă şi o viaţă. 

Dinţii mult prea mari îi clănțăniră ușor.. 

- Ne-am întâlnit deja de trei ori. De trei ori m-ai căutat. De data 
asta, ai trimis căprioara care tremură ca să mă găsească. Nu m-am 
aşteptat să văd ochii de căprioară uitându-se la mine din cealaltă 
parte a lumii. 

- Îmi pare rău dacă te-am deranjat, am spus eu cât de monoton 
am putut. Dar este o chestiune urgentă. 

— Vrei să ştii unde își ascunde Hybernul armata. 

- Da. Şi alte lucruri. Dar să începem cu asta. 

Creatura îmi zâmbi hidos, îngrozitor. 

— Nici măcar eu nu o pot vedea. 

Stomacul mi se strânse. 

- Poţi vedea totul în afară de asta? 

Suriel îşi înclină capul într-un fel care îmi aminti că era într-adevăr 
un prădător şi că de data asta nu era prins în nicio capcană. 

- El foloseşte magia ca să o ascundă o magie mult mai veche 
decât mine. 

- Cazanul! 

Alt zâmbet îngrozitor. 

- Da. Acel obiect puternic şi malefic. Acel bol al morții și al vie- 
ţii. Aş fi putut jura că ființa tremura de încântare. Deja ai pe cineva 
care poate găsi Hybernul. 

- Elain spune că nu îl poate vedea - că nu vede dincolo de ma- 
gia lui. 

- Atunci, foloseşte-o pe cealaltă ca să-i dai de urmă! 

- Pe Nesta? Să o folosesc pe Nesta ca să dau de urma Cazanului? 

- Cine se aseamănă se adună. Regele Hybernului nu călătoreşte 
fără Cazan. Deci unde este acesta, vor fi şi el, şi armata lui. Spune-i 
hoaţei frumoase să îl găsească. 

Părul de pe braţe mi se zbârli. 

- Cum? 

Creatura îşi înclină capul ca şi când ar fi ascultat. 

- Dacă ea este nepricepută... vor vorbi oasele în locul ei. 

- Să ghicească - te referi la ghicitul în oase? 

- Da. Veşmintele zdrenţuite fluturară pe un vânt-fantomă. În oase 
şi în pietre. 

Am înghiţit din nou în sec. 

- De ce nu a reacționat Cazanul când am unit Cartea și am spus 
vraja care să-i anuleze puterea? 

- Deoarece nu ai rezistat suficient de mult timp. 

- Mă ucidea. 

- Credeai că poţi să-i controlezi puterea fără un preţ? 

Inima mi se poticni. 

— Trebuie să mor ca să fie oprit? 

— Cât eşti de dramatică, inimă de om! Dar da - este adevărat, vraja 
te-ar fi lăsat fără viaţă. 

- Există o altă vrajă pe care să o folosesc, în schimb? Ca să-i 
anulez puterile? 

- Dacă ar fi existat aşa ceva, tot ar fi trebuit să te apropii suficient 
de mult de Cazan ca să o faci. Hybernul nu va mai repeta greșeala. 

- Chiar dacă anulăm puterea Cazanului... va fi suficient să oprim 
Hybernul? 

- Depinde de aliaţii tăi. Dacă supraviețuiesc destul timp în lupta 
de după aceea. 

— Ar face vreo diferență Cioplitorul de Oase? Și Bryaxis? 

Suriel nu avea pleoape, dar ochii lăptoşi se aprinseră cu uimire. 

- Nu îl pot vedea - nu pe el. El nu este... născut pe acest pământ. 
Firul lui nu a fost ţesut. Gura strâmbă i se încordă. Atât de mult vrei 
să salvezi Prythianul încât eşti gata să riști să îl dezlănțui? 

- Da. În clipa în care aş fi localizat o armată, l-aş fi dezlănţuit pe 
Bryaxis asupra ei. Dar în ceea ce-l privea pe Cioplitor... El a vrut 
un... dar. În schimb. Oglinda Ouroboros. 

Suriel scoase un sunet care ar fi putut fi un suspin — de încântare 
sau de groază, nu ştiam. 

- Oglinda Începuturilor și a Sfârşiturilor. 

- Da, dar... nu o pot recupera. 

— Ți-e frică să te uiţi. Să vezi ce e înăuntru. 

- Mă va... înnebuni? Mă va distruge? 

Am făcut un efort să nu tresar la acel chip monstruos, la ochii 
lăptoşi şi la gura fără buze. Toate concentrate asupra mea. 

- Doar tu poţi decide ce te distruge, Distrugătoarea Blestemului. 
Doar tu. Nu era un răspuns - nu cu adevărat. Cu siguranţă, nu sufi- 
cient cât să risc recuperarea oglinzii. Suriel ascultă din nou vântul 
fantomatic. Spune-i mesagerei cu ochi argintii că răspunsul se află 
în a doua și penultima pagină din Carte. Împreună, deţin cheia. 

- Cheia pentru ce? 

Suriel pocni din degetele osoase, ca membrele cu multe articu- 
lații ale unui crustaceu, lovindu-se unele de celelalte. 

- Răspunsul pentru ce îți trebuie ca să opreşti Hy... 

Îmi luă o clipă să înțeleg ce se întâmplase. 

Ca să identific obiectul din lemn care țâşni prin gâtul lui Suriel 
ca fiind o săgeată de frasin. Să-mi dau seama că ceea ce mă stro- 
pise pe faţă, ajungându-mi pe limbă și având gust de pământ, era 
sânge negru. 

Ca să-mi dau seama că sunetele înfundate dinainte ca Suriel să 
poată măcar ţipa... fură alte săgeți. 

Suriel căzu în genunchi clătinându-se, scoțând un sunet sugrumat. 

Se temuse de naga în acea zi, petrecută în pădure. Știuse că putea 
să moară. 

M-am grăbit spre creatură, apucând cuțitul cu mâna stângă și 
înclinând sabia în sus. 

Fu trasă o altă săgeată, iar eu m-am ascuns în spatele unui copac 
noduros. 

Suriel ţipă la impact. Păsările se împrăştiară zburând, iar ure- 
chile îmi ţiuiră... 

Iar apoi respiraţia sa greoaie și umedă umplu pădurea, până ce 
vocea vioaie a unei femei se auzi încet: 

- Cum de stă de vorbă cu tine, Feyre, când mie nici măcar n-ar 
fi catadicsit să-mi vorbească? 

Cunoşteam vocea şi râsul din spatele cuvintelor. 

lanthe. 

Ianthe era aici. Cu doi soldaţi ai Hybernului în spatele ei. 

Ascunsă în spatele copacului, am studiat împrejurimile. Eram ex- 
tenuată, dar... mă puteam teleporta. Mă puteam teleporta şi puteam 
dispărea. Totuşi săgețile de frasin pe care le trăseseră în Suriel... 

I-am întâlnit privirea în timp ce zăcea acolo, sângerând pe mușchi. 

Aceleași săgeți din frasin care îl doborâseră pe Rhys. Dar cele 
menite lui fuseseră trase cu atenţie ca să îl scoată din luptă. 

Acestea fuseseră ţintite ca să ucidă. 

Gura cu dinţi prea mari murmură un cuvânt în tăcere. „Fugi!“ 

- I-a luat Regelui Hybernului câteva zile ca să repare ce mi-ai 
făcut, spuse mieros lanthe, vocea ei apropiindu-se. Tot nu pot să-mi 
folosesc mâna cum trebuie. 

Nu am răspuns. Trebuia să mă teleportez. 

Sângele negru se prelinse din gâtul lui Suriel, vârful săgeţii arătând 
îngrozitor când îi ieși din pielea groasă. Nu o puteam vindeca - nu cu 
săgețile de frasin încă înfipte în carne. Nu înainte să fie scoase. 

- Am auzit de la Tamlin cum ai prins creatura asta, continuă 
Ianthe, apropiindu-se tot mai mult. Aşa că ţi-am adaptat metodele, 
dar nu a vrut să-mi spună nimic. Totuşi de vreme ce ai contactat-o 
de atâtea ori, veşmintele pe care i le-am dat... Vedeam zâmbetul din 
cuvintele ei. O vrajă simplă de urmărire, un dar de la rege, ca să fie 
declanșat în prezenţa ta. Dacă o chemai din nou. 

„Fugi!“ şopti din nou Suriel, sângele curgându-i pe buzele uscate. 

În ochi i se citea durerea, o durere adevărată, la fel de cumplită ca 
a oricărei creaturi. Și dacă Ianthe ar fi dus-o vie în Hybern... Suriel 
ştia că era o posibilitate. Mă mai implorase să o eliberez... totuşi era 
dispusă să fie luată, ca eu să fug. 

Ochii lăptoşi mijiră — de durere și înțelegere. „Da, păru să spună. 
Pleacă!“ 

- Regele mi-a construit scuturi în minte, continuă lanthe să 
pălăvrăgească, pentru a te împiedica să mă rănești din nou atunci 
când te-aș fi găsit. 

M-am uitat pe după copac pentru a o vedea stând la marginea 
poienii, încruntându-se la Suriel. Ea își purta veșmintele galbene, 
piatra albastră încununându-i gluga. Era însoţită numai de două 
gărzi. Chiar şi după tot acest timp... Ea mă subestima. 

M-am ferit din nou după copac, înainte să mă repereze şi i-am 
întâlnit încă o dată privirea lui Suriel. 

I-am permis atunci să citească toate emoţiile care se formau în 
mine cu o claritate absolută. 

Suriel începu să scuture din cap sau încercă să o facă, dar i-am zâm- 
bit în semn de rămas-bun şi am păşit în poiană. 

— Ar fi trebuit să-ţi fi tăiat gâtul în noaptea aceea în cort, i-am 
spus preotesei. 

Una din gărzi trase o săgeată spre mine. 

Am blocat-o cu un zid de aer dur care cedă imediat. Epuizată... 
în mare parte, era epuizată. Iar dacă ar mai fi încasat încă o săgeată 
de frasin... 

Chipul lui Ianthe se încordă. 

- Îţi vei reconsidera modul în care vorbeşti cu mine cât de 
curând. Voi fi avocatul tău cel mai bun în Hybern. 

- Presupun că mai întâi va trebui să mă prinzi, am spus eu calm 
şi am fugit. 

Aş fi putut jura că pădurea antică se mişcă pentru a-mi face loc. 

Aș fi putut jura și că îmi citi ultimele gânduri transmise lui Suriel 
şi îmi făcu loc. 

Dar nu şi lor. 

Mi-am concentrat orice urmă de putere în picioare, ca să rămân 
în poziţie verticală când am alergat printre copaci, sărind peste pie- 
tre şi râuri, ferindu-mă de bolovanii acoperiţi cu mușchi. 

Totuși gărzile şi lanthe reușiră să mă urmeze îndeaproape, chiar 
dacă înjurară trunchiurile care pocneau şi păreau să se miște în 
calea lor şi pietrele care li se mișcau sub picioare. Nu trebuia decât 
să fug mai repede decât ei, măcar pentru o vreme. 

Doar câțiva kilometri. Să îi îndepărtez de Suriel, să trag de timp, 
pentru ca fiinţa să fugă. 

Și să mă asigur că plăteau pentru tot ce făcuseră. 

Mi-am deschis simţurile, lăsându-le să-mi ghideze calea. Pădurea 
făcu restul. 

Poate că ea mă aștepta. Poate că ea ordonase pădurii să-mi des- 
chidă o cale. 

Gărzile Hybernului mă ajunseră din urmă. Picioarele îmi fugiră 
de sub mine, ca ale unei căprioare. 

Am început să recunosc copacii, pietrele. Acolo stătusem cu 
Rhys - acolo flirtasem cu el. Acolo se tolănise pe o creangă în timp 
ce mă aştepta. 

Aerul din spatele meu fu spintecat de o săgeată. 

Am cotit la stânga, aproape lovind un copac. Săgeata călători 
mai departe. 

Lumina se mișcă înainte - mai strălucitoare. Poiana. 

M-am asigurat că-mi aud scâncetul de ușurare. 

Am ieşit din pădure cu o săritură, genunchii pocnindu-mi când 
am zburat peste pietre, aterizând pe casa cu acoperiș de păr. 

- Ajută-mă! am şoptit eu, asigurându-mă că auzeau şi asta. 

Uşa de lemn era întredeschisă. Lumea încetini şi se limpezi cu 
fiecare pas, cu fiecare clipă când am trecut pragul şi am intrat în 
coliba 'Ţesătoarei. 

Am apucat mânerul ușii când am trecut pragul, împingându-mă 
în călcâie și folosind orice urmă de putere a braţelor ca să împiedic 
uşa să se închidă şi să mă încuie înăuntru. 

Mâinile invizibile o împinseră, dar am scrâşnit din dinți şi mi-am 
sprijinit un picior de zid, fierul intrându-mi în palme. 

Camera din spatele meu era întunecată. 

- Hoaţo! rosti o voce minunată în beznă. 

— Ştii, chicoti Ianthe din afara casei când încetini pasul, că va tre- 
bui să ucidem pe oricine se află acolo cu tine. Ce egoistă ești, Feyre! 

Am gâfâit, ţinând ușa deschisă și asigurându-mă că nu mă ve- 
deau de partea cealaltă. 

- Mi-ai văzut geamănul, şopti încet 'Țesătoarea cu o urmă de 
mirare. Îi simt mirosul asupra ta. 

Afară, lanthe și gardianul se apropiau tot mai mult. 

Undeva în adâncul camerei, am simțţit-o mişcându-se. Am sim- 
țit-o ridicându-se în picioare şi făcând un pas spre mine. 

- Ce eşti tu? şopti Ţesătoarea. 

- Feyre, chiar poţi să fii obositoare! spuse Ianthe. Afară. Abia îi 
zăream veşmintele galbene prin crăpătura dintre ușă şi prag. Crezi 
că ne poţi prinde într-o ambuscadă acolo? i-am văzut scutul. Eşti 
epuizată. Şi nu cred că trucul tău de strălucire îţi va fi de folos. 

Rochia 'Țesătoarei foşni când se strecură mai aproape în întuneric. 

— Pe cine ai adus, micuță lupoaică? Pe cine mi-ai adus? 

Ianthe şi cele două gărzi ale ei călcară pragul și mai făcură un pas, 
dincolo de uşa deschisă, fără să mă vadă în umbrele din spatele ei. 

- Cina, i-am spus eu Ţesătoarei, răsucindu-mă pe după ușă, spre 
faţa exterioară, şi am dat drumul mânerului. 

În clipa în care ușa se închise trântindu-se destul de tare încât să 
zguduie casa, am văzut sfera de lumină fae pe care Ianthe o ridicase 
ca să lumineze camera. 

Am văzut chipul oribil al Ţesătoarei, gura cu dinţi sparți des- 
chizându-se larg cu încântare şi o foame păcătoasă. O zeiță a morţii 
din vechime - însetată de viaţă, cu o preoteasă frumoasă în faţa ei. 

Deja alergam spre copaci când gărzile şi lanthe începură să ţipe. 


Hp 


Țipetele lor nesfârşite mă urmară o jumătate de kilometru, amu- 
tind înainte să ajung în locul în care o văzusem pe Suriel. 

Întinsă, pieptul osos al lui Suriel se ridica neregulat, respirând 
mai superficial și mai rar. 

Murea. 

M-am lăsat în genunchi în faţa creaturii, afundându-mă în muş- 
chiul însângerat. 

- Lasă-mă să te ajut! Te pot vindeca. 

Aș fi făcut-o în acelaşi fel în care îl ajutasem pe Rhysand: înde- 
părtând săgețile şi oferindu-i sângele meu. 

M-am întins după prima, dar o mână uscată şi osoasă îmi atinse 
încheietura mâinii. 

- Magia ta... spuse răguşit creatura, este epuizată. Nu o... risipi. 

- Te pot salva. 

Ea mă apucă de încheietură. 

- Deja sunt mort. 

- Ce... pot să fac? 

Cuvintele deveniră delicate, fragile. 

- Rămâi... şopti aceasta. Rămâi până la sfârşit. 

I-am luat mâna. 

- Îmi pare rău. 

Fu singurul lucru pe care l-am putut spune. Eu făcusem asta — 
eu o adusesem aici. 

- Ştiam, suspină fiinţa, simţindu-mi gândurile. Urmărirea... ştiam 
de ea. 

- Atunci de ce ai venit? 

- Tu... ai fost bună. Tu... ţi-ai înfruntat frica. Ai fost... bună, spuse 
din nou. 

Am început să plâng. 

— Şi tu mi-ai arătat bunătate, am zis fără să şterg lacrimile care 
cădeau pe veşmintele-i însângerate și zdrențuite. Mulţumesc pen- 
tru că m-ai ajutat când nimeni altcineva nu a făcut-o. 

Gura fără buze schiță un zâmbet. 

- Feyre Archeron. Respiră greoi. Ţi-am spus să rămâi cu Marele 
Lord şi m-ai ascultat. 

Avertismentul său de prima dată când ne întâlniserăm. 

- Te-ai referit atunci la Rhys. În tot acest timp... în tot acest timp... 

- Rămâi cu el... şi trăieşte ca să vezi totul îndreptat. 

- Da. Te-am ascultat — şi asta a fost. 

- Nu - nu încă. Rămâi cu el! 

- Aşa voi face. Întotdeauna. 

Pieptul i se ridică şi apoi se prăbuşi. 

- Nici măcar nu ştiu cum te cheamă, am şoptit eu. 

Suriel era un titlu, un nume pentru specia sa. 

Îmi zâmbi din nou uşor. 

- Contează, Distrugătoare a Blestemului? 

- Da. 

Ochii i se întunecară, dar nu îmi spuse decât atât: 

- Ar trebui să pleci acum. Lucruri mai rele... vin lucruri mai rele. 
Sângele le atrage. 

I-am strâns mâna scheletică, pielea uscată răcindu-i-se. 

- Pot să mai rămân un pic. 

Ucisesem destule animale încât să ştiu când un trup era pe 
moarte. Curând - era o chestiune de doar câteva clipe. 

- Feyre Archeron, spuse din nou Suriel, uitându-se la cupola de 
frunze prin care se vedea cerul. Respiră dureros. Te rog ceva! 

M-am aplecat mai aproape. 

- Orice. 

Încă o respiraţie sacadată. 

- Fă lumea asta... un loc mai bun decât l-ai găsit. 

Iar când pieptul i se ridică şi nu se mai mișcă, atunci când mai 
oftă o ultimă dată, am înţeles de ce Suriel venise să mă ajute, de 
nenumărate ori. Nu doar din bunătate... ci pentru că era o ființă 
visătoare. lar acum, inima unei visătoare încetase să mai bată în 
pieptul monstruos. 

Liniştea sa bruscă răsună în a mea. 

I-am pus o mână pe piept, pe grămada de oase acum tăcute, şi 
am plâns. 

Am plâns până ce am simţit o mână puternică pe umărul meu. 

Nu cunoşteam mirosul, senzaţia acelei mâini, dar am recunos- 
cut vocea când Helion îmi spuse încet: 

- Hai, Feyre! Nu ești în siguranţă aici. Vino! 

Mi-am ridicat capul. Helion era acolo, cu un chip sever şi pie- 
lea-i măslinie pălind. 

- Nu o pot lăsa aici, am spus eu, refuzând să-i dau drumul mâi- 
nii sale. 

Nu-mi păsa cum mă găsise Helion și nici de ce mă găsise. 

E] se uită la creatura doborâtă, strângând din buze. 

- Mă voi ocupa eu de ea. 

Avea să o ardă cu puterea soarelui. 

L-am lăsat să mă ridice în picioare. L-am lăsat să întindă o mână 
spre cadavru... 

- Aşteaptă! 

Helion se supuse. 

- Dă-mi mantia ta, te rog! 

Încruntându-se, Helion îşi desfăcu mantia roşie prinsă de am- 
bii umeri. 

Nu i-am dat explicaţii când i-am acoperit trupul lui Suriel cu 
materialul elegant. Mult mai elegant decât zdrenţele pe care i le dă- 
duse lanthe. Am strâns uşor mantia Marelui Lord în jurul umerilor 
săi largi şi al braţelor osoase. 

- Mulţumesc, i-am spus eu pentru ultima dată lui Suriel şi m-am 
îndepărtat. 

Flacăra lui Helion era o lumină albă şi orbitoare, care transformă 
creatura în cenușă într-o clipă. 

- Haide! spuse Helion din nou, întinzându-mi o mână. Să te 
ducem în tabără! 

Blândeţea vocii lui fu cea care îmi deschise inima şi l-am apucat 
pe Helion de mână. 

O lumină caldă ne învălui repede şi aş fi putut să jur că grămada 
de cenușă fu tulburată de un vânt fantomatic. 


CAPITOLUL 
GI 


Helion mă teleportă în tabără, chiar în cortul lui Rhys. 

Partenerul meu era palid. Stropit cu sânge şi murdar, de la piele 
până la armură și păr. 

Am vrut să-l întreb cum fusese lupta, să-i spun ce se întâmplase, 
dar Rhys doar se întinse spre mine, strângându-mă la piept. 

Iar mirosul, căldura și fermitatea lui... Am început să suspin 
din nou. 

Nu ştiam cine era în cort, cine supraviețuise luptei, dar plecară 
cu toţii. 

Plecară în timp ce partenerul meu mă strângea în braţe, legănân- 
du-mă uşor, iar eu am tot plâns. 


Hp 


Fl îmi povesti ce se întâmplase doar după ce am încetat să mai 
plâng, pe când îmi spăla sângele negru al lui Suriel de pe mâini și faţă. 

După o clipă, am ieşit din cort, mergând prin noroi și ferindu-mă 
de soldaţii extenuaţi. Rhys era la un pas în urma mea, dar tăcu atunci 
când am intrat în alt cort şi am văzut ce şi cine se afla în faţa mea. 

Mor şi Azriel stăteau în fața patului, monitorizând fiecare miş- 
care pe care o făcea vindecătoarea de lângă el, în timp ce-şi ţinea 
mâinile strălucitoare deasupra lui Cassian. 

Atunci am înțeles liniştea de care-mi spusese Cassian cândva. 

Era în mintea mea când m-am uitat la chipul său îndurerat și 
murdar de noroi - îndurerat, chiar dacă era inconştient; când i-am 
auzit respirația umedă şi sacadată; când am văzut tăietura care-i 
urca dinspre buric spre partea de jos a sternului, carnea tăiată şi 
sângele care încă mai picura. 

M-am legănat - doar ca Rhys să mă prindă de sub coate. 

Vindecătoarea nu se întoarse ca să se uite la mine; se încruntă 
concentrată, mâinile strălucindu-i cu o lumină albă. Sub ele, încet, 
marginile rănii se îndreptară una spre cealaltă. 

Dacă acum era atât de rău... 

- Cum? am întrebat eu răgușită. 

Rhys îmi spusese trei lucruri în urmă cu o clipă: câştigasem - la 
limită. Tarquin hotărâse din nou în privinţa supravieţuitorilor, iar 
Cassian fusese grav rănit. 

- Unde ai fost? mă întrebă Mor. 

Era udă, însângerată și plină de noroi, ca și Azriel. În afară de 
mici tăieturi, din fericire nu păreau răniţi. 

Am scuturat din cap. Îl lăsasem pe Rhys în mintea mea cât mă 
tinu. Îi arătasem totul şi îi explicasem ce se întâmplase cu Ianthe, cu 
Suriel şi cu Ţesătoarea. Ce îmi spusese. Rhys privise în gol preţ de o 
clipă, iar eu mi-am dat seama că Amren era pe drum, cu Cartea 
după ea, ca să o ajute pe Nesta să dea de urma Cazanului sau să 
încerce să o facă. Putea el să-i explice lui Mor. 

Rhys aflase de plecarea mea doar după ce se oprise lupta, când 
îşi dăduse seama că Mor luptase și că nu mai eram în tabără. Ajun- 
sese în cortul lui Elain numai când Helion dădu de veste că mă gă- 
sise, cu ajutorul darului care îi permitea să simtă asemenea lucruri, 
şi că mă aducea înapoi. Detalii scurte, neclare. 

- El va... 

Nu am reuşit să termin propoziția. Cuvintele deveniseră la fel de 
străine şi greu de atins ca stelele. 

- Nu, spuse vindecătoarea fără să se uite la mine. Totuşi, va avea 
dureri câteva zile. 

Într-adevăr, ea atinsese ambele părţi ale rănii, ca să înceapă 
acum să O coasă. 

Fierea mi se adună în gât la vederea rănii deschise... 

- Cum? am întrebat din nou. 

- Nu a vrut să ne aștepte, spuse Mor categoric. A continuat să 
atace, încercând să reformeze linia. Unul dintre comandanții lor 
l-a atacat, iar el nu s-a dat la o parte. A căzut înainte ca Az să ajungă 
acolo. 

Chipul lui Azriel era rece ca piatra, fixând cu privirea rana în 
timp ce era cusută. 

- Unde ai plecat? repetă Mor. 

- Dacă vreţi să vă certaţi, spuse brusc vindecătoarea, duceţi-vă 
afară! Pacientul meu nu trebuie să audă aşa ceva. 

Niciuna din noi nu se mișcă. 

Rhys își trecu o mână pe braţul meu. 

— Eşti, ca întotdeauna, liberă să pleci oriunde şi oricând vrei. 
Dar cred că Mor spune că... mai bine ai încerca să laşi un bilet data 
viitoare. 

EI vorbea calm, dar panica i se citea în ochi. Nu era frica de con- 
trol căreia îi cedase cândva Tamlin, ci... groaza adevărată de a nu ști 
unde eram și dacă aveam nevoie de ajutor. La fel cum şi eu aş fi vrut 
să ştiu unde era şi dacă avea nevoie de ajutor, în caz că ar fi dispărut 
când inamicii ne înconjurau. 

- Îmi pare rău! le-am spus tuturor. 

Mor nici măcar nu se uită la mine. 

— Nu are de ce să-ţi pară rău, îmi răspunse Rhys, mâna alunecân- 
du-i ca să-mi cuprindă obrazul. Ai decis să preiei controlul şi, astfel, 
să obţii informaţii valoroase. Dar... Cu un deget, îmi mângâie uşor 
obrazul. Am fost norocoși să fim cu un pas în față, să ne ferim de 
ghearele Hybernului, zise el. Chiar dacă ziua de azi... nu a fost una 

atât de norocoasă pe câmpul de luptă. Cinicul din mine se întreabă 
dacă nu cumva suntem pe cale să rămânem fără noroc. Şi aș prefera 
să nu se termine odată cu tine. 

Probabil că toți mă credeau tânără şi nesăbuită. 

„Nu, spuse Rhys prin legătură, iar eu mi-am dat seama că re- 
nunțasem la scuturi. Crede-mă, dacă ai ști jumătate din rahaturile 
pe care le-au făcut Cassian şi Mor, ai înțelege de ce nu credem asta. 
Eu doar... Să laşi un bilet. Sau măcar să-mi spui data viitoare.“ 

„M-ai fi lăsat dacă aș fi făcut-o?“ 

„Nu te las să faci nimic.“ El îmi ridică faţa, Mor şi Azriel mutân- 
du-şi privirea. „Eşti stăpână pe tine şi alegi singură. Dar suntem 
parteneri — eu sunt al tău, iar tu eşti a mea. Nu ne lăsăm să facem 
lucruri, ca şi când ne-am dicta unul celuilalt mișcările. Dar... Poate 
că aș fi insistat să merg cu tine. Mai mult pentru liniştea mea, doar ca 
să știu că ești în siguranţă. 

„Erai ocupat.“ 

El îmi schiţă un zâmbet. 

„Dacă voiai neapărat să te duci în tărâmul de Mijloc, m-aș fi re- 
tras din luptă.“ 

Am aşteptat să mă certe pentru că nu avusesem răbdare să ter- 
mine cu lupta, dar... el își înclină capul. 

- Mă întreb dacă Țesătoarea te va ierta, spuse el gânditor, cu 
voce tare. 

Chiar şi vindecătoarea păru să tresară auzind numele şi cuvin- 
tele acelea. 

Am simțit un fior pe şira spinării. 

— Nu vreau să ştiu, crede-mă! 

Rhys râse. 

- Atunci, să nu aflăm niciodată. 

Dar amuzamentul dispăru când se uită din nou la Cassian, la 
rana acum lipită. 

„Ce-a păţit Suriel nu a fost din vina ta.“ 

Am oftat când pleoapele lui Cassian începură să se miște și să 
fluture. 

„Ştiu.“ 

Deja adăugasem moartea creaturii pe lista mea tot mai mare de 
lucruri pentru care aveam să mă răzbun în curând pe Hybern. 

Trecură minute interminabile, iar noi am rămas în linişte. Nu 
am îndrăznit să întreb unde era Nesta. Mor abia mă băgă în seamă. 
Iar Rhys... 

Fl se agăță de piciorul patului când Cassian deschise, în sfârșit, 
ochii şi generalul gemu de durere. 

- Asta päțeşti dacă pășeşti în fața unei săbii, îl mustră vindecă- 
toarea, adunându-și lucrurile. Ea se încruntă la el. Odihneşte-te în 
seara asta şi mâine! Ştiu că nu pot să-ți mai cer să te odihneşti şi o a 
treia zi, dar încearcă să nu te mai arunci prea curând în faţa săbiilor! 

Cassian clipi mai degrabă uluit la ea înainte ca vindecătoarea să 
facă o plecăciune spre Rhys și spre mine şi să plece. 

— Cât de grav... începu el, cu vocea răgușită. 

— Cât de grav te-ai rănit, spuse încet Rhys, sau cât de rău ne-am 
luat-o? 

Cassian clipi din nou. Lent, ca și când orice sedativ i s-ar fi dat 
încă îşi mai făcea efectul. 

- Ca să-ţi răspund la a doua întrebare, continuă Rhys, Mor şi 
Azriel retrăgându-se un pas sau doi când ceva se ascuţi în vocea 
partenerului meu, am reuşit. Keir a încasat lovituri grele, dar... am 
câştigat. Cu greu. Ca să-ţi răspund la prima... Rhys îşi arătă dinții. 
Să nu mai faci niciodată rahaturi din astea. 

Luciul dispăru din ochii lui Cassian când auzi provocarea, mânia, 
şi încercă să se ridice. El şuieră, încruntându-se la tăietura urâtă şi 
roşie de pe pieptul său. 

— Îţi atârnau maţele, idiotule! izbucni Rhys. Az ţi le-a ţinut! 

Într-adevăr, mâinile Îmblânzitorului Umbrelor erau pline de sân- 
gele lui Cassian. Iar chipul lui... rece de... mânie. 

- Sunt soldat, spuse categoric Cassian, Asta face parte din dato- 
ria mea. 

- Ți-am ordonat să aștepți, mârâi Rhys. M-ai ignorat! 

M-am uitat la Mor şi la Azriel, întrebându-i în tăcere dacă tre- 
buia să rămânem, dar ei erau prea ocupați să-i urmărească pe Rhys 
şi pe Cassian încât să mă observe. 

— Linia se destrăma, răspunse Cassian, iar ordinul tău era de rahat. 

Rhys îşi sprijini mâinile de ambele părţi ale picioarelor lui 
Cassian şi mârâi în faţa lui: 

- Sunt Marele tău Lord şi nu-ţi permit să-mi ignori ordinele, 
chiar dacă nu-ţi plac. 

Cassian se ridică de data asta, înjurând la durerea pe care încă o 
mai simţea. 

— Nu te folosi de gradul tău pentru că eşti supărat... 

- Jocurile tale nenorocite de pe câmpul de luptă aproape te-au 
ucis, Şi când Rhys rosti cuvintele, panica i se citi din nou în ochi. În 
voce. Nu sunt supărat. Sunt furios. 

- Deci tu ai voie să te superi că am ales să te protejăm, dar noi nu 
avem voie să fim furioși pe tine pentru sacrificiul tău de rahat? 

Rhys şi Cassian se fixară reciproc cu privirea. 

- Puteai să mori, fu tot ce spuse Rhys, cu vocea răguşită. 

- Şi tu, 

După încă o clipă de linişte, furia se transformă. 

- Chiar şi după cele întâmplate în Hybern... nu pot să suport așa 
ceva, zise Rhys încet. 

Nu suporta să vadă pe vreunul dintre noi rănit, 

Rhys continuă să-i vorbească pe un ton mai potolit şi Cassian se 
aplecă înainte, crispându-se din nou şi apucându-l de umăr... 

Am ieşit din cort. I-am lăsat să discute. Azriel şi Mor mă urmară. 

Am mijit ochii la lumina apoasă, ultima dinainte de lăsarea 
întunericului. Când vederea mi se obişnui... Nesta stătea lângă cor- 
tul alăturat cu o găleată de apă goală între picioare. Părul îi era ud 


Regatul aripilor şi al pieirii 613 


şi zburlit pe capul stropit cu noroi. Văzându-ne ieşind, cu chipu- 
rile severe... 

— Este bine. Vindecat şi treaz, am spus eu repede. 

Nesta se încovoie uşor. 

Ea mă scutise de grija de a o căuta ca să îi cer să dea de urmă 
Cazanului. Era mai bine să o fac acum, când aveam ceva intimitate. 
Mai ales înainte să sosească Amren. 

Dar Mor spuse cu răceală: 

- Nu ar trebui să umpli găleata aia? 

Nesta înțepeni şi o măsură din priviri pe Mor, care nu tresări. 

După o clipă, Nesta ridică găleata, cu noroiul până la genunchi 
şi continuă să meargă, lipăind. 

M-am întors şi l-am văzut pe Azriel mergând spre cortul coman- 
dantului, dar Mor... 

Era palidă. Era palidă de tot când se întoarse spre mine. 

- Ea nu s-a deranjat să spună cuiva că ai plecat. 

Prin urmare, era mânioasă. 

— Nesta o fi în multe feluri, dar cu siguranţă este loială. 

Mor nu zâmbi, nici măcar când spuse: „Ai minţit“. 

Ea se grăbi spre cortul ei, iar cu acel comentariu... nu am avut de 
ales decât să o urmez. 

În mare parte, spaţiul era ocupat de patul ei şi de un mic birou 
plin cu arme și hărți. 

- Nu am minţit, am spus tresărind. Eu doar... nu ţi-am spus ce 
plănuiam să fac. 

Fa se uită la mine cu gura căscată. 

- M-ai încurajat să te părăsesc, insistând că vei fi în siguranţă 
în tabără. 

- Îmi pare rău, am zis eu. 

- Îți pare rău? Chiar îţi pare rău? 

Ea îşi întinse braţele şi bucăţile de noroi zburară. 

Nu ştiam ce să fac cu ale mele, cum să mă uit în ochii ei. O mai 
văzusem mânioasă, dar niciodată... pe mine. Nu avusesem nicio- 
dată o prietenă cu care să mă cert, căreia să-i pese prea mult. 

— Ştiu tot ce urmează să spui, toate motivele pentru care nu pu- 
team merge cu tine, se răsti Mor. Dar niciuna nu te scuză pentru 
că m-ai minţit. Dacă mi-ai fi explicat, te-aş fi lăsat să pleci — dacă ai 
fi avut încredere în mine, te-aș fi lăsat să pleci. Sau poate că te-aș fi 
convins să renunțţi la ideea stupidă care aproape te-a ucis. Ei te 
caută. Vor să te prindă şi să te folosească. Să te rănească. Ai văzut 
doar o parte din ce poate face Hybernul, lucrurile care îi încântă. Iar 
ca să te supună voinței lui, regele ar face orice. 

— Aveam nevoie de informaţia asta, fu tot ce am putut să-i spun. 

- Bineînţeles că aveam nevoie. Dar ştii cum a fost să mă uit în 
ochii lui Rhys şi să-i spun că nu știu unde eşti? Să-mi dau seama — 
în sinea mea -— că ai dispărut şi că, probabil, m-ai păcălit ca să te 
ajut? Ea îşi frecă fața murdară, întinzând şi mai mult noroiul și 
sângele. Te credeam mai deşteaptă, mai bună decât atât. 

Cuvintele îmi arseră ochii şi îmi coborâră pe şira spinării. 

- Nu am de gând să ascult așa ceva! 

Am dat să plec, dar Mor era deja acolo, apucându-mă de braţ. 

- O, ba da. Rhys poate că zâmbeşte și te iartă, dar tot trebuie să 
dai socoteală în faţa noastră. Tu eşti Marea mea Doamnă. Înţelegi ce 
înseamnă când insinuezi că nu ai încredere să te ajutăm? Să îţi res- 
pectăm dorinţele, dacă vrei să faci singură ceva? Când ne minți? 

— Vrei să vorbim despre minciună acum? Nici măcar nu ştiam ce 
spusesem. Îmi doream să o fi ucis personal pe Ianthe, măcar ca să 
scap de furia care mi se zvârcolea prin oase. Cum rămâne cu faptul 
că te minţi singură şi ne minți şi pe noi toți în fiecare zi? 

Ea încremeni, dar nu-mi eliberă braţul. 

— Nu ştiu la ce te referi. 

- De ce nu te-ai apropiat niciodată de Azriel, Mor? De ce l-ai 
invitat pe Helion în patul tău? În mod clar nu ţi-a făcut plăcere - am 

văzut cum arătai a doua zi. Deci, înainte să mă acuzi că sunt o min- 
cinoasă, ți-aş sugera să te uiţi mai bine la tine... 

- Ajunge! 

- Da? Nu-ţi place să dai socoteală cu privire la alegerile tale? Ei 
bine, nici mie. 

Mor îşi cobori braţul. 

— leşi afară! 

- Bine. 

Nu m-am uitat înapoi când am plecat. M-am întrebat dacă îmi 
auzea inima bătându-mi cu putere la fiecare pas pe care îl făceam 
prin tabăra noroioasă. 

Amren mă găsi după nici măcar douăzeci de pași, cu un pachet 
în braţe. 

- De fiecare dată când mă lăsaţi acasă, cineva reuşeşte să fie tăiat. 


CAPITOLUL 
62 


Nu am reușit să-i zâmbesc lui Amren. Abia îmi puteam ţine băr- 
bia ridicată. 

Ea se uită în spatele meu, ca și când ar fi putut să vadă calea pe 
care plecasem de la cortul lui Mor; ca și când ar fi simţit că ne 
certaserăm. 

— Ai grijă cum o provoci! mă avertiză Amren când am ajuns 
lângă ea, îndreptându-ne din nou spre cortul nostru. Sunt unele 
adevăruri pe.care nici măcar Morrigan nu le-a înfruntat. 

Furia se transformă repede în ceva rece, greţos și greoi. 

- Cu toţii ne certăm din când în când, fato, spuse Amren. 
Amândouă ar trebui să vă calmaţi și să încercaţi să vorbiţi mâine. 

- Bine. 

Amren îmi aruncă o privire tăioasă, părul ei legănându-se odată 
cu mişcarea, dar ajunsesem la cortul meu. 

Rhys și Azriel îl ţineau pe Cassian între ei când îl aşezară uşor pe 
un scaun de la biroul plin cu hârtii. Generalului era încă pământiu 
la față, dar cineva îi găsise o cămașă și spălase sângele. După felul în 
care Cassian stătea pleoştit pe scaun... Probabil că insistase să vină. 
Iar după cum Rhys își zburli părul când se îndreptă de cealaltă parte 
a biroului... Şi acea rană fusese bandajată. 

Rhys ridică o sprânceană când am intrat, păşind încă un pic apă- 
sat. „Îţi spun mai târziu.“ 

Ghearele mă liniştiră, atingându-mi cea mai intimă barieră. 

Amren trânti Cartea pe birou cu un zgomot surd, care răsună în 
pământul de sub picioarele noastre. 

— A doua și penultima pagină, am spus eu, încercând să nu tresar 
la puterea Cărţii care şerpui prin cort. Suriel a pretins că este acolo 
cheia pe care o cauţi ca să anulezi puterea Cazanului. 

Am presupus că Rhys îi povestise lui Amren ce se întâmplase şi 
că spusese cuiva să o aducă pe Nesta, de vreme ce ea intră prin cla- 
pele grele o clipă mai târziu. 

- Le-ai adus? o întrebă Rhys pe Amren când Nesta se apropie 
tăcută de masă. 

Încă acoperită cu noroi până la genunchi, sora mea se opri în par- 
tea cealaltă, departe de locul în care stătea acum Cassian, şi îl măsură 
din priviri. Pe chip nu i se citea nimic, dar mâinile ei... Aş fi putut 
jura că degetele îi tremurară uşor înainte să le strângă în pumni şi 
să se întoarcă spre Amren. Cassian o mai privi o clipă înainte să-şi 
întoarcă şi el capul spre Amren. Cât timp stătuse Nesta pe deal, 
privind lupta? Îl văzuse căzând? 

Amren băgă mâna în buzunarul mantiei argintii şi aruncă săcu- 
leţul din catifea neagră pe birou, care trosni când atinse lemnul. 

- Oase şi pietre. 

Nesta își înclină capul la vederea sacului. 

„Sora ta a venit imediat când i-am explicat ce ne trebuie, spuse 
Rhys. Cred că faptul că a văzut cum Cassian a fost rănit a convins-o 
să nu se certe azi.“ 

Sau a convins-o pe sora mea să se certe cu altcineva. 

Nesta ridică săculeţul. 

- Deci, dacă împrăştii astea ca un şarlatan de pe o stradă dos- 
nică, voi găsi Cazanul? 

Amren râse. 

- Cam aşa ceva. 

Nesta avea noroi sub unghii, dar ea nu păru să observe când 
dezlegă săculeţul şi îi răsturnă conţinutul. Trei pietre, patru oase. 

Oasele erau maro și străluceau de cât erau de vechi; pietrele erau 
albe ca luna şi netede ca sticla, toate însemnate cu câte o literă sub- 
tire, pe care nu o recunoșteam. 

- Trei pietre pentru fețele Mamei, spuse Amren când o văzu pe 
Nesta ridicând din sprâncene. Patru oase... dintr-un motiv născocit 
de șarlatani, de care nici măcar nu vreau să-mi amintesc. 

Nesta pufni și Rhys făcu la fel. 

- Deci ce, le scutur în mâini şi le arunc? Cum să înţeleg ceva? 

- Ne dăm noi seama, spuse Cassian, cu vocea răgușşită și obosită. 
Dar începe prin a le ţine în mână şi a te gândi la Cazan. 

- Nu te gândi pur şi simplu, îl corectă Amren. Trebuie să îţi tri- 
miți mintea spre el. Găseşte legătura dintre voi. 

Chiar şi eu m-am oprit când am auzit aşa ceva. Iar Nesta, acum 
cu pietrele şi oasele în mână... Ea nu închise ochii. 

- Eu... trebuie să îl... ating? 

- Nu, o avertiză Amren. Doar să te apropii. Găseşte-l, dar fără să 
interacţionezi cu el. 

Nesta tot nu se mișcă. Îmi spusese că nu putea folosi cada din 
cauza amintirilor pe care i le stârnea... 

- Nimic nu te poate răni aici, îi zise Cassian. 

EI inspiră, gemu încet şi se ridică în picioare. Azriel încercă să-l 
oprească, dar Cassian îl dădu la o parte și se duse lângă sora mea, 
sprijinindu-se cu o mână de birou când în cele din urmă se opri. 

- Nimic nu te poate răni, repetă el. 

Nesta încă îl privea când închise în sfârşit ochii. Eu m-am mişcat, 
iar unghiul îmi permise să văd ce nu observasem înainte. 

Nesta stătea în fața hărţii, cu un pumn de oase și pietre deasupra 
ei. Cassian rămase lângă ea, cu cealaltă mână pe spatele ei. 

Și m-am mirat că îi permisese să o atingă; m-am mirat la fel de 
mult ca de mâna stropită de noroi pe care o întinse. Concentrarea i 
se întipări pe chip. 

Ochii i se mişcară pe sub pleoape, ca și când ar fi scrutat lumea. 

— Nu văd nimic. 

- Mergi mai departe, o îndemnă Amren. Găseşte firul dintre voi! 

Ea încremeni, dar Cassian se apropie, iar sora mea se linişti din nou. 

Trecu un minut. Apoi încă unul. 

Un muşchi zvâcni pe fruntea Nestei, care ridică o mână. 

Începu să respire rapid şi sacadat, strângând din buze când gâfâi 
printre dinți. 

- Nesta! o avertiză Cassian. 

— Linişte! izbucni Amren. 

Ea scoase un mic sunet — unul de groază. 

- Unde este, fato? o întrebă Amren. Deschide pumnul! Lasă-ne 
să vedem! 

Nesta îşi încleştă şi mai mult degetele, albul monturilor fiind la 
fel de intens ca pietrele pe care le ținea. 

Orice ar fi făcut, era prea intens... 

M-am întins spre ea. Nu fizic, ci cu mintea. 

Dacă porţile mentale ale lui Elain erau cele ale unei grădini ador- 
mite, ale Nestei păreau să aparţină unei fortărețe antice, înalte și bru- 
tale, ca acelea în care îmi imaginam că odată fuseseră ţintuiți oamenii. 

Dar erau larg deschise. Iar înăuntru... 

Era întuneric. 

Un întuneric aşa cum nu văzusem niciodată, nici măcar la Rhysand. 

„Nesta!“ 

Am fäcut un pas în mintea ei. 

Imaginile se izbiră în mine. 

Una după alta, le-am văzut. 

Armata care se întindea spre orizont. Armele, ura, numărul im- 
presionat de războinici. 

L-am văzut stând deasupra unei hărți într-un cort de război, 
flancat de Jurian și câțiva comandanți, Cazanul fiind în mijlocul 
camerei din spatele lor. 

Iar în cort, Nesta, țintuită pe loc, era atentă la rege şi la Cazan. 

Cu o frică nediluată. 

- Nesta! 

Fa nu păru să mă audă când îi fixă cu privirea. 

M-am întins spre mâna ei. 

- L-ai găsit. Văd unde este. 

Când îşi îndreptă, în sfârșit, atenţia către mine, Nesta era palidă 
la faţă. 

— Feyre! 

Surpriza îi lumină groaza din ochi. 

- Să ne întoarcem, am spus eu. 

Ea dădu din cap și ne-am întors. Dar am simțit... amândouă. 

Nu pe rege sau pe comandanții care plănuiau cu el. Nu pe Jurian 
când juca jocul mortal al înșelătoriei, ci pe Cazan, ca și când o bestie 
adormită ar fi deschis un ochi. 

Cazanul păru şi el să ne simtă, urmărindu-l. Să ne simtă acolo. 

L-am simțit agitându-se ca şi când s-ar fi întins spre Nesta. Am 
apucat-o pe sora mea şi am fugit. 

- Deschide pumnul! i-am ordonat când am fugit spre porţile de 
fier către mintea ei. Deschide-l acum! 

Ea gâfâi, iar acea forță monstruoasă se mări în urma noastră, un 
val negru ridicându-se. 

— Deschide-l acum sau va ajunge aici. Deschide-l acum, Nesta! 

Am auzit cuvintele când m-am aruncat afară din mintea ei — 
le-am auzit deoarece strigasem în acel cort. 

Cu un suspin, Nesta îşi desfăcu pumnul, împrăștiind pietrele şi 
oasele pe hartă. 

Cassian o prinse cu un braţ în jurul taliei când ea se clătină, iar 
mişcarea îl făcu să şuiere de durere. 

- Ce naiba... 

- Uite, şopti Amren. 

Nicio aruncare nu ar fi putut face asta — în afară de una binecu- 
vântată de magie. 

Pietrele şi oasele formau un cerc perfect şi strâns în jurul unui 
punct de pe hartă. 

Nesta și cu mine ne-am albit. Văzuserăm mărimea armatei - amân- 
două. În timp ce Hybernul ne condusese spre nord, lăsându-ne să îi 
urmărim în aceste două lupte... 

Regele își adunase armata de-a lungul marginii vestice a terito- 
riului uman, poate la mai puţin de două sute de kilometri de pro- 
prietatea familiei noastre. 


3 


Rhys îi chemă pe Tarquin şi pe Helion ca să le arate ce 
descoperiserăm. 

Prea puţini. Aveam prea puţini soldați ca să atacăm armata 
aceea, chiar şi cu cele trei de aici. Îi arătasem lui Rhysand ce văzu- 
sem, iar el le arătase şi celorlalți. 

- Kallias va sosi curând, spuse Helion, trecându-și mâna prin 
părul negru. 

— Ar trebui să aducă patruzeci de mii de soldaţi, spuse Cassian. 
Mă îndoiesc de faptul că are măcar jumătate. 

Rhys se tot holba la grămada de pietre şi oase de pe hartă. Am 
simțit cum mânia emană din el - nu doar din cauza Hybernului, ci 
pentru că nu se gândise că acesta ar fi putut să se joace intenţionat 
cu noi, poziţionându-ne aici. 

Dominasem aceste două lupte, însă Hybernul câştigase un avan- 
taj în războiul acesta. 

Fl ştia ce aștepta în Mijloc. 

lar Hybernul ne forțase acum să ne adunăm aici - în acest loc — 
astfel încât el şi armata lui imensă să ne conducă spre nord. Departe 
de sud, împingându-ne în cele din urmă în Mijloc sau forțându-ne 
să ne despărțim, ca să evităm încurcătura amenințătoare de copaci 
şi locuitori. 

Iar dacă ne luptam cu ei... Am fi riscat să murim. 

Niciunul dintre noi nu era destul de prost să-și facă planuri în 
funcție de Jurian, indiferent cui i-ar fi fost credincios. Cea mai bună 
şansă a noastră era să tragem de timp pentru ca Thesan şi Kallias, 
ceilalți aliați ai noştri, să sosească. 

Tamlin alesese pe cine să sprijine în acest război. Şi chiar dacă 
ar fi ales Prythianul, i-ar fi rămas misiunea de a aduna armata 
Regatului Primăverii, după ce îi distrusesem încrederea în el. 

Iar Miryam şi Drakon... „Nu avem destul timp, îmi spuse Rhys. 
Ca să îi căutăm, să-i găsim şi să le aducem înapoi armata. Am putea 
să ne întoarcem şi să aflăm că Hybernul ne-a distrus armata.“ 

Dar mai era şi Cioplitorul — dacă aş fi îndrăznit să risc să-i aduc 
oglinda. Nu i-am spus şi nu i-am oferit opțiunea asta. Nu înainte să 
fiu sigură că nu aș fi leşinat din cauza epuizării. 

- Ne vom mai gândi la asta, spuse Tarquin oftând. Să ne întâl- 
nim mâine la răsărit. Luarea unei decizii după o zi grea nu a folosit 
niciodată nimănui. 

Helion confirmă și ieşi afară. Mi-a fost greu să nu mă holbez, să 
nu îi compar trăsăturile cu cele ale lui Lucien. Aveau acelaşi nas, 
ciudat de identic. Cum de nimeni nu îi spusese asta niciodată? 

Am presupus că era ultima mea grijă. Tarquin se încruntă la 
hartă o ultimă dată şi spuse: 

- Vom găsi o cale să înfruntăm situaţia. 

Rhys dădu din cap, în timp Cassian strâmbă din buze şi se aşeză 
din nou pe scaun pentru discuţie, bând o fiertură vindecătoare din 
cana pe care i-o adusese Azriel. 

Tarquin se întoarse de la masă, tocmai când clapele cortului 
făcură loc pentru doi umeri lați... 

Varian. Nici măcar nu se uită la Marele lui Lord, îndreptân- 
du-şi atenţia direct spre locul în care Amren stătea în capul mesei, 
ca şi când ar fi simţit că ea era acolo sau că i-ar fi spus cineva, iar el 
venise alergând. 

Amren îşi ridică privirea din Carte când Varian se opri. Un zâm- 
bet sfios îi flutură pe buzele roșii. 

Pielea măslinie a lui Varian era încă împroşcată cu sânge și mur- 
dărie care-i acopereau armura argintie şi părul alb tuns scurt. El nu 
păru să observe şi nici să-i pese când se îndreptă spre Amren. 

Niciunul dintre noi nu îndrăzni să vorbească atunci când Varian 
căzu în genunchi în fața scaunului lui Amren, după ce îi cuprinse 
chipul șocat în mâinile lui late şi o sărută. 


CAPITOLUL 
63 


Niciunul dintre noi nu mai rămăsese mult timp după cină, 

Amren şi Varian nici măcar nu se deranjaseră să ni se alăture. 

Nu, femela îi cuprinsese talia cu picioarele chiar acolo, în fața 
noastră, iar el se ridicase odată cu ea, cu o mişcare rapidă. Nu-mi 
dădusem seama cum reuşise Varian să îi scoată din cort în timp ce 
el o săruta, iar Amren își trecea mâinile prin părul lui, scoțând zgo- 
mote enervant de mieroase când dispărură în tabără. 

Rhys râsese încet când am rămas cu toţii cu gura căscată după ei. 

- Presupun că ăsta e felul în care a decis Varian să-i spună lui 
Amren că e recunoscător că ea ne-a ordonat să mergem în Adriata. 

Tarquin se crispă. 

- În vacanțe, vom avea pe rând de-a face cu ei. 

Cassian chicoti răgușit şi se uită la Nesta, care era la fel de palidă 
şi de tăcută. Ce văzuse ea, ce văzusem eu în mintea ei... 

Mărimea acelei armate... 

- Mănânci sau dormi? o întrebase Cassian pe Nesta. 

lar eu, sinceră să fiu, nu mi-am dat seama dacă era un fel de in- 
vitaţie. M-am gândit dacă să îi spun sau nu că nici nu era în stare 
s-o facă. 

- Mă duc la culcare, îi răspunse Nesta simplu, oboseala din voce 
nelăsând loc de interpretări. 

Rhys şi cu mine am reuşit să mâncăm, discutând în linişte ce 
văzusem. Extenuarea mă apăsa cu fiecare respiraţie şi abia am ter- 
minat friptura de oaie înainte să mă urc în pat și să adorm pe pături. 
Rhys mă trezi doar ca să îmi dea jos cizmele şi jacheta. 

A doua zi dimineaţă, urma să ne dăm seama cum aveam să ne 
ocupăm de toate. În sfârşit, aveam să-i vorbesc lui Amren despre 
ajutorul pe care voiam să i-l cer lui Bryaxis pentru a lichida arma- 
ta aceea. 

Poate că era altceva ce nu vedeam, poate o şansă în plus la salva- 
re, în afară de anularea vrăjii. 

Visele mele erau o grădină încâlcită, spinii agățându-se de mine, 
în timp ce treceam printre ei. 

În vis mi-a apărut Suriel, creatura sângerând și zâmbindu-mi, 
Am visat cum esătoarea o sfâşia pe lanthe în: timp ce preoteasa 
încă ţipa. L-am visat pe Lordul Graysen - muritor şi tânăr - stând 
la marginea taberei şi chemând-o pe Elain, spunându-i că avea să 
vină după ea şi să o ia acasă. Că găsise o cale să desfacă ce i şe făcuse 
şi să o transforme din nou în om. 

Am visat Cazanul din cortul de război al Regelui Hybernului, 
atât de întunecat şi de adormit... trezindu-se când Nesta şi cu mine 
stăteam acolo, invizibile. 

Cum ne privise şi ne recunoscuse. 

Îl simţeam urmărindu-mă chiar şi în: vise. Îl simţeam întinzând 
un fuior vechi şi negru spre mine... 

M-am trezit tresărind. 

Rhys era gol lângă mine, somnul îndulcindu-i trăsăturile. În în- 
tunericul cortului, am ascultat pârâitul focurilor de afară, şoaptele 
adormite ale soldaţilor de gardă, vântul care şuiera de-a lungul cor- 
turilor, fluturând steagurile din vârf. 

Am scrutat întunericul, ascultând. 

Pe braţe mi se făcuse pielea ca de găină. 

- Rhys! 

F] se trezi imediat şi se ridică. 

— Ce este? 

— Ceva... Am auzit atât de intens încât mă dor urechile. Este ceva 
aici. Ceva este în neregulă. 

El se mişcă, punându-și pantalonii şi centura cu cuțite. L-am 
urmat, încercând încă să ascult, bâjbâindu-mi cataramele. 

- Am visat, am şoptit eu. Am visat Cazanul... şi că urmărea din nou. 

- Rahat! 

Cuvântul fu o şoaptă. 

— Cred că am deschis o uşă, am şoptit eu, încălțându-mă cu ciz- 
mele. Cred... cred... Nu am reuşit să termin propoziţia când m-am 
grăbit spre clapele cortului, urmată de Rhys. Nesta! Trebuia să o gă- 
sesc pe Nesta... 

Părul şaten-auriu licări în lumina focului, iar ea era deja acolo, 
grăbindu-se spre mine, încă în cămașa de noapte. 

— Şi tu îl auzi, spuse gâfâind. 

Să îl aud? Nu îl auzeam, doar îl simțeam... 

Silueta fragilă a lui Amren apăru de după un cort, purtând ceea 
ce părea a fi cămaşa lui Varian. Îi ajungea până la genunchi, iar pro- 
prietarul său era într-adevăr în spatele ei, cu pieptul gol la fel ca 
Rhys şi cu ochii mari. 

Picioarele goale ale lui Amren erau împroșcate cu noroi și iarbă. 

— A venit aici... puterea lui. O simt şerpuind. Urmărind. 

— Cazanul! spuse Varian, încruntându-se. Dar... este conștient? 

— Ne-am uitat prea în profunzime, spuse Amren. Lăsând lupta la 
o parte, ştie unde suntem tot aşa cum şi noi ştim unde se află. 

Nesta ridică o mână. 

— Ascultați! 

Iar atunci am auzit. 

Era un cântec și o invitaţie, un grup de note cântate de o voce 
masculină şi feminină în același timp, tânără şi bătrână, obsedantă 
şi ispititoare şi... 

— Eu nu aud nimic, spuse Rhys. 

— Tu nu eşti Creat, izbucni Amren. Dar noi suntem. Noi trei... 
Din nou, Cazanul îşi cântă melodia de sirenă. 

Am simţit repulsia până în oase. 

— Ce vrea? 

L-am simţit retrăgându-se şi strecurându-se în noapte. 

Azriel ieşi din umbră. 

— Ce e aia? şuieră el. 

Am ridicat din sprâncene. 

- Ai auzit? 

EI scutură din cap. 

- Nu - dar umbrele, vântul... se retrag. 

Cazanul cântă din nou de la distanţă, retrăgându-se. 

— Cred că pleacă, am şoptit eu. 

Cassian se clătină spre noi o clipă mai târziu, ţinându-se cu o 


mână de piept şi urmat de Mor. Nici măcar nu se uită la mine şi nici 


eu la ea, în timp ce Rhys le spuse. Stând împreună în miezul nopții... 


Cazanul cântă ultima notă și apoi tăcu. 

Prezenţa, greutatea... dispărură. 

Amren oftă. 

- Hybernul știe unde suntem şi, probabil, Cazanul a vrut să vadă 


şi el, după ce l-am şicanat. 


Mi-am frecat faţa. 

- Să ne rugăm să nu mai apară. 

Varian îşi înclină capul. 

- Deci voi trei... puteţi să-l auziţi şi să-l simţiţi pentru că aţi fost 


Create? 


— Aşa s-ar părea, spuse Amren, părând înclinată să îl tragă înapoi 


de unde veniseră, ca să termine ceea ce, fără îndoială, făceau. 


Dar Azriel spuse încet: 
— Şi Elain? 

Ceva rece mă străbătu. Nesta doar îl fixa cu privirea pe Azriel. Îl 
tot fixa cu privirea... 

Apoi începu să fugă. 

Picioarele goale îi alunecară prin noroi, stropindu-mă când am 
alergat spre cortul surorii noastre. 

- Elain... 

Nesta deschise cortul. 

Se opri atât de brusc încât m-am izbit în ea. Cortul... cortul 
era gol. 

Nesta intră, dând la o parte păturile, ca şi când Elain ar fi intrat, 
cumva, în pământ. 

- Elain! 

M-am învârtit prin tabără, scrutând corturile din apropiere. O 
privire spre Rhys îmi transmise ce am fi găsit înăuntru. O sabie illy- 
riană îi apăru în mână înainte să se teleporteze. 

Azriel veni lângă mine, chiar în cortul în care Nesta se ridicase 
acum în picioare, El îşi strânse aripile când se strecură prin spaţiul 
îngust, ignorând mârâitul de avertisment al Nestei, şi îngenunche 
la pat. 

EI pipăi păturile şifonate cu o mână plină de cicatrice. 

— Sunt calde încă. 

Afară, Cassian dădea deja ordine, tabăra trezindu-se. 

- Cazanul, am şoptit eu. Cazanul se îndepărta, pleca undeva... 

Nesta deja se mișca, alergând spre locul în care auzisem acea 
voce, ademenind-o pe Elain. 

Ştiam cum o făcuse. 

Visasem asta. 

Graysen stătea la marginea taberei, strigând-o, promiţându-i 
dragoste şi vindecare. 

Am ajuns la dumbrava de la marginea taberei tocmai când Rhys 
apăru din noapte, cu sabia acum în teaca de pe spate și ţinând ceva 
în mâini. Nicio emoție nu i se citea pe chip. 

Nesta scoase un sunet care ar fi putut fi un suspin când mi-am 
dat seama ce găsise la marginea pădurii. Ce lăsase în urmă Cazanul 
în graba de a se întoarce în tabăra de război a Hybernului sau ca un 
dar sfidător. 


Mantia de un albastru-închis a lui Elain, care încă-i reţinea căl- 
dura trupului. 

Nesta se aşeză cu capul în mâini, în cortul meu. Nu vorbi şi nu 
se mișcă. Se ghemui în sinea ei, încercând să rămână întreagă — aşa 
părea şi aşa mă simţeam şi eu. 

Elain... luată în armata Hybernului. 

Nesta furase ceva important de la Cazan, iar în clipele în care 
Nesta îl căutase pentru noi... Cazanul aflase ce era important pen- 
tru ea. 

Deci Cazanul furase ceva în schimb. 

- O vom recupera, spuse răgușit Cassian din locul în care era 
cocoţat pe cotiera rotundă a şezlongului din micul salon, urmă- 
rind-o atent. Rhys, Amren și Mor se întâlneau cu ceilalți Mari Lorzi, 
aducându-le la cunoştinţă ce se întâmplase, verificând dacă ştiau 
ceva şi dacă ar fi putut să fie de ajutor. 

Nesta îşi cobori mâinile, ridicându-şi capul. Ochii îi erau roşii, 
iar buzele subțiri. 

- Ba nu. Ea arătă spre harta de pe masă. Am văzut cât de mare 
este armata şi cine face parte din ea. Am văzut-o şi niciunul dintre 
voi nu are nicio şansă să ajungă în mijlocul ei. Nici măcar tu, adăugă 
ea când Cassian deschise gura din nou. Mai ales că eşti rănit. 

Și ce i-ar fi făcut Hybernul lui Elain — ce poate deja îi făcea... 

Din umbrele de lângă intrarea în cort, Azriel spuse, ca şi când ar 
fi dat un răspuns într-o ceartă nerostită. 

- O voi aduce înapoi! 

Nesta își mută privirea spre îmblânzitorul umbrelor. Ochii 
căprui ai lui Azriel străluciră auriu în umbră. 

— Atunci, vei muri, zise Nesta. 

— O voi aduce înapoi, repetă Azriel, furia citindu-i-se în privire. 

Cu umbrele, poate că ar fi avut o şansă să se strecoare. Dar tre- 
buia să se gândească la protecţii, la magia veche şi la regele cu vră- 
jile lui şi Cazanul... 

Pentru o clipă, am văzut setul de vopsele cumpărat cândva de 
Elain cu banii economisiţi. Roşul, galbenul şi albastrul care îmi plă- 
cuseră şi cu care vopsisem măsuţa de toaletă din coliba noastră. 
Trecuseră ani buni de când nu mai pictasem; nu îndrăznisem să 
cheltuiesc bani pentru mine... Dar Elain o făcuse. 

M-am ridicat în picioare şi-am întâlnit privirea furioasă a lui 
Azriel. 

— Vin cu tine, am spus eu hotărâtă. 

Azriel dădu din cap. 

- Nu vei ajunge niciodată destul de departe în tabără, mă aver- 
tiză Cassian. 

- Voi intra direct. 

Iar când ei se încruntară, eu m-am transformat, dar nu folosind 
o vrajă, ci schimbându-mi cu adevărat trăsăturile. 

— Fir-ar să fie! şopti Cassian după ce am terminat. 

Nesta se ridică în picioare. 

— S-ar putea ca ei să ştie deja că ea este moartă. 

Deoarece acum avea chipul şi părul lui lanthe. Schimbarea 
aproape îmi epuizase magia şi așa sleită. Încă un lucru... şi ar fi pu- 
tut să nu-mi mai rămână suficientă încât să-mi păstrez noua în- 
făţişare. Dar mai erau şi alte căi pentru ce aveam nevoie. 

- Îmi trebuie una dintre pietrele tale Siphon, i-am spus lui 
Azriel. Cea albastră era un pic mai închisă, dar noaptea... probabil 
că ei nu ar fi observat diferenţa. 


632 SARAH J. MAAS 


Fl întinse palma în care apăru o piatră rotundă, plată şi albastră pe 
care mi-o aruncă. Eu am strâns piatra caldă, puterea ei zvâcnindu-mi 
în vene ca un puls nepământean când m-am uitat la Cassian. 

- Unde este fierarul? 


Ea 


Fierarul taberei nu-mi adresă nicio întrebare când i-am dat 
sfeşnicele din cortul meu şi piatra Siphon a lui Azriel. Când i-am 
cerut să îmi facă acea coroniță. Imediat. 

Unui fierar muritor poate că i-ar fi luat un timp... câteva zile. Dar 
unuia Fae... 

Înainte ca el să termine, Azriel se dusese la preoteasa taberei şi 
adusese un rând din veşmintele ei de rezervă. Poate că nu erau 
identice cu cele ale lui Ianthe, dar erau destul de asemănătoare. Ca 
Mare Preoteasă, nimeni nu îndrăznea să se uite prea atent la ea. Să 
pună întrebări. 

Tocmai îmi aşezasem coronița peste glugă când Rhys intră în 
cortul nostru. Azriel îşi ascuţea Povestitorul- Adevărului cu o con- 
centrare neobosită, Cassian ascuţind armele pe care trebuia să mi le 
fixez pe sub veşminte, peste hainele illyriene din piele. 

— EL îţi va simți puterea, i-am spus lui Rhys înainte ca el să 
poată vorbi. 

— Ştiu, zise răgușit Rhys. 

Și mi-am dat seama că ceilalți Mari Lorzi nu găsiseră soluţii. 

Mâinile începură să-mi tremure. Ştiam ce șanse aveam și ce aş 
fi înfruntat acolo. Văzusem totul în mintea Nestei, în urmă cu 
câteva ore. 

Rhys se apropie, prinzându-mă de mâini şi uitându-se la mine, 
nu la chipul lui Ianthe, ca și când mi-ar fi văzut sufletul. 

- Tabăra e înconjurată de protecţii. Nu te poți teleporta. Va 
trebui să intri mergând pe jos și să ieşi. Apoi, te poţi teleporta 
înapoi aici. 

Am dat din cap. 

El mă sărută pe frunte. 

— Ianthe le-a vândut pe surorile tale, spuse el, vocea devenindu-i 
tăioasă şi dură. Este normal să te foloseşti de ea ca să o recuperezi 
pe Elain. 

EI îmi cuprinse faţa şi-şi apropie nasul de al meu. 

— Să nu te laşi distrasă! Să nu zăboveşti! Eşti o războinică şi răz- 
boinicii ştiu când să lupte. 

Am dat din cap, respiraţia noastră contopindu-se. 

Rhys mormăi. 

— Ne-au luat ce ne aparţine, iar noi nu permitem ca acele crime 
să nu fie pedepsite. 

Puterea lui se undui și se învârti în jurul meu. 

— Să nu te temi! şopti Rhys. Să nu eziți. Să nu cedezi. Intri, o iei 
Şi ieşi. 

Am dat din nou din cap. 

- Aminteşte-ţi că eşti un lup şi că nu poţi fi închisă! 

El mă sărută din nou pe frunte, sângele zvâcnindu-mi şi fier- 
bând în mine, poruncindu-mi să vărs sânge. 

Am început să-mi fixez armele pe care Cassian le aliniase în rân- 
duri ordonate pe masă, Rhys ajutându-mă cu chingile şi găicile, 
poziţionându-le astfel încât să nu se vadă pe sub veşminte. Singura 
pe care nu am reușit să o potrivesc fu sabia illyriană — era imposibil 
să o ascund şi să o scot cu uşurinţă. Cassian îmi dădu un pumnal în 
plus, ca să-i compenseze lipsa. 

- O duci şi le aduci înapoi, Îmblânzitor al Umbrelor, îi spuse 
Rhys lui Azriel când am venit lângă spion, simțind greutatea arme- 
lor şi unduirea veşmintelor groase. Nu-mi pasă pe câţi trebuie să-i 
ucizi ca să o faci! Ai să vii cu amândouă! 

Azriel dădu sever şi constant din cap. 

— Jur, Mare Lord! 

Cuvinte şi titluri oficiale. 

L-am apucat pe Azriel de mâna cu cicatrice, greutatea pietrei 
Siphon apăsându-mi fruntea prin glugă. Ne-am uitat la Rhys, la 
Cassian, la Nesta şi la Mor când aceasta din urmă apăru cu respi- 
rația tăiată între clapele cortului. Mor îşi îndreptă privirea spre mine 
şi apoi spre Îmblânzitorul Umbrelor şi se aprinse de şoc şi frică... 

Dar noi am dispărut. 

Briza întunecată a lui Azriel era diferită de cea a lui Rhys. Mai 
rece. Mai tăioasă. Spinteca lumea ca o lamă, îndreptându-ne spre 
tabăra de război. 

Era încă noapte, urmând ca soarele să răsară poate peste două 
ore, când am aterizat într-o pădure deasă, pe un deal de unde se 
vedea periferia taberei măreţe. 

Regele folosise aceleași vrăji cu care Rhys înconjurase Velarisul 
şi armata noastră. Vrăji ca să o ascundă vederii și să-i împiedice pe 
cei care se apropiau prea mult. 

Aterizasem în mijlocul lor, mulțumită detaliilor oferite de Nesta, 
văzând perfect oraşul de soldaţi care se întindea în noapte. 

Focurile de tabără care ardeau erau la fel de multe ca stelele. 
Animalele muşcau şi mârâiau, trăgând de lese şi de lanţuri. Armata 
se întindea la nesfârşit, peste tot plutind o groază ascunsă, care sor- 
bea viaţa pământului. 

Azriel se pierdu tăcut în întuneric, până ce ajunse să fie doar 
umbra mea. 

Am înfoiat roba galbenă a preotesei, mi-am aranjat coroniţa de 
pe cap și am început să cobor dealul, în mijlocul armatei Hybernului. 

Primul test informativ avea să fie şi cel mai periculos. 

Trebuia să trec pe lângă gărzile postate la marginea taberei, să 
aflu dacă auziseră de moartea lui Ianthe şi ce fel de putere avea ea 
cu adevărat, aici. 

Mi-am păstrat masca drăguță şi fericită pe care o afișa mereu, cu 
capul drept, inelul de împerechere întors şi pus la cealaltă mână, 
cele câteva brățări de argint pe care Azriel le împrumutase de la 
preoteasa taberei atârnându-mi pe încheieturile mâinilor. Le-am 
lăsat să zăngăne zgomotos, aşa cum făcea ea, ca o pisică cu un clo- 
poţel la zgardă. 

Un animal de companie - am presupus că Ianthe nu era decât 
un animal de companie pentru rege. 

Nu îl vedeam pe Azriel, dar îl simţeam ca şi când piatra Siphon 
ar fi defilat singură în vreme ce nestemata lui Ianthe era limitată. El 
se oprea în toate conurile de umbră, ţâșnind înainte şi înapoi. 

Cele şase gărzi care flancau intrarea în tabără o supravegheară 
pe lanthe ieșind din întuneric, cu un dezgust nemascat. Mi-am 
calmat inima şi m-am transformat în ea, mândră şi timidă, vani- 
toasă și prădătoare, sfântă şi senzuală. 

Paznicii nu mă opriră când am trecut pe lângă ei, continuân- 
du-mi drumul pe aleea lungă ce străbătea tabăra nesfârşită. Nu se 
arătară confuzi sau aşteptând ceva. 

Nu am îndrăznit să-mi plec umerii sau să oftez de uşurare. Nu 
când mergeam pe drumul lat, mărginit de corturi şi fortificații, 
focuri şi creaturi la care nu m-am uitat, spre care nici măcar nu 
m-am întors când scoteau sunete către mine. 

Acest loc făcea Regatul Coşmarurilor să semene cu un salon din 
lumea oamenilor, plin cu fecioare caste care brodau perne. 

Și undeva în acest puț al iadului... era Elain. I-o prezentase, oare, 
Cazanul regelui? Sau era încă între lumi, prinsă într-o dimensiune 
întunecată în care se afla doar Cazanul? 

Văzusem cortul regelui în viziunea Nestei. Nu păruse la fel de 
departe ca acum, ridicându-se ca o bestie imensă și țepoasă din mij- 
locul taberei. Intrarea în el ar fi însemnat un alt rând de obstacole. 

Dacă am fi ajuns până acolo fără să fim observați! 

Noaptea ne avantaja. Soldații treji fie erau implicaţi în diverse 
activități îngrozitoare, fie stăteau de pază şi îşi doreau să le fi putut 
face. Ceilalți dormeau. 

Era ciudat să mă gândesc la faptul că Hybernul chiar avea nevoie 
de odihnă, mi-am dat seama cu fiecare pas ţanțoş şi zăngănit al bi- 
juteriilor spre mijlocul taberei. 

Cumva, presupusesem că ei erau dincolo de asta — legendari, 
nesfârşiţi în puterea şi furia lor. 

Dar şi ei oboseau, mâncau şi dormeau. 

Poate că nu la fel de ușor sau de mult ca oamenii, dar, cu două 
ore înainte de răsărit, am avut noroc. De îndată ce soarele ar fi alun- 
gat umbrele, totuși... Odată ce mi-ar fi făcut golurile din costum 
vizibile... 

Mi-a fost greu să scrutez corturile pe lângă care treceam şi să 
mă concentrez la sunetele din tabără, în timp ce mă prefăceam a fi 
cineva obișnuit cu ele. Nici măcar nu ştiam dacă Ianthe avea un cort 
aici — dacă i se permitea să se apropie de rege oricând își dorea. 

Mă îndoiam că am fi putut să intrăm direct în cortul lui personal 
şi să aflăm unde naiba era Elain. 

Un imens foc de tabără ardea mocnit şi pârâia în apropiere de 
mijlocul taberei, sunetele petrecerii ajungând la noi cu mult înainte 
de a o vedea. 

Mi-am dat seama în câteva clipe că majoritatea soldaţilor nu 
dormeau. 

Fi erau aici, sărbătorind. 

Unii dansau în cerc în jurul focului, siluetele lor contorsionate 
fiind doar nişte umbre diforme care fugeau prin noapte. Alţii beau 
bere din butoaie mari de stejar pe care le-am recunoscut ca fiind 
chiar din depozitele lui Tamlin. Unii se agitau şi doar priveau. 

Dar printre râsete, cântece şi muzică, peste vuietului focului... se 
auzi un țipăt. 

O umbră mă apucă de umăr, amintindu-mi să nu fug. 

lanthe nu ar fi alergat, nu şi-ar fi arătat îngrijorarea. 

Gura mi se uscă când ţipătul se auzi din nou, 

Nu am suportat să îl las să continue, să văd ce se făcea... 

Cu o mână nevăzută, Azriel mi-o prinse pe a mea, trăgându-mă 
mai aproape, Furia i se undui din silueta invizibilă. 

Am făcut un tur lent al petrecerii, văzând mai clar unele lucruri. 
Ţipetele... 

Nu era Elain. 

Nu era Elain cea care atârna de un grilaj din apropierea podiu- 
mului improvizat din granit. 

Era unul dintre Copiii celor Binecuvântaţi, fata tânără şi zveltă... 

Stomacul mi se răsuci, amenințând să mi se ridice în gât. Alți 
doi erau înlănţuiţi lângă ea. După felul în care atârnau şi după rănile 
de pe trupurile lor goale... 

Clare. Li se făcuse ceea ce i se făcuse şi lui Clare. $i, precum 
Clare, fuseseră lăsaţi acolo să putrezească, lăsaţi pentru ciorile care 
cu siguranţă ar fi sosit la răsărit. 

Fata atârna de mai mult timp. 

Nu puteam. Nu puteam să o las acolo... 

Dar, dacă aş fi zăbovit prea mult, ei ar fi văzut. Și să atrag atenția 
asupra mea... 

Aş fi putut să mă împac cu asta? Cândva, ucisesem doi nevino- 
vaţi ca să îi salvez pe Tamlin şi poporul lui. La fel de bine aş fi putut 
să o omor, dacă aş fi lăsat-o acolo ca să-mi salvez sora. 

Străină. Ea era doar o străină... 

— F] te caută, rosti tărăgănat şi dur un mascul. 

M-am întors ca să-l văd pe Jurian venind dintre două corturi, 
legându-şi centura sabiei. Am aruncat o privire la podium. Şi, ca şi 
când o mână invizibilă ar fi alungat fumul... 

Acolo, Regele Hybernului stătea tolănit pe scaunul lui, cu capul 
sprijinit pe un pumn şi oarecum amuzat în timp ce studia dezmăţul, 
tortura şi chinul; adularea mulţimii care se întorcea ocazional ca să 
închine un pahar sau să facă o plecăciune spre el. 

Mi-am impus să-mi îmblânzesc vocea, să mă adaptez la rit- 
mul vioi. 

- Am fost ocupată cu surorile mele. 

Jurian se holbă la mine încă o clipă, privirea alunecându-i spre 
piatra Siphon de pe capul meu. 

Am ştiut care a fost momentul în care şi-a dat seama cine eram. 
Ochii căprui i se măriră un pic. 

— Unde este ea? am şoptit eu. 

Jurian zâmbi arogant. Nu mie, ci oricui ne privea. 

— Au trecut deja câteva săptămâni de când tânjeşti după mine, 
spuse el mieros. Poartă-te ca atare! 

Gâtul mi se strânse, dar mi-am pus o mână pe antebraţul lui, flu- 
turând din pleoape la el când m-am apropiat. 

Fl pufni amuzat. 

- Mi-e greu să cred că așa i-ai câştigat inima. 

Am încercat să nu mă încrunt. 

— Unde este? 

- În siguranţă. Neatinsă. 

Pieptul mi se prăbuși la cuvintele acelea. 

— Nu pentru mult timp, spuse Jurian. L-a şocat când a apărut în 
fața Cazanului. A ordonat să fie închisă. A venit aici ca să se gândeas- 
că la ce ar putea face cu ea. Şi cum să te facă să plăteşti pentru asta. 

Mi-am trecut o mână pe braţul lui, apoi mi-am sprijinit-o pe 
pieptul său, în dreptul inimii. 

- Unde este? 

Jurian se înclină ca şi când m-ar fi sărutat şi îşi apropie buzele de 
urechea mea. 

— Ai fost destul de deşteaptă să o ucizi înainte să-i iei forma? 

I-am strâns jacheta. 

— A primit ce merita. 

L-am simţit pe Jurian zâmbindu-mi la ureche. 

- Este în cortul lui. Înlănţuită cu oţel şi o mică vrajă din cartea 
lui preferată. 

La naiba! Poate că ar fi trebuit să-l aduc pe Helion, care putea să 
distrugă aproape orice... 

Jurian îmi prinse bărbia între degetul mare şi arătător. 

— Vino cu mine în cortul meu, Ianthe! Să văd ce poate face gura 
aia a ta frumoasă. 

Am făcut un efort să nu dau înapoi, dar l-am lăsat pe Jurian să-mi 
pună o mână pe spate. El chicoti. 

— Se pare că deja ai nişte arme cu tine. Nu ai nevoie de mine. 

I-am zâmbit frumos. 

- Cum rămâne cu fata de pe grilaj? 

Întunericul îi licări în ochi. 

— Au fost multe înaintea ei şi multe altele îi vor urma. 

— Nu o pot lăsa aici, i-am spus printre dinți. 

Jurian mă conduse prin labirintul de corturi, îndreptându-se 
spre cercul interior. 

— Sora ta sau ea - nu vei putea să le scoţi pe amândouă. 

— Adu-mi-o şi o voi face! 

- Spune că ai vrea să te rogi în fața Cazanului înainte să te re- 
tragi, mormăi Jurian. 

Am clipit şi mi-am dat seama -că înaintea noastră erau gărzi şi 
cortul 'mare de culoarea osului. Mi-am împreunat mâinile în faţă şi 
i-am spus lui Jurian: 

- Înainte să ne... fetragem, aş vrea să mă rog în fața marelui 
Cazan. Ca să-i mulțumesc pentru dărnicia de azi. 

Jurian se încruntă ca un bărbat gata să se împerecheze, dar care 
fusese respins pentru moment. 

— Grăbeşte-te! spuse el făcând semn din bărbie spre gărzile de 
ambele părţi ale clapelor cortului. 

I-am surprins privirea pe care le-o aruncă, parcă de la un mas- 
cul la altul. Paznicii nu se deranjară să-şi ascundă privirile pofti- 
cioase când am trecut pe lângă ei. 

Şi de vreme ce eram lanthe... Le-am zâmbit senzual, măsurân- 
du-i din priviri pentru o altfel de cucerire decât cea pentru care 
veniseră în Prythian. 

Rânjetul cu care îmi răspunse cel din dreapta îmi spuse că era 
disponibil. 

„Mai târziu, mi-am impus să-i răspund din privire. După ce ter- 
min cu omul.“ 

EI îşi aranjă cureaua când m-am strecurat în cortul slab luminat 
şi rece precum cerul dinaintea răsăritului. 

Nu era nicio lumină fae şi nu ardea niciun foc, iar în mijlocul 
cortului imens... un întuneric devora lumina. Era Cazanul. 

Mi se ridică părul de pe braţe. 

Jurian îmi şopti la ureche: 

— Ai cinci minute să ieşi. Du-o la marginea vestică, unde e o 
stâncă deasupra râului. Ne întâlnim acolo. 

Am clipit la el. 

Zâmbetul lui Jurian fu un licăr alb în întuneric. 

— Să nu intri în panică dacă auzi ţipete. E diversiunea lui. El zâmbi 
spre umbre. Sper că poţi căra trei, Îmblânzitor al Umbrelor! 

Azriel nu confirmă că era acolo, că auzise. 

Jurian mă mai studie o clipă. 

— Păstrează un pumnal pentru inima ta. Dacă te prind vie, regele 
va... El scutură din cap. Nu îi lăsa să te prindă în viaţă. 

Apoi, el plecă. 

După o clipă, Azriel ieşi din umbrele profunde din colţul cortu- 
lui şi făcu semn din bărbie spre cortinele din spate. Am început să 
recit una dintre multele rugăciuni ale lui Ianthe, un discurs drăguţ 
pe care o auzisem rostindu-l de o mie de ori în Regatul Primăverii. 

Ne-am grăbit călcând pe covoare, ferindu-ne de mese şi mobilă, 
recitându-i rugăciunile în tot acest timp. 

Azriel dădu cortina la o parte... 

Elain era în cămașa ei de noapte. Cu căluş şi cu încheieturile 
mâinilor înfăşurate în oţel care strălucea violet, ea căscă ochii când 
ne văzu pe Azriel şi pe mine... 

Mi-am reluat înfăţişarea, ducându-mi o mână la buze când 
Azriel îngenunche în faţa ei. Am continuat rugăciunile, implorând 
Cazanul să-mi facă pântecul fertil... 

Azriel îi scoase încet căluşul din gură. 

- Eşti rănită? 

Ea scutură din cap, devorându-i imaginea ca şi când nu i-ar fi 
venit să creadă. 

- Ai venit după mine. 

Îmblânzitorul Umbrelor îşi înclină capul. 

— Grăbeşte-te! am şoptit eu, apoi mi-am reluat rugăciunea. Nu 
aveam mult timp la dispoziţie. 

Pietrele Siphon ale lui Azriel se aprinseră, iar cea din vârful 
creştetului meu se încălzi. 

Magia nu făcu nimic atunci când intră în contact cu acele legă- 
turi. Nimic. 

Mai aveam de recitat doar câteva versete din rugăciune. 

Nu putea să fugă cu încheieturile mâinilor şi gleznele legate. 

Am întins o mână spre ea, căutând un fir din puterea lui Helion 
ca să alung vraja cu care regele fermecase lanțurile, dar magia încă 
îmi era epuizată... 

- Nu avem timp, şopti Azriel. Vine! 

Țipetele şi strigătele începură să se audă. 

Azriel o luă pe Elain, iar ea îi cuprinse gâtul cu braţele legate. 

— 'Ţine-te bine şi să nu scoţi un sunet! îi ordonă el. 

Lătrăturile spintecară noaptea. Mi-am scos mantia şi am pus în 
buzunar piatra Siphon a lui Azriel înainte să apuc cele două cuțite. 

— leşim prin spate? 

Fl dădu aprobator din cap. 

— Pregăteşte-te să fugi! 

Inima îmi bătu cu putere. Elain se uită la noi, dar nu tremură şi 
nu se crispă. 

— Aleargă şi nu te opri! îmi spuse el. Alergăm spre marginea ves- 
tică, spre stâncă. 

- Dacă Jurian nu ajunge acolo la timp cu fata... 

- Atunci veţi pleca. O voi recupera eu. 

Am respirat adânc, pregătindu-mă. 

Lătrăturile deveniră mai puternice și se apropiară. 

— Acum, şopti Azriel şi am fugit. 

Pietrele lui Siphon se aprinseră, iar pânza din spatele cortului se 
topi. Noi am trecut în fugă prin ea, înainte ca gărzile din apropiere 
să observe. 

Acestea nu se îndreptară spre noi, ci doar priviră prin gaură. 

Azriel ne făcuse invizibili, învăluindu-se în umbre. 

Am alergat printre corturi, picioarele zburându-ne peste iarbă 
şi pământ. 

— Grăbeşte-te! şopti el. Umbrele nu vor rezista mult timp. 

Deoarece la est, în spatele nostru... soarele începea să răsară. 

Un urlet strident spintecă noaptea pe sfârşite, iar eu am știut că 
îşi dăduseră seama de ceea ce făcusem. Că era aici. Şi chiar dacă nu 
ne vedeau... câinii Regelui Hybernului ne simțeau. 

- Mai repede! mârâi Azriel. 

Pământul tremură în spatele nostru. Nu am îndrăznit să pri- 
vesc înapoi. 

Ne-am apropiat de un rastel cu arme. Mi-am pus cuțţitele în teacă, 
eliberându-mi mâinile când ne-am grăbit pe lângă el şi am înşfăcat 
un arc şi o tolbă cu săgeți. Săgeţi din frasin. 

Săgeţile scoaseră un sunet asurzitor când mi-am aruncat tolba 
peste umăr şi am pus o săgeată în arc. 

Azriel coti la dreapta, ocolind un cort. 

Iar în acel unghi... m-am întors şi am tras în cel mai apropiat 
câine — nu era un câine, din ce mi-am dat seama când săgeata se 
îndreptă spre capul lui. Era un fel de naga - o creatură monstruoasă, 
cu solzi care alerga în patru labe, cu o faţă ca de şarpe mârâind şi 
plină de dinţi albi sfâşietori... 

Săgeata mea îi intră direct în gât. 

Aceasta căzu, iar noi am ocolit cortul, grăbindu-ne spre orizon- 
tul vestic, încă slab luminat. 

Am pus altă săgeată în arc. 

Alte trei creaturi erau în spatele nostru, ajungându-ne cu fie- 
care pas... 

În jurul nostru, îi simţeam pe comandanții Hybernului aler- 
gând împreună cu câinii, urmărind bestiile, deoarece ei încă nu ne 
vedeau. Săgeata pe care o trăsesem le spunea destule despre dis- 
tanţă. Dar în clipa în care câinii ne-ar fi ajuns din urmă... ar fi apărut 
şi comandanții, ca să ne ucidă sau să ne ia. 

Rând după rând, corturile se treziră încet din pricina agitaţiei 
din mijlocul taberei. 

Aerul se undui, iar eu mi-am ridicat privirea ca să văd ploaia de 
săgeți din frasin dezlănțuite din spate, atât de multe, încât erau o 
încercare orbească de a lovi ţinta... 

Scutul albastru al lui Azriel tremură la impact, dar rezistă. Totuşi 
umbrele noastre tremurau şi dispăreau. 

Câinii se apropiau, doi despărțindu-se ca să fugă într-o parte, să 
ne adune. 

Deoarece era o stâncă în cealaltă margine a taberei, una sub care 
se căsca o prăpastie foarte adâncă şi cu un râu neiertător. 

Iar acolo stând pe marginea ei, ghemuită într-o mantie neagră... 

Era fata! 

Jurian o lăsase acolo, pentru noi. El plecase - nu-l mai vedeam 
pe nicăieri. 

În spatele nostru însă, umplând aerul ca şi când ar fi folosit ma- 
gia ca să o facă... regele vorbi. 

- Ce hoţi îndrăzneţi! spuse el tărăgănat, cuvintele venind de 
peste tot şi de nicăieri. Cum să vă pedepsesc? 

Nu mă îndoiam că protecţiile se terminau chiar dincolo de mar- 
ginea piscului, fapt confirmat de mârâitul câinilor, care păreau să 
ştie că prada avea să le scape în mai puţin de o sută de metri. Dacă 
am fi putut sări destul de departe, încât să scăpăm de ei. 

— Scoate-o, Azriel! l-am implorat eu gâfâind. Eu o voi lua pe cealaltă. 

- Noi toți... 

- Este un ordin. 

O şansă clară, o cale liberă spre marginea stâncii şi libertatea de 
dincolo ea... 

— Trebuie să... 

Cuvintele îmi fură întrerupe. 

Am simţit impactul înaintea durerii arzătoare care îmi izbucni 
prin umăr. Era o săgeată de frasin... 

Picioarele mi se înmuiară sub mine, sângele ţâşni, iar eu m-am 
izbit de pământul stâncos atât de puternic încât oasele mă durură. 
Azriel înjură, dar să lupte cu Elain în braţe... 

Câinii ajunseră aici într-o secundă. 

Am tras o săgeată spre unul, umărul durându-mă din cauza 
mișcării. Câinele căzu, dezvăluind priveliștea din spatele lui. 

Dezvăluindu-l pe regele care venea de-a lungul rândului de cor- 
turi, fără să se grăbească, fiind convins că aveam să fim prinși, cu un 


Regatul aripilor şi al pieirii 645 


arc atârnându-i din mână. Arcul care trăsese săgeata care îmi 
străpungea acum corpul. 

— Ar fi atât de plictisitor să te torturez prin metode tradiţionale, 
spuse gânditor regele, cu vocea încă puternică. Păşea lent în mod 
voit. Ce se va mai mânia Rhysand! Cum va intra el în panică! Parte- 
nera lui a venit, în sfârşit, să mă vadă. 

Înainte să îl pot avertiza pe Azriel să se grăbească, ceilalți doi 
câini mă atacară. 

Unul sări direct spre mine. Am ridicat arcul ca să îl lovesc în bot. 

Câinele îl rupse în două, aruncând lemnul. Am apucat un cuţit 
tocmai când al doilea sări... 

Un urlet mă asurzi şi îmi făcu urechile să-mi ţiuie, chiar în clipa 
în care unul din câini fu aruncat de pe mine. 

Cunoşteam acel urlet, cunoşteam... 

O bestie cu blană aurie şi coarne răsucite sfâşia câinii. 

- Tamlin, am spus eu, dar el miji ochii verzi. 

„Fugi!“ păru să-mi spună. 

Aşadar, el alergase pe lângă noi, încercând să ne găsească. 

Fl sfâşie câinii, animalele aruncându-se asupra lui. Regele se 
opri şi, chiar dacă rămase departe, am văzut cum faţa i se pleoști din 
cauza uimirii. 

Acum. Trebuia să plec acum... 

M-am ridicat în picioare şi, înghiţindu-mi un țipăt, mi-am scos 
săgeata. Azriel era deja aici, după doar câteva clipe... 

Azriel mă apucă de guler şi o plasă de lumină albastră mi se în- 
făşură în jurul umărului oprind sângerarea; era un bandaj până ce 
o vindecătoare... 

— Trebuie să zbori! spuse el gâfâind. 

Alţi şase câini se apropiară. Tamlin încă se lupta cu ceilalţi, câş- 
tigând teren și ţinându-i pe loc. 

— Trebuie să zburăm, spuse Azriel, uitându-se cu un ochi la re- 
gele care își reluă acum mersul lent, în bătaie de joc. Eşti în stare? 

Tânăra femeie încă stătea la marginea piscului şi ne urmărea cu 
ochi mari, părul negru fluturându-i peste faţă. 

Până acum, nu-mi mai luasem zborul din fugă. Abia reuşisem să 
rămân în aer. 

Chiar dacă Azriel ar fi luat-o pe fată cu braţul liber... 

Nu mi-am permis să mă gândesc la alternativă. Aveam să zbor 
doar suficient cât să plutesc peste stânca aceea şi să mă teleportez 
după ce-am fi trecut de limita protecţiilor. 

Tamlin scoase un strigăt care păru a fi de durere, urmat de un 
altul cutremurător. Restul câinilor îl ajunseseră. El nu ezită, nu cedă 
un centimetru în fața lor... 

Mi-am invocat aripile. Greutatea lor... Chiar şi cu bandajul pie- 
trei Siphon, durerea îmi distruse simţurile odată cu încordarea 
mușchilor. 

Am gâfâit printre dinţii strânşi când Azriel plonjă înainte şi în- 
cepu să bată din aripi. Pe marginea proeminentă nu era suficient loc 
să facem asta unul lângă celălalt. Am memorat detaliile decolării 
lui, felul în care bătu din aripi și cum îşi schimbă poziţia corpului. 

— Prinde-te de el! îi ordonă Elain fetei cu ochii mari când Azriel 
vui spre ea. 

Fata semăna cu o căprioară ce urma să fie vânată de un lup. 

Fata nu îşi deschise braţele când ei se apropiară. 

- Dacă vrei să trăieşti, fă-o acum! îi ţipă Elain. 

Fata îşi aruncă mantia şi-şi deschise larg braţele. 

Părul ei negru flutură în spatele lui Azriel şi i se încâlci printre 
aripile lui când el o ridică la cer. Dar, chiar şi în fugă, am văzut cum 
Elain îşi întinse mâinile palide, apucând-o pe fată de gât şi ţinând-o 
cât de strâns putu. 

Și taman la timp. 

Unul dintre câini scăpă de Tamlin cu o săritură puternică. Eu 
m-am ferit, pregătindu-mă de impact, dar nu spre mine se îndrepta. 
Două salturi pe marginea de piatră şi încă o săritură... 

Strigătul lui Azriel răsună din pietre când câinele se izbi în el, 
sfâşiindu-i spatele şi aripile cu ghearele... 

Fata ţipă, dar Elain se mişcă. Când Azriel se luptă ca să rămână 
în aer, să le ţină în continuare, sora mea lovi bestia cu piciorul în 
faţă şi în ochi de mai multe ori. Aceasta ţipă, iar Elain lovi din nou 
în față cu piciorul gol şi murdar de noroi. Lovitura îşi atinse ţinta. 

Cu un strigăt de durere, aceasta îşi scoase ghearele şi plonjă 
în râu. 

Atât de repede. Se întâmplase atât de repede. Şi sângele îi ţâşnea 
din spate şi din aripi... 

Dar Azriel rămase în aer. Lumina albastră se întinse peste răni şi 
opri sângerarea, echilibrându-i aripile. Încă alergam spre stâncă în 
timp ce el se roti şi dezvălui un chip albit de durere când le apucă 
strâns pe cele două femei. 

Însă el văzu ce se îndrepta spre mine, finişul. Și pentru prima 
dată de când îl cunoscusem, am văzut groaza în ochii lui Azriel 
când mă urmări alergând. 

Am bătut din aripi, un curent ascendent ridicându-mi picio- 
arele şi apoi prăbuşindu-mi-le pe piatră. M-am clătinat, dar am 
continuat să alerg, să bat din aripi, chinuită de durerile pe care le 
simţeam la spate. 

Un alt câine trecu de protecţia lui Tamlin şi se rostogoli rapid pe 
întinderea îngustă, scobind cu ghearele piatra de dedesubt. Aș fi 
putut jura că regele râse din spate. 

- Mai repede! strigă Azriel, sângele prelingându-i-se cu fiecare 
bătaie a aripilor. Prin membrana sfâșiată a aripilor sale, vedeam 
răsăritul. Ridică-te! 

Pietrele răsunară la paşii grei ai câinelui în urma mea. 

Capătul stâncii se ivi. Prăpastia era dincolo de ea. Iar eu ştiam că 
animalul ar fi sărit odată cu mine. Regele m-ar fi recuperat oricum, 
chiar dacă trupul mi-ar fi fost distrus pe râu, mult dedesubt. De la 
înălţimea asta, m-aş fi izbit ca un ou aruncat dintr-un turn. 

Iar el ar fi păstrat ce-ar mai fi rămas din mine, aşa cum fusese 
păstrat Jurian, în viață şi conștient. 

- Ridică-le! 

Mi-am întins aripile cât de mult am putut. Treizeci de paşi mă 
despărțeau de margine. 

- Ridică picioarele! 

Douăzeci de pași. Soarele apăru deasupra orizontului estic, po- 
leind cu auriu armura însângerată a lui Azriel. 

Regele trase încă o săgeată - două. Una pentru mine, o alta înăl- 
țându-se spre spatele expus al lui Elain. Azriel le opri pe amândouă 
cu un scut albastru. Nu m-am uitat să văd dacă scutul se întindea 
spre Tamlin. 

Zece paşi. Bătând din aripi, muşchii mă durură, iar sângele mi se 
prelinse de pe bandajul pietrei Siphon. Am bătut când am agitat un 
curent sub mine, aerul umplând membrana flexibilă, tocmai când 
oasele şi tendoanele se întinseră la maximum. 

M-am ridicat de la pământ şi apoi l-am atins din nou cu picioa- 
rele. M-am împins odată cu vântul, bătând puternic din aripi. Câinele 
se apropia de mine. 

Cinci paşi. Ştiam că forța mă convinsese să învăţ ca să zbor... Şti- 
use cumva că acest moment ar fi sosit. Mă pregătisem pentru asta. 

Şi la mai puţin de trei paşi de marginea stâncii... Un vânt cald ce 
mirosea a liliac şi a iarbă proaspătă suflă de sub mine. Un vânt de 
primăvară mă ridică şi-mi umflă aripile. 

Picioarele mi se tot ridicară. 

Câinele sări după mine. 

— Cotește! 

Mi-am aruncat corpul în lateral, aripile făcându-mă să mă cla- 
tin. Răsăritul, prăpastia şi cerul se înclinară şi se răsuciră înainte să 
mă echilibrez. 

M-am uitat în urmă ca să văd câinele-naga mușcând locul în 
care-mi fuseseră călcâiele şi apoi plonjând tot mai jos în prăpastie 
şi-n râul de dedesubt. 

Regele trase din nou, puterea de culoarea ametistului strălucind 
în vârful săgeţii. Scutul lui Azriel rezistă cu greu. Azriel gemu de 
durere din cauza magiei folosite de rege. 

Dar el mârâi ordinul „Zboară!“, iar eu am virat spre direcţia din 
care venisem, spatele tremurându-mi la efortul de a-mi menţine 
trupul drept. Azriel se întoarse, fata gemând de groază când el co- 
bori câțiva metri în aer, înainte să-şi recape echilibrul şi să plutească 
lângă mine. 

Regele urlă un ordin şi un baraj de săgeți zburară cu boltă din- 
spre tabără, căzând asupra noastră. 

Scutul lui Azriel se clătină, dar rezistă. Am bătut din aripi, chi- 
nuită de durerea de spate. 

Mi-am apăsat rana cu o mână tocmai când protecţiile îmi opu- 
seră rezistență. Se opuseră ca şi când ar fi încercat să mă rețină, să îl 
ţină pe Azriel unde bătea acum puternic din aripi împotriva lor, 
sângele țâşnindu-i din aripile rănite şi prelingându-i-se pe spatele 
lui sfâşiat... 

Am dezlănţuit o sclipire din lumina albă a lui Helion, care arse, 
pârli şi topi. 

O gaură abia suficient de mare apăru în protecţii. 

Nu am ezitat când am plutit prin ea şi am respirat sacadat, dar 
m-am uitat înapoi o singură dată. 

Tamlin era înconjurat de câini. Sângera şi gâfâia încă în forma 
lui de bestie. 

Regele era, poate, la treizeci de paşi distanţă, alb... alb de tot la 
față când văzu că-i găurisem din nou protecţiile. Tamlin profită din 
plin de distracţia lui. 

Nu se uită la noi când fugi spre marginea piscului şi sări departe. 
Mai departe decât ar fi trebuit să poată orice bestie sau Fae. Vântul 
pe care îl trimisese spre mine îl sprijinea acum, ghidându-l spre 
gaura prin care ne strecuraserăm. 

Tamlin trecu prin ea şi se teleportă fără să se uite încă la mine 
când l-am apucat pe Azriel de mână şi am dispărut şi noi, cu toţii. 

Ea 


Puterea lui Azriel cedă la marginea taberei noastre. 

Fata, în ciuda arsurilor și a loviturilor de bici de pe pielea ei albă 
ca luna, reuşi să meargă. 

Lumina cenuşie a dimineţii se răspândise peste lume, ceața agă- 
țându-ni-se de glezne când ne-am îndreptat spre tabără, Azriel 
ținând-o încă pe Elain la piept. În tot acest timp, el lăsă în urma lui 
o dâră de sânge, una subţire în comparaţie cu şuvoiul care ar fi tre- 
buit să curgă, oprit doar de peticele de putere pe care şi le pusese. 
Ajutor — avea imediat nevoie de o vindecătoare. 

Amândoi aveam. Mi-am apăsat rana de la umăr ca să reduc la 
minimum sângerarea. Fata se oferi chiar să-și folosească hainele 
făcute fâşii ca să o lege. 

Nu aveam energie să-i explic faptul că eram Fae şi că fusesem 
rănită cu o săgeată din frasin. Trebuia să văd o vindecătoare înainte 
să se vindece şi să închidă vreo aşchie. Deci nu am întrebat-o decât 
cum o chema. 

Briar, spuse ea, cu vocea răgușită de la atâta strigat. Numele ei 
era Briar. 

Nu părea să o deranjeze noroiul care îi plescăia sub picioare şi îi 
stropea gambele. Ea doar se uită la corturi, la soldaţii care ieșeau. 
Unul îl văzu pe Azriel şi strigă unei vindecătoare să se grăbească în 
cortul spionului. 

Rhys se teleportă în calea noastră înainte să fi trecut de primul 
rând de corturi şi se uită direct la Azriel, apoi la rana de la umărul 
meu, la paloarea feței mele. La Elain, apoi la Briar. 

- Nu puteam să o las, am spus eu, surprinsă să mă aud răgușită. 

În apropiere, se auziră nişte paşi grăbiţi, iar apoi Nesta ocoli un 
cort, oprindu-se în noroi. 

Când o văzu pe Elain în braţele lui Azriel, ea suspină. Nu o mai 
auzisem niciodată scoțând un astfel de sunet. 

„Nu este rănită , i-am spus eu în acea cameră a minţii ei, pentru 
că nu eram în stare să vorbesc. 

Nesta începu din nou să alerge. M-am întins spre Rhysand, al 
cărui chip era încordat când veni spre noi... 

Dar Nesta ajunse acolo prima. 

Mi-am înghiţit un strigăt de durere când Nesta mă cuprinse cu 
braţele de gât şi mă îmbrăţișă atât de strâns, încât mă lăsă fără aer. 

Corpul îi tremura când suspină și spuse de nenumărate ori 
„mulţumesc“. 

Rhys se întinse spre Azriel, luând-o pe Elain şi lăsând-o uşor jos 
pe sora mea. Azriel spuse răgușit, clătinându-se pe picioare: 

— Avem nevoie de Helion ca să îi scoată lanţurile. 

Totuși Elain nu păru să le observe când se ridică pe vârfuri și îl 
sărută pe Îmblânzitorul Umbrelor pe obraz şi se îndreptă spre mine 
şi spre Nesta, care se retrase suficient de mult timp ca să îi studieze 
chipul curat şi ochii limpezi. 

— Trebuie să te duc la 'Thesan, îi spuse Rhys lui Azriel. Chiar acum. 

Înainte să mă pot întoarce, Elain mă luă în braţe. Nu mi-am 
amintit când am început să plâng în timp ce i-am simțit brațele sub- 
tiri strângându-mă cu o forță de oţel. 

Nu mi-am amintit de vindecătoarea care mă bandajă şi nici 
cum mă spăla Rhys. Nici când i-am spus ce se întâmplase cu Jurian 
şi cu Tamlin, Nesta agitându-se în jurul lui Elain când Helion veni 
să-i scoată lanţurile, înjurând lucrătura regelui, deşi îi recunoscu 
calitatea. 

Dar mi-am amintit cum m-am întins pe blana de urs la final. 
Cum am simţit corpul zvelt al lui Elain așezându-se lângă mine şi 
ghemuindu-se într-o parte, atentă să nu-mi atingă rănile bandajate 
de pe umăr. Nu îmi dădusem seama cât de frig îmi era, până când 
nu i-am absorbit căldura. 

O clipă mai târziu, un alt corp cald se culcuși în stânga mea. 
Mirosul Nestei pluti peste mine - focul şi oţelul şi voinţa fermă. 

La distanță, l-am auzit pe Rhys scoțând pe toată lumea afară ca 
să vadă cum se simțea Azriel, acum în grija lui Thesan. 

Nu am ştiut cât timp am stat acolo împreună cu surorile mele, 
aşa cum împărțisem cândva patul sculptat din coliba dărăpănată. 
Pe atunci, ne agitam, ne răsuceam şi ne luptam pentru orice bucăţică 
de spaţiu. 

Dar în acea dimineaţă, când soarele se ridică peste lume, ne-am 
strâns în braţe şi am rămas aşa. 


CAPITOLUL O 47 
66 > 


La prânz, sunetul sosirii lui Kallias şi al armatei lui fu singurul 
care mă trezi din locul în care adormisem pe podea împreună cu 
surorile mele. Asta și gândul care răsună prin mine. 

Tamlin. 

Acţiunile lui ar fi acoperit trădarea lui Jurian. Eram sigură că 
Tamlin nu se întorsese în armata Hybernului după întâlnire ca să 
ne trădeze, ci ca să spioneze. 

Deşi după seara trecută... era puţin probabil să se mai apropie 
vreodată de Hybern. Nu după ce însuşi regele văzuse totul. 

Nu ştiam ce să cred despre faptul că mă salvase — că renunţase la 
înşelătoria lui ca să reuşeacă. Unde plecase când se teleportase? Nu 
mai auzisem nimic despre armata Regatului Primăverii. 

Iar vântul pe care îl trimisese... Nu îl mai văzusem folosind o 
astfel de putere. 

Era, într-adevăr, filosofia Nephelle. Nu aripile sau zborul meu 
fuseseră slăbiciunea care se transformase în putere, ci Tamlin. Dacă 
nu ar fi intervenit... Am refuzat să mă gândesc. 

Elain şi Nesta încă dormeau pe blana de urs când m-am strecu- 
rat din braţele lor şi m-am spălat pe faţă în vasul de cupru de lângă 
patul meu. O privire în oglinda de deasupra îmi arătă că trăisem şi 
zile mai bune. Săptămâni. Luni. 

Am dat înapoi gulerul cămăşii albe, ca să mă încrunt la rana ban- 
dajată de pe umăr. Am tresărit, rotindu-mi încheietura şi minunân- 
du-mă de cât de mult se vindecase deja. Totuşi, spatele meu... 

O durere usturătoare îmi străbătea spatele şi abdomenul. Muş- 
chii pe care îi forțasem la maximum ca să zbor. Încruntându-mă 
la oglindă, mi-am împletit părul şi mi-am pus jacheta, şuierând la 
mişcarea din umăr. Încă o zi sau două, şi durerea ar fi putut fi destul 
de slabă pentru a folosi o sabie. Probabil. 

M-am rugat ca Azriel să fie într-o formă mai bună. Dacă Thesan 
îl vindecase, poate că era. Dacă eram norocoși. 

Nu ştiam cum reuşise Azriel să rămână în zbor şi conştient în 
acele minute. Nu m-am gândit cum, când şi de ce învățase să ges- 
tioneze astfel durerea. 

În tăcere, i-am cerut celei mai apropiate intendente să aducă 
nişte farfurii cu mâncare pentru surorile mele. Probabil că Elain era 
flămândă și mă îndoiam că Nesta mâncase ceva în absenţa 
noastră. 

Intendenta înaripată întrebă doar dacă îmi trebuia ceva, iar când 
i-am spus că nu, ţâţâi şi spuse că urma să se asigure că aveam să 
mănânc şi eu. 

Nu am avut curajul să-i cer să găsească şi mâncarea preferată a lui 
Amren. Chiar dacă eram sigură că lui Amren i-ar fi trebuit după acti- 
vitățile ei cu Varian din seara precedentă. Doar dacă nu cumva el... 

Nu m-am gândit la asta când m-am îndreptat spre cortul ei. 
Găsisem armata Hybernului. Şi o văzusem în seara precedentă... 
I-aş fi oferit lui Amren tot ajutorul posibil pentru descifrarea vrăjii 
spre care o îndrumase Suriel. Aş fi făcut orice, numai să oprim 
Cazanul. Iar în ultima luptă... atunci, doar atunci aş fi dezlănțuit-o 
pe Bryaxis asupra Hybernului. 

Eram aproape de cortul ei, oferind zâmbete aspre în schimbul 
privirilor precaute și al semnelor din cap făcute de războinicii illy- 
rieni, când am zărit agitație chiar la marginea taberei. Alţi câțiva 

paşi mă făcură să privesc dincolo de linia subțire de demarcaţie a 
ierbii şi noroiului, spre tabăra Regatului Iernii, care acum era 
aproape ridicată în toată splendoarea ei. 

Armata lui Kallias încă îşi teleporta proviziile şi unităţile de răz- 
boinici, regatul fiind format din Mari Spiriduşi cu păr alb ca zăpada 
sau negru ca noaptea şi a căror nuanţă a pielii varia de la alb ca luna 
la maroniu-închis. Spiriduşii de rang inferior... el adusese mai mulți 
spiriduşi de rang inferior decât oricare dintre noi, dacă îi excludeai 
pe illyrieni. Am făcut un efort să nu mă uit cu gura căscată când am 
zăbovit la marginea taberei lor. 

Creaturi cu membre lungi, precum țurțurii treceau pe lângă 
mine, destul de înalte ca să pună steagurile argintii cu albastru în 
vârful diverselor corturi; căruțele erau trase de reni puternici şi urşi 
albi care se mișcau greoi în armuri împodobite, unii atât de con- 
ştienți când mergeau încât nu aș fi fost surprinsă dacă ar fi putut 
vorbi. Vulpi albe fugeau, purtând pe micile lor veste brodate ceea ce 
păreau a fi mesaje. 

Armata noastră illyriană era brutală, simplă, cu puţine zorzoane 
şi în care domnea ierarhia. Armata lui Kallias — sau, am presupus, ar- 
mata pe care Viviane o ţinuse unită în timpul domniei Amaranthei — 
era un furnicar complex, frumoasă. Ordonată și totuşi vuind de 
viaţă. Toată lumea avea un scop, toată lumea părea dornică să şi-l 
îndeplinească eficient și cu mândrie. 

Am zărit-o pe Mor mergând cu Viviane şi cu încă o tânără foarte 
frumoasă, care părea geamăna lui Viviane. Viviane radia, Mor fiind 
probabil mai reținută pentru prima dată, iar când ea se întoarse... 

Am ridicat din sprâncene. Fata umană - Briar - era cu ele. Acum 
la braţul lui Viviane, cu faţa încă rănită şi umflată pe alocuri, dar... 
zâmbind timid la doamnele din Regatul Iernii. 

Viviane începu să o conducă pe Briar, discutând voios, iar Mor 
şi posibila soră a lui Viviane zăboviră ca să le privească. Mor îi spuse 
străinei ceva care o făcu să zâmbească un pic. 

Fu un zâmbet reținut, care dispăru repede, mai ales când un sol- 
dat Mare Spiriduş trecu pe lângă ele, le zâmbi tachinându-le, şi apoi 
merse mai departe. Mor urmări cu atenţie chipul femelei şi își mută 
repede privirea când a doua se întoarse spre ea, o bătu pe umăr pe 
Mor şi plecă după posibila ei soră şi Briar. 

Mi-am amintit de cearta noastră când Mor se întoarse spre 
mine. Mi-am amintit cuvintele nerostite, cele pe care probabil ar fi 
trebuit să le spun. Mor îşi aruncă părul peste un umăr și veni direct 
spre mine. 

- Le-ai dat-o lor pe Briar? am întrebat-o înainte să spună ceva. 

Ne-am întors împreună spre tabăra noastră. 

- Az mi-a explicat în ce stare ai găsit-o. Nu am crezut că a o ex- 
pune illyrienilor pregătiţi de luptă ar liniști-o. 

- Şi armata Regatului Iernii este mai bună? 

— Ei au animale pufoase. 

Am pufnit scuturând din cap. Urşii imenşi erau într-adevăr pu- 
foşi, dacă le ignorai ghearele şi dinţii. 

Mor se uită pieziş la mine. 

- Ai fost curajoasă că ai salvat-o pe Briar. 

- Oricine ar fi făcut-o. 

- Nu, spuse ea, aranjându-şi jacheta strâmtă illyriană. Nu sunt 
sigură... Cred că nici măcar eu nu aş fi încercat să o iau. Decât dacă 
aş fi considerat că merită riscul. Am acţionat în atât de multe situa- 
ţii asemănătoare care s-au terminat prost încât... 

Ea scutură din cap. 

- Cum se simte Azriel? 

- Este în viaţă. Spatele lui este bine. Dar Thesan nu a vindecat 
până acum prea multe aripi illyriene, deci vindecarea este... lentă. 
Se pare că e diferită de repararea aripilor peregrynilor. Rhys a che- 
mat-o pe Madja, vindecătoarea din Velaris. Va ajunge ori azi mai 
târziu, ori mâine ca să se ocupe de el. 

— Va... mai zbura? 

— Având în vedere că aripile lui Cassian erau într-o formă mai 
proastă, aş spune că da. Dar... probabil nu într-o luptă. Nu curând. 

Stomacul mi se strânse. 

- Nu va fi bucuros să afle asta. 

- Niciunul dintre noi nu este. 

Să-l pierdem pe Azriel pe câmpul de luptă... 

Mor păru să ghicească ce gândeam şi îmi spuse: 

— Este mai bine decât să moară. Ea își trecu o mână prin părul 
auriu. Ar fi trebuit să fie atât de uşor ca lucrurile să meargă prost 
aseară. Iar când v-am văzut dispărând... M-am gândit îngrozită că 
s-ar putea să nu te mai văd. Să îndrept lucrurile. 

- Am spus lucruri pe care nu le-am gândit. 

- Şi eu. 

Ea mă conduse până la marginea pădurii de la granița taberelor 
noastre şi doar după asta mi-am dat seama că urma să-mi spună 
ceva fără să ne audă nimeni. Ceva care să merite întârzierea întâl- 
nirii mele cu Amren pentru un timp. 

Ea se rezemă de un stejar înalt, bătând cu piciorul în pământ. 

- Să nu ne mai minţim! 

Mi-am simţit vinovăția în stomac. 

- Da, am spus eu. Îmi pare rău că te-am păcălit. Eu doar... am 
făcut o greşeală. Şi îmi pare rău. 

Mor îşi frecă fața. 

— Ai avut totuşi dreptate în privinţa mea. Ai fost... Mâna îi tre- 
mură când o cobori. Ea îşi muşcă buza, înghițind în sec. Ochii ei îi 
întâlniră, în sfârşit, pe ai mei — strălucitori şi temători. Nu îl iubesc 
pe Azriel, rosti cu o voce spartă. 

Am rămas perfect nemişcată, ascultând. 

- Nu, nici asta nu e adevărat. Eu chiar îl iubesc. Ca pe o rudă. Și 
uneori mă întreb dacă poate fi... mai mult, dar... nu îl iubesc. Nu 
cum mă iubeşte el. Ultimele cuvinte fură o şoaptă tremurată. 

- L-ai iubit vreodată? Aşa? 

- Nu. Ea se cuprinse cu brațele. Nu. Eu nu... Vezi... 

Nu o auzisem niciodată bâlbâindu-se. Ea închise ochii, degetele 
intrându-i în piele. 

- Nu pot să-l iubesc așa. 

- De ce? 

— Pentru că prefer femelele. 

Pentru o clipă, mă străbătu doar liniştea. 

- Dar te culci cu masculi. Te-ai culcat cu Helion... 

Mi-am amintit că arătase groaznic în dimineața următoare. 
Chinuită şi deloc satisfăcută. 

Nu doar din cauza lui Azriel, ci... pentru că nu era ce-şi dorea. 

— Şi masculii, şi femelele mă satisfac. Mâinile îi tremurau atât de 
puternic încât se apucă şi mai strâns. Dar de mică mi-am dat seama 
că prefer femelele. Că mă atrag mai mult decât masculii. Că între 
noi se creează o legătură, că îmi pasă de ele mai mult la nivel emo- 
tional. Dar în Oraşul Cioplit... Nu le pasă decât să-și înmulțească 
urmașii prin căsătorii aranjate. Cineva ca mine... Dacă m-aș fi 
căsătorit cu cine voiam eu, nu ar fi fost niciun urmaş. Descendenţa 
tatălui meu s-ar fi terminat odată cu mine. Ştiam că nu le puteam 
spune vreodată. Niciodată. Cei ca mine sunt blamaţi. Suntem con- 
sideraţi egoişti, pentru că nu putem avea urmași, așa că eu nu am 
spus nimic în legătură asta. Iar apoi... tatăl meu m-a logodit cu Eris 
şi... Nu doar perspectiva de a mă căsători cu el m-a speriat. Nu, 
ştiam că aș fi supraviețuit brutalităţii, cruzimii și răcelii lui. Ci fap- 
tul că... sunt mai puternică decât el, ideea de a fi folosită ca o iapă de 
prăsilă, de a fi forţată să renunţ la acea parte din mine... 

Buzele îi tremurară, iar eu m-am întins şi i-am luat mâna de 
pe braţ, strângându-i-o ușor când lacrimile începură să-i curgă pe 
chipul îmbujorat. 

- M-am culcat cu Cassian pentru că am ştiut că nu ar fi însemnat 
mare lucru nici pentru el, pentru că aşa aș fi avut o şansă la libertate. 
Dacă le-aş fi spus părinţilor că prefer femelele... L-ai cunoscut pe 

tata. El și Beron m-ar fi legat de patul matrimonial pentru Eris. La 
propriu. Dar pângărită... Am ştiut că şansa mea la libertate era aco- 
lo. Şi am văzut cum se uita Azriel la mine... ştiam ce simțeam. lar 
dacă l-aş fi ales... Ea scutură din cap. Nu ar fi fost corect faţă de el. 
Deci m-am culcat cu Cassian, iar Azriel a crezut că nu îl consider 
potrivit, iar apoi s-a întâmplat totul și... 

Îmi strânse degetele. 

- După ce Azriel m-a găsit cu biletul fixat în cuie de pântece... 
Am încercat să-i explic, dar el a început să-mi mărturisească ce 
simţea, iar eu am intrat în panică și, ca să-l fac să se oprească, să-l 
împiedic să-mi spună că mă iubește, m-am întors şi am plecat și... 
după aceea nu am mai putut să le explic lui Az şi celorlalți. Ea oftă. 
Pe de o parte, mă culc cu masculi pentru că îmi face plăcere, dar... 
şi ca lumea să nu fie prea atentă la mine. 

- Lui Rhys nu i-ar păsa - cred că nimănui din Velaris nu i-ar păsa. 

Ea dădu din cap. 

— Velarisul este... un rai pentru cei ca mine. Proprietara localului 
RITA este ca mine. Mulţi dintre noi mergem acolo, fără să-şi dea 
seama cineva cu adevărat. 

Nu era de mirare că ea, practic, locuia în acea sală de plăceri. 

- Dar partea asta din mine... Mor își şterse lacrimile cu mâna 
liberă. Nu conta la fel de mult când m-au dezmoştenit ai mei. Când 
mi-au spus că sunt o curvă şi un gunoi, când m-au rănit. Deoarece 
lucrurile acelea... nu făceau parte din mine. Nu erau adevărate şi nu 
erau... intrinseci. Ei nu au putut să mă distrugă pentru că... nu mi-au 
atins niciodată cea mai profundă parte din mine. Nici măcar nu au 
bănuit-o. Iar eu am ascuns-o... am ascuns-o pentru că... Ea îşi lăsă 
capul pe spate, uitându-se spre cer. Pentru că trăiesc cu groaza că 
familia mea va afla şi mă va face de ruşine; că mă va răni din cauza 
singurului lucru care îmi aparține - partea aceasta din mine nu îi 
voi lăsa să o distrugă sau să încerce s-o facă. Deci rareori... în timpul 
Războiului am avut prima... iubită. 

Ea tăcu un moment lung, clipind ca să-şi alunge lacrimile. 

— Nephelle şi iubita ei - acum soţia, presupun - au fost cele care 
m-au făcut să îndrăznesc să încerc. M-au făcut să fiu atât de invi- 
dioasă. Nu pe ele personal, ci... pe ce aveau, pe deschiderea lor. Ele 
locuiau într-un loc în care oamenii nu se gândeau la asta. Dar cu 
Războiul şi călătoritul prin lume... Uneori, luni la rând, nu aveam 
prin preajmă pe nimeni de acasă. Eram în siguranță, pentru prima 
dată. Și una dintre reginele umane... 

Prietenele despre care povestise atât de pătimaş şi pe care le cu- 
noscuse atât de intim. 

- Numele ei era Andromache. Şi era atât de frumoasă. Şi bună. 
Iar eu am iubit-o... atât de mult. 

Om. Andromache fusese om. Ochii mă usturau. 

- Dar ea era om. Şi o regină care trebuia să aibă un urmaş, mai 
ales într-o perioadă atât de tulbure. Așa că am plecat - m-am întors 
acasă după ultima luptă. lar când mi-am dat seama ce greșeală am 
făcut, că nu-mi păsa dacă mai aveam de trăit doar şaizeci de ani cu 
ea... Zidul a fost ridicat în aceeaşi zi. 

Ea suspină uşor. 

— Iar eu nu am putut... Nu mi s-a permis şi nu am reușit să îl 
traversez. Am încercat. Vreme de trei ani, am încercat de nenumărate 
ori. Şi până când am reușit să găsesc o gaură ca să traversez... ea era 
deja măritată cu un bărbat și avea o fiică — şi mai aștepta un copil. 
Nu am călcat în castelul ei. Nici măcar nu am mai încercat să o văd. 
M-am întors şi am plecat acasă. 

- Îmi pare rău! am şoptit eu, cu vocea spartă. 

- A născut cinci copii şi a murit de bătrâneţe, în siguranţa patului 
ei. Și i-am văzut din nou spiritul în regina cu păr auriu. Urmașşa ei. 

Mor închise ochii, respiraţia unduindu-i-se dincolo de buzele 
care îi tremurau. 

- Pentru o vreme, am jelit-o. Și când a trăit, și după ce a murit. 
Câteva decenii, nu am avut iubiţi — de niciun fel. Dar apoi... într-o 

zi m-am trezit şi mi-am dorit... Nu ştiu ce mi-am dorit. Pe cineva 
altfel decât ea. Am găsit femele şi masculi. Am iubit de câteva ori, în 
ultimele secole, femele, mereu în secret, şi cred că de aceea se 
săturau şi puneau mereu capăt relaţiei. Nu am putut niciodată să 
fiu... deschisă în privinţa aceasta. Niciodată nu am putut să mă 
afișez cu ele. Iar în ceea ce-i priveşte pe masculi... Legătura nu a fost 
niciodată prea profundă. Chiar dacă mai tânjeam după ştii tu ce, 
din când în când. Am râs amândouă. Dar niciuna nu a fost ca 
Andromache. Nu am simțit la fel aici, șopti ea şi-şi atinse pieptul în 
dreptul inimii. Iar iubiții pe care i-am avut... s-au transformat în- 
tr-un mijloc de a-l face pe Azriel să se întrebe de ce... nu îl observ. 
De ce nu îi fac avansuri. Vezi şi tu cât de minunat este! Cât de spe- 
cial. Dar dacă m-aş fi culcat cu el, chiar și o dată, doar ca să încerc, 
să mă asigur... Poate că, după tot acest timp, ar fi crezut că este un 
apogeu - un final fericit. Și... cred că l-aș fi distrus dacă i-aș fi spus 
adevărul după aceea... Nu sunt sigură că pot să-i dăruiesc aşa inima 
mea. Şi... îl iubesc destul încât să vreau să-şi găsească pe cineva care 
să-l iubească cu adevărat, aşa cum merită. Mă iubesc... suficient 
încât să nu vreau să am o relaţie stabilă înainte să-mi găsesc şi eu pe 
cineva... Ea ridică din umeri. Dacă măcar aş putea să-mi adun cura- 
jul să spun mai întâi lumii. Darul meu este adevărul şi totuși toată 
viaţa mi-am trăit-o în minciună. 

I-am strâns din nou mâna. 

— Le vei spune când te vei simţi pregătită. Iar eu te voi susține, 
indiferent de situaţie. Până atunci... secretul tău este în siguranță. 
Nu voi spune nimănui, nici măcar lui Rhys. 

- Mulţumesc, șopti ea. 

Am scuturat din cap. 

— Nu, eu îţi mulțumesc pentru că mi-ai spus. Sunt onorată. 

- Am vrut să-ţi spun; mi-am dat seama că vreau să-ţi spun în 
clipa în care tu şi Azriel v-aţi teleportat în tabăra Hybernului. Iar 

gândul că nu voi putea să o fac... Mă strânse de degete. I-am promis 
Mamei că, dacă te vei întoarce în siguranță, îți voi spune. 

— Se pare că a acceptat târgul bucuroasă, i-am zis eu zâmbind. 

Mor se șterse pe față și rânji, dar rânjetul dispăru aproape 
imediat. 

- Probabil crezi că sunt groaznică pentru că stau în preajma lui 
Azriel şi a lui Cassian. 

M-am gândit. 

- Nu, nu cred asta. 

Atât de multe lucruri aveau sens acum. Cum Mor îşi ferise pri- 
virea de căldura ochilor lui Azriel. Cum evitase intimitatea roman- 
tică, dar fusese în regulă să-l apere dacă simţea că bunăstarea lui 
fizică sau emoţională erau în joc. 

Azriel o iubea, de asta nu mă îndoiam. Dar Mor... Fusesem oarbă 
să nu văd asta! Să nu-mi dau seama că era un motiv al naibii de bun 
pentru care trecuseră cinci sute de ani şi Mor nu acceptase ce Azriel 
îi oferea în mod clar. 

- Crezi că Azriel bănuieşte? am întrebat eu. 

Mor îşi retrase mâna din a mea şi făcu câţiva paşi. 

— Probabil. Nu ştiu. Este prea atent ca să nu o facă, dar... cred că 
se zăpăceşte ori de câte ori plec acasă cu un mascul. 

- Deci chestia cu Helion... De ce? 

— A vrut să mai uite de problemele lui, iar eu... Ea oftă. Ori de 
câte ori Azriel îşi exprimă clar sentimentele, aşa cum a făcut cu Eris... 
Este stupid, ştiu. Este atât de stupid și crud că fac asta, dar... M-am 
culcat cu Helion doar ca să-i amintesc lui Azriel... Pe toţi zeii, nici 
măcar nu pot s-o spun. Pare şi mai grav dacă o fac. 

- Ca să-i aminteşti că nu eşti interesată. 

- Ar trebui să-i spun. Trebuie să-i spun. Pe toții zeii, după seara 
trecută, ar trebui, dar... Ea își răsuci părul auriu peste un umăr. Si- 
tuaţia e aceeași de atât de mult timp, de prea mult. Sunt îngrozită 
să-l înfrunt - să-i spun că şi-a petrecut cinci sute de ani tânjind 

după cineva şi ceva ce n-ar fi posibil niciodată. Posibila cădere... Îmi 
plac lucrurile aşa cum sunt. Chiar dacă nu pot fi cu adevărat aşa 
cum sunt, eu... lucrurile sunt destul de bune. 

- Nu cred că ar trebui să te mulțumeşti cu „destul de bune“, am 
spus eu încet. Dar înţeleg. Și repet... Când vei hotărî că este mo- 
mentul potrivit - fie mâine, fie peste alţi cinci sute de ani —, te voi 
susţine. 

Ea îşi alungă din nou lacrimile clipind. M-am întors spre tabără 
şi un mic zâmbet îmi apăru pe buze. 

- Ce? întrebă ea, venind lângă mine. 

- Mă gândeam că, atunci când vei fi pregătită... am spus zâm- 
bind din ce în ce mai larg. Mă gândeam la cât de mult mă voi distra 
făcând-o pe peţitoarea pentru tine. 

Zâmbetul cu care-mi răspunse Mor fu mai strălucitor decât tot 
Regatul Zilei. 


Hp 


Amren se izolase într-un cort şi nu voia să lase pe nimeni să 
intre. Nici pe mine, nici pe Varian şi nici pe Rhysand. 

Bineînţeles că am încercat, şuierând când i-am împins protec- 
tiile, dar nici măcar magia lui Helion nu le putea sparge. Și indife- 
rent cum i-am cerut sau am încercat să o conving sau să o rog să mă 
lase, nu-mi răspunse. Ce îmi spusese Suriel să-i sugerez în privința 
Cărţii... i se părea mai important decât motivul pentru care venisem 
să-i vorbesc, şi anume să mi se alăture în recuperarea lui Bryaxis. 
Probabil aş fi putut să o fac fără ea de vreme ce anulase protecţiile 
care o ţineau pe Bryaxis, dar... prezenţa lui Amren ar fi fost... 
bine-venită. Pentru mine, cel puţin. 

Poate că mă făcea să par laşă, dar să o înfrunt singură pe Bryaxis, 
să o prind într-o întruchipare un pic mai tangibilă şi să o chem aici 
ca, în sfârşit, să spulbere armata Hybernului... Amren ar fi fost mai 
pricepută la vorbit şi dat ordine. 

Totuşi, de vreme ce nu aveam de gând să încep să-mi trâmbițez 
planurile în mijlocul taberei... Am înjurat-o strașnic pe Amren și 
m-am grăbit să mă întorc în cortul meu doar ca să aflu că planurile 
oricum mi-ar fi fost date peste cap pentru că, deşi aş fi adus-o pe 
Bryaxis în armata Hybernului... Acea armată nu mai era unde ar fi 
trebuit să fie. 

Stând lângă imensa masă de lucru din cortul de război, înconju- 
rată din toate părţile de Mari Lorzi şi de comandanții lor, mi-am 
încrucişat brațele când Helion împinse un număr descurajant de 
figurine pe jumătatea inferioară a hărţii Prythianului. 

— Cercetaşii mei spun că Hybernul a început să se miște de 
după-amiază. 

Azriel, cocoţat pe un taburet, cu aripile şi spatele bandajate și cu 
chipul încă palid din cauza hemoragiei, dădu o dată din cap. 

- Spionii mei confirmă. 

Vocea îi era încă răgușită de la țipat. 

Helion îşi miji ochii strălucitori de chihlimbar. 

— Ela schimbat direcţiile totuşi. Plănuia să mute armata spre nord, 
să ne conducă din nou acolo. Acum mărşăluieşte spre est. 

Rhys îşi sprijini mâinile pe masă, părul negru alunecându-i în 
faţă când studie harta. 

- Deci acum traversează direct insula — pentru ce? Mai bine ar fi 
ocolit-o navigând. Şi mă îndoiesc de faptul că nu mai vrea să ne în- 
tâlnească în luptă. Chiar dacă Tamlin s-a dovedit a fi un inamic. 

Toţi se arătaseră șocați în tăcere, unii fiind uşuraţi să audă asta, 
deşi nu aveam nicio veste cum că Tamlin avea să-și îndrepte acum 
mica armată spre noi. Nici de Beron nu mai știam nimic. 

Tarquin se încruntă. 

— Pierderea lui Tamlin nu îl va costa mulţi soldaţi, dar Hybernul 
s-ar putea să se ducă să întâlnească un alt aliat pe coasta estică, mai 
precis, armata reginelor umane de pe continent. 

Azriel scutură din cap, tresărind cu siguranţă din cauza a ceea ce 
mişcarea îi făcu spatelui său. 

- El le-a trimis pe regine înapoi acasă, unde vor şi rămâne, deoa- 
rece nici măcar nu şi-au adunat armata. Va aştepta să o folosească 
până ce va sosi pe continent. 

Asta după ce ne-ar fi anihilat. Iar dacă a doua zi am fi eşuat... ar 
mai fi rămas cineva care să provoace Hybernul pe continent? Mai 
ales de îndată ce reginele şi-ar fi adunat armatele umane sub 
stindardul lui... 

- Poate ne va pune din nou pe fugă, spuse gânditor Kallias în- 
cruntându-se, Viviane uitându-se la harta de lângă el. 

- Nu este stilul Hybernului, zise Mor. El nu are tipare, ştie că 
ne-am dat seama de prima lui metodă de a ne împuţina. Acum va 
încerca altceva. 

În timp ce vorbea, Keir — care stătea lângă doi căpitani ai armatei 
de Aducători ai întunericului - o studie atent. M-am pregătit pen- 
tru orice fel de atitudine batjocoritoare, dar masculul nu făcu decât 
să studieze din nou harta. Întâlnirile acestea fuseseră singurul prilej 
cu care ea se deranjase să recunoască rolul tatălui ei în război şi, 
chiar şi atunci — chiar şi acum -—, abia se uita la el. 

Dar era mai bine decât ostilitatea făţișă, cu toate că nu mă în- 
doiam că Mor era destul de înţeleaptă să nu îl atace pe Keir când 
încă mai aveam nevoie de Aducătorii întunericului. Mai ales după 
ce legiunea lui Keir suferise atât de multe pierderi în cea de-a doua 
luptă. Keir nu dădu de bănuit dacă era furios din cauza acelor pier- 
deri, aşa cum nu o făcuse niciunul dintre soldaţii lui, care nu vor- 
beau mai mult decât era necesar cu cineva inferior lor. Liniştea, am 
presupus eu, era de preferat. Iar simțul de conservare al lui Keir îl 
făcea, fără îndoială, să-şi țină gura în timpul întâlnirilor şi să ac- 
cepte ordinele care i se dădeau. 

- Hybernul întârzie conflictul, şopti Helion. De ce? 

Am aruncat o privire spre Nesta, care stătea cu Elain lângă 
felinare. 

- Încă-i lipseşte o parte din puterea Cazanului. 


666 SARAH J. MAAS 


Rhys îşi înclină capul, uitându-se cu atenție la hartă şi apoi la 
surorile mele. 

- Cassian. El arătă spre râul imens care traversa șerpuind conti- 
nentul prin Regatul Primăverii. Dacă ar fi să plecăm spre sud, de 
unde ne aflăm acum, să ne îndreptăm direct spre teritoriile umane... 
ai traversa râul sau ai merge spre vest destul de mult ca să-l eviţi? 

Cassian, care nu mai era palid ca în urmă cu o zi şi căruia nu îi 
mai era rău - o mică binecuvântare — ridică o sprânceană. 

În partea opusă a mesei, Lordul Devlon păru înclinat să des- 
chidă gura ca să îşi spună părerea. Spre deosebire de Keir, coman- 
dantul illyrian nu avea probleme în a-și arăta disprețul față de noi, 
mai ales în privința capacităţii de a conduce a lui Cassian. 

Dar înainte ca Devlon să poată interveni, Cassian spuse: 

— Am avea nevoie de timp şi ar fi prea periculos să traversăm un 
astfel de râu. Este prea lat. Chiar dacă ne-am teleporta, ar trebui să 
construim bărci sau poduri ca să trecem în partea cealaltă. Și o ar- 
mată atât de mare... Va trebui să mergem spre vest, apoi să cotim 
spre sud... 

Când se lăsă liniştea, Cassian se albi la faţă, iar eu m-am uitat la 
locul în care mărșăluia armata Hybernului spre est, sub râul imens. 
Din locul în care ne aflam acum... 

— El a vrut să ne epuizăm teleportându-ne armatele, spuse Helion 
ghicindu-i gândurile lui Cassian. Să ne luptăm astfel încât, atunci 
când am avea nevoie de putere pentru a ne teleporta peste râu, să nu 
putem să o facem. Ar trebui să mergem pe jos și să ocolim ca să 
evităm traversarea. 

Tarquin înjură. 

- Ca să poată mărşălui spre sud, ştiind că suntem la câteva zile 
în urmă, şi să intre în teritoriile umane fără să întâmpine nicio 
rezistenţă. 

— Ar fi putut să facă asta de la început, răspunse Kallias. Genun- 
chii începură să-mi tremure. De ce acum? 

- Deoarece eu şi surorile mele l-am insultat, spuse Nesta, care se 
afla pe scaun în cealaltă parte a camerei, lângă felinar. 

Toţi îşi îndreptară privirea spre noi. 

Elain îşi apucă gâtul cu o mână şi şopti: 

- El va mărşălui pe teritoriile oamenilor - să-i măcelărească. Şi 
ca să ne facă în ciudă? 

- I-am ucis preoteasa, am şoptit eu. Tu i-ai furat Cazanul, i-am 
spus Nestei. Iar tu... Am studiat-o pe Elain. Faptul că te-am recupe- 
rat a fost ultima insultă. 

- Numai un nebun s-ar folosi de forţa armatei lui doar ca să se 
răzbune pe trei femei, zise Kallias. 

Helion pufni. 

— Uiţi că unii dintre noi au luptat în Război. Ştim pe pielea noas- 
tră cât de nebun poate fi şi că aşa ceva ar fi exact stilul lui. 

I-am surprins privirea lui Rhys. „Ce este de făcut?“ 

Rhys mă mângâie cu degetul mare pe dosul mâinii. 

— El ştie că vom veni. 

— Aş zice că presupune destule despre cât de mult ne pasă de 
oameni, rosti Helion. 

Keir păru înclinat să confirme, dar alese cu înţelepciune să tacă. 

Rhys ridică din umeri. 

- Probabil a interpretat punerea pe primul loc a siguranţei lui 
Elain drept dovadă că surorile Archeron sunt importante aici. El 
crede că ne vor convinge să ne mişcăm fundurile într-acolo, probabil 
pe un câmp de luptă cu puţine avantaje, unde am putea fi anihilați. 

- Deci nu o vom face? se încruntă Tarquin. 

- Bineînţeles că o vom face, spuse Rhys, îndreptându-se de spate 
şi ridicându-şi bărbia. Vom fi copleșiți numeric şi extenuaţi şi nu se 
va termina bine. Dar asta nu are nimic de-a face cu partenera mea 
sau cu surorile ei. Zidul a căzut. Nu mai există. Este o lume nouă, iar 
noi trebuie să hotărâm cum să-i punem capăt celei vechi şi cum să 
o luăm de la început. Trebuie să decidem dacă o vom face per- 
mițând ca aceia care nu se pot apăra să fie măcelăriți. Dacă suntem 

astfel de persoane. Nu regate individuale. Noi, ca popor Fae. Îi 
lăsăm singuri pe oameni? 

- Atunci, vom muri cu toții, spuse Helion. 

- Bun, spuse Cassian, aruncând o privire spre Nesta. Dacă îmi 
voi da viața apărându-i pe cei care au cea mai mare nevoie de asta, 
atunci voi considera că e o moarte care merită. 

Lordul Devlon, pentru prima dată, dădu aprobator din cap. M-am 
întrebat dacă şi Cassian observă, dacă îi păsa. Chipul lui nu dezvă- 
lui nimic, fiind concentrat doar asupra surorii mele. 

— Şi eu, spuse Tarquin. 

Kallias se uită la Viviane, care îi zâmbea tristă. Am văzut că re- 
greta timpul pe care îl pierduseră, dar Kallias spuse: 

— Va trebui să plecăm până mâine, dacă vrem să avem o şansă de 
a opri măcelul. 

— Mai curând, spuse Helion, zâmbind strălucitor. Peste câteva 
ore. El făcu semn din bărbie spre Rhys. Îţi dai seama că oamenii vor 
fi măcelăriți înainte de a ajunge acolo. 

— Nu şi dacă putem acţiona mai repede, am spus eu, rotindu-mi 
umerii încă rigizi şi dureroși, dar care se vindecau repede. 

Toţi ridicară din sprâncene. 

- În seara asta, am spus eu. Cei care putem ne vom teleporta în 
patria oamenilor, în oraşe, şi-i vom scoate pe cât de mulți posibil 
înainte de răsărit. 

— Şi unde îi vom lăsa? întrebă Helion. 

- În Velaris. 

— Este prea departe să ne teleportăm, şopti Rhys, studiind harta 
din faţa noastră. 

Tarquin atinse ușor harta cu degetul, acolo unde era teritoriul lui. 

— Atunci, aduceţi-i în Adriata! O voi trimite înapoi pe Cresseida — 
ca să îi supravegheze. 

- Vom avea nevoie de toată puterea de care dispunem ca să 
luptăm cu Hybernul, spuse Kallias precaut. Să o risipim telepor- 
tând oameni... 

— Nu este nicio risipă, am spus eu. O singură viață poate schim- 
ba lumea. Unde aţi fi fost cu toţii dacă cineva ar fi considerat, la un 
moment dat, că salvarea vieţii mele era o pierdere de vreme? Am 
arătat spre Rhys. Dacă el ar fi considerat că a-mi salva viaţa la 
Poalele Muntelui era o pierdere de timp? Chiar dacă sunt doar 
douăzeci de familii sau zece... Nu este o risipă. Nu pentru mine sau 
pentru tine. 

Viviane îi aruncă o privire tăioasă, încruntată şi mustrătoare 
partenerului ei, iar Kallias avu bunul-simţ să mormăie o scuză. 

Apoi Amren spuse din spatele nostru, intrând prin clapele 
cortului: 

— Sper că aţi votat cu toții să înfruntați Hybernul în luptă. 

Rhys ridică o sprânceană. 

- Am făcut-o. De ce? 

Amren lăsă Cartea pe masă cu un zgomot surd. 

- Deoarece vom avea nevoie să-i distragem astfel. Ea îmi zâmbi 
din nou sever. Trebuie să ajungem la Cazan, fato! Toată lumea! 

Iar eu am ştiut că nu se referea la Marii Lorzi, ci mai degrabă la noi 
patru - cele care fuseserăm Create. Eu, Amren... și surorile mele. 

— Ai găsit o cale de a-l opri? întrebă Tarquin. 

Bărbia ascuţită a lui Amren se înălță când dădu din cap. 

- Şi mai bine. Am găsit o cale prin care să opresc toată armata. 


CAPITOLUL 
GI 


Trebuia să avem acces la Cazan ca să îl putem atinge împreună. 

Singură, încercarea aproape mă ucisese. Dar împreună cu cele- 
lalte Create... Puteam suporta puterea lui mortală. 

Dacă l-am fi controlat, dintr-o singură mişcare, am fi putut să-i 
exploatăm puterea ca să-l oprim pe rege, să-i oprim armata, ştergân- 
du-i astfel de pe fața pământului. 

Amren găsise vraja prin care să facă asta chiar acolo unde 
afirmase Suriel că ar fi fost ascunsă în Carte. Decât să anulăm 
puterile Cazanului... l-am fi ucis pe cel care îl controla. Și toată 
armata lui. 

Dar mai întâi trebuia să găsim Cazanul, iar cu cele două armate 
pregătite de luptă... 

Am fi acționat doar când măcelul ar fi atins apogeul, când 
Hybernul ar fi putut fi distras de haos. Asta dacă nu plănuise el să 
folosească pe câmpul de luptă Cazanul. 

Ceea ce era foarte probabil. 

Nu aveam nicio şansă să ne infiltrăm din nou în tabăra de răz- 
boi - nu după ce o furasem pe Elain. Aşadar, trebuia să așteptăm 
până ce am fi intrat în capcana pe care ne-o întinsese, până ce-am fi 
ocupat poziţiile dezavantajoase pe câmpul de luptă ales de el şi am 
fi sosit extenuaţi din luptele dinainte, din cauza drumului până aco- 
lo. Extenuaţi de teleportarea familiilor umane din calea lui. 

Ceea ce am şi făcut. În noaptea aceea, oricine se putea teleporta... 

Împreună cu Rhysand, m-am întors în vechiul meu sat. 

M-am dus la casele unde lăsasem cândva aur, ca femeie muritoare. 

La început, nu mă recunoscură, dar apoi îşi dădură seama 
cine eram. 

Rhys le intră ușor în minte şi îi linişti cât eu le-am explicat ce mi 
se întâmplase, ce urma să aibă loc şi ce trebuia să facem. 

Ei nu avură timp să-şi ia prea multe lucruri. Şi toţi tremurară 
când i-am dus în cealaltă parte a lumii, în pădurea caldă şi luxu- 
riantă de lângă Adriata, Cresseida aşteptându-ne deja cu mâncare şi 
o mică armată de servitori ca să-i ajute şi să-i organizeze. 

A doua familie nu ne crezu, spunând că era trucul vreunui 
spiriduş. Rhys încercă să le controleze mintea, dar panica oame- 
nilor era prea profundă, iar ura lor prea reală. 

Voiau să rămână. 

Rhys nu le mai dădu de ales după aceea şi-i teleportă pe toți. Încă 
ţipau când i-am lăsat în pădurea aceea, înconjurați de alți oameni, 
însoțitorii noştri teleportându-i pe noii sosiți pentru a-i înregistra 
şi calma. 

Aşadar, am continuat. Din casă în casă. De la o familie la alta, 
teleportându-i pe toţi din calea Hybernului toată noaptea, alături 
de toţi Marii Lorzi din armata noastră şi de orice comandant sau 
nobil care avea darul şi puterea. 

Până când am obosit, până când un mic oraş al oamenilor luă 
ființă în pădurea văratică. Până când Rhys își epuiză puterea şi abia 
se putu teleporta din nou în cortul nostru, unde el adormi înainte 
să pună capul pe pernă, cu aripile întinse pe pat. 

Făcuse prea mult efort; se bazase prea mult pe puterea lui. 

L-am urmărit dormind, numărându-i respiraţiile. 

Toţi ştiam că nu ar fi evitat lupta. 

Poate asta i-ar fi inspirat pe alţii să lupte, dar... Ştiam. Partenerul 
meu, familia mea... ei ar fi luptat, ne-ar fi câştigat timp cu vieţile lor 

în timp ce Amren, surorile mele și cu mine am fi încercat să oprim 
Cazanul. Unii aveau să moară înainte să ajungem la el. 

Iar ei erau dispuşi să o facă. Dacă se temeau, nu se dădeau de gol. 

I-am dat părul transpirat al lui Rhys de pe frunte. 

Ştiam că ar fi dat totul înainte ca vreunul dintre noi să se ofere să 
o facă. Ştiam că ar fi încercat. 

Nevoia de a se sacrifica şi de a proteja era o parte din el, tot aşa 
cum erau şi membrele sale. Dar nu l-aş fi lăsat să o facă, nu fără să 
încerc şi eu. 

Amren nu spusese nimic despre Bryaxis în discuţiile noastre de 
mai devreme. Păruse să fi uitat de asta, dar noi tot aveam o luptă 
de purtat a doua zi, iar dacă Bryaxis ar fi putut trage de timp pentru 
prietenii mei şi Rhys cât aș fi căutat Cazanul... Dacă aş fi putut să le 
asigur cea mai mică şansă de supravieţuire... Atunci ar fi putut s-o 
facă şi Cioplitorul de Oase. 

Nu-mi păsa de costuri sau de riscuri. Nu când mă uitam la par- 
tenerul meu care dormea, la extenuarea de pe chipul său. 

Fl făcuse destule, iar dacă asta m-ar fi distrus, m-ar fi înnebunit, 
m-ar fi sfâşiat... A doua zi, cu Cazanul, Amren nu ar fi avut nevoie 
decât de prezenţa mea, de trupul meu. Dacă ar fi trebuit să plătesc 
orice alt preţ pentru a le cumpăra o mică șansă la supraviețuire... 
L-aş fi plătit cu bucurie. L-aş fi înfruntat. 

Aşa că mi-am adunat ultimele puteri şi m-am teleportat spre 
nord, în Regatul Coşmarurilor. 

În adâncul muntelui, era o scară în spirală care conducea doar 
într-un singur loc: într-o cameră din apropierea celui mai înalt pisc. 
Asta aflasem în timpul cercetărilor mele. 

Am rămas la baza scării, ridicându-mi privirea spre obscuritatea 
de nepătruns, respiraţia aburindu-se în fața mea. 

O mie de trepte: atâtea stăteau între mine şi Ouroboros, Oglinda 
Începuturilor şi a Sfârşiturilor. 

„Doar tu poţi decide ce te distruge, Distrugătoare a Blestemului! 
Doar tu.“ 

Am aprins o sferă de lumină fae deasupra capului și am început 
să urc. 


CAPITOLUL 7 
68 7 


Nu m-am aşteptat la zăpadă sau la lumina lunii. 

Camera trebuie să fi fost sub palatul din piatra lunii - coloanele din 
piatră dură conducând afară, întâmpinând troienele şi lumina lunii. 

Am scrâşnit din dinți din cauza frigului, vântul şuierând prin 
crăpături ca lupii care urlau pe versantul din depărtare. 

Zăpada strălucea pe ziduri și podea, șerpuind pe cizmele mele 
cu rafalele de vânt. Razele lunii pătrudeau înăuntru destul de mult 
încât mi-am stins sfera de lumină, scăldând toată camera în nuanțe 
albastre şi argintii. 

Iar acolo, pe zidul îndepărtat şi acoperit cu zăpadă al camerei, în 
rama ei de bronz... 

Ouroboros. 

Era doar un disc mare şi rotund. Mai înalt. Iar metalul care o 
înconjura fusese modelat după un şarpe imens, oglinda fiind prinsă 
în interiorul lui când îşi devora propria coadă. 

Sfârşitul şi începutul. 

Din partea cealaltă a camerei, din pricina zăpezii... nu am văzut 
ce era înăuntru. 

M-am forţat să fac un pas înainte şi încă unul. 

Oglinda era neagră ca noaptea și totuşi... clară. 

M-am văzut apropiindu-mă. Am văzut brațul pe care-l ridi- 
casem împotriva vântului și a zăpezii, expresia crispată a chipului 
meu. Extenuarea. 

M-am oprit la trei paşi distanță. Nu am îndrăznit să o ating. 

Mă vedeam doar pe mine şi nimic altceva. 

M-am uitat cu atenţie la oglindă, căutând ceva... să apăs sau să 
ating cu magia mea, dar nu am văzut decât capul şarpelui cu botul 
larg deschis, gheaţa strălucindu-i pe colți. 

Am tremurat de frig, frecându-mi brațele. Reflexia mea făcu la fel. 

- Hei! am şoptit eu. 

Nu era nimic. 

Mâinile mă usturau de frig. 

De aproape, suprafaţa lui Ouroboros era ca o mare gri și calmă. 
Netulburată. Adormită. 

Dar în colţul superior — era mişcare. 

Nu, nu era o mișcare în oglindă, ci în spatele meu. 

Nu eram singură. 

Coborând de pe zidul acoperit de zăpadă, o bestie mare cu gheare, 
solzi, blană și dinți sfâşietori se apropia de podea. Spre mine. 

Am respirat regulat. Nu i-am permis - orice ar fi fost — să simtă 
nicio urmă de frică. Poate era vreun paznic al acestui loc, vreo crea- 
tură care se strecurase printre crăpături... 

Labele-i imense erau aproape silenţioase pe podea, blana care le 
acoperea fiind un amestec de negru şi auriu. Nu era o bestie menită 
să vâneze în munţii aceștia. Cu siguranţă, nu cu creasta de solzi 
negri de pe spate. Iar ochii mari şi strălucitori... 

Nu am avut timp să observ ochii gri-albaştri când bestia păşi. 

M-am întors cu pumnalul illyrian în mâna îngheţată, aplecân- 
du-mă şi ţintind în sus — spre inimă. 

Dar nu urmă niciun impact. Doar zăpadă, frig şi vânt. 

Nu era nimic în faţa mea şi nici în spatele meu. 

Nicio urmă de labă pe zăpadă. 

M-am întors spre oglindă. 

În locul în care mă aflasem... era acum acea bestie, coada-i sol- 
zoasă legănându-se prin zăpadă. 

Mă urmărea. 

De fapt, nu mă urmărea, ci se uita la mine, la reflexia mea. 

La ce mi se ascundea pe sub piele. 

Cuţitul zăngăni pe pietre şi zăpadă, iar eu m-am uitat în oglindă. 


$ 


Cioplitorul de Oase stătea rezemat de zid când am intrat în celu- 
la lui. 

- Fără însoțitori de data asta? 

Eu doar l-am fixat cu privirea pe băiatul acela, pe fiul meu. 

Şi pentru prima dată, Cioplitorul păru să încremenească şi să 
amuțească. 

- Ai recuperat-o, şopti el. 

M-am uitat spre un colț al celulei lui, unde Ouroboros apăru, 
încă plină de zăpadă şi de gheață. Puteam să o invoc oricând şi ori- 
unde îmi doream. 

- Cum? 

Cuvintele erau încă lucruri străine, ciudate. 

Corpul în care mă întorsesem... era şi el ciudat. 

Limba îmi era uscată ca hârtia când am spus: 

- M-am uitat. 

- Şi ce ai văzut? 

Cioplitorul se ridică în picioare. 

M-am scufundat un pic în corpul meu. Doar cât să schiţez un 
zâmbet. 

- Asta nu te priveşte. 

Deoarece oglinda... îmi arătase atât de multe lucruri. 

Nu ştiam cât timp trecuse. Timpul fusese altul în oglindă. 

Dar chiar şi câteva ore ar fi putut fi prea multe... 

I-am arătat uşa. 

— Ai oglinda. Acum, fă-ţi treaba! Lupta așteaptă. 

Cioplitorul de Oase privi când la mine, când la oglindă şi zâmbi. 

— Va fi plăcerea mea. 

Iar felul în care o spuse... Eram epuizată, sufletul nou îmi tremura 
şi totuși l-am întrebat: 

— La ce te referi? 

Cioplitorul îşi netezi hainele. 

- Nu prea îmi trebuie, spuse el, gesticulând spre oglindă. Dar ţie 
ţi-a trebuit. 

Am clipit încet. 

- Voiam să văd dacă meriţi să fii ajutată, continuă Cioplitorul. 
Rareori se întâmplă ca o persoană să înfrunte ce este cu adevărat şi 
să nu fugă de asta, să nu fie distrusă. Asta le arată Ouroboros tu- 
turor celor care se uită în ea: cine sunt, fiecare centimetru păcătos şi 
josnic. Unii se uită şi nici măcar nu își dau seama că ei sunt groaza 
pe care o văd, chiar dacă groaza îi înnebuneşte. Alţii intră şi, în 
schimb, sunt distruși de mica şi jalnica fiinţă pe care o găsesc. Dar 
tu... Da, eşti într-adevăr o raritate. Aş putea risca să plec de aici doar 
pentru asta. 

O furie clocotitoare începu să umple golurile lăsate de ceea ce 
văzusem în oglindă. 

- Voiai să vezi dacă sunt vrednică? 

Voia să vadă dacă oamenii nevinovaţi meritau să fie ajutaţi. 

El dădu aprobator din cap. 

- Da. Şi eşti. lar acum te voi ajuta. 

M-am gândit dacă să-l lovesc în față cu uşa celulei, însă i-am zis 
încet: 

- Fie! M-am apropiat de el şi nu m-am temut când l-am apucat 
pe Cioplitorul de Oase de mâna rece. Atunci, să începem! 


CAPITOLUL 
69 


Soarele răsări, poleind ceața joasă care şerpuia peste câmpiile 
din tărâmul muritorilor. 

Hybernul distrusese totul din Regatul Primăverii până la câțiva 
kilometri de mare, inclusiv satul meu. 

Nu rămăsese nimic în afară de cenușa fumegândă şi piatră spartă 
când am trecut pe acolo. 

Iar casa tatălui meu... o treime mai era în picioare, restul fiind 
distrus. Ferestrele erau sparte, iar pereţii crăpaţi până la fundaţie. 

Grădina lui Elain fusese călcată în picioare, transformându-se 
într-o groapă de noroi. Stejarul înalt din apropiere de marginea 
proprietăţii, unde îi plăcea Nestei să stea la umbră și să privească 
terenurile noastre, fusese ars. 

Era un atac personal. Ştiam asta. Cu toţii o ştiam. Regele ordo- 
nase să ni se ucidă animalele. Luaserăm câinii și caii cu o noapte 
înainte, împreună cu servitorii şi familiile lor. Dar bogăţiile şi lu- 
crurile personale fuseseră furate sau distruse. 

Faptul că Hybernul nu zăbovise ca să distrugă ce mai rămăsese 
în picioare din acea casă, îmi spuse Cassian, sugera că nu voia să îl 
ajungem prea mult din urmă. Avea să-şi stabilească avantajul - să 
aleagă câmpul de luptă potrivit. Nu ne îndoiam că satele goale găsite 
în calea lui îl înfuriau pe rege. Şi erau destule orașe și sate la care nu 
ajunseserăm la timp pentru că ne-am grăbit. 

Cu o armată ca a noastră, formată din soldaţi atât de diferit in- 
struiți şi cu atât de mulţi lideri care dădeau ordine, era o ispravă mai 
uşor de făcut teoretic decât practic. 

Illyrienii erau ţâfnoşi — răzvrătiți, chiar şi sub comanda strictă a 
Lordului Devlon. Enervaţi că trebuia să îi aşteptăm pe ceilalți, că nu 
puteam să zburăm pur şi simplu şi să interceptăm Hybernul, să-i 
oprim înainte să poată alege câmpul de luptă. 

În trei ore, l-am surprins pe Cassian certându-se cu doi căpitani 
diferiți — l-am urmărit încredințându-le soldaţilor nemulțumiți sar- 
cina de a trage căruțele cu provizii, luându-le onoarea de a fi în 
primele rânduri. De îndată ce ceilalți văzură că vorbea serios şi că 
fiecare amenințare era adevărată... plângerile încetară. 

Keir şi Aducătorii întunericului îl urmăriră şi ei pe Cassian şi 
fură destul de înţelepţi să nu-şi arate sau să-şi verbalizeze nemul- 
țumirile şi să-şi continue marșul, armura lor strălucitoare devenind 
din ce în ce mai murdară, cu fiecare kilometru. 

În timpul scurtei pauze din miezul zilei pe o pajişte întinsă, 
Nesta şi cu mine ne-am urcat într-una dintre căruțele cu coviltir 
care cărau provizii ca să ne schimbăm în hainele de piele illyriene. 
Când am ieşit, Nesta își puse chiar şi un cuţit la şold la insistenţele 
lui Cassian, deşi recunoscuse că, de vreme ce nu fusese antrenată, 
era la fel de probabil să se rănească singură, şi chiar şi pe altcineva. 

Elain... Ea ne aruncase o privire în ierburile care se legănau în 
faţa căruţei, cu picioarele şi alte părți la vedere, şi roşise. Viviane 
interveni, oferindu-i o ţinută din Regatul Iernii, mai puţin scanda- 
Joasă: pantaloni de piele, dar asortaţi cu o jachetă albastră şi lungă 
până la coapse, cu blană albă pe marginea gulerului. La căldură, 
hainele ar fi fost insuportabile, dar Elain era destul de mulțumită 
încât nu se plânse când am ieşit din nou din căruţa acoperită şi îi 
găsi pe însoțitorii noştri aşteptând. Ea refuză totuşi cuțitul pe care 
i-l dădu Cassian. 

Se făcu albă ca moartea când îl văzu. 

Azriel, care încă şchiopăta, abia îl dădu la o parte pe Cassian şi-i 
întinse altă armă. 

— Acesta este Povestitorul- Adevărului, îi spuse el încet. Nu îl voi 
folosi azi, deci vreau să-l foloseşti tu. 

Aripile i se vindecaseră, iar acum îi erau acoperite de cicatrice 
lungi şi subțiri. Încă nu erau destul de puternice, îl avertizase Madja, 
încât să zboare azi. 

Cearta cu Rhys din dimineaţa asta fusese rapidă şi brutală: Azriel 
insistase că putea zbura - lupta cu legiunile, așa cum plănuiseră. 
Rhys şi Cassian refuzaseră. Azriel ameninţase să intre în umbre şi 
să lupte oricum. Rhys îi spusese simplu că, dacă ar fi încercat măcar, 
l-ar fi înlănțuit pe Azriel de un copac. 

Iar Azriel... se domolise doar după ce Mor intrase în cort şi îl 
implorase — îl implorase cu lacrimi în ochi. El fusese de acord doar 
să asculte şi să fie atent, fără să se implice. 

lar acum, stând în iarba foşnitoare a poienii în armura illyriană, 
cu toate cele şapte pietre Siphon strălucind... 

Elain căscă ochii la cuțitul cu mâner de obsidian din mâna lui 
Azriel, la runele de pe teaca neagră. 

- Nu m-a dezamăgit niciodată, spuse Îmblânzitorul Umbrelor, 
soarele de la miezul zilei fiind devorat de cuțitul negru. Unii oameni 
spun că este magic și că îşi va lovi mereu ţinta. El îi luă uşor mâna şi-i 
apăsă mânerul cuţitului legendar în palmă. Te va servi cu succes. 

- Eu... nu ştiu cum să îl folosesc... 

- Mă voi asigura că nu vei fi nevoită, am spus eu, iarba scârțâind 
când m-am apropiat. 

Elain îmi cântări cuvintele... şi strânse încet cuțitul. 

Cassian se uită mirat la Azriel şi m-am întrebat cât de des îşi 
împrumutase cuțitul... 

„Niciodată, spuse Rhys din locul în care-și termină de fixat ar- 
mele, rezemat de căruță. Nu l-am văzut niciodată pe Azriel să lase 
pe altcineva să atingă cuțitul.“ 

Elain îşi ridică privirea spre Azriel care încă mai ţinea cuțitul, 
ochii lor întâlnindu-se. 

Am văzut tabloul în minte: puiul minunat de căprioară în spa- 
tele căreia înflorea primăvara vibrantă stând în faţa Morţii, umbrele 
şi groaza pândind peste umărul său. Lumină şi întuneric, spaţiul 
dintre cele două trupuri fiind un amestec al celor două. Singura 
punte de legătură... fiind cuțitul. 

„Să-l pictezi când ajungem acasă.“ 

„Băgăciosule!“ 

M-am uitat peste umăr la Rhys, care se apropie de micul nostru 
cerc din iarbă. Era mai palid la față decât de obicei, încordarea 
ridându-i marginile gurii. Iar eu mi-am dat seama că nu voi mai 
avea o ultimă noapte cu el. Seara trecută fusese ultima seară, iar noi 
ne-o petrecuserăm teleportându-i pe oameni... 

„Nu gândi aşa! Nu te duce la luptă crezând că nu vei scăpa!“ Pri- 
virea îi era tăioasă. Fermă. 

Am început să respir greoi. „Ăsta este ultimul nostru răgaz când 
mai putem discuta între noi.“ 

Deoarece această parte finală a marşului pe care urma să-l fa- 
cem... urma să ne ducă direct pe câmpul de luptă. 

Rhys ridică o sprânceană. „Atunci ai vrea să ne urcăm în căruța 
aia câteva minute? Este puţin înghesuită cu armele și proviziile, dar 
cred că pot să mă descurc.“ 

Ne-am amuzat amândoi. L-am luat de mână, dându-mi seama 
că toţi ceilalți vorbeau încet, Mor venind, între timp, îmbrăcată cu 
armura neagră, iar Amren... era și ea în hainele de piele illyriene. 
Erau atât de mici că probabil fuseseră croite pentru un copil. 

„Nu îi spune, dar chiar aşa a fost.“ 

Am schițat un zâmbet. Rhys se uită la noi toți, adunaţi cumva aici 
pe câmpia înverzită scăldată de soare, fără să ni se ordone. Familia 
noastră — regatul nostru. Regatul Visurilor. 

Toţi amuţiră. 

Rhys se uită pe rând în ochii tuturor, chiar şi în ai surorilor mele, 
atingându-mi dosul palmei cu mâna. 

— Vreţi să auziţi discursul inspirator sau pe cel trist? întrebă el. 

— Îl vrem pe cel adevărat, spuse Amren. 

Rhys îşi îndreptă umerii, strângându-și elegant aripile la spate. 

— Cred că totul se întâmplă cu un motiv. Fie că este hotărât de 
Mamă, de Cazan sau de vreun fel de tapiserie a Sorţii, nu ştiu. Şi nici 
nu-mi pasă. Dar sunt recunoscător pentru asta, orice ar fi. Recu- 
noscător că v-a adus pe toţi în viața mea. Dacă nu ar fi făcut-o... 
probabil că aș fi devenit la fel de îngrozitor ca ticălosul pe care îl 
vom înfrunta azi. Dacă nu aș fi întâlnit un illyrian pe cale să devină 
războinic, îi spuse el lui Cassian, nu aş fi cunoscut adevărata pro- 
funzime a puterii, a rezistenţei, a onoarei şi a loialității. Ochii lui 
Cassian străluciră. Dacă nu aş fi întâlnit un Îmblânzitor al Umbrelor, 
nu aș fi ştiut că familia pe care ţi-o alegi este cea care contează, nu 
cea în care te-ai născut, îi zise Rhys lui Azriel. Nu aș fi ştiut ce în- 
seamnă să speri cu adevărat, chiar dacă lumea îţi spune să disperi. 
Azriel îşi înclină capul în semn de mulțumire. 

Mor pângea deja când Rhys îi vorbi. 

- Dacă nu aș fi întâlnit-o pe vara mea, nu aș fi aflat că poate fi 
lumina chiar şi în cel mai întunecat iad. Că bunătatea poate pros- 
pera în mijlocul cruzimii. 

Ea îşi şterse lacrimile și dădu din cap. 

Am așteptat ca Amren să-i dea o replică, dar ea doar aştepta. 

Rhys își îndreptă privirea către ea. 

- Dacă nu aş fi întâlnit un monstru micuţ care adună nestemate 
mai feroce decât un dragon de foc... Toţi am râs uşor când l-am auzit. 
Rhys schiță un zâmbet. Propria putere m-ar fi mistuit demult. 

Rhys îmi strânse mâna când se uită în sfârşit la mine. 

— Şi dacă nu aș fi întâlnit-o pe partenera mea... 

Rămase fără cuvinte când lăcrimă. 

„Ie-aş mai fi aşteptat încă cinci sute de ani. O mie de ani. lar 
dacă acesta a fost tot timpul pe care l-am avut împreună... Aşteptarea 
a meritat“, îmi spuse prin legătură. 

E] îmi şterse lacrimile care îmi alunecau pe faţă. 

— Cred că totul s-a întâmplat exact aşa cum trebuia să se întâm- 
ple... ca să vă pot întâlni. 

Îmi mai șterse o lacrimă sărutând-o, iar apoi le spuse surorilor mele: 

— Nu ne ştim de mult timp, dar trebuie să cred că şi voi aţi fost 
aduse aici, în familia noastră, cu un motiv. Şi poate că azi vom afla 
de ce. 

Fl îi studie din nou pe toţi şi-i întinse mâna lui Cassian, care o 
apucă şi o întinse pe a lui spre Mor. Apoi Mor o întinse pe a ei către 
Azriel, Azriel i-o dădu pe a sa lui Amren, iar ea i-o dădu Nestei, 
care-i întinse o mână lui Elain. Iar Elain mă luă pe mine de mână. 
Acum, toți eram uniţi. 

- Vom merge pe câmpul de luptă şi vom accepta Moartea doar 
când va veni să ne ducă pe lumea cealaltă, spuse Rhys. Vom lupta 
pentru viață, pentru supraviețuire, pentru viitorul nostru. Dar dacă 
tapiseria Sorţii, Cazanul sau Mama au hotărât că nu vom ieşi azi de 
pe câmp... Bărbia i se ridică. Marea bucurie şi onoare a vieţii mele a 
fost să vă cunosc. Să fiţi familia mea. Şi sunt recunoscător - mai 
mult decât pot spune - că mi s-a oferit acest timp împreună cu voi. 

— Şi noi îţi suntem recunoscători Rhysand, spuse încet Amren. 
Mai mult decât ştii. 

Rhys îi schiță un zâmbet când ceilalți confirmară în şoaptă. 

Fl mă strânse din nou de mână când rosti: 

- Atunci, să mergem şi să facem Hybernul foarte nerecunoscător 
că ne-a întâlnit. 


Hp 


Am simţit mirosul mării cu mult înainte de a vedea câmpul de 
luptă. Hybernul alesese bine. 

Un câmp mare şi înverzit se întindea până la țărm. La doi kilo- 
metri, spre continent, își poziționase armata. 

Aceasta se undui, o masă întunecată răspândindu-se către orizon- 
tul estic. Poalele stâncoase ale dealurilor se ridicau în spatele lui — o 
parte din armata sa fiind postată şi acolo. Într-adevăr, până şi câm- 
pia părea să se încline în sus, spre est. 

Am zăbovit lângă Rhysand în vârful colinei vaste de deasupra 
câmpiei, surorile mele, Azriel şi Amren rămânând la mică distanță 
în urmă. În plan îndepărtat, în liniile din faţă, Helion, strălucitor în 
armura aurie şi cu o mantie roşie care flutura, dădu ordinul de oprire. 
Armatele se supuseră, mișcându-se în poziţiile deja alese. 

Totuși armata pe care o înfruntam... aştepta pregătită. 

Erau atât de mulţi! Ştiam fără să număr că eram copleșiți numeric. 

Cassian ateriză din cer, cu chipul împietrit, toate pietrele-i 
Siphon mocnind când traversă platoul colinei în câţiva paşi. 

- Ticălosul a ocupat tot terenul înalt şi a profitat de toate avan- 
tajele pe care le-a găsit. Dacă vrem să-i punem pe fugă, va trebui 
să-i alergăm în sus, pe dealuri, lucru pe care, fără îndoială, l-a luat 
deja în calcul, cu multe surprize pentru noi. 

La distanţă, câinii-naga începură să mârâie şi să urle de foame. 

— Cât timp crezi că avem? întrebă Rhys. 

Cassian îşi încleştă maxilarul şi se uită la surorile mele. Nesta îl 
urmărea cu atenţie. Elain supraveghea armata de pe mica noastră 
colină, cu chipul alb de groază. 

— Avem cinci Mari Lorzi, iar el este doar unul singur. Voi toți ați 
putea să ne protejaţi un timp. Dar s-ar putea să nu fie în interesul 
nostru să vă epuizăm astfel. F] va avea şi scuturi, şi Cazanul. A fost 
destul de precaut să nu ne arate până acum cât de puternic este. Nu 
mă îndoiesc totuşi că suntem pe cale să aflăm. 

- Probabil că va folosi vrăji, am spus eu, amintindu-mi că el o 
antrenase pe Amarantha. 

— Asigură-te că Helion este atent, spuse Azriel, șchiopătând lângă 
Rhys. Şi Thesan. 

— Nu mi-ai răspuns la întrebare, îi zise Rhys lui Cassian. 

Cassian măsură din priviri armata nesfârşită a Hybernului, apoi 
pe a noastră. 

— Să spunem că va decurge prost, că scuturile vor fi distruse, că 
va fi dezordine şi el va apela la Cazan... Câteva ore. 

Am închis ochii. În acest timp, trebuia să traversez câmpul din 
faţa noastră, să aflu unde ţinea Cazanul şi să-l opresc. 

- Umbrele mele îl caută, îmi spuse Azriel, citindu-mi chipul când 
am deschis ochii. 

Maxilarul i se încordă la acele cuvinte. EI ar fi trebuit să-l caute 
personal. Îşi înfoie şi-şi întinse aripile ca şi când le-ar fi testat. 

- Dar protecţiile sunt puternice - fără îndoială, întărite de rege, 
după ce ai trecut prin ele în tabără. S-ar putea să fii nevoită să mergi 
pe jos. Așteaptă ca măcelul să devină haotic. 

Cassian îşi înclină capul și îi spuse lui Amren: 

— Vei afla când. 

Ea dădu repede din cap, încrucişându-și braţele. M-am întrebat 
dacă îşi luase rămas-bun de la Varian. 

Cassian îl bătu pe umăr pe Rhys. 

- La ordinul tău, vom trimite illyrienii pe cer. Vom înainta la 
semnalul tău după aceea. 

Rhys dădu distras din cap, cu atenţia încă fixată asupra armatei 
copleşitoare. 

Cassian se îndepărtă un pas, dar se uită înapoi la Nesta, al cărei 
chip era dur ca granitul. El deschise gura, dar păru să hotărască să 
nu spună ce avea de gând. Sora mea tăcu în timp ce Cassian ţâşni 
spre cer cu o bătaie puternică a aripilor. Totuşi îi urmări zborul 
până ce nu mai fu decât un punct întunecat. 

- Pot lupta pe jos, îi spuse Azriel lui Rhys. 

- Nu. 

Judecând după tonul acela, nu avea cum să-l contrazică. 

Azriel păru să se gândească la asta, dar Amren scutură din cap în 
semn de avertisment, iar el se retrase, umbrele învăluindu-i degetele. 

În linişte, am urmărit cum armata noastră se aşeză în rânduri 
ordonate. I-am urmărit pe illyrieni ridicându-se pe cer la ordinul 
tăcut al lui Rhys transmis lui Cassian, formând rânduri similare 
deasupra. Pietrele Siphon licăriră colorat, iar scuturile, şi cele magice, 
şi cele metalice, se ridicară. Pământul se cutremură la fiecare pas 
spre linia de demarcaţie. 

„Dacă Hybernul îmi detectează puterea, mă va simţi furişân- 
du-mă pe câmpul de luptă“, îmi zise Rhys în minte. 

Ştiam ce sugera. „Este nevoie de tine aici. Dacă dispărem amân- 
doi, el îşi va da seama.“ 

Făcu o pauză. „[i-e frică?“ 

„ie îţi este?“ 

Ochii lui violeţi îi surprinseră pe ai mei. Atât de puţine stele 
străluceau în ei. 

- Da, şopti el. 

„Nu pentru mine. Pentru voi toți.“ 

Tarquin dădu un ordin departe, în față, iar armata noastră unită 
se opri, ca o bestie puternică. Regatul Verii, al Iernii, al Zilei, al 
Răsăritului şi al Nopţii - armata fiecărui regat se diferenţia clar în 
funcţie de culoare şi armură, de spiridușii care luptaseră alături de 
Marii Spiriduşi, eterici şi mortali. Una dintre legiunile de peregryni 
ale lui Thesan zbură în rând în spatele illyrianilor, armura lor aurie 
strălucind în contrast cu negrul armatei noastre. 

Nici urmă de Beron sau Eris — nicio ştire dacă Regatul Toamnei 
venea să ne ajute. Sau despre Tamlin. 

Dar armata Hybernului nu înaintă. Soldaţii ar fi putut la fel de 
bine să fie statui. Ştiam că staţionau mai mult ca să ne descurajeze. 

— Mai întâi magia, îi explica Amren Nestei. Ambele tabere vor 
încerca să doboare scuturile din jurul armatelor. 

De parcă i-ar fi răspuns, o făcură. Magia mea se zvârcoli când 
Marii Lorzi — în afară de Rhysand - îşi dezlănţuiră puterea. 

EI îşi păstra puterea pentru momentul în care scuturile ar fi căzut. 
Nu mă îndoiam că Hybernul făcea acelaşi lucru de partea cealaltă 
a câmpului. 

Scuturile şovăiră de ambele părți. Unii muriră. Nu mulți, ci câți- 
va. Magia lucra împotriva magiei - pământul se cutremură, iarba 
dintre armate se ofili şi se transformă în cenuşă. 

— Am uitat cât de plictisitoare este partea asta, mormăi Amren. 

Rhys îi aruncă o privire seacă, dar se îndreptă spre marginea 
micii noastre coline ca şi când ar fi simţit că remiza urma să înce- 
teze curând. El avea să dea o lovitură puternică şi devastatoare ar- 
matei în clipa în care scuturile celorlaţi ar fi cedat. Un adevărat val 
de putere întunecată. Pe lângă corp, îşi strânse pumnii. 

În stânga mea, pietrele Siphon ale lui Azriel străluciră, pregătin- 
du-se să dezlănţuie o explozie care să o urmeze pe cea a lui Rhysand. 
Poate că nu era în stare să lupte, dar își putea folosi puterea de aici. 

Am venit lângă Rhys. În faţă, ambele scuturi se clătinară în sfârșit. 

— Nu ţi-am dat un cadou de împerechere, am spus eu. 

Rhys supraveghea lupta din față. Puterea lui vui sub noi, clocotind 
din inima întunecată a lumii. 

Curând. Era o chestiune de câteva clipe. Inima îmi bătea cu pu- 
tere, transpiraţia apărându-mi pe frunte — nu doar din cauza căldu- 
rii verii, acum concentrate pe câmp. 

- M-am tot gândit, am continuat eu, la ce să-ţi iau. 

Rhys îşi îndreptă atât de încet privirea spre mine. Doar un abis 
de putere i se citea în ochi, acoperind stelele. 

I-am zâmbit, scăldându-mă în puterea aceea, şi i-am trimis men- 
tal o imagine. 

A coloanei mele, acum tatuate de la bază până la ceafă, cu cele 
patru faze ale lunii. Şi o mică stea în mijlocul lor. 

— Trebuie să recunosc că darul acesta de împerechere este, pro- 
babil, pentru amândoi, i-am spus eu când căscă ochii. 

Scutul Hybernului căzu. Magia mea izbucni din mine, spin- 
tecând lumea şi dezvăluind strălucirea pe care o ascundeam de 
câteva ore. 

În faţa primei noastre linii apăru un nor întunecat, zvârcolin- 
du-se şi răsucindu-se pe loc. 

- Pe toţi zeii! şopti Azriel tocmai când silueta unui mascul apăru 
lângă fumul negru și rotitor. 

— Ai recuperat oglinda Ouroboros, şopti Rhys. 

Deoarece în fața Hybernului se aflau Cioplitorul de Oase şi cui- 
bul viu de umbre, care era Bryaxis, primul fiind prins şi eliberat de 
mine într-un corp Fae, în noaptea trecută. Ambii au fost obligaţi să 
se supună târgului, acum tatuat pe spatele meu. 

- Da. 

El mă studie din cap până în picioare, vântul agitându-i părul 
negru-albăstrui, când mă întrebă încet: 

- Ce ai văzut? 

Hybernul se agita, soldaţii evaluând frenetic ce vedeau în faţa 
lor. Cioplitorul alesese forma unui tânăr soldat illyrian. Bryaxis ră- 
mase în întunericul care îl împresura, tapiseria însuflețită pe care 
avea să o utilizeze ca să dezvăluie coşmarurile victimelor sale. 

- Pe mine, am spus eu în cele din urmă. M-am văzut pe mine. 

Era, poate, singurul lucru pe care nu i l-aș fi arătat niciodată. 
Nimănui. Cum mă ghemuisem, mă înfuriasem şi plânsesem. Cum 
vomitasem, şi țipasem, şi zgâriasem oglinda. Cum lovisem cu pum- 
nii în ea. lar apoi mă ghemuisem, tremurând la fiecare lucru îngro- 
zitor şi egoist pe care îl văzusem în acel monstru - în mine. Dar 
continuasem să privesc. Nu mă uitasem în altă parte. 

Şi, după ce mă oprisem din tremurat, studiasem toate lucrurile 
mizerabile. Mândria, ipocrizia și ruşinea. Furia, lașitatea şi suferința. 

Apoi începusem să văd alte lucruri. Lucruri mai importante - 
chiar vitale. 

— Şi ce am văzut... i-am spus eu încet când Cioplitorul ridică o 
mână. Cred că mi-a plăcut. Dar m-am iertat pentru asta. Întru totul. 

Doar în momentul acela îmi dădusem seama - înţelesesem la 
ce se referise Suriel. Doar eu puteam lăsa răul să mă distrugă. Doar 
eu îl puteam controla şi accepta. Şi după ce aflasem... Ouroboros 
îmi cedase. 

Rhys ridică o sprânceană, chiar dacă pe chip i se putea citi 
uimirea. 

— Ţi-au plăcut şi părţile bune, și cele rele? 

Am schițat un zâmbet. 

— Mai ales cele rele. 

Cele două siluete părură să inspire adânc, făcând norul negru al 
lui Bryaxis să se contracte, pregătindu-se să sară. Mi-am înclinat 
capul spre partenerul meu. 

- Pentru o împerechere lungă şi fericită, Rhys! 

— Se pare că mi-ai luat-o înainte. 

— Cu ce? 

Făcându-mi semn cu ochiul, Rhys arătă spre Bryaxis şi spre 
Cioplitor. Apăru o altă siluetă. 

Cioplitorul se retrase un pas. Şi, după silueta zveltă şi femi- 
nină, părul negru şi lung, chipul din nou frumos, mi-am dat seama 
cine era... 

Stryga... Ţesătoarea. 

Și în părul negru al Țesătoarei strălucea o nestemată albastră. 

Nestemata lui lanthe. Un trofeu sângeros când Ţesătoarea îi zâmbi 
fratelui geamăn, făcu o plecăciune şi se întoarse spre armata din 
fața lor. Cioplitorul se opri, se uită la sora lui un moment lung, apoi 
se întoarse din nou către armată. 

- Nu eşti singura care poate să facă un târg, știi? spuse tărăgănat 
Rhys cu un zâmbet şiret. 

Ţesătoarea. Rhys o făcuse pe Țesătoare să ni se alăture... 

- Cum? 

EI îşi înclină gâtul, dezvăluind un mic tatuaj cu bucle în spa- 
tele urechii. 

- L-am trimis pe Helion să facă înţelegerea în numele meu - de 
aceea era în Mijloc în ziua în care te-a găsit. Ca să se ofere să rupă 
vraja de reţinere a 'Țesătoarei... în schimbul serviciilor ei de astăzi. 

Am clipit la partenerul meu. Apoi am zâmbit, fără să mă deran- 
jez să-mi ascund cruzimea. 

- Hybernul habar nu are ce urmează să se dezlănțuie asupra lui, 
nu-i aşa? 

— Pentru reuniunile de familie, spuse Rhys. 

Apoi 'Ţesătoarea, Cioplitorul și Bryaxis se dezlănțuiră asupra 
Hybernului. 


CAPITOLUL 
TO 


- Chiar ai făcut-o, şopti Amren, uitându-se mirată când cei trei 
nemuritori loviră liniile Hybernului şi țipetele începură. 

Trupurile cădeau în fața lor; siluete erau lăsate în urmă - unele 
doar niște coji încastrate în armuri, golite de Cioplitor şi de Stryga. 
Unii fugeau de ce vedeau în Bryaxis - chipul celor mai profunde 
frici ale lor. 

Rhys încă îmi zâmbea când întinse o mână spre armata 
Hybernului, care acum încerca să facă față ravagiilor, și îmi arătă 
cu degetele. 

Puterea întunecată izbucni din el. 

O mare parte din armata Hybernului se... vaporiză pur şi simplu. 

Ceaţa roșie şi așchiile de metal zăceau în locul în care fuseseră. 

Rhys gâfâi, cu privirea uşor pierdută. Lovitura fusese bine pla- 
sată, despărţind armata în două. 

Azriel dezlănţui o a doua explozie, lumina albastră lovind în 
flancul acum expus, îndepărtându-i și mai mult. 

Illyrienii se puseră în mișcare. Acesta fusese semnalul lui Rhys. 

Ei plonjară din cer tocmai când o legiune se ridică din Hybernul 
plin de creaturi ca Attorul, ascunse printre soldaţi. Pietrele Siphon 
străluciră, ridicând scuturile, iar illyrienii traseră săgeți cu o preci- 
zie uimitoare. 

Dar legiunea Attor era bine pregătită. Și când ei răspunseră cu o 
salvă de săgeți... din lemn de frasin, dar cu vârfurile otrăvite. Antidotul 
lui Nuan din venele soldaților noştri nu le acoperea şi magia şi nu 
era o metodă de apărare împotriva pietrei. Săgețile otrăvite trecură 
prin scuturile pietrelor Siphon ca prin unt. Regele îşi adaptase arse- 
nalul şi-i adusese o serie de îmbunătățiri. 

Unii illyrieni căzură repede. Ceilalţi își dădură seama de ame- 
nințare şi-şi folosiră scuturile din metal, scoțându-le de pe spate. 

Pe pământ, soldaţii lui Tarquin, ai lui Helion și ai lui Kallias 
începură să atace. Hybernul își dezlănţui câinii și alte animale. 

Şi, când acele două tabere se grăbiră una spre cealaltă... Rhys 
trimise încă o lovitură, urmată de un val de putere din partea lui 
Tarquin, care despărți şi împinse liniile Hybernului în grupuri de 
mărimi variabile. 

Iar în mijlocul acestei situaţii, Bryaxis... În ceață, nu vedeam decât 
ghearele, colții, aripile şi mușchii mereu în schimbare, transformân- 
du-se și rotindu-se în norul negru care lovea şi sufoca. Sângele ţâşni 
ori de câte ori aceasta plonjă peste soldaţii care ţipau. Unii păreau să 
moară de groază. 

Cioplitorul de Oase lupta aproape de Bryaxis. Masculul nu ţinea 
decât un iatagan ivoriu - din os - pe care îl balansa în față, ca şi 
când ar fi treierat grâul. 

Soldaţii mureau în faţa lui - doborâţi cu o singură lovitură. Nici 
măcar trupul lui de Fae nu putea stăpâni acea putere nimicitoare - 
nu o putea înăbuși. 

Hybernul fugea din faţa lui. Din faţa 'Țesătoarei. Deoarece, în cea- 
laltă parte a Cioplitorului, lăsând corpuri uscate în urma ei... Stryga 
sfâşia Hybernul într-o încurcătură de păr negru şi membre albe. 

Soldaţii noștri, din fericire, nu ezitară când fugiră spre liniile ina- 
mice. Iar eu am strigat un ordin prin legătura bifurcată care mă lega 
acum de Cioplitor și de Bryaxis, amintindu-le scrâşnind din dinți că 
soldații noştri nu trebuiau vânați. Doar Hybernul şi aliaţii lui. 

Ambii se mâniară din cauza ordinului, trăgând de lesă. 

Mi-am adunat orice urmă de întuneric şi de lumină stelară şi 
le-am mârâit ordinul de supunere. 

Aş fi putut jura că un sentiment nelumesc şi nelegiuit al sinelui 
îmi mormăi un răspuns. 

Dar mă ascultară şi nu se îndreptară spre soldaţii noştri care, în 
sfârşit, interceptară liniile Hybernului. 

Nu aveam cuvinte să descriu sunetul produs de armatele care se 
ciocniră... Elain îşi acoperi urechile, crispându-se. 

Prietenii mei erau acolo. Mor lupta cu Viviane, supraveghind-o 
aşa cum îi promisese lui Kallias, în timp ce el își eliberă puterea în 
jeturi de gheaţă ce sfâşiau pielea. Cassian... I-am zărit doar lumina 
strălucitoare a pietrelor Siphon în apropiere de primele linii, roşul 
lucind între umbrele urâte ale Aducătorilor întunericului ai lui 
Keir când le folosiră în avantajul lor: lăsându-i brusc pe soldaţii 
Hybernului în întuneric... apoi orbindu-i de două ori când își înde- 
părtară umbrele şi nu lăsară decât lumina strălucitoare a soarelui. 
Nu lăsară nimic în afara săbiilor care îi aşteptau. 

- Deja e haotic, spuse Amren, chiar dacă rândurile noastre - în 
special illyrienii și peregrynii lui Thesan - rezistau. 

- Încă nu, spuse Rhys. O mare parte din armată încă nu a intrat 
în luptă dincolo de primele rânduri. Trebuie ca Hybernul să se con- 
centreze în altă parte. 

Începând cu Rhys, care păşi pe câmpul de luptă. 

Intestinele mi se întoarseră pe dos. Armata Hybernului începu 
să se miște, înaintând. "Ţesătoarea, Cioplitorul şi Bryaxis plonjară 
adânc în rândurile lor, dar soldații Hybernului înaintară repede, ca 
să acopere golurile din rânduri. 

Helion le strigă primelor noastre rânduri să reziste. Săgeţile se 
ridicară şi căzură de ambele părți. Cele înmuiate în otravă își gă- 
siră ținta de nenumărate ori, ca şi când regele le-ar fi vrăjit să le 
urmărească. 

— Se va termina înainte să coborâm dealul ăsta! izbucni Amren. 

Rhys mârâi la ea. 

- Încă nu! 

În nord, se auzi un corn. 

Ambele armate părură să se oprească pentru a se uita, iar Rhys 
îmi şopti doar mie: 

— Acum. Trebuie să pleci acum. 

Deoarece armata care apăru la orizontul nordic... 

Erau trei armate. Una purta steagul de un portocaliu închis al 
lui Beron. 

Cealaltă, steagul verde ca iarba al Regatului Primăverii. 

Și una... de muritori în armuri de fier, cu un steag de culoarea 
cobaltului cu un viezure care ataca. Blazonul familiei Graysen. 

Dintr-o despicătură a lumii, Eris apăru pe colina noastră, îmbră- 
cat din cap până în picioare cu armură argintie, mantia roşie revăr- 
sându-i-se de pe umeri. Rhys îi mârâi un avertisment prea adâncit 
în puterea lui, ca să mai încerce să se controleze. 

Eris doar îşi atinse măciulia sabiei cu mâna și spuse: 

- Ne-am gândit că s-ar putea să aveţi nevoie de ajutor. 

Deoarece mica armată a lui Tamlin, a lui Beron şi a lui Graysen... 
Acum, ei alergau și se teleportau şi atacau rândurile Hybernului. Şi, 
în fruntea armatei umane... 

Era Jurian. 

Dar Beron. Beron venise. 

Şi Eris ne observă şocul şi spuse: 

- Tamlin l-a obligat. L-a târât afară pe tatăl meu de gât. El schiță 
un zâmbet. A fost încântător. 

Ei veniseră, iar Tamlin reușise să adune armata pe care o dis- 
trusesem atât de bucuroasă... 

- Tamlin așteaptă ordinele, spuse Eris. Şi Jurian. 

Vocea lui Rhys era răgușită, înceată. 

— Şi tatăl tău? 

- Ne ocupăm de o problemă, fu tot ce spuse Eris și arătă spre 
armata tatălui său. 

Deoarece aceia erau fraţii lui care se apropiau de prima linie, 
teleportându-se în salturi prin armată. Chiar dincolo de primele 
linii şi spre căruțele inamice, împrăștiate prin armata Hybernului. 

Căruţe pline de otravă, mi-am dat eu seama când pârâiră cu un 
foc albastru, iar apoi se transformară în cenuşă fără nicio urmă de 
fum. Fraţii lui se teleportară la fiecare depozit şi arsenal. Flăcările 
explodară în calea lor, distrugând proviziile de otravă, mistuind-o 
ca şi când cineva - Jurian sau Tamlin - le-ar fi spus exact unde 
aveau să se afle. 

Rhys clipi, singurul lui semn de surprindere. El se uită la mine, 
apoi la Amren și dădu din cap. Pleacă! Acum! 

Cât Hybernul era concentrat la armata care se apropia, încer- 
când să calculeze riscurile, să oprească haosul pe care îl dezlănţuiră 
Beron şi fiii lui cu atacurile lor ţintite. Încercând să-şi dea seama ce 
naiba căuta Jurian acolo, și câte slăbiciuni aflase Jurian, pe care le 
exploata acum. 

Amren le conduse înainte pe surorile mele, taman când Elain 
suspină încet văzând blazonul familiei Graysen. 

- Acum. Repede și în tăcere, ca niște umbre! 

Coboram spre luptă. Bryaxis şi Cioplitorul încă sfâșiau, încă 
măcelăreau în micile lor goluri de dincolo liniile inamice. Iar 
Ţesătoarea... Unde era Ţesătoarea... 

Acolo. Ucigând lent, aşa cum o instruise Rhys cu câteva clipe 
înainte. 

- Pe aici, le-am spus eu, cu un ochi la calea groazei făcute de 
Stryga. 

Elain tremura, uitându-se încă la armată umană și la logodnicul 
ei. Nesta supraveghea legiunile illyriene ce pluteau pe deasupra, în 
rânduri strânse. 

- Presupun că vom urma drumul oaselor, îmi mormăi Amren. 
Cum de ştie Țesătoarea să afle unde e Cazanul? 

Rhys păru să asculte, chiar dacă ne-am întors, degetele lui atin- 
gându-le pe ale mele într-un semn tăcut de rămas-bun. 

- Pentru că se pare că are un simţ al mirosului nefiresc de bun, 
am spus. 

Amren pufni, iar noi le-am flancat pe surorile mele. Speram că 
o vrajă de invizibilitate ne-ar fi permis să ocolim marginea sudică a 
câmpului de luptă - împreună cu umbrele lui Azriel când ne supra- 
veghe din spate. Dar imediat ce am fi trecut de liniile imanice... 

M-am uitat înapoi când ne-am apropiat de marginea colinei. 
Doar o singură dată. La Rhys, unde stătea acum de vorbă cu Azriel 
şi Eris, explicându-le planul de a se baza pe Tamlin, Beron şi Jurian. 
Fraţii lui Eris reuşiră să se întoarcă în spatele liniilor tatălui lor — 
focurile arzând acum prin armata Hybernului. Nu era suficient ca 
să-i oprească, dar... măcar problema otrăvii fusese rezolvată. Pen- 
tru moment. 

Rhys îşi îndreptă atenţia spre mine. Şi, în ciuda luptei din jurul 
nostru, a iadului care se dezlănțuia peste tot... Pentru o clipă, noi 
doi am fost singurii oameni de pe câmp. 

Mi-am deschis barierele mentale ca să-i vorbesc. Doar pentru 
un rămas-bun, încă unul... 

Nesta suspină tremurând. Se împiedică şi o trase pe Amren 
după ea, când încercă să rămână în picioare. 

Rhys ajunse imediat acolo, înainte să înţeleg. Cazanul. 

Hybernul activa Cazanul. 

Amren ieși zvârcolindu-se de sub Nesta, întorcându-se spre 
câmpul de luptă. 

- Scuturile... 

Eris se teleportă - fără îndoială, ca să-și avertizeze tatăl. 

Nesta se ridică pe coate, cu părul despletit şi cu buzele vineţii. Ea 
vomită pe iarbă. 

Magia lui Rhys ţâşni din el, arcuindu-se în jurul întregii armate, 
iar el începu să respire sacadat... 

Nesta apucă iarba cu mâinile când îşi ridică fruntea, scrutând 
orizontul ca şi când ar fi văzut direct locul în care Cazanul urma să 
fie dezlănţuit. 

Puterea lui Rhys se revărsă din el, pregătindu-se de impact. Pie- 
trele Siphon ale lui Azriel licăriră, un scut de cobalt întinzându-se 
peste cel al lui Rhysand, respiraţia sa fiind la fel de sacadată ca a 
partenerului meu... 

Iar apoi, Nesta începu să ţipe. Nu de durere, ci strigând un nume, 
de nenumărate ori. 

— CASSIAN! 

Amren întinse mâna spre ea, dar Nesta urlă: „CASSIAN!“ 

Ea se ridică în picioare, ca și când ar fi sărit spre cer. 

Corpul i se înclină şi căzu, vomitând din nou. 

O siluetă ţâșni din rândurile illyriene și se îndreptă spre noi, bă- 
tând puternic din aripi, pietrele Siphon de culoare roşie strălucind... 

Nesta gemu, zvârcolindu-se pe pământ. 

Pământul păru şi el să se cutremure, dar nu ca să-i răspundă, ci 
de groaza lucrurilor care izbucniră din armata Hybernului. 

Am înţeles de ce regele revendicase dealurile stâncoase. Nu ca să 
ne facă să atacăm în pantă dacă i-am fi respins atât de departe, ci 
pentru a poziționa Cazanul. 

Deoarece, de pe aflorimentul stâncos, un berbec de lumină albă 
înaintă în viteză spre armata noastră. Chiar la nivel cu legiunea illy- 
riană de pe cer, în timp ce legiunea Attor cobori spre pământ şi se 
feri, lăsându-i pe illyrieni expuși. 

Cassian era la jumătatea drumului spre noi când explozia 
Cazanului lovi armata illyriană. 

L-am văzut ţipând, dar nu am auzit nimic. Forţa acelei puteri... 
sfâşie scutul lui Azriel. Apoi, pe cel al lui Rhysand şi, în cele din 
urmă, pe cele făcute de pietrele Siphon. 

Puterea îmi goli urechile şi îmi arse fața. 

Iar acolo unde o mie de soldaţi fuseseră în urmă cu o clipă... 
cenușa cădea pe infanteriștii noştri. 

Nesta ştiuse. Se uită uimită la mine, groaza şi agonia citindu-i-se 
pe chip, iar apoi scrută cerul după Cassian, care zbura pe loc ca şi 
când s-ar fi gândit dacă să vină spre noi sau să se grăbească îna- 
poi către rândurile illyriene şi ale peregrynilor care se împrăştiau. 
Ea ştiuse unde urma să lovească explozia. 

Cassian se aflase chiar în mijlocul ei. 

Sau s-ar fi aflat, dacă nu l-ar fi chemat. 

Rhys se uita la ea ca şi când ar fi ştiut şi el, ca şi când nu era sigur 
dacă să o certe pentru vina pe care, fără îndoială, avea să o simtă 
Cassian sau să-i mulțumească pentru că îl salvase. 

Nesta înțepeni din nou, gemând încet. 

L-am simţit pe Rhys aruncându-şi puterea ca pe un avertis- 
ment tăcut. 

Ceilalţi Mari Lorzi îşi ridicară scuturile de data asta, sprijinin- 
du-l pe cel ridicat de el. 

Dar Cazanul nu lovi de două ori în același loc, iar Hybernul era 
dispus să-şi incinereze o parte din propria armată dacă asta ar fi 
însemnat să o lichideze pe a noastră. 

Cassian se grăbea din nou spre noi, spre Nesta întinsă pe pământ, 
când lumina și căldura păcătoasă a Cazanului fură din nou dez- 
lănţuite, chiar printre rândurile noastre, unde Cioplitorul de Oase 
sfâşia bucuros soldaţii, nimicindu-i în rafalele vântului mortal. 

Un țipăt nepământean de femelă se auzi din mijlocul armatei 
Hybernului. Avertismentul şi durerea unei surori când lumina albă 
se izbi în Cioplitorul de Oase. 

Dar Cioplitorul... Aș fi putut jura că se uita la mine când puterea 
Cazanului se izbi în el. Aş fi putut jura că îmi zâmbea și că zâmbetul 
nu-i era deloc hidos. 

Cazanul îl anihilase fără să depună vreun efort. 


CAPITOLUL a 


Abia auzeam, abia mă puteam gândi la puterea Cazanului. 

În urma fâşiei pustiite de câmp lovit, unde se aflase Cioplitorul, 
a fiorului care-mi coborî brusc pe şira spinării, ca şi când mi-ar fi 
şters tatuajul. 

Iar apoi fu linişte într-un loc al minții mele când o parte din lesa 
de control bifurcată dispăru în întunericul nesfârşit, fără să lase 
nimic în urmă. 

M-am întrebat cine i-ar fi cioplit moartea în Închisoare. 

Dacă nu cumva şi-o cioplise deja pe zidurile celulei. Dacă voise 
să se asigure nu că eram vrednică să nu mă chinuie, ci din cauză că 
îşi dorea ca sfârşitul lui să merite să fie cioplit. 

Şi când m-am uitat la acea parte distrusă a câmpului, unde 
cenușă illyrienilor cădea încă... M-am întrebat dacă Cioplitorul 
reuşise să ajungă oriunde şi-ar fi dorit să plece. 

M-am rugat în tăcere pentru el — pentru toţi soldaţii care fu- 
seseră acolo şi care acum erau cenușă în vânt... M-am rugat să gă- 
sească tot ce sperau. 

Illyrienii fură cei care mă scoaseră din linişte şi mă scăpară de 
țiuitul din urechi. Chiar dacă armata noastră începu să intre în pa- 
nică în urma puterii Cazanului, legiunile illyriene rămase își refor- 
mară rândurile şi atacară, peregrynii lui Thesan răspândindu-se 
acum printre ei. 

Armata lui Jurian, alcătuită din oamenii lui Graysen și ceilalți... 
Spre meritul lor, ei nu ezitară. Nu se împrăștiară, chiar dacă muriră 
rând pe rând. 

În cazul în care Cazanul ar mai fi lovit o dată... 

Nesta era cu fruntea în iarbă când Cassian ateriză atât de puter- 
nic încât pământul se cutremură şi se întinse spre ea în timp ce-i 
spuse gâfâind: 

- Ce este, ce... 

- S-a liniştit din nou, şopti Nesta, lăsându-l pe Cassian să o ri- 
dice în șezut, în timp ce el îi studie fața, vădit devastat şi furios în 
acelaşi timp. Înţelesese că ea strigase după el, ştiind că va veni? Că 
ea o făcuse ca să-l salveze? 

- Întoarce-te în rând! îi ordonă Rhys simplu. Soldaţii au nevoie 
de tine acolo. 

Cassian îşi dezgoli dinţii. 

- Ce naiba putem face împotriva chestiei ăleia? 

- Eu am să acţionez, spuse Azriel. 

- Nu! izbucni Rhys. 

Dar Azriel îşi întindea aripile, lumina soarelui fiind atât de vio- 
lentă pe cicatricele noi de pe membrane. 

- Înlănţuieşte-mă de un copac, Rhys! spuse încet Azriel. Haide! 
El începu să-și verifice cataramele armelor. Îl voi smulge din pământ 
şi voi zbura cu el în spate. 

Rhys doar se holbă la mascul și la aripile lui. Apoi, la armata illy- 
riană decimată. 

Cât despre șansele noastre de victorie... 

Nesta nu mergea nicăieri. Abia stătea în şezut. lar Elain... Amren 
o ţinea pe Elain în picioare în timp ce vomita pe iarbă. Nu din cauza 
Cazanului, ci de groază. 

Dar dacă nu opream Cazanul înainte să își refacă energia... Am 
fi dispărut după alte câteva lovituri. I-am întâlnit privirea lui Amren. 
„Pot s-o fac singură?“ 

Ea miji ochii. „Probabil. Făcu o pauză. Probabil. Nu se specifica 
de câți e nevoie. Fie vorba între noi... s-ar putea să fie suficient.“ 

M-am ridicat în picioare. Priveliştea luptei era mai groaznică vă- 
zută de sus. 

Helion, Tarquin şi Kallias se străduiau să țină rândurile. Jurian, 
Tamlin şi Beron încă se luptau cu flancul nordic, în timp ce illy- 
rienii și peregrynii respingeau legiunea aeriană; Aducătorii întu- 
nericului ai lui Keir erau acum aproape niște fuioare de întuneric în 
mijlocul haosului, dar... 

Dar nu era suficient. lar mărimea Hybernului... Începea să 
avanseze. 

Începea să ne copleşească. 

Până când Amren şi cu mine am fi traversat câmpul de luptă lung 
de câţiva kilometri... ce ar mai fi rămas? 

Cine ar mai fi rămas? 

Apoi se auzi un alt corn. 

Ştiam că nu aparţinea niciunui aliat. 

La fel cum ştiam că Hybernul nu alesese câmpul acesta de luptă 
doar pentru avantajele fizice... ci şi pentru cele geografice. 

Deoarece spre mare, navigând dinspre vest, dinspre Hybern... 
apăru o flotă. 

Erau atât de multe nave, toate pline cu soldaţi. 

Am surprins schimbul de priviri dintre Cassian, Azriel şi Rhys 
când văzură armata care se apropia din spate. 

Nu era o altă armată, era restul armatei Hybernului. 

Eram prinşi între ei. 

Amren înjură. 

- S-ar putea să fim nevoiţi să fugim, Rhysand, înainte să se apro- 
pie de coastă. 

Nu puteam lupta cu ambele armate. Nu puteam lupta nici măcar 
cu una singură. 

Rhys se întoarse spre mine. „Dacă poți traversa la timp câmpul 
de luptă, atunci fă-o. Încearcă să opreşti armata. Pe rege. Dar dacă 
nu poţi, când totul se va duce naibii... Când nu va mai rămâne nici- 
unul dintre noi...“ 

„Nu, l-am implorat eu. Nu o spune.“ 

„Vreau să fugi. Nu-mi pasă cu ce preţ. Să fugi. Să pleci departe şi 
să trăieşti ca să mai lupţi încă o zi. Să nu te uiţi înapoi.“ 

Am început să scutur din cap. „Ai spus că nu ne luăm 
rămas-bun.“ 

- Azriel, spus Rhys încet și răguşit. Condu-i pe illyrienii rămași 
în flancul nordic! 

Vinovăţia şi frica se unduiră în ochii partenerului meu odată cu 
acel ordin, ştiind că Azriel nu se vindecase pe deplin. 

Azriel nu îi oferi lui Rhys şansa de a se răzgândi. Nu își luă 
rămas-bun de la niciunul dintre noi. El ţâşni spre cer, aripile care 
încă se vindecau bătând puternic în timp ce îl purtară spre lupta 
flancului nordic. 

Flota se apropie. Hybernul, simțind că întăririle urmau să se apro- 
pie curând de coastă, ovaționă şi înaintă puternic. Atât de puternic, 
încât rândurile illyriene cedară. Azriel zbură tot mai aproape de ei, 
pietrele Siphon lăsând fuioare de flacără albastră în urma lui. 

Rhys îl urmări pentru o clipă şi înghiţi în sec înainte să spună: 

— Cassian, tu iei flancul sudic! 

Asta era. Ultimele clipe... ultima dată când îi vedeam pe toți. 

Nu aveam de gând să fug. Dacă totul s-ar fi dus naibii, aş fi pro- 
fitat şi mi-aş fi dat ultima suflare ca să-i şterg pe soldaţi şi pe rege de 
pe fața pământului. Dar chiar acum... 

Flota Hybernului naviga direct spre plaja distantă. Dacă nu ple- 
cam acum, trebuia să alerg chiar printre ei. 'Țesătoarea deja avansa 
mai încet spre frontul estic, dansul ei nimicitor fiind împiedicat de 
prea mulți inamici. Bryaxis continua să sfâşie rândurile, lăsând 

brazde de morţi în urma sa. Dar tot nu era suficient. Toate planu- 
rile... Nu era suficient. 

Cassian îi spuse lui Rhys, mie și Nestei: 

— Ne vedem în partea cealaltă. 

Ştiam că nu se referea la câmpul de luptă. 

El îşi mişcă aripile, pregătindu-se să se înalțe. 

Sunetul unui corn spintecă lumea. 

Douăsprezece cornuri, ridicate într-o armonie perfectă şi 
impunătoare. 

Rhys rămase nemișcat. Complet nemișcat la sunetul cornurilor 
de la distanţă. Dinspre est — dinspre mare. El își întoarse capul spre 
mine, mă apucă de talie și mă ridică pe cer. O clipă mai târziu, 
Cassian era lângă noi, cu Nesta în braţe, ca şi când ea i-ar fi cerut să 
o facă, pentru a vedea. 

Iar acolo... navigând peste orizontul estic... 

Nu ştiam unde să mă uit. La miile de soldaţi înaripaţi care zbu- 
rau direct spre noi, mult deasupra oceanului, sau la flota care se 
întindea dincolo de ei, mult mai mare decât cea a Hybernului. 

Mi-am dat seama cine erau din clipa în care am văzut mai clar 
armata cu pene albe. 

Serafimii. 

Legiunea lui Drakon. 

Iar în navele de dedesubt... Erau atât de multe nave diferite. 
Părea că erau o mie, din nenumărate ţinuturi. Erau oamenii lui 
Miryam. Dar celelalte nave... 

Din nori, un războinic Serafim cu pielea măslinie şi păr negru 
pluti spre noi, iar râsul înecat al lui Rhys fu suficient ca să-mi dau 
seama cine era, cine bătea acum din aripi în faţa noastră, zâm- 
bind larg. 

— Ştii, puteai să ne ceri ajutorul, spuse tărăgănat masculul — 
Drakon. În loc să ne laşi să aflăm despre toate astea din zvonuri. Se 
pare că am ajuns chiar la timp. 

- V-am căutat și nu v-am găsit, spuse Rhys, cu lacrimi în ochi. 
Ne-a fost cam greu să vă cerem ajutorul. 

Drakon pufni. 

- Da, ne-am dat seama. Miryam şi-a dat seama de ce nu am 
primit încă veşti de la voi. Aripile lui albe erau aproape la fel de or- 
bitoare ca soarele. În urmă cu trei secole, am avut niște probleme la 
graniţele noastre şi am făcut o vrajă ca să păzim insula. Legată de... 
ştii tu. Astfel încât oricine se apropia să vadă doar ruinele să fie în- 
clinat să se întoarcă. El îi făcu semn din ochi lui Rhys. A fost ideea 
lui Miryam, care s-a inspirat de la tine şi oraşul tău. Drakon se 
crispă un pic. S-a dovedit că a funcţionat prea bine, dacă ne-a ţinut 
departe și inamicii, şi prietenii. 

— Vrei să-mi spui că ai fost în Cretea, în tot acest timp, afirmă Rhys. 

Drakon se strâmbă. 

- Da. Până când... am aflat de Hybern şi că Miryam era... din 
nou vânată. 

De Jurian. Chipul prinţului se încordă de furie, dar el se uită cu 
atenţie la mine şi apoi la Nesta şi Cassian. 

— Să vă ajutăm sau rămânem aici dând din aripi şi pălăvrăgind? 

Rhys îşi înclină capul. 

- Când ai timp, prinţe! El aruncă o privire spre flota care se în- 
drepta acum spre armata Hybernului. Prieteni de-ai tăi? 

Drakon strâmbă din buze. 

- Prieteni de-ai tăi, poate vrei să zici. Inima mi se opri. Acolo jos 
sunt câteva dintre navele lui Miryam - e și ea cu ele — dar cele mai 
multe au venit pentru tine. 

- Ce, spuse brusc Nesta, fără să fie chiar o întrebare. 

Drakon arătă spre nave. 

- Ne-am întâlnit cu ei când zburam încoace. I-am văzut traver- 
sând canalul şi am hotărât să ne alăturăm lor. De aceea am întârziat, 
deşi i-am ajutat să traverseze. 

Într-adevăr, vântul sufla acum în pânzele albe, propulsând tot 
mai rapid navele spre flota Hybernului. 

Drakon își frecă maxilarul. 

- Nici măcar nu pot să încerc să-ţi explic povestea încurcată pe 
care mi-au spus-o, dar... El scutură din cap. Sunt conduși de o regină 
pe nume Vassa. 

Am început să plâng. 

- Care se pare că a fost găsită de... 

- Lucien, am şoptit eu. 

- Cine? Drakon se încruntă. O, masculul cu ochiul. Nu. El s-a 
întâlnit mai târziu cu ei și le-a spus încotro să se îndrepte. Să vină 
acum, de fapt. Voi, masculii, din Prythian sunteţi atât de insistenți. 
Bine că măcar noi eram deja plecaţi să vedem dacă aveţi nevoie 
de ajutor! 

- Cine a găsit-o pe Vassa? întrebă Nesta cu același ton uniform, 
ca şi când ar fi ştiut deja răspunsul. 

Navele oamenilor se tot apropiau. Erau atât de multe şi sub 
steaguri atât de diverse că abia am reuşit să le văd, şi asta mulțumită 
vederii mele Fae. 

- Îşi spune Prinţul Negustorilor, zise Drakon. Se pare că el a des- 
coperit acum câteva luni că reginele umane sunt trădătoare şi, de 
atunci, a început să adune o armată umană independentă ca să în- 
frunte Hybernul. A reușit să o găsească pe regina Vassa și împreună 
au strâns armata asta. Drakon ridică din umeri. Mi-a spus că are 
trei fiice care locuiesc aici și că le-a dezamăgit mulți ani, dar nu şi de 
data asta. 

Navele din faţa flotei umane se văzură clar, împreună cu literele 
de aur din părţile laterale. 

- Şi-a botezat cele trei nave personale cu numele lor, spuse 
Drakon zâmbind. 

Iar acolo, navigând în față... am văzut numele navelor. 

Feyre. 

Elain. 

Şi, conducând atacul împotriva Hybernului, plutind pe valuri 
fermă şi fără nicio frică... 

Nesta. 

Cu tatăl meu... tatăl nostru la cârmă. 


CAPITOLUL 
T2 


Vântul şterse lacrimile pe care Nesta le vărsă când zări navele 
tatălui nostru. 

Când văzu nava pe care alesese să o conducă în luptă, pentru 
fata care îl urâse pentru că nu luptase pentru noi, care îl urâse pen- 
tru moartea mamei noastre, pentru sărăcia şi disperarea și anii 
pierduţi. 

— Să înțeleg că vă cunoaşteţi? întrebă sec Drakon. 

Tatăl nostru - plecat de multe luni, fără să primim vreo veste. 

Cândva, surorile mele îmi spuseseră că plecase să participe la o 
întâlnire care viza ameninţarea de dincolo de zid. Devenise clar la 
întâlnirea aceea că fuseserăm trădaţi de ai noştri? Iar el plecase 
atunci în secret ca să nu riște ca mesajele pentru noi să cadă în mâi- 
nile inamicilor, ca să găsească ajutor? 

Pentru noi. Pentru mine și pentru surorile mele. 

Rhys îi spuse lui Drakon: 

- Ea e Nesta. Şi ea e partenera mea, Feyre. 

Niciuna din noi nu se uită la prinţ, ci doar la flota tatălui nos- 
tru — la navele pe care le botezase în onoarea noastră. 

- Apropo de Vassa, îi spuse Rhys lui Drakon, s-a terminat cu 
blestemul ei? 

Flota umană şi armata Hybernului se apropiară, iar eu mi-am 
dat seama că impactul avea să fie mortal. Am văzut scuturile magice 

ale Hybernului ridicându-se. I-am văzut pe Serafimi ridicându-le 
pe ale lor. 

- Vezi şi singur, spuse Drakon. 

Am clipit la ceea ce începu să se lanseze între navele umane, la 
ce plutea deasupra apei, repede ca o stea căzătoare şi îndreptân- 
du-se spre Hybern, roșul, auriul și albul vibrând ca metalul topit. 

Aș fi putut jura că flota Hybernului începu să intre în panică 
atunci când aceasta se desprinse de rândurile flotei umane şi se apro- 
pie de ei. 

Când își întinse larg aripile, lăsând scântei şi tăciuni pe valuri în 
urma ei, mi-am dat seama ce — cine — zbura acum spre armata inamică. 

O pasăre de foc, arzând la fel de intens şi de violent ca inima 
unei forje. 

Vassa — regina pierdută. 


a 


Rhys îmi sărută lacrimile care îmi alunecau pe față când regina 
pasăre de foc se izbi în flota Hybernului şi lăsă în urma ei doar res- 
turile arzânde ale navelor. 

Tatăl nostru şi armata umană se împrăştiară în larg, ca să-i atace 
pe ceilalți. 

- Du-ţi legiunea pe uscat! îi zise Rhys lui Drakon. 

Aveam o şansă foarte mică de a câştiga sau de a opri măcelul. 

Ochii lui Drakon căpătară o lucire care îmi spuse că dădea or- 
dinele cuiva departe. M-am întrebat dacă Nephelle şi soţia ei făceau 
parte din legiune — dacă bătălia dată demult, pe fundul mării fusese 
ultima dată când îşi scoseseră săbiile. 

Și Rhys părea să se gândească la trecut, deoarece îi mormăi lui 
Drakon în vuietul care se auzea dinspre mare şi lupta de dedesubt: 

- Jurian este aici. 

Graţia nonşalantă şi arogantă a prințului dispăru. Furia rece îi 
transformă trăsăturile în ceva îngrozitor. Iar ochii lui căprui deve- 
niră complet negri. 

- El luptă pentru noi. 

Drakon nu păru convins, dar dădu din cap şi făcu semn din băr- 
bie spre Cassian. 

- Presupun că tu eşti Cassian. 

Generalul își înclină capul. Deja vedeam umbrele din ochii lui la 
pierderea acelor soldați. 

- Legiunea mea îţi aparține. Comand-o cum vrei! 

Cassian se uită cu atenţie la armata noastră distrusă, la flancul 
nordic pe care îl refăcea Azriel şi îi dădu lui Drakon câteva ordine 
clare. Drakon bătu din aripile albe, atât de contrastante cu pielea lui 
măslinie, şi îi spuse lui Rhys: 

- Apropo, Miryam este supărată pe tine. Au trecut trei sute cinci- 
zeci de ani de la ultima ta vizită. Dacă supraviețuim, aşteaptă-te să 
te ploconeşti! 

Rhys râse răguşit. 

- Spune-i vrăjitoarei că şi reciproca e valabilă! 

Drakon zâmbi şi, cu o bătaie puternică a aripilor, dispăru. 

Rhys şi Cassian se uitară după el, apoi la flotele care se luptau 
acum. Tatăl nostru era acolo jos — tatăl nostru, pe care nu îl văzusem 
niciodată folosind o armă... 

Pasărea de foc dezlănţui iadul asupra navelor. La propriu. Un iad 
de foc atunci când se izbi în ei şi îi trimise pe soldaţii panicaţi pe 
fundul mării. 

- Acum, i-am spus lui Rhys. Amren şi cu mine trebuie să ple- 
căm acum. 

Haosul era total. Cu lupta care se purta în toate direcţiile... Amren 
şi cu mine am fi putut reuşi. Poate că regele avea să fie preocupat. 

Rhys voi să mă aducă din nou pe pământ, unde Amren şi Elain 
aşteptau încă. 

- Aşteaptă! zise Nesta. 

Rhys o ascultă. 

Nesta se uită spre flotă, spre tatăl nostru care lupta. 

- Foloseşte-mă ca momeală! 

Am clipit în acelaşi moment când Cassian spuse: „Nu“. 

Nesta îl ignoră. 

- Probabil că regele aşteaptă lângă Cazan. Chiar dacă ajungi 
acolo, va trebui să te lupţi cu el. Să îl atragi afară, departe. Spre mine. 

- Cum, spuse încet Rhys. 

— Este valabil în ambele cazuri, şopti Nesta ca şi când cuvintele 
rostite de partenerul meu în urmă cu câteva clipe i-ar fi dat ideea. El 
nu ştie cât am luat. lar dacă... dacă aș face să pară că urmează să-i 
folosesc puterea... Va veni în fugă, doar ca să mă ucidă. 

— EI te va ucide, mârâi Cassian. 

Ea îi apucă strâns braţul. 

- Aici intervii tu. 

Ca să o păzească, să o protejeze. Să întindă o capcană pentru rege. 

- Nu, spuse Rhys. 

Nesta pufni. 

— Tu nu eşti Marele meu Lord. Pot să fac ce vreau. Și de vreme ce 
el va simţi că eşti cu mine... şi tu trebuie să te îndepărtezi. 

Rhys îi spuse lui Cassian: 

— Nu te las să-şi pierzi viața pentru asta. 

Eram înclinată să fiu de acord. 

Cassian studie rândurile illyriene împuţinate şi care rezistau 
acum, adunate de Azriel. 

- Az controlează rândurile. 

- Am spus nu! izbucni Rhys. Nu îl mai auzisem niciodată folo- 
sind tonul acela cu Cassian, cu oricare dintre ei. 

Cassian spuse ferm: 

— Este singura noastră şansă să creăm diversiune. Să-l atragem 
departe de Cazan, zise şi o strânse pe Nesta. Tu ai oferit totul, Rhys. 
Ai trecut prin iad pentru noi, timp de cincizeci de ani. El nu vorbise 
niciodată despre asta, cel mult făcuse o aluzie. Crezi că nu ştiu ce s-a 

întâmplat? Ştiu, Rhys. Cu toții ştim. Şi ştim că ai făcut-o ca să ne 
salvezi, ca să ne cruți. El scutură din cap, lumina soarelui strălu- 
cind pe casca neagră şi înaripată. Lasă-ne să-ţi întoarcem favoarea! 
Lasă-ne să plătim datoria! 

- Nu există nicio datorie de plătit! 

Vocea spartă a lui Rhys îmi sfărâmă inima, dar şi a lui Cassian se 
sparse când spuse: 

— Nu am reușit să o răsplătesc pe mama ta pentru bunătatea ei. 
Lasă-mă să o fac aşa! Lasă-mă să trag de timp! 

- Nu pot. 

Nu eram sigură dacă în toată istoria Illyriei se purtase vreodată 
o astfel de discuţie. 

- Poţi, spuse încet Cassian. Poţi, Rhys. El zâmbi indolent. Păs- 
trează-ne şi nouă o parte din glorie! 

- Cassian... 

Dar Cassian o întrebă pe Nesta: 

— Ai ce îţi trebuie? 

Nesta dădu din cap. 

- Amren mi-a arătat destule. Ce trebuie să fac pentru a aduna 
puterea spre mine. 

Iar dacă Amren şi cu mine puteam controla Cazanul între noi... 
Distragerea pe care ne-ar fi oferit-o ei... 

Nesta se uită la Elain care monitoriza măcelul din față, apoi spre 
mine şi spuse încet: 

— Spune-i tatei că îi mulțumesc. 

Ea îşi înfășură strâns braţele în jurul lui Cassian, ochii gri-al- 
baştri strălucindu-i, apoi ei dispărură. 

Rhys se încordă din cauza efortului de a nu pleca după ei când 
cei doi plutiră spre o dumbravă la mare distanță în spatele câmpului 
de luptă. 

— Fl ar putea supravieţui, am spus eu încet. 

- Nu, spuse Rhys, coborându-ne în zbor spre Amren și Elain. 
Nu o va face. 

L-am rugat pe Rhys să o mute pe Flain în cel mai îndepărtat punct 
al taberei noastre. Iar când se întoarse, partenerul meu doar mă 
sărută pe gură înainte să se înalțe la cer, îndreptându-se spre mij- 
locul bătăliei, spre cele mai grele lupte. Abia am suportat să mă uit, 
să văd unde aterizase. 

Singură cu Amren, ea îmi spuse: 

- Ascunde-ne vederii şi fugi cât de repede poți. Nu te opri; în- 
cearcă să nu ucizi pentru că vei lăsa o urmă. 

Am dat din cap, verificându-mi armele. Serafimii zburau acum la 
mare înălțime, cu aripi strălucitoare ca soarele pe zăpadă. Am împrăş- 
tiat o vrajă în jurul nostru, ascunzându-ne şi înăbușindu-ne sunetele. 

- Repede! repetă Amren, ochii argintii clocotind ca norii de fur- 
tună. Să nu priveşti înapoi! 

Aşa că nu am făcut-o. 


CAPITOLUL, 
T3 


Cazanul fusese poziționat pe o colină stâncoasă. 

Ţesătoarea îşi făcuse bine treaba. Gărzile importante şi posturile 
erau doar nişte grămezi roşii și ude de oase şi muşchi. Şi am ştiut că 
atunci când aveam s-o revăd... ea ar fi fost şi mai frumoasă. 

Puterea lui Amren sclipi de nenumărate ori, pătrunzând prin 
protecţiile din calea noastră până am ajuns în urma lui Stryga. Indi- 
ferent ce vrăji ar fi folosit regele... Amren era pregătită pentru ele. 
Însetată, le distruse pe toate cu un zâmbet sălbatic. 

Dar dealul gri era plin de comandanții Hybernului, mulțumiți 
să-şi lase subalternii să lupte, aşteptând până când câmpul de luptă 
i-ar fi separat pe soldaţi de adevărații războinici. Îi auzeam spunând 
printre dinţi cu cine din tabăra noastră voiau să se lupte. 

Helion şi Tarquin erau două dintre cele mai des menţionate nume. 

Apoi, cel al lui Tamlin, pentru trădarea lui. Şi Jurian. Ce mult 
aveau să sufere! 

Varian. Azriel. Cassian, Kallias şi Viviane. Mor. Ei rosteau toate 
numele prietenilor mei ca şi când ar fi fost cai de curse. Cine ar fi 
rezistat suficient de mult încât să îi înfrunte. Cine ar fi adus-o înapoi 
aici pe partenera drăguță a Lordului Iernii. Cine ar fi distrus-o, în 
sfârşit, pe Morrigan, cine ar fi adus acasă aripi illyriene ca să le țin- 
tuiască de perete. Sângele îmi fierbea, chiar dacă tot corpul îmi 
tremura. Speram ca Bryaxis să-i devoreze pe toţi şi să îi determine 
înaintea mea să facă pe ei de groază. 

Dar am îndrăznit să privesc o dată înapoi. 

Mor şi Viviane nu urmau să vină curând pe câmpul acesta. Ele 
țineau un întreg grup de soldaţi ai Hybernului la distanță, flancate de 
femelele cu păr alb pe care le văzusem în tabăra Iernii şi de o unitate 
de urşi puternici care sfâşiau soldaţii lovindu-i cu labele imense. 

Amren şuieră în semn de avertisment, iar eu m-am uitat înainte 
când am început să urcăm panta liniştită a dealului gri. Nici urmă 
de Stryga, deşi ea se oprise aici, la baza dealului pe care stătea 
Cazanul. Deja îi simţeam prezenţa îngrozitoare — chemarea. 

Amren şi cu mine am urcat încet, ascultând după fiecare pas. 

Lupta vuia în spatele nostru. Pe cer, pe pământ şi pe mare. 

Nu credeam... chiar şi cu Drakon şi armata oamenilor... nu cre- 
deam că decurgea bine. 

M-am prins de stânca gri ascuţită a pantei dealului, încordân- 
du-mi trupul când m-am ridicat, Amren urcând cu uşurinţă. Nesta 
trebuia să-l ademenească în curând pe rege sau am fi ajuns faţă în 
faţă cu el. 

Mişcarea de la baza stâncii îmi atrase atenţia. 

Am rămas nemișcată ca moartea. 

Acolo era o tânără brunetă care-şi ridică privirea la noi, mijind 
ochii şi adulmecând. 

Un zâmbet îi apăru pe buzele roşii — însângerate. Ea zâmbi în 
direcția mea, dezgolindu-şi dinții pătaţi de sânge. 

Stryga. Ţesătoarea așteptase, ascunzându-se aici până ce am sosit. 

Ea îşi trecu o mână albă ca zăpada peste tatuajul semilunii de pe 
antebraţ. Era semnul înţelegerii cu Rhys. Un memento şi un avertis- 
ment totodată. 

Să plecăm! Să ne grăbim! 

Ea se întoarse cu fața spre poteca stâncoasă pe jumătate vizibilă 
în stânga noastră, giuvaierul lui lanthe din părul ei fiind stropit cu 
sânge, şi se îndreptă spre gărzile postate acolo, pe care le evitasem că- 
țărându-ne pe panta dealului. Câţiva masculi tresăriră. Stryga zâmbi 
o dată - un zâmbet plin de ură şi îngrozitor -— și sări asupra lor. 

Era o diversiune. 

Amren se cutremură, dar am pornit din nou. Gărzile erau con- 
centrate la măcelul ei, fugind de la posturile lor pe deal, ca să o 
întâmpine. 

Mai repede - nu aveam mult timp. Simţeam cum Cazanul îşi 
aduna puterea... 

Nu. Nu Cazanul. 

Acea putere... venea din spate. 

Nesta. 

- Bravo, fato! mormăi în şoaptă Amren chiar înainte să mă 
apuce de spatele jachetei şi să mă trântească cu fața în jos pe piatră, 
ferindu-ne. 

Tocmai atunci o pereche de cizme coborâră pe poteca îngustă. 
Cunoşteam sunetul paşilor lui pentru că îmi bântuia visele. 

Regele Hybernului trecu chiar pe lângă noi. Concentrat la Stryga, 
la vuietul îndepărtat al puterii Nestei. 

Ţesătoarea se opri când văzu cine se apropia și zâmbi, sângele 
curgându-i de pe bărbie. 

— Cât de fumoasă ești! şopti el, cu o voce seducătoare. Cât de 
minunată eşti, bătrâno! 

Ea îşi dădu părul negru peste un umăr subţire. 

— Poţi să faci o plecăciune, rege! Așa cum se obişnuia cândva. 

Regele Hybernului se îndreptă direct spre ea şi zâmbi la chipul 
superb al Strygăi. 

Apoi îi cuprinse chipul în mâinile late mai repede decât se putea 
mişca ea și îi rupse gâtul. 

Probabil că nu o ucisese. Țesătoarea era o zeiţă a morții — însăşi 
existenţa ei o sfida pe a noastră. Deci probabil că nu ar fi ucis-o 
rupându-i coloana, dacă regele nu i-ar fi aruncat trupul celor doi 
câini naga de la poalele dealului, care sfâșiară trupul moale al 
Țesătoarei fără ezitare. 

Până şi Amren scoase un sunet de mâhnire. 

Dar regele se uita spre nord, spre Nesta. 

Acea putere — puterea ei - clocoti din nou, făcându-i semn, aşa 
cum mă chema acum Cazanul de pe stâncă. 

Fl se uită la mare, la lupta care se dădea acolo. 

Aş fi putut jura că a zâmbit în timp ce s-a teleportat. 

- Acum, şopti Amren. 

Nu mă puteam mişca. Nesta, Cassian şi Rhys nu credeau că 
aveam vreo şansă să supravieţuim. 

- Profită la maximum! izbucni Amren şi în ochii ei străluci su- 
ferința adevărată. Ea ştia ce urma să se întâmple. În timpul pe care-l 
câştigasem, mi-am reprimat disperarea şi groaza şi am alergat pe 
deal — spre pisc, spre locul în care Cazanul nepăzit ne aştepta. 

Cartea apăru în mâinile mici ale lui Amren. Cazanul era aproape 
la fel de înalt ca ea. Un puț negru de ură şi de putere. 

Aş fi putut opri totul chiar în acel moment. Să opresc armata şi 
pe rege înainte să îi ucidă pe Nesta şi pe Cassian. Amren deschise 
Cartea şi se uită la mine, aşteptând. 

- Pune mâna pe Cazan! spuse ea încet. 

Am ascultat-o. 

Puterea nesfârşită a Cazanului se izbi în mine, un val amenințând 
să mă doboare ca o furtună nesfârşită. 

Abia am putut să-mi ţin un picior în lumea asta, abia mi-am 
amintit cum mă chema. M-am agăţat de ce văzusem în Ouroboros — 
de toate reflexiile şi amintirile pe care le înfruntasem sau le avusem, 
de cele bune, de cele rele şi de cele gri. Cine eram, cine eram, cine 
eram... 

Amren mă urmări un moment lung şi nu citi din carte. Nu îmi 
băgă înăuntru mâinile. Ea închise paginile aurii și împinse cartea în 
spatele ei cu piciorul. 

Amren minţise. Ea nu plănuise să-l controleze pe rege sau să-i 
stăpânească armata cu ajutorul Cărţii şi al Cazanului. 

Şi eu căzusem direct în capcana ei, oricare ar fi fost aceasta. 


CAPITOLUL 
TA 


Mi-am revenit în simțţiri în faţa gurii negre a Cazanului. L-am 
apucat cu toată puterea. 

- Îmi pare rău că te-am minţit, fu tot ce spuse Amren. 

Nu îmi puteam îndepărta mâna. Nu îmi puteam elibera dege- 
tele. Eram sfâşiată, încet şi pe deplin. 

Mi-am proiectat magia, disperată ca orice lanţ spre lumea asta 
să mă salveze, să nu mă lase să fiu devorată de obiectul etern şi în- 
grozitor care încerca acum să mă târască în îmbrățişarea lui. 

Focul, apa, lumina, vântul, gheaţa şi noaptea se adunară şi toate 
mă dezamăgiră. 

Ceva alunecase, iar mintea mea se apropie de braţele întinse ale 
Cazanului. 

L-am simțit atingându-mă. 

Iar apoi, am fost pe jumătate plecată. 

Jumătate aici, tăcută, lângă Cazan, cu mâna lipită de marginea 
neagră. 

Jumătate... în altă parte. 

Zburând prin lume. Căutând. Cazanul vâna acum puterea care 
venise atât de aproape... şi îl tachina. 

Nesta. 

Cazanul o căuta, la fel ca regele. 

Plutea pe câmpul de luptă ca o insectă pe suprafața unui lac. 

Pierdeam. Rău. Serafimii şi illyrienii erau însângerați şi doborâți 
de pe cer. Azriel fusese forțat să aterizeze, târându-şi aripile în no- 
roiul însângerat în timp ce lupta cu sabia împotriva atacurilor ce pă- 
reau de neoprit. Infanteriştii noștri rupseseră rândurile pe alocuri, 
Keir strigându-le Aducătorilor întunericului să revină pe poziţie, 
fuioare de întuneric emanând din el. 

L-am văzut pe Rhysand în mijlocul rândurilor care se destrămau. 
Stropit cu sânge, luptând frumos. 

L-am văzut evaluând câmpul din faţă şi transformându-se. 

Ghearele ieşiră primele, înlocuind degetele de la mâini şi de la 
picioare. Apoi solzi negri sau poate pene, nu am reușit să le văd, îi 
acoperiră picioarele, braţele şi pieptul. Corpul i se contorsionă, oa- 
sele şi mușchii crescând şi transformându-se. 

Era bestia pe care Rhys o ţinuse ascunsă şi pe care nu-i plăcuse 
niciodată să o dezlănțuie, doar dacă situaţia era destul de gravă ca 
să o facă. 

Înainte să mă ia Cazanul, am văzut ce se întâmplă cu capul şi 
faţa lui. 

Era o creatură de coşmar. Nu avea nimic uman sau Fae. Era o 
creatură care locuia în puţurile întunecate și ieșea doar noaptea ca 
să vâneze şi să mănânce. Faţa... era a acelor creaturi care fuseseră 
sculptate în roca Regatului Coşmarurilor, care alcătuiau tronul. 
Tronul nu era doar o reprezentare a puterii lui... ci și a ceea ce pân- 
dea înăuntru. Iar aripile lui... 

Soldaţii Hybernului începură să fugă. 

Helion văzu ce se întâmplase și fugi și el, dar spre Rhys, trans- 
formându-se la rândul lui. 

Dacă Rhys era o teroare zburătoare din umbre şi lumină lunară 
rece, Helion era echivalentul acestuia pe timp de zi. 

Pene aurii, gheare sfâşietoare şi aripi cu pene... 

Împreună, partenerul meu şi Marele Lord al Zilei se dezlănțuiră 
asupra Hybernului până ce se opriră, până ce un mascul bine făcut 

şi scund ieşi din rând spre ei — unul dintre comandanții Hybernului, 
fără îndoială. Mârâitul lui Rhys cutremură pământul. Dar Helion, 
strălucind cu o lumină albă, fu cel care înaintă ca să înfrunte mas- 
culul, afundându-și adânc ghearele în noroi. 

Comandantul nu avea nici măcar o sabie. Doar haine gri ele- 
gante şi o expresie vag amuzată. Lumina de culoarea ametistului se 
rotea în jurul lui. Helion îi mârâi lui Rhys — era un ordin, iar par- 
tenerul meu dădu din cap, sângele picurându-i din bot înainte să se 
avânte din nou în încăierare, lăsându-i pe comandant şi pe Helion, 
Spintecătorul de Vrăji, să se lupte corp la corp. Vrajă la vrajă. 

Soldaţii din ambele tabere începură să fugă. 

Dar Cazanul mă trase deoparte când Helion dezlănțui o explozie 
de lumină spre comandant, sursa acesteia nefiind pe câmpul de luptă. 

»Vino!” păru să cânte puterea Nestei. „Vino!“ 

Cazanul îi simţi mirosul şi ne împinse înainte. 

Am sosit înaintea regelui. 

Cazanul păru să se oprească în poiană. Păru să se răsucească şi 
să se clatine înapoi, ca un şarpe pregătit să atace. 

Nesta şi Cassian stăteau acolo, cu sabia scoasă, ochii Nestei 
strălucind cu focul interior şi păgân. 

— Pregăteşte-te! șopti ea. Vine. 

Puterea pe care o acumula Nesta... 

Ea avea să-l ucidă pe Regele Hybernului. 

Cassian era distracţia cât lovitura ei şi-ar fi găsit ținta. 

Timpul păru să încetinească şi să se deformeze. Puterea întune- 
cată a regelui se îndreptă spre noi, spre poiana în care nu mă ve- 
deam şi nu mă auzeam, unde eram doar o fărâmă de suflet purtată 
de un vânt negru. - 

Regele Hybernului se teleportă chiar în fața lor. 

Puterea Nestei se adună şi apoi dispăru. 

Cassian nu se mişcă. Nu îndrăzni. 

Deoarece Regele Hybernului îl ținea pe tatăl meu în fața lui, cu 
o sabie la gât. 


Hp 


De aceea se uitase spre mare. Ştiuse că Nesta l-ar fi lovit mortal 
în clipa în care ar fi apărut, iar singurul mod de a o împiedica era... 

Un scut uman. Unul la care s-ar fi gândit de două ori dacă să-l 
omoare. 

Tatăl nostru era stropit cu sânge şi mai slab decât ultima dată 
când îl văzusem. 

- Nesta, șopti el, observând urechile și graţia de Fae, puterea 
care sfârâia în ochii ei. 

Regele zâmbi. 

- Ce tată iubitor! Să aducă o întreagă armată ca să-şi salveze 
fiicele! 

Nesta nu spuse nimic. Cassian se uită cu atenţie prin poiană, 
evaluând toate avantajele, toate unghiurile. 

„Salvează-l! am implorat eu Cazanul. Ajută-l!“ 

Cazanul nu-mi răspunse. Nu avea voce şi nici conştiinţă, ci doar 
o nevoie simplă de a recupera ce îi fusese furat. 

Regele Hybernului își înclină capul ca să se uite la chipul bronzat 
şi bărbos al tatălui meu. 

— Atât de multe lucruri s-au schimbat de când ai fost ultima dată 
acasă. Trei fiice, acum Fae. Una dintre ele are o căsnicie destul de 
bună. 

Tatăl meu se uită doar la sora mea, ignorându-l pe monstrul din 
spatele lui, şi îi spuse: 

- Te-am iubit din prima clipă în care te-am ţinut în braţe. Şi 
îmi... pare rău, Nesta — Nesta mea! Îmi pare atât de rău pentru tot! 

- Te rog! îi spuse Nesta regelui. Singurele ei cuvinte, guturale şi 
răguşite. Te rog! 

- Ce îmi vei da, Nesta Archeron? 

Nesta se tot uită la tatăl meu, care scutura din cap. Mâna lui 
Cassian zvâcni, ridicând sabia, încercând să ţintească bine. 

- Îmi vei înapoia ce ai luat? 

- Da. 

- Chiar dacă trebuie să o smulg din tine? 

— Nu te atinge de fiica mea cu mâinile tale murdare... zise tatăl 
nostru. 

Am auzit pocnetul înainte să-mi dau seama ce se întâmplase. 

Înainte să văd cum se răsuci capul tatălui meu şi lumina în- 
ghețându-i în ochi. 

Nesta nu scoase niciun cuvânt. Nu reacționă când Regele 
Hybernului îi rupse gâtul tatălui nostru. 

Eu am început să ţip. Să ţip şi să mă zvârcolesc în prinsoarea 
Cazanului, implorându-l să pună capăt lucrurilor - să îl aducă 
înapoi... 

Nesta îşi cobori privirea spre corpul tatălui meu când acesta se 
prăbuși pe pământ. 

Și, aşa cum prevăzuse regele... puterea Nestei se stinse. 

Dar nu şi a lui Cassian. 

Săgeţi orbitoare şi roşii ţâşniră spre Regele Hybernului, un scut 
ridicându-se în jurul Nestei când Cassian se aruncă înainte. 

Şi când Cassian îl atacă pe rege, care râdea şi părea dispus să se 
lupte un pic cu sabia... m-am holbat la tatăl meu, pe pământ. La 
ochii lui deschişi şi orbi. 

Cassian îl împinse pe rege de lângă cadavrul tatălui meu, săbiile 
şi magia lovindu-se. Nu pentru mult timp, ci doar cât să îl ţină la 
distanță, astfel încât Nesta să poată fugi, iar eu să termin lucrul pen- 
tru care îmi lăsasem rudele să-şi ofere viaţa. Cazanul încă mă ţinea 
acolo, chiar dacă am încercat să mă întorc pe dealul unde Amren 
mă trădase şi mă folosise în cine ştie ce scop personal... 

Nesta îngenunche înaintea tatălui nostru, cu chipul inexpresiv, 
se uită în ochii lui încă deschişi şi îi închise cu blândeţe. Cu mâinile 
ferme ca piatra. 

Cassian îl înghiontise pe rege şi mai mult în pădure. Strigătele 
lui răsunară. 

Nesta se aplecă în față ca să sărute fruntea stropită de sânge a 
tatălui nostru. 

Iar când îşi ridică fruntea... Cazanul se zbătu şi se tulbură deoa- 
rece în ochii Nestei, conturându-i pielea... era puterea brută. 

Ea se uită la rege şi la Cassian tocmai când strigătul de durere al 
celui din urmă vui spre noi. 

Puterea din jurul ei se cutremură. Nesta se ridică în picioare. 

Apoi, Cassian ţipă. M-am uitat spre el. Departe de tatăl meu. 

La nici douăzeci de paşi distanță, Cassian era pe pământ. Aripile 
îi erau rupte pe alocuri şi-i sângerau. 

Osul îi ieşea din coapsă. Pietrele lui Siphon erau mate. Goale. 

Fl le epuizase deja înainte să vină aici. Era extenuat, dar venise — 
pentru ea. Pentru noi. 

Gâfâia, sângele curgându-i din nas, iar braţele îi cedară când 
încercă să se ridice. 

De deasupra lui, Regele Hybernului îi întinse o mână. 

Cassian se arcui de pe pământ, strigând de durere. Un os i se 
rupse undeva în corp. 

- Încetează! 

Regele se uită peste umăr când Nesta înaintă. Cassian îi spuse să 
fugă, sângele curgându-i dintre buze pe mușchiul de sub el. 

Nesta se uită la corpul lui distrus, la durerea din ochii lui Cassian, 
şi îşi înclină capul. 

Mişcarea nu era umană. Nici Fae. 

Era pur animalică, de prădător. 

Şi când îşi ridică din nou privirea spre rege... 

- Te voi ucide, spuse ea încet. 

- Serios? întrebă regele, ridicând o sprânceană. Pentru că eu mă 
gândesc la lucruri mult mai interesante pe care să ţi le fac. 


Regatul aripilor şi al pieirii 723 


Nu din nou. Nu puteam urmări din nou scena pasivă, inutilă 
câtă vreme cei pe care îi iubeam sufereau. 

Cazanul se strecură după Nesta, ca un câine. 

Nesta își strânse pumnii. 

Regele pufni şi-şi lăsă piciorul pe cea mai apropiată aripă a lui 
Cassian. 

Osul se rupse, iar ţipătul lui... 

M-am zbătut împotriva prinsorii Cazanului. M-am zbătut şi 
am lovit. 

Nesta explodă. 

Toată acea putere, toată deodată... 

Regele se teleportă din calea ei. 

Puterea sa lovi copacii din spatele lui, transformându-i în ce- 
nuşă. Explodă peste câmpul de luptă cu o boltă joasă, apoi ateriză 
Chiar în rândurile Hybernului, ucigând câteva sute de soldaţi înainte 
să înţeleagă ce se întâmplase. 

Regele apăru la o distanță de probabil zece metri şi râse la restu- 
rile fumegânde din spatele lui. 

- Minunat! spuse el. Nu ai cine ştie ce experienţă, te-ai pripit, 
dar a fost minunat. 

Nesta îşi strânse-pumnii din nou ca şi când şi-ar fi adunat puterea. 

Dar ea şi-o consumase pe toată dintr-o singură lovitură. Ochii îi 
erau iar gri-albaștri. 

- Pleacă! reuşi Cassian să şoptească. Pleacă! 

- Mi se pare cunoscută scena, spuse gânditor regele. El sau celă- 
lalt bastard a fost cel care s-a târât spre tine în ziua aceea? 

Cassian se târa într-adevăr spre ea, cu aripile rupte şi piciorul 
leneș, lăsând o dâră de sânge pe iarbă şi rădăcini. 

Nesta se grăbi spre el și îngenunche, dar nu ca să-l consoleze, ci 
ca să ia sabia illyriană. 

Cassian încercă să o oprească în timp ce Nesta ridică sabia în 
fața Regelui Hybernului. 

Ea nu spuse nimic, rămânând pe loc. 

Regele chicoti şi îşi înclină sabia. 

- Să văd ce te-au învăţat illyrienii! 

Fl o atacă înainte să poată ridica sabia mai sus. 

Nesta sări înapoi, lovindu-i sabia, cu ochii mari. Regele atacă 
din nou, iar Nesta se feri încă o dată şi se retrase printre copaci, 
îndepărtându-l de Cassian. 

Ea reuşi să-l mai îndepărteze câțiva paşi înainte ca regele să se 
plictisească. 

Din două mişcări, el o dezarmă. Cu o alta, o lovi în față atât de 
puternic încât ea căzu la pământ. 

Cassian îi strigă numele, încercând din nou să se târască spre ea. 

Regele își băgă sabia în teacă, înălțându-se deasupra ei, când ea 
se ridică de jos. 

— Ei bine? Ce altceva mai ştii? 

Nesta se întoarse şi întinse o mână. 

Puterea albă şi arzătoare îi ţâșni din palmă şi îl izbi în piept. 

Fusese un plan ca să se apropie de ea, să-și lase garda jos. 

Puterea ei îl aruncă înapoi, copacii rupându-se sub el unul după 
altul. 

Cazanul păru să se liniştească. Doar atât mai rămăsese din 
puterea ei. 

Nesta se ridică în picioare, clătinându-se prin poiană cu sânge la 
gură, acolo unde o lovise, şi se aruncă în genunchi în faţa lui Cassian. 

- Ridică-te! suspină ea, trăgându-l de umăr. Ridică-te! 

El încercă, dar nu reuşi. 

- Eşti prea greu, se rugă ea, dar tot încercă să-l ridice, apucân- 
du-i armura neagră şi însângerată. Nu pot — vine... 

- Pleacă! gemu Cassian. 

Puterea ei încetase să-l arunce pe rege prin pădure. El mergea 
acum spre ei, scuturându-şi jacheta de așchii şi frunze, fără să se 
grăbească. Ştiind că ea nu avea să plece, savurând gândul la măcelul 
care îl aştepta. 

Nesta scrâşni din dinţi, încercând să-l ridice din nou pe Cassian, 
care scoase un sunet răguşit de durere. 

- Pleacă! îi strigă el. 

- Nu pot, şopti ea, cu vocea spartă. Nu pot! 

Erau aceleași cuvinte pe care i le spusese Rhys. 

Cassian gemu de durere, dar îşi ridică mâinile însângerate ca să 
îi cuprindă faţa. 

- Singurul lucru pe care-l regret e că nu am avut timp. Vocea îi 
tremură la fiecare cuvânt. Că nu am avut timp cu tine, Nesta. 

Ea nu îl opri când se ridică să o sărute încet, atât cât reuși. 

Cassian spuse încet, ştergându-i lacrima care îi curgea pe chip: 

- Te voi găsi din nou în lumea viitoare — în următoarea viaţă. Și 
vom avea acel timp. Promit! 

Regele Hybernului intră în poiană, puterea întunecată plutin- 
du-i din vârfurile degetelor. 

Şi până şi Cazanul păru să se oprească surprins - surprins sau 
simțind ceva... când Nesta se uită la regele căruia moartea-i învăluia 
mâinile, apoi în jos la Cassian, şi-i acoperi corpul cu al său. 

Cassian rămase nemişcat şi după aceea își strecură o mână pe 
spatele ei. 

Împreună. Aveau să moară împreună. 

„Îţi voi oferi un târg, i-am spus eu Cazanului. Îți voi oferi sufletul 
meu. Salvează-i!“ 

- Romantic gest, spuse regele, dar necugetat. 

Nesta nu se mişcă din locul în care-i proteja corpul lui Cassian. 

Regele îşi ridică mâna, puterea rotindu-i-se ca o galaxie întune- 
cată în palmă. 

Ştiam că ar fi murit amândoi în clipa în care puterea i-ar fi lovit. 

„Orice, am implorat eu Cazanul. Îţi dau orice!“ 

Mâna regelui începu să coboare, apoi se opri şi scoase un sunet 
gâtuit. 

Pentru o clipă, am crezut că îmi răspunsese Cazanul la rugăminți. 

Dar când o lamă neagră îi străpunse gâtul regelui, împroşcând 
sânge, mi-am dat seama că altcineva o făcuse. 

Elain ieşi din umbra din spatele lui şi înfipse Povestitorul- Adevă- 
rului până la mâner în ceafa regelui, în timp ce îi spuse la ureche: 

- Să nu te atingi de sora mea! 


CAPITOLUL a 
15 y 


Cazanul toarse în prezența lui Elain când Regele Hybernului 
căzu în genunchi, voind să apuce cuțitul care îi ieşea din gât. Elain 
se retrase un pas. 

Înecându-se cu propriu-i sânge care mai apoi i se prelingea prin- 
tre buze, regele se holbă la Nesta. Sora mea se ridică în picioare. 

Nu ca să se ducă la Elain, ci la rege. 

Nesta apucă mânerul negru al Povestitorului-Adevărului. 

Şi încet, ca şi când ar fi savurat efortul necesar... Nesta începu 
să răsucească lama. Nu rotea cuțitul propriu-zis, ci îi rotea gâtul 
străpuns. 

Elain se grăbi spre Cassian, dar războinicul gâfâia — zâmbea se- 
ver şi gâfâia - când Nesta răsuci de nenumărate ori lama în gâtul 
regelui, tăind carnea, oasele şi tendoanele. 

Nesta îşi cobori privirea spre rege înainte să facă mișcarea finală, 
mâna lui încercând încă să se ridice ca să elibereze lama. 

Iar în ochii Nestei... era aceeaşi expresie, aceeaşi strălucire pe 
care o avusese în ziua aceea din Hybern, când îl arătase cu degetul 
promiţându-i moartea. Ea schiță un zâmbet ca şi când şi-ar fi amin- 
tit, iar apoi împinse lama ca un muncitor care împingea spița unei 
roți mari de moară. 

Regele căscă ochii, iar capul îi căzu de pe umeri. 

- Nesta! gemu Cassian, încercând să ajungă la ea. 

Sângele regelui îi stropi hainele şi chipul. 

Nestei nu păru să-i pese când se aplecă, luă capul căzut şi îl ri- 
dică. ÎL ridică în aer şi se holbă în ochii lipsiţi de viață ai Hybernului, 
în gura lui deschisă. 

Ea nu zâmbi, ci doar se holbă în continuare. 

Sălbatică. Neiertătoare. Brutală. 

- Nesta! şopti Elain. 

Nesta clipi şi păru să-şi dea seama al cui cap îl ținea în mână. 

Ce făcuseră ea şi Elain. 

Capul regelui se rostogoli din mâinile ei însângerate. 

Cazanul păru şi el să-şi dea seama de ce făcuse ea când capul 
căzu pe pământul cu muşchi. Că Elain... Elain o protejase pe hoaţă. 
Elain, căreia îi oferise asemenea puteri, pe care o considerase atât de 
minunată, încât îi dăruise ceva... Nu ar fi rănit-o pe Elain, nici mă- 
car din dorinţa de a-şi revendica puterea care i se luase. 

Acesta se retrase în clipa în care Elain se uită la tatăl nostru 
mort, care zăcea în poiana de alături şi ţipă: „Nu!“ 

M-am întins spre ele, dar Cazanul era prea rapid, prea puternic. 

Mă smuci înapoi peste câmpul de luptă. 

Nimeni nu părea să ştie că regele era mort. Iar armatele noastre... 

Rhys și ceilalți Mari Lorzi se predaseră întru totul monștrilor 
care se ascundeau sub pielea lor, rânduri de soldaţi murind de mâna 
lor, sfâșiaţi, spintecaţi sau tăiaţi în două. Iar Helion... 

Marele Lord al Zilei era însângerat, blana aurie fiindu-i arsă şi 
zdrenţuită, dar el încă lupta împotriva comandantului Hybernului. 
Comandantul nu era rănit, iar chipul îi era calm ca şi când ar fi ştiut 
că astăzi ar fi putut câştiga în faţa lui Helion, Spintecătorul de Vrăji. 

Am traversat câmpul într-o boltă spre Bryaxis, care încă lupta, 
ţinând frontul pentru oamenii lui Graysen. Era un nor negru care 
croia o potecă pentru ei, care îi proteja. Bryaxis, frica încarnată, 
păzea muritorii. 


Regatul aripilor și al pieirii 729 


Am trecut pe lângă Drakon şi o femeie brunetă cu pielea ca mie- 
rea, ambii ferindu-se de... Jurian. Ei luptau cu Jurian. Drakon avea 
o datorie veche de plătit - la fel şi Miryam. 

Am trecut foarte repede pe lângă ei şi nu am auzit ce spuneau, 
nu am văzut dacă Jurian chiar riposta sau încerca să se ferească în 
timp ce le explica. Mor se alătură încăierării, însângerată şi şchio- 
pătând, strigându-le — era ultima din problemele noastre. 

Deoarece armatele noastre... 

Hybernul ne copleşea. Fără rege, fără Cazan, o făcea fără înce- 
tare. Înflăcărarea pe care o stârnise regele în ei, credinţa că fuseseră 
nedreptăţiți și uitaţi... Ar fi continuat să lupte. Nicio soluţie nu i-ar 
fi mulţumit în afară de revendicarea totală a ceea ce credeau că li se 
datora - că meritau. 

Erau prea mulți. Atât de mulţi, iar noi eram cu toţii epuizați. 

Cazanul se îndepărtă, retrăgându-se în sine. 

Se auzi un strigăt de durere - un strigăt pe care l-am recunoscut, 
în ciuda formei diferite şi sfâşietoare. 

Rhys. „Rhys...“ 

El ceda, avea nevoie de ajutor... 

Cazanul se retrase în sine, iar eu am ajuns din nou în vârful 
stâncii. 

Mă uitam încă o dată la Amren, care mă pălmuia, strigându-mi 
numele. 

- Fată proastă! strigă ea. Luptă! 

Rhys era rănit. Rhys era copleşit... 

Am revenit în trupul meu. Mâna îmi rămăsese pe Cazan. O le- 
gătură vie. Dar Cazanul se linişti... Am clipit. Puteam clipi. 

Amren oftă. 

- Ce naiba... 

- Regele este mort, am spus eu cu o voce rece şi străină. Şi tu vei 
fi în curând. 

Aş fi ucis-o pentru că ne trădase din cine ştie ce motiv... 

- Ştiu, zise Amren încet. Şi trebuie să mă ajuţi să o fac. 

Aproape am dat drumul Cazanului la aceste cuvinte, dar ea 
scutură din cap. 

- Nu rupe legătura. Trebuie să fii... un canal. 

- Nu înţeleg. 

- Suriel ţi-a dat un mesaj. Pentru mine. Doar pentru mine. 

M-am încruntat. 

- Răspunsul din Carte nu era o vrajă de control, rosti Amren. 
Am minţit. Era... o vrajă de dezlegare. Pentru mine. 

- Ce? 

Amren se uită la măcel, ţipetele muribunzilor răsunând până 
la noi. 

- Credeam că voi avea nevoie de surorile tale ca să mă ajute să 
controlez Cazanul, dar după ce ai înfruntat oglinda Ouroboros... 
Ştiam că o poţi face. Doar tu. Şi doar eu. Pentru că atunci când tu 
mă vei dezlega cu puterea Cazanului, în forma mea adevărată... voi 
anihila armata, până la ultimul soldat. 

- Amren... 

Dar o voce de mascul ne rugă din spate: 

- Nu o face! 

Varian apăru pe poteca stâncoasă, gâfâind şi stropit de sânge. 

Amren rânji. 

- Ca un câine amuşinând. 

- Nu o face, fu tot ce spuse Varian. 

- Dezlănţuie-mă! spuse Amren, ignorându-l. Lasă-mă să pun 
capăt luptelor! 

Am început să scutur din cap. 

— Tu... tu vei dispărea. Ai spus că nu îţi vei aminti de noi, că nu 
vei mai fi tu dacă vei fi eliberată. 

Amren ne zâmbi uşor, mie şi lui Varian. 

- I-am urmărit atât de multe milenii. Oamenii - şi în lumea 
mea erau oameni. Şi i-am văzut iubind şi urând - purtând războaie 

fără sens și găsind prețioasa pace. I-am văzut construind vieți, 
construind lumi. Mie... nu mi s-au permis niciodată asemenea lu- 
cruri. Nu am fost concepută aşa, nu mi s-a ordonat să o fac, aşa că 
am urmărit, iar ziua în care am venit aici... a fost primul lucru ego- 
ist pe care l-am făcut. Mult timp am crezut că este o pedeapsă pen- 
tru neascultarea ordinelor tatălui meu, pentru că mi-am dorit ceva. 
Am crezut că lumea asta era vreun iad în care m-a închis pentru 
nesupunere. 

Amren înghiţi în sec. 

- Dar eu cred... Mă întreb dacă tatăl meu ştia. Dacă a văzut cum 
îi urmăream iubind, urând şi construind și a creat ruptura aceasta 
în lume nu drept pedeapsă... ci ca pe un dar. Ochii îi străluciră. 
Deoarece a fost un dar timpul petrecut cu tine. Cu voi toți. A fost 
un dar. 

- Amren, spuse Varian şi se aşeză în genunchi. Te implor... 

- Spune-i Marelui Lord, zise ea încet, să lase un pahar pentru mine. 

Nu credeam că mai suportam încă un gram de suferință. Am 
apucat Cazanul un pic mai strâns, cu gâtul răgușit. 

- Desigur! 

Ea se uită la Varian, cu un zâmbet strâmb pe buzele-i roşii. 

- Pe oamenii care iubeau i-am urmărit cel mai mult. Nu am 
înțeles niciodată iubirea — cum se năştea, de ce. Ea se opri la un pas 
distanţă de Cazan. Alături de voi cred că totuși am aflat. Poate că şi 
asta a fost un ultim dar. 

Chipul lui Varian se strâmbă agonizând, dar nu mai făcu nicio 
mișcare ca să o oprească. 

Ea se întoarse spre mine şi îmi spuse cuvintele în minte -— vraja 
la care trebuia să mă gândesc, pe care să o simt şi să o fac. Am dat 
din cap. 

- Când voi fi liberă, ne spuse Amren, să nu fugiţi! Îmi veţi dis- 
trage atenţia. 

Ea ridică ferm o mână spre braţul meu. 

- Mă bucur că ne-am cunoscut, Feyre! 

I-am zâmbit, înclinându-mi capul. 

- Şi eu, Amren. Și eu. 

Amren mă apucă de încheietura mâinii şi se aruncă în Cazan. 


E3 


Am luptat. Am luptat cu toată forța ca să spun vraja, cu brațul pe 
jumătate în Cazan când Amren se scufundă sub apa neagră care îl 
umplea. Am spus cuvintele cu limba, cu inima, cu sângele şi cu oa- 
sele. Le-am strigat. 

Mâna îi dispăru de pe braţul meu, topindu-se ca roua sub soa- 
rele dimineţii. 

Vraja se încheie, ieşind din mine cu un fior, iar eu m-am smucit 
înapoi, luându-mi mâna de pe Cazan. Varian mă prinse înainte să 
cad şi mă apucă puternic în timp ce m-am uitat la Cazanul negru, la 
suprafaţa nemișcată. 

- Ea este... şopti el. 

Totul începu mult sub noi, ca şi când ar fi ajuns în miezul 
pământului. 

L-am lăsat pe Varian să mă tragă la câţiva paşi distanță când un 
val se undui prin pământ, îndreptându-se spre noi şi spre Cazan. 

Am avut timp doar cât să ne aruncăm în spatele celei mai apro- 
piate pietre, când acesta ajunse la noi. 

Cazanul se sparse în trei bucăţi, desfăcându-se ca o floare — iar 
apoi, ieşi ea. 

Explodă din carapacea muritoare, lumina orbindu-ne. Lumina 
şi focul. 

Ea urla - victorioasă, furioasă şi de durere, în același timp. 

Şi aş fi putut jura că am văzut aripi mari de foc, penele fiind ca 
nişte tăciuni aprinși, întinzându-se larg. Aș fi putut jura că o coroană 
de lumină pluti chiar deasupra părului ei de foc. 

Ea se opri. Creatura care era în Amren se opri şi se uită la noi — 
la câmpul de luptă şi la toţi prietenii noştri, la familia noastră care 
lupta acolo, ca şi când ar fi spus: „Îmi aduc aminte de voi“. 

Iar apoi dispăru. 

Îşi întinse aripile, focul şi lumina unduindu-se ca să o cuprindă, 
ca un monstru de foc ce se năpusti asupra armatelor Hybernului. 

Ei începură să fugă. 

Amren cobori spre ei ca un ciocan, aruncând foc şi pucioasă. 

Trecu prin ei arzându-i, sorbindu-le moartea. Unii muriră doar 
pentru că trecu prin apropierea lor. 

L-am auzit pe Rhys strigând aşa cum o făcuse ea. Victorios, fu- 
rios şi de durere. Şi ca să ne avertizeze să nu fugim de ea. 

Puțin câte puţin, ea distruse armata nesfârșită a Hybernului. 
Puțin câte puţin, anihilă răutatea şi ameninţarea lor, suferinţa pe 
care o produseseră. 

Ea trecu prin comandantul Hybernului, pregătit să-l lovească 
mortal pe Helion. Trecu prin comandant ca și când ar fi fost din 
sticlă şi lăsă în urmă doar cenuşă. 

Dar acea putere scădea, dispărând tăciune cu tăciune. 

Totuși Amren se îndreptă spre mare, unde armata tatălui meu şi 
a lui Vassa luptau alături de poporul lui Miryam. Nave întregi pline 
cu soldaţii Hybernului se scufundară după ce trecu pe acolo, ca şi 
când le-ar fi inhalat viața direct din ei, în timp ce a ei se sfârşea. 

Amren ajunse la ultima navă - ultima navă a inamicului nos- 
tru - şi nu fu decât o flacără în briză. 

Iar când şi nava amuţi... 

Era doar lumină. Lumina strălucitoare și curată, care dansa pe 
valuri. 

Lacrimile alunecară pe pielea pătată de sânge a lui Varian când 
ne-am uitat la locul din care dispăruse Amren. 

Dedesubt, în depărtare, armata noastră începea să strige victo- 
rioasă - de bucurie. 

Pe stâncă... era linişte deplină. 

M-am uitat, în sfârşit, spre cele trei bucăți rupte din Cazan. 

Poate că eu o făcusem. Dezlegând-o pe ea, dezlegasem Cazanul. 
Sau poate că Amren, cu puterea ei dezlănţuită... chiar şi asta fusese 
prea mare pentru Cazan. 

- Ar trebui să plecăm, i-am spus lui Varian. 

Ceilalți aveau să ne caute. 

Trebuia să ajung la tatăl meu. Trebuia să-l îngrop. Să-l ajut pe 
Cassian. 

Trebuia să văd cine altcineva era printre morţi — sau printre cei vii. 

Golită - eram obosită și golită. 

Am reușit să mă ridic în picioare şi să fac un pas înainte să simt. 

... Creatura din Cazan sau lipsa ei. 

Era şi nu era acolo şi... se prelingea în lume. 

Am îndrăznit să mă apropii şi în rămășițele Cazanului... am 
văzut un gol. Dar şi altceva - o creştere. 

Nu îşi avea locul acolo. Nu îşi avea locul nicăieri. 

Pe față am simţit nişte mâini întorcându-mă, atingându-mă. 

- Eşti rănită, eşti... 

Chipul lui Rhys era lovit - însângerat. Mâinile încă aveau gheare, 
caninii îi erau încă alungiţi. Abia ieșise din forma de bestie. 

- Ai eliberat-o... 

Fl se bâlbâia. Tremura. Nu înţelegeam cum de mai stătea în 
picioare. 

Nu ştiam de unde să încep, cum să-i explic. 

L-am lăsat să intre în mintea mea, prezenţa lui fiind blândă şi, în 
ciuda extenuării, l-am lăsat să-i vadă pe tatăl meu, pe Nesta şi pe 
Cassian, pe rege şi pe Amren. 

Totul. 

Inclusiv pe creatura din spatele nostru. Acea gaură. 

Rhys mă strânse în braţe — doar pentru o clipă. 

- Avem o problemă, şopti Varian, arătând în spatele nostru. 

Noi i-am urmărit degetul spre locul în care spărtura în lume 
dintre cioburile Cazanului... se mărea. 

Cazanul nu putea fi distrus niciodată, fuseserăm noi avertizaţi, 
deoarece însăşi lumea noastră era legată de el. 

Dacă ar fi fost distrus Cazanul... şi noi am fi avut aceeași soartă. 

- Ce am făcut, am şoptit eu. Îi salvasem pe prietenii noştri, doar 
ca să ne condamne pe toți. 

Făcut. Făcut şi desfăcut. 

Îl distrusesem. Îl puteam reface. 

Am alergat spre Carte, deschizând-o. 

Dar auriul era gravat cu simboluri pe care doar o singură ființă 
de pe pământ le putea citi, iar acum plecase. Am aruncat obiectul 
nenorocit în golul din Cazan. . 

Aceasta dispăruse şi nu mai apăru. 

- Ei bine, a fost şi asta o încercare, spuse Rhys. 

M-am întors la amuzamentul lui, dar chipul îi era dur. Sobru. 

— Nu ştiu ce să fac, am şoptit eu. 

Rhys studie rămăşiţele. 

- Amren a spus că eşti o legătură. 

Am dat aprobator din cap. 

- Deci fii din nou una! 

- Ce? 

Fl se uită la mine ca şi când eu aş fi fost cea nebună când spuse: 

- Refă Cazanul! Făureşte-l din nou! 

- Cu ce putere? 

- Cu a mea. 

- Tu... eşti epuizat, Rhys. La fel și eu. Cu toţii suntem. 

- Încearcă! Fă-mi pe plac! 

Am clipit, panica mai potolindu-se un pic. Da - da, împreună cu 
el, cu partenerul meu... 

M-am gândit la vraja pe care mi-o arătase Amren. Dacă aș fi 
schimbat un mic lucru... era un risc. Dar ar fi putut funcţiona. 

- Este mai bine decât nimic, am spus eu, expirând. 

— Aşa te vreau. 

Amuzamentul îi dansă în ochi. 

Morţii zăceau în jurul nostru pe o rază de câțiva kilometri, stri- 
gătele răniților şi ale suferinzilor începând să se intensifice, dar... 
Oprisem Hybernul. Îl oprisem pe rege. 

Poate am fi avut noroc şi cu asta. 

Mi-am întins mâna și mintea spre el. 

Scuturile lui erau ridicate - ziduri solide pe care le înălțase în 
timpul luptei. Mi-am trecut o mână pe unul, dar acesta rămase. Rhys 
îmi zâmbi şi mă sărută o dată. 

- Aminteşte-mi să nu o supăr niciodată pe Nesta. 

Faptul că putea să glumească - nu, era doar o formă de a rezista. 
Pentru amândoi. Deoarece alternativa râsului... Chipul devastat al 
lui Varian, care ne urmărea tăcut, era alternativa. Şi cu chestia asta 
în faţa noastră, cu această ultimă sarcină... 

Deci am reușit şi eu să râd. 

Şi încă zâmbeam uşor când am atins din nou cioburile Cazanului. 

Era'un gol neaerisit. Nicio vietate nu putea exista aici. Nu era 
nicio lumină. 

Fra... era ceea ce existase la început, înainte ca toate lucrurile să 
explodeze din el. 

Nu aparținea acestui loc. Poate că într-o zi, când pământul ar fi 
îmbătrânit şi murit, când şi stelele ar fi dispărut... poate atunci ne-am 
fi întors aici. 

Nu azi. Nu acum. 

Eu aveam şi nu aveam un trup. 

Iar în spatele meu... puterea lui Rhys era un fir. Un fulger ne- 
sfârşit care izbucni din mine în acest... loc, pentru a-l forma după 
voia mea. 

Făcut şi desfăcut. 

Dintr-un colț îndepărtat al memoriei şi al minţii mele umane... 
Mi-am adus aminte de o pictură murală pe care o văzusem în 
Regatul Primăverii, ascunsă într-o bibliotecă prăfuită şi nefolosită, 
care spunea povestea Prythianului. 

Spunea povestea Cazanului. A acestui Cazan. 

Şi când era ţinut de mâinile unei femei... Toată viaţa curgea 
din el. 

Am întins mâna, puterea lui Rhys străbătându-mă. 

Eram uniţi într-o singură ființă. Eram întrebarea şi răspunsul. 

Nu mă temeam. Nu cu el aici. 

Mi-am făcut mâinile căuş, ca şi când aş fi putut să cuprind cele 
trei cioburi ale Cazanului, tot universul în palmele mele. 

Am început să spun ultima vrajă pe care ne-o găsise Amren. Să 
o spun, să o gândesc şi să o simt. Cu vorbele, suflarea şi sângele. 

Puterea lui Rhys mă străbătu şi ieşi din mine. Cazanul apăru. 

Lumina dansă de-a lungul fisurilor unde cele trei cioburi se uni- 
seră. Acolo — acolo trebuia să lipesc, să sudez. Să le unesc. 

Am pus o mână pe partea laterală a Cazanului. Puterea brută 
ieşi din mine. 

M-am rezemat de el, fără sä mă tem de acea putere, de masculul 
care mă ținea. 

Aceasta continuă să se reverse, ca o noapte nesfârşită. 

Crăpăturile sfârâiră şi se încețoşară. 

Vidul începu să intre din nou şerpuind. 

Mai mult. Aveam nevoie de mai multă putere. 

El mi-o dădu. Rhys îmi dădu totul. 

Eu eram purtătoarea, vasul, legătura. 

„Ie iubesc!“ îmi şopti el în minte. 

Eu doar m-am rezemat de el, savurându-i căldura chiar şi în 
non-spaţiu. 

Puterea îl străbătu şi învălui Cazanul. Am rostit vraja de nenu- 
mărate ori. 

Prima crăpătură se lipi. Apoi, a doua. 

L-am simţit tremurând în spatele meu, i-am auzit respiraţia 
sacadată şi umedă. Am încercat să mă întorc... 

„Ie iubesc!“ repetă el. 

A treia şi ultima crăpătură începu să se lipească, iar puterea lui 
să pâlpâie, dar continuă să se reverse. 

Am aruncat-o pe a mea într-a lui: scânteile, zăpada, lumina și apa. 
Împreună, am renunțat la tot, la ultima picătură, până când Cazanul 
fu întreg. Până ce creatura pe care o conţinea... fu încuiată înăuntru. 

Până am simţit din nou soarele încălzindu-mi faţa şi am văzut 
Cazanul înaintea mea, sub mâinile mele. 

Mi-am retras degetele de pe marginea rece din fier şi mi-am co- 
borât privirea în profunzimile lui întunecate. 

Nicio crăpătură. Era întreg. 

Am oftat tremurând. O făcusem. Făcusem... 

M-am întors. 

Mi-a luat o clipă ca să înţeleg ce vedeam. 

Rhys era întins pe pământul stâncos, cu aripile strânse la spate. 

Părea că dormea, dar când am inspirat... 

Nu era acolo. 

Acel lucru care se ridica şi cobora cu fiecare respiraţie, ecoul 
tuturor bătăilor inimii. 

Legătura de împerechere. 

Nu era acolo. Dispăruse. 

Deoarece pieptul lui... nu se mișca, iar Rhys era mort. 

Doar liniştea îmi umplea mintea când am început să ţip. 

Să ţip în continuu. 

Golul din pieptul şi din sufletul meu din cauza lipsei legăturii, a 
acelei vieți... 

Îl scuturam; îl strigam pe nume și-l scuturam, iar corpul meu 
încetă să-mi mai aparţină şi se transformă în chestia asta care mă 
ţinea chiar și în lipsa lui, şi nu mă puteam opri din ţipat... 

Apoi, Mor fu acolo. Şi Azriel, clătinându-se pe picioare, cu un 
braț în jurul lui Cassian - la fel de însângerat și abia stând drept 
mulțumită peticelor albastre ale pietrei Siphon de pe tot corpul lui. 
De pe trupurile amândurora. 

Ei spuneau ceva, dar eu nu auzeam decât ultimul „te iubesc“, 
care nu fusese o declaraţie, ci un rămas-bun. 

lar el ştiuse. Știuse că nu mai avea energie şi că refacerea 
Cazanului l-ar fi secat de tot. L-ar fi costat totul. Își păstrase scu- 
turile ridicate ca să nu văd, pentru că altfel nu aş fi acceptat; aș fi 
preferat să se sfârșească lumea decât să moară, decât lucrul pe care 
îl făcuse şi golul care se instalase unde era el, unde eram noi... 

Cineva încerca să mă ridice de lângă el, dar eu am scos un sunet 
care ar fi putut fi un mârâit sau alt țipăt, şi îmi dădu drumul. 

Nu puteam trăi așa, nu puteam suporta asta, nu puteam respira... 

Nişte mâini necunoscute îl atingeau pe gât... 

M-am întins spre ele, dar cineva mă opri. 

- Vrea să vadă dacă se mai poate face ceva, spuse Mor cu vocea 
răgușită. 

El... Thesan. Marele Lord al Dimineţii şi al vindecării. M-am în- 
tins din nou, ca să-l implor, să-l rog... 

Dar el scutură din cap spre Mor şi spre ceilalți. 

Tarquin era acolo. Helion gâfâia şi era lovit. 

- El... spuse răgușit Helion, apoi scutură din cap, închizând 
ochii. Bineînţeles că a făcut-o, spuse mai mult în sinea lui. 

- Te rog, am rostit fără să fiu sigură cu cine vorbeam. 

Cu degetele, i-am zgâriat armura lui Rhys, încercând să ajungă 
la inima de dedesubt. 

Cazanul - poate Cazanul... 

Nu ştiam vrăjile acelea. Cum să îl pun înăuntru şi să mă asigur 
că el s-ar fi întors... 

Nişte mâini stropite de sânge și tăiate, dar blânde le apucară pe ale 
mele. Am încercat să mă retrag, dar mă ţinură strâns când Tarquin 
îngenunche lângă mine şi îmi spuse: 

- Îmi pare rău! 

Acele trei cuvinte mă distruseră. Mă distruseră într-un fel în care 
nu știam că mai puteam fi distrusă, o ruptură a tuturor legăturilor 
şi a limitelor. 

„Rămâi cu Marele Lord!“ Ultimul avertisment al lui Suriel. 
„Rămâi... şi trăiește ca să vezi totul îndreptat.“ 

O minciună. O minciună, aşa cum mă minţise şi Rhys. „Rămâi 
cu Marele Lord.“ 

Rămâi. 

Deoarece... bucăţile rupte ale legăturii de împerechere plutiră pe 
un vânt-fantomă în mine. Le-am apucat — am tras de ele, ca şi când 
el mi-ar fi răspuns. 

„Rămâi! Rămâi, rămâi, rămâi!“ 

M-am agăţat de bucăţile acelea şi de rămășițe, apucând vidul 
care pândea dincolo. 

„Rămâi.“ 

Mi-am ridicat privirea spre Tarquin şi mi-am dezgolit dinții. 
M-am uitat la Helion, la Thesan, la Beron, la Kallias, la Viviane care 
plângea lângă el, și am spus: 

- Aduceţi-l înapoi! 

Chipurile le erau inexpresive. 

- ADUCEȚI-L ÎNAPOI! le-am strigat eu. 

Nimic. 

— Aţi făcut-o pentru mine, am spus eu respirând sacadat. Acum, 
făceţi-o pentru el! 

- Tu erai om, zise precaut Helion. Nu este același lucru... 

- Nu-mi pasă! Făceţi-o! 

Când ei nu se mişcară, mi-am adunat restul puterii, pregătin- 
du-mă să intru în minţile lor ca să-i forțez, fără să-mi pese de ce 
reguli sau ce legi încălcam. Nu mi-ar fi păsat, doar dacă... 

Tarquin înaintă şi-mi întinse încet o mână. 

— Pentru ce a oferit el, spuse încet Tarquin. Azi şi mulți ani înainte. 

Iar când sâmburele de lumină apăru în palma lui, am început să 
plâng din nou. L-am urmărit căzând pe gâtul gol al lui Rhys şi dis- 
părând în pielea lui, o lumină slabă pâlpâind o dată. 

Helion înaintă şi sâmburele de lumină din mâna sa licări când 
căzu pe pielea lui Rhys. 

Urmară Kallias şi Thesan. 

Până ce numai Beron rămase acolo. 

Mor îşi scoase sabia şi i-o puse la gât. El tresări, deoarece nu o 
văzuse mişcându-se. 

- Nu mă deranjează să mai ucid pe cineva azi, spuse ea. 

Beron îi aruncă o privire încruntată, dar împinse sabia și îna- 
intă, aruncând practic fărâma de lumină pe Rhys. Nu îmi păsa nici 
de asta. 

Nu ştiam vraja, puterea din care venea, dar eram Marea Doamnă. 

Mi-am întins palma şi i-am impus scânteii de viaţă să apară. Nu 
se întâmplă nimic. 

Am inspirat profund, amintindu-mi cum arătase. 

- Spune-mi cum să fac! am rostit fără să mă adresez cuiva. 

Thesan tuși şi înaintă, explicându-mi esenţa puterii de nenumă- 
rate ori; mie nu-mi păsa, dar am ascultat, până când... 

Acolo. Mică precum o sămânță de floarea-soarelui, apăru în 
palma mea. O părticică din mine - din viaţa mea. 

Am pus-o ușor pe gâtul pătat de sânge al lui Rhys. 

Şi, când el apăru, mi-am dat seama ce lipsea. 

Tamlin stătea acolo, chemat ori de moartea unui seamăn Mare 
Lord, ori de ceilalți din jurul meu. Era stropit cu noroi şi sânge, iar 
noua lui centură de cuțite era în mare parte goală. 

E] îl studie pe Rhys, lipsit de viaţă în faţa mea. Ne studie pe toți, 
cu palmele încă întinse. 

Pe chipul lui nu se citea bunătatea. Nici mila. 

— Te rog! fu tot ce i-am spus. 

Apoi, Tamlin privi către noi - când la mine, când la partenerul 
meu. Chipul nu i se schimbă. 

- Te rog! am spus eu plângând. Îţi... voi da orice... 

Ceva se schimbă în ochii lui când mă auzi, dar nu era bunătate. 
Nici emoție. 

Mi-am pus capul pe pieptul lui Rhysand, ascultând dacă inima-i 
bătea în vreun fel prin armură. 

- Orice, am şoptit fără să mă adresez cuiva anume. Orice! 

Paşii se auziră pe pământul stâncos. M-am pregătit ca încă două 
mâini să încerce să mă îndepărteze şi mi-am înfipt şi mai mult 
degetele. 

Paşii rămaseră în spatele meu destul de mult timp, încât m-am 
uitat. 

Tamlin mă privea. În ochii verzi plutea o emoție pe care nu am 
recunoscut-o. 

— Fii fericită, Feyre! spuse el încet. 

Şi aruncă ultimul sâmbure de lumină pe Rhysand. 

Hp 


Nu văzusem cum procedaseră în cazul meu. 

Așa că nu am făcut decât să mă ţin de el, de corpul lui, de zdren- 
tele acelei legături. 

„Rămâi! l-am implorat eu. Rămâi!“ 

Lumina străluci dincolo de pleoapele mele închise. 

„Rămâi!“ 

Iar în liniște... am început să-i povestesc. 

Despre prima noapte în care îl văzusem, când auzisem acea voce 
chemându-mă pe dealuri. Când nu i-am putut rezista chemărilor, iar 
acum... acum mă întrebam dacă îl auzisem chemându-mă de Calanmai. 
Dacă vocea lui fusese cea care mă aduse acolo în noaptea aceea. 

I-am spus cum mă îndrăgostisem de el - cu fiecare privire, 
bileţel trimis şi râset pe care-l scosese din mine. I-am spus tot ce 
făcusem și ce însemna pentru mine şi tot ce mai voiam să fac. Toată 
viața pe care-o mai aveam înainte. 

În schimb, se auzi un zgomot surd. 

Am deschis ochii. Încă un zgomot surd. 

Iar apoi, pieptul i se înălță, ridicându-mi capul odată cu el. 

Nu mă puteam mişca, nu puteam respira... 

O mână mă atinse pe spate. 

Apoi, Rhys mormăi: 

- Dacă suntem cu toţii aici înseamnă că lucrurile au mers ori 
foarte rău, ori foarte bine. 

Cassian izbucni în râs. 

Nu mi-am putut ridica fruntea, nu am putut decât să-l îmbră- 
ţișez, bucurându-mă de fiecare bătaie a inimii, de fiecare respiraţie 
şi vuiet al vocii lui, când Rhys spuse răgușit: 

— Veţi fi mulţumiţi să aflaţi... Puterea mea e tot a mea. Nu am 
furat nimic. 

— Ştii să-ţi faci intrarea, spuse tărăgănat Helion. Sau ar trebui să 
spun ieşirea? 

— Eşti îngrozitor! izbucni Viviane. Nu e nici pe departe amuzant... 

Nu am auzit ce altceva mai spuseră. Rhys se ridică şi mă ridică şi 
pe mine odată cu el. Îmi dădu la o parte părul care mi se lipise de 
obrajii umezi. 

- Rămâi cu Marele Lord! şopti el. 

Nu crezusem până când nu m-am uitat la chipul lui, în ochii 
presăraţi cu stele. 

Nu mi-am permis să cred că nu era decât o iluzie... 

- Este adevărat, spuse el sărutându-mă pe frunte. Şi... mai am o 
surpriză. 

Fl arătă cu mâna vindecată spre Cazan. 

- S-o scoată cineva pe draga de Amren înainte să răcească! 

Varian se întoarse spre noi, dar Mor alerga spre Cazan, iar 
strigătul ei, când se întinse înăuntru... 

- Cum? am şoptit eu. 

Azriel şi Varian erau acolo, ajutându-o pe Mor să scoată silueta 
ca pe un buştean din apa neagră. 

Pieptul i se mișca, trăsăturile îi erau aceleaşi, dar... 

- Ea era acolo, spuse Rhys. Când Cazanul se lipea. Se ducea... 
oriunde ne-am fi dus. 

Amren scuipă apă, vomitând pe pământul stâncos. Mor o lovi 
pe spate, ajutând-o. 

— Așadar, am întins o mână, continuă încet Rhys. Ca să văd dacă 
vrea să se întoarcă. 

Iar când Amren deschise ochii, când Varian scoase un sunet gâ- 
tuit de uşurare şi de bucurie... 

Am ştiut la ce renunţase ca să se întoarcă. Era doar un Mare 
Spiriduş, nimic mai mult. 

Deoarece în ochii ei argintii ficși, nemişcaţi, nu era nici fum, 
nici ceaţă. 

Avea o viață normală, fără vreo urmă vizibilă a puterilor ei. 

lar când Amren îmi zâmbi... m-am întrebat dacă acesta fusese 
ultimul ei dar. 

Dacă... dacă totul fusese un dar. 


CAPITOLUL 
18 


Pe câmpul de cadavre și răniţi, era un singur trup pe care voiam 
să-l îngrop. 

Doar Nesta, Elain şi cu mine ne-am întors în poiană, de îndată 
ce Azriel ne confirmase că lupta se încheiase cu adevărat. 

Plecând de lângă Rhys ca să caut printre armatele împrăștiate, să 
caut printre vii şi morţi şi să mă gândesc la o ordine anume, am 
făcut un efort să mă controlez. 

Aproape l-am implorat pe Rhys să vină cu noi ca să nu fiu ne- 
voită să îi dau drumul mâinii pe care nu încetasem să o ţin din cli- 
pele în care îi auzisem bătăile frumoase și puternice ale inimii 
răsunându-i din nou în corp. 

Dar această sarcină, acest rămas-bun... În sinea mea, ştiam că 
era doar pentru mine şi pentru surorile mele. 

Aşadar, i-am eliberat mâna lui Rhys sărutându-l o dată, de 
două ori, și l-am lăsat în tabăra de război ca să o ajute pe Mor să îl 
care pe Cassian, care abia stătea în picioare, spre cea mai apro- 
piată vindecătoare. 

Nesta îi urmărea când am ajuns la ea şi la Elain, la marginea pă- 
durii. Oare-l vindecase ea cumva după ce-i tăiase capul regelui? Sau 
sângele nemuritor al lui Cassian şi peticele lui Azriel de pe câmpul 
de luptă îl vindecaseră deja suficient cât să reuşească să stea în pi- 
cioare, în ciuda aripii şi a piciorului rănit? Nu am întrebat-o pe sora 

mea, iar ea nu-mi oferi niciun răspuns când luă găleata cu apă din 
mâinile încă însângerate ale lui Elain şi eu le-am urmat pe amân- 
două printre copaci. 

Cadavrul Regelui Hybernului zăcea în poiană, iar ciorile îl ciu- 
guleau deja. 

Nesta îl scuipă înainte să ne apropiem de tatăl nostru. Ciorile 
abia se împrăştiară la timp. 

Ţipetele şi gemetele răniților erau un zid îndepărtat de sunete — 
altă lume îndepărtată de poiana împestriţată de lumina soarelui, 
de sângele încă proaspăt pe muşchi și iarbă. Am ignorat izul de 
cupru - sângele lui Carrian, sângele regelui şi al Nestei. 

Numai tatăl nostru nu sângerase. Lui nu i se dăduse şansa să o 
facă. Şi, din mila Mamei, ciorile nu începuseră să se înfrupte din el. 

În tăcere, Elain îi spălă faţa, îi pieptănă părul şi barba şi îi în- 
dreptă hainele. 

Undeva, găsise flori şi i le puse la cap şi pe piept. 

Am privit în tăcere la el. 

- Te iubesc! şopti Elain cu vocea spartă. 

Nesta nu spuse nimic, chipul ei fiind inexpresiv. Privirea îi era 
atât de întunecată. Nu îi spusesem ce văzusem - le lăsasem să-mi 
spună ce voiau. 

— Ar trebui... să spunem o rugăciune? şopti Elain. 

Mi-am amintit că în lumea oamenilor nu spuneam rugăciuni. 
Surorile mele nu aveau ce rugăciune să-i spună. Dar în Prythian... 

- Mama să te ţină, am şoptit eu, recitând cuvintele pe care nu le 
mai auzisem din acea zi de la Poalele Muntelui. Să treci dincolo de 
porți: să miroși tărâmul nemuritor de lapte şi miere. Flăcările mi se 
aprinseră în vârfurile degetelor, tot ce mai reuşisem să adun, ce mai 
rămăsese. Să nu te temi de rău! Să nu simţi durerea! Gura îmi 
tremură când am șoptit: „Să păşești în eternitate!“ 

Lacrimile alunecară pe obrajii palizi ai lui Elain când aranjă flo- 
rile împrăștiate pe pieptul tatălui nostru, cu petale albe şi delicate, 
iar apoi se retrase lângă mine, dând o dată din cap. 

Chipul Nestei nu se schimbă când am trimis focul să aprindă 
cadavrul tatălui nostru. 

EI se transformă în cenușă purtată de vânt în câteva clipe. 

Ne-am uitat la bucata arsă de pământ câteva minute lungi, 
soarele mişcându-se deasupra. 

Paşii scârțâiră pe iarba din spatele nostru. 

Nesta se întoarse, dar... 

Lucien. Era Lucien. 

Lucien, tras la față și însângerat, gâfâind, ca şi când ar fi alergat 
de la țărm. 

O fixă pe Elain cu privirea şi se încovoie puţin, dar Elain îşi în- 
făşură braţele în jurul ei şi rămase lângă mine. 

— Eşti rănită? întrebă el, venind spre noi şi văzând sângele de pe 
mâinile lui Elain. 

Se opri bruscatunci când observă capul tăiat al Regelui Hybernului 
în cealaltă parte a poienii. Nesta era încă stropită cu sângele lui. 

- Sunt bine, îi răspunse încet Elain, apoi întrebă, observând sân- 
gele de pe el, hainele rupte și armele murdare de sânge: Tu cum eşti? 

- Nu mai vreau să lupt niciodată cât timp voi trăi, dar... da, sunt 
întreg. 

Un zâmbet timid apăru pe buzele lui Elain, însă Lucien observă 
peticul de iarbă arsă din spatele nostru şi spuse: 

- Am auzit ce s-a întâmplat. Îmi pare rău pentru pierderea voas- 
tră. Pentru voi toţi. 

M-am îndreptat spre el şi mi-am aruncat braţele în jurul gâtului 
său, chiar dacă nu era îmbrăţişarea la care spera el. 

- Mulţumesc pentru că ai venit. La luptă, mă refer. 

- Am o poveste incredibilă să vă spun, zise el, îmbrăţişându-mă 
strâns. Şi să nu fii surprinsă dacă Vassa te va încolți de îndată ce 
navele vor fi triate şi soarele va apune. 

— Ea este cu adevărat... 

- Da. Dar tatăl tău, negociatorul înnăscut... Zâmbi trist spre iarbă 
arsă. El a reuşit să facă o înţelegere cu păzitorul lui Vassa, ca să vină 
aici. Temporar, ce-i drept, dar... mai bine decât nimic. Dar, da - e 
regină noaptea și pasăre de foc ziua. El expiră. Urât blestem! 

— Reginele umane sunt încă acolo, am spus eu. Poate că le voi vâna. 

- Nu pentru mult timp, şi nu dacă Vassa are ceva de spus în 
privinţa asta. 

- Pari complice. 

Lucien roși, uitându-se la Elain. 

— Are un temperament urât şi o gură spurcată. El îmi aruncă o 
privire piezişă. Vă veţi înţelege de minune. 

L-am înghiontit în coaste. 

Dar Lucien se uită din nou la iarba arsă, iar chipul lui stropit de 
sânge deveni serios. 

— Era un om bun, spuse el. V-a iubit pe toate foarte mult. 

Am dat din cap, incapabilă să vorbesc sau să gândesc. Nesta nici 
măcar nu clipi ca să arate că auzise. Elain se strânse şi mai mult în 
braţe, vărsând alte câteva lacrimi. 

L-am scutit pe Lucien de chinul de a se gândi dacă să o atingă şi 
l-am luat de braţ şi m-am îndepărtat, lăsându-le pe surorile mele să 
decidă dacă să ne urmeze sau să rămână - dacă voiau o clipă sin- 
gure, cu iarba arsă. 

Elain ne urmă. 

Nesta rămase. 

Elain veni lângă mine, uitându-se la Lucien, care o observă. 

— Am auzit că tu ai dat lovitura fatală, spuse el. 

Elain studie copacii din față. 

- Nesta a făcut-o. Eu doar l-am înjunghiat. 

Lucien păru să caute un răspuns, dar i-am spus: 

- Deci unde mergi acum? Pleci cu Vassa? 

M-am întrebat dacă auzise de rolul lui Tamlin - de ajutorul pe 
care ni-l acordase. O privire spre prietenul meu îmi spuse că ştia. 
Cineva, poate partenerul meu, îl informase. 

Lucien ridică din umeri. 

- În primul rând, rămân aici. Ca să ajut. Apoi... Mai aruncă o 
privire spre Elain. Cine ştie? 

Am înghiontit-o pe Elain, care îmi clipi, şi apoi am spus fără 
să gândesc: 

— Ai putea să vii în Velaris. 

Fl văzu totul, dar dădu grațios din cap. 

— Va fi plăcerea mea. 

Pe drumul înapoi spre tabără, Lucien ne povesti ce făcuse cât 
fusese plecat - cum o căutase pe Vassa, cum o găsise deja împreună 
cu tatăl meu, cu o armată care mărşăluia spre vest. Cum Miryam şi 
Drakon îi găsiseră în călătoria lor de a ne ajuta. 

Încă mă gândeam la tot ce-mi spusese când am intrat în cortul meu 
ca să mă schimb, în sfârşit, de hainele din piele, lăsându-i pe el şi pe 
Elain să găsească un loc în care să se spele. Și să discute — probabil. 

Dar când am intrat în cort, mă întâmpinară sunetele dinăuntru - 
discuţiile. Erau multe voci, una dintre ele fiind a partenerului meu. 

Am făcut un pas înăuntru şi am știut că nu aveam să-mi schimb 
prea curând hainele. 

Deoarece, aşezat pe un scaun în fața coșului cu cărbuni, era 
Prinţul Drakon, Rhys stând tolănit şi încă însângerat pe pernele di- 
naintea sa. Iar pe pernele de lângă Rhys stătea o femelă minunată, 
al cărei păr negru îi cobora pe spate în bucle atrăgătoare, zâmbin- 
du-mi deja. 

Miryam. 


CAPITOLUL, 
T9 


Chipul zâmbereț al lui Miryam era mai mult uman decât de 
Mare Spiriduş. Dar Miryam, mi-am amintit când ea şi Drakon se 
ridicară în picioare ca să mă salute, era doar pe jumătate Fae. Avea 
urechile ascuțite şi delicate, dar... şi ceva omenesc în zâmbetul larg 
care îi lumina ochii căprui. 

Am plăcut-o imediat. Noroiul îi împroşca hainele de piele - 
diferite de cele illyriene, dar, în mod evident, concepute de alt popor 
aerian ca să ţină de cald pe cer - şi câţiva stropi de sânge îi pătau 
pielea măslinie de-a lungul gâtului şi al mâinilor, dar ea nu părea să 
observe sau să-i pese. Ea întinse mâinile spre mine. 

- Mare Doamnă! spuse Miryam, cu acelaşi accent ca al lui 
Drakon, puternic şi profund. 

Am luat-o de mâini, surprinsă să le simt uscate şi calde. Ea îmi 
strânse puternic degetele când am reuşit să spun: 

— Am auzit atât de multe despre tine - mulțumesc pentru că ai 
venit. Am aruncat o privire spre locul în care Rhys stătea încă 
tolănit pe perne, privindu-ne cu sprâncenele ridicate. Pentru cineva 
care tocmai a murit, i-am spus eu ferm, pari remarcabil de relaxat. 

Rhys rânji. 

- Mă bucur că ţi-ai revenit la starea obişnuită, dragă Feyre! 

Drakon pufni și mă luă de mâini, strângându-mi-le puternic, 
aşa cum o făcuse partenera lui. 

- Ce nu vrea să-ți spună, doamna mea, este că el e atât de bătrân, 
încât nu poate să se ridice acum în picioare. 

M-am întors spre Rhys. 

- Eşti... 

- Bine, bine, spuse Rhys, fluturând o mână, chiar dacă gemu ușor. 
Deşi poate că acum vezi de ce nu m-am deranjat să-i vizitez atât de 
mult timp pe aceştia doi. Sunt foarte cruzi cu mine. 

Miryam râse, așezându-se din nou pe perne. 

— Partenerul tău urma să ne spună povestea ta, de vreme ce se 
pare că ai auzit-o deja pe a noastră. 

O auzisem, dar când Prinţul Drakon se întoarse grațios pe scau- 
nul lui, iar eu am ocupat unul alături de el, doar privindu-i pe cei 
doi... Mi-am dorit să aflu toată povestea. Într-o zi, nu a doua zi sau 
peste încă două, dar... într-o zi, voiam să aud toată povestea lor. 
Pentru moment însă... 

- Eu... am văzut cum v-aţi luptat cu Jurian. 

Drakon înţepeni imediat, Miryam mijind ochii când am între- 
bat dacă este mort. 

- Nu, răspunse Drakon. 

- Mor a reuşit să ne convingă să nu... ne reglăm conturile, inter- 
veni Miryam încruntându-se. 

Ei ar fi făcut-o. După expresia de pe chipul lui Drakon, prinţul 
încă nu părea convins. Și după licărul bântuit din ochii lui Miryam, 
părea că se întâmplaseră mai multe lucruri în timpul acelei lupte 
decât lăsau să se înțeleagă, dar eu tot am întrebat: 

- Unde este el? 

Drakon ridică din umeri. 

- După ce nu l-am ucis, nu ştiu unde a plecat. 

Rhys îmi schiță un zâmbet. 

— Este cu oamenii Lordului Graysen - are grijă de răniți. 

Miryam întrebă precaută: 

— Eşti... prietenă cu Jurian? 

— Nu, am spus eu. Adică nu cred. Dar... tot ce a spus este adevărat. 
Și m-a ajutat. Mult. 

Niciunul din ei nu dădu din cap când se priviră lung, comu- 
nicând fără cuvinte. 

- Mi s-a părut că am văzut-o pe Nephelle în timpul luptei - am 
vreo şansă să o salut sau acum este prea importantă ca să se deran- 
jeze pentru mine? întrebă Rhys. 

Un râset frumos dansă în ochii lui. 

Mi-am îndreptat spatele, zâmbind. 

— Este aici? 

Drakon ridică o sprânceană neagră. 

- O cunoşti pe Nephelle? 

- Am auzit de ea, am spus eu, şi am privit spre clapele cortului, 
ca şi când ar fi intrat direct înăuntru. Este o poveste lungă. 

— Avem timp să o auzim, spuse Miryam, apoi adăugă: sau... 
nu prea? 

Deoarece erau, într-adevăr, multe lucruri de rezolvat. Inclusiv... 

Am scuturat din cap. 

— Mai târziu, le-am spus lui Miryam și partenerului ei. 

Dovada că o lume putea exista fără un zid, fără un Tratat. 

— Este ceva... 

Mi-am trimis gândul prin legătură lui Rhys, el dând aprobator 
din cap înainte să întreb: 

— Insula voastră este încă secretă? 

Miryam şi Drakon se priviră vinovați. 

— Ne cerem scuze pentru asta, spuse Miryam. Se pare că vraja a 
funcţionat prea bine, dacă a ţinut departe mesagerii binevoitori. 
Scutură din cap, bucle frumoase mişcându-se odată cu ea. Am fi 
venit mai devreme - am fi plecat în clipa în care ne-am dat seama 
în ce bucluc eraţi cu toţii. 

- Nu, am spus eu, scuturând din cap şi căutându-mi cuvintele. 
Nu - nu vă condamn. Pe toţi zeii, vă suntem datori... Am oftat. Vă ră- 
mânem îndatoraţi. Drakon şi Miryam se opuseră, dar am continuat: 

Vreau să spun că... dacă ar exista un obiect cu o putere îngrozitoare 
care ar trebui acum ascuns... Ar mai fi Cretea un loc potrivit pentru 
a-l ascunde? 

Cei doi parteneri se priviră din nou. 

- Da, spuse Drakon. 

— Te referi la Cazan, şopti Miryam. 

Am încuviințat din cap. Fusese adus în tabăra noastră păzit de 
illyrienii care mai puteau sta în picioare. Niciunul dintre ceilalți Mari 
Lorzi nu întrebase - deocamdată. Dar îmi dădeam seama de discuţia 
pe care ar fi iscat-o, de războiul intern pe care l-am fi putut porni 
încercând să stabilim cine, mai exact, ar fi putut păstra Cazanul. 

- Trebuie să dispară, am spus eu încet. Permanent. Înainte să-şi 
aducă aminte cineva să îl revendice, am adăugat. 

Drakon și Miryam se gândiră, purtând o conversaţie tăcută, poate 
prin legătura lor de împerechere. 

- Când vom pleca, spuse în cele din urmă Drakon, una dintre 
navele noastre s-ar putea să cântărească un pic mai mult pe apă. 

Am zâmbit. 

- Mulţumesc. 

- Când anume plănuiţi să plecaţi? întrebă Rhys, ridicând o 
sprânceană. 

- Deja ne alungi? spuse Drakon schițând un zâmbet. 

— Peste câteva zile, interveni Miryam. De îndată ce răniții vor fi 
pregătiţi. 

- Bun, am spus eu. 

Toţi se uitară la mine. Am înghiţit în sec. 

— Vreau să spun... nu că mă bucur că plecaţi... Amuzamentul din 
ochii lui Miryam se intensifică, licărind. Am zâmbit şi eu. Vă vreau 
aici. Deoarece aş vrea să organizez o întrunire. 


H 


După o zi... Nu ştiam cum de se întâmplase atât de repede. Nu 
făcusem decât să explic ce voiam, ce trebuia să facem şi... Rhys şi 
Drakon avuseseră grijă să se întâmple. 

Nu era niciun spaţiu potrivit pentru a o face, nu cu taberele 
dezorganizate. Dar era un loc, la câţiva kilometri distanţă. 

Iar când soarele apuse şi casa pe jumătate distrusă a familiei mele 
se umplu cu Mari Lorzi şi prinți, generali şi comandanți, oameni şi 
Fae... Tot nu am avut cuvinte să mă întreb cum de reuşisem să ne 
adunăm cu toţii în salonul imens, singurul spaţiu utilizabil din ve- 
chea casă a familiei mele şi să organizăm... întâlnirea aceasta. 

Dormisem profund şi bine toată noaptea, cu Rhys în pat lângă 
mine. Nu l-am lăsat să plece înainte ca lumina răsăritului să pă- 
trundă în cortul nostru. Iar apoi... taberele de război erau prea pline 
de sânge, răniţi şi morţi. Şi întâlnirea dintre diversele armate, tabere 
şi oameni trebuia organizată. 

Dură toată ziua, dar, până la sfârșitul ei, m-am trezit în foaierul 
distrus, cu Rhys şi ceilalți lângă mine, candelabrul fiind stricat în 
spatele nostru, pe masa crăpată din marmură. 

Marii Lorzi sosiră primii, începând cu Beron, care nici măcar 
nu se uită la fiul lui ilegitim. Nici Lucien, care stătea lângă mine, nu 
se deranjă să-l observe pe Beron sau pe Eris, când veni la un pas în 
spatele tatălui său. 

Tăieturile și vânătăile lui Eris fură suficiente ca să indice faptul 
că, probabil, se aflase într-o stare groaznică după încetarea luptei 
din ziua precedentă, tăietura urâtă de pe obraz şi gât abia vindecân- 
du-se. Mor mormăi satisfăcută când o văzu sau poate fu un sunet 
de dezamăgire că rana nu fusese mortală. 

Eris trecu mai departe ca şi când nu ar fi auzit, dar măcar nu 
rânji dispreţuitor, ci mai degrabă dădu din cap spre Rhys. 

Era o promisiune tăcută: curând. Curând, probabil, Eris avea să 
ja ceea ce-şi dorea şi să ne ceară datoria. 

Niciunul dintre noi nu se deranjă să-l salute, mai ales Lucien, 
care continuă respectuos să îşi ignore fratele mai mare. 

Dar când Eris trecu pe lângă noi... Aş fi putut jura că un senti- 
ment asemănător tristeții — regretului - i se citi în ochi când aruncă 
o privire către Lucien. 

Tamlin trecu pragul peste câteva clipe. El avea un bandaj la gât și 
unul pe braţ. Venise singur, așa cum o făcuse la acea primă întâlnire. 

M-am întrebat dacă ştia că această casă distrusă fusese cumpărată 
cu banii daţi tatălui meu. Cu bunăvoința pe care le-o arătase. 

Dar Tamlin nu îşi îndreptă atenţia spre mine, ci spre persoana 
din stânga mea. Spre Lucien. 

Lucien înaintă cu fruntea sus, chiar dacă ochiul metalic se roti. 
Surorile mele erau deja în salon, gata să ne conducă invitaţii la locu- 
rile prestabilite, alese cu grijă. 

Tamlin se opri la câţiva paşi distanţă. Niciunul dintre noi nu 
spuse vreun cuvânt. Nu când Lucien deschise gura. 

- Tamlin... 

Dar atenția lui Tamlin se îndreptase spre hainele illyriene din 
piele, pe care le purta Lucien. 

La fel de bine ar fi putut purta negrul Regatului Nopții. 

Am făcut un efort ca să-mi țin gura, să nu-i explic faptul că 
Lucien nu avea alte haine la el şi că acestea nu erau un semn al 
alianței lui... 

Tamlin doar scutură din cap, dezgustul clocotind în ochii lui 
verzi, şi trecu mai departe fără un cuvânt. 

M-am uitat la Lucien la timp ca să văd vinovăția şi devastarea 
licărind în ochiul lui roşiatic. Rhys chiar îi spusese lui Lucien totul 
despre ajutorul pe care Tamlin ni-l oferise pe ascuns, aducându-l pe 
Beron aici şi salvându-mă în tabără. Dar Lucien rămase lângă noi 
când Tamlin își găsi locul în salon, în dreapta noastră, şi nu aruncă 
nici măcar o privire spre prietenul lui. 

Lucien nu era destul de prost ca să îi ceară iertare. 

Acea conversaţie, acea confruntare — urma să aibă loc altă dată. 
În altă zi, săptămână sau lună. 

Am pierdut şirul celor care intrară după aceea. Drakon și Miryam, 
împreună cu un grup din oamenii lor, inclusiv... 

Am tresărit când am văzut-o pe femela brunetă care intră la 
dreapta lui Miryam, cu aripile mai mici decât ale celorlalți Serafimi. 

Am aruncat o privire spre locul în care Azriel stătea de cealaltă 
parte a lui Rhys, cu aripile bandajate după ce le vlăguise cu o zi în 
urmă. Îmblânzitorul Umbrelor dădu afirmativ din cap. Era Nephelle. 

I-am zâmbit legendarei războinice-scrib când îmi observă pri- 
virea şi trecu mai departe. Îmi zâmbi şi ea. 

Kallias şi Viviane intrară împreună cu femela care era într-ade- 
văr sora ei. Apoi urmară Tarquin şi Varian. 'Thesan şi căpitanul lui 
peregryn rănit, pe care-l ţinea strâns de mână. 

Dintre Marii Lorzi, ultimul sosi Helion. Nu am îndrăznit să pri- 
vesc printre ușile distruse spre locul în care stătea acum Lucien în 
salon aproape de Elain, când ea şi sora mea rămaseră lipite de zid, 
lângă ferestrele intacte ale arcadei. 

Beron, în mod înţelept, nu se apropie — iar Eris doar se uită din 
când în când, ca să supravegheze. 

Helion şchiopăta, flancat de câțiva dintre căpitanii şi generalii 
lui, dar tot reuşi să zâmbească sever. 

— Mai bine să mă bucur de asta cât durează, ne spuse el mie şi lui 
Rhys. Mă îndoiesc de faptul că vom fi atât de uniţi când vom ieși 
de aici. 

— Mulţumesc pentru încurajări, am rostit eu ferm, iar Helion 
chicoti când intră. 

Tot mai multe persoane își făcură apariţia în încăpere, discuţia 
încordată fiind întreruptă de râsete sau salutări. În cele din urmă, 
Rhys îi spuse familiei noastre să intre în cameră - în timp ce el şi cu 
mine am așteptat. 

Și am aşteptat câteva minute lungi. 

Avea să le ia mai mult timp să sosească, mi-am dat eu seama, de 
vreme ce nu se puteau teleporta sau mişca la fel de repede prin lume. 

Tocmai voiam să mă întorc în cameră şi să încep fără ei când 
două siluete masculine umplură cadrul întunecat al uşii. 

Jurian şi Graysen. 

Iar în spatele lor... un alt mic grup de oameni. 

Am înghiţit cu greu. Acum ar fi început partea dificilă. 

Graysen păru înclinat să se întoarcă, tăietura proaspătă de pe 
obrazul lui încrețindu-se când se încruntă, dar Jurian îl înghionti 
înăuntru. O vânătaie păta partea stângă a feței lui Jurian. M-am în- 
trebat dacă Miryam sau Drakon i-o făcuse. Aş fi pariat pe Miryam. 

Graysen dădu doar uşor din cap spre noi. Jurian îmi rânji. 

- V-am pus în colțurile opuse ale camerei, am spus eu. 

Faţă de Miryam şi de Drakon. Şi de Elain. 

Bărbații nu răspunseră şi intrară cu fruntea sus în camera plină 
de Fae. 

Rhys mă sărută pe obraz și merse în urma lor. Şi asta însemna că... 

Aşa cum îmi promisese Lucien, Vassa mă găsi, acum că se 
înnoptase. 

Sosi şi ultima persoană de la această întâlnire. Ea dădu buzna 
peste prag, cu respiraţia tăiată și fără să ezite şi se opri la un pas 
distanţă. 

Părul ei despletit era blond-roşcat, iar genele dese şi negre şi 
sprâncenele încadrau cei mai albaștri ochi pe care îi văzusem vreo- 
dată. Era frumoasă, cu o piele pistruiată și strălucitoare. Cu doar 
câțiva ani mai mare decât mine, dar... cu un spirit tânăr. Energică. 
Feroce şi neîmblânzită, în ciuda blestemului ei. 

Vassa spuse cu un accent vioi: 

- Tu eşti Feyre, Distrugătoarea Blestemului? 

- Da, am spus eu, simţindu-l pe Rhys ascultând din cealaltă 
cameră, unde ceilalţi începuseră să se liniştească, în aşteptarea mea. 

Vassa îşi încordă buzele pline. 

- Îmi pare rău pentru tatăl tău. Era un om minunat. 

Nesta, ieşind din salon, se opri la acele cuvinte şi o măsură din 
priviri pe Vassa. 

Vassa făcu la fel. 

— Tu eşti Nesta, afirmă Vassa, iar eu m-am întrebat cum i-o de- 
scrisese tatăl meu astfel încât Vassa să-și dea seama. Îmi pare rău şi 
de pierderea ta. 

Nesta o privi cu o indiferenţă calmă. 

— Am auzit că l-ai ucis pe Regele Hybernului, spuse Vassa, sprân- 
cenele negre încruntându-se când o studie din nou pe Nesta, căutând 
un semn al războinicului de sub rochia albastră pe care o purta. 

Vassa doar ridică din umeri când Nesta nu-i răspunse şi mi se 
adresă: 

- El mi-a fost un tată mai bun decât al meu. Îi datorez multe şi îi 
voi onora amintirea cât timp voi trăi. 

Privirea pe care i-o aruncă Nesta reginei fu suficientă cât să usuce 
iarba de dincolo de uşa închisă de la intrare. Situaţia nu se îmbu- 
nătăţi când Vassa spuse: 

- Poţi să-mi rupi blestemul, Feyre Archeron? 

— De asta ai fost de acord să vii atât de repede? 

Ea schiţă un zâmbet. 

- Parţial. Lucien mi-a sugerat că ai daruri. La fel ca şi ceilalți 
Mari Lorzi. 

Ca şi tatăl lui — cel adevărat, Helion. 

Ea continuă înainte să-i pot răspunde. 

- Nu mi-a mai rămas mult timp înainte să fiu nevoită să mă în- 
torc la lac. La el. 

La Lordul Morţii care o ţinea sub control. 

— Cine este el? am şoptit eu. 

Vassa scutură din cap, fluturând o mână în timp ce privirea ei se 
întunecă şi repetă: 

— Poţi să-mi rupi blestemul? 

- Eu... nu ştiu cum să rup astfel de vrăji, am recunoscut. Faţa îi 
căzu. Dar... putem încerca, am adăugat. 

Ea se gândi. 

— Nu voi mai pleca o vreme pentru că voi fi ocupată cu vindeca- 
rea armatelor noastre. Poate că asta îmi va oferi... o portiţă de scăpare, 
aşa cum i-a spus Lucien, ca să rămân mai mult timp. Ea scutură din 
nou din cap. Vom discuta mai târziu despre asta, afirmă ea. Ca şi 
despre ameninţarea pe care o prezintă celelalte regine. 

Inima mi se poticni. 

Un zâmbet crud îi strâmbă gura Vassei. 

— Ele vor încerca să intervină, spuse ea, cu tot soiul declaraţii de 
pace. Hybernul le-a trimis înapoi înainte de lupta asta, dar nu mă 
îndoiesc de faptul că au fost destul de inteligente, încât s-o încu- 
rajeze şi să nu-şi risipească armatele aici. 

— Crezi că o vor face în altă parte? întrebă Nesta. 

Vassa își aruncă părul moale peste un umăr. 

- Vom vedea. Iar voi vă veţi gândi la cum să mă ajutaţi. 

Am aşteptat până ce ea se îndreptă spre salon înainte să ridic din 
sprâncene la acel ordin. Ori nu ştia, ori nu-i păsa că și eu eram 
regină de drept. 

Nesta rânji. 

— Îţi urez noroc. 

M-am încruntat, alungând îngrijorarea care mi se forma deja în 
stomac şi am spus: 

- Unde pleci? Începe întrunirea. 

— De ce ar trebui să fiu acolo? 

— Eşti invitata de onoare. L-ai ucis pe rege. 

Umbrele licăriră pe chipul ei. 

— Şi ce dacă? 

Am clipit. 

— Şi tu eşti emisarul nostru. Ar trebui să fii prezentă. 

Nesta se uită spre scări, iar eu am observat obiectul pe care îl 
ţinea strâns în pumn. 

Mica sculptură din lemn. Nu am reuşit să văd ce fel de animal 
era, dar cunoşteam lemnul. Cunoşteam lucrarea. 

Era una dintre micile sculpturi făcute de tatăl nostru în anii în 
care nu făcuse nimic altceva. M-am uitat la chipul ei înainte să-mi 
poată observa interesul. 

— Crezi că întâlnirea asta va avea vreun efect? întrebă Nesta. 

Cu atât de multe urechi Fae în camera cealaltă, nu am îndrăznit 
să-i ascund adevărul. 

— Nu ştiu, dar sunt dispusă să încerc. I-am întins o mână. Vreau să 
fii aici, alături de mine. 

Nesta se gândi la mâna întinsă. Pentru o clipă, am crezut că avea 
să plece. 

Dar ea mă luă de mână şi, împreună, am intrat în camera plină cu 
oameni şi Fae, ambele specii fiind părţi ale acestei lumi. Toți făceau 
parte din această lume. 

Marii Spiriduşi din toate regatele. Miryam, și Drakon, şi suita 
lor. Oamenii din multe teritorii. 

Toţi se uitară la mine și la Nesta când am intrat, când ne-am în- 
dreptat spre locul în care așteptau Rhys şi ceilalţi, cu fața spre mulți- 
mea din cameră. Am încercat să nu mă crispez la piesele distruse de 
mobilier din care fuseseră alese scaunele bune. La tapetul sfâşiat, la 
draperiile care atârnau pe jumătate. Dar era mai bine decât nimic. 

Am presupus că același lucru se putea spune despre lumea 
noastră. 

Se lăsă liniştea. Rhys mă înghionti înainte, o mână atingându-mi 
spatele când am făcut un pas în faţa lui. Mi-am ridicat bărbia, 
scrutând camera, şi le-am zâmbit oamenilor şi Spiriduşilor adu- 
naţi aici — în pace. 

Le-am vorbit clar şi ferm. 

- Numele meu este Feyre Archeron. Cândva, am fost om, iar 
acum sunt Fae. Consider că ambele lumi sunt casa mea şi aş vrea să 
renegociem Tratatul. 


CAPITOLUL 

O lume divizată nu era o lume care putea prospera. 

Prima întâlnire dură câteva ore, mulți dintre noi fiind nerăbdători 
din cauza epuizării, dar legăturile fură făcute, iar poveştile împăr- 
tăşite. Poveştile spuse de locuitorii din ambele părți ale zidului. 

Le-am spus şi eu toată povestea mea. 

Le-am spus-o străinilor care nu mă cunoşteau, prietenilor mei şi 
lui Tamlin, cu chipul dur, lângă un perete îndepărtat. Le-am explicat 
anii de sărăcie, încercările de la Poalele Muntelui, iubirea pe care o 
găsisem şi la care renunțasem, iubirea care mă vindecase și mă sal- 
vase. Vocea nu mi-a mai tremurat şi a scăzut în intensitate. Aproape 
tot ce văzusem în Ouroboros -— i-am lăsat şi pe ei să vadă şi le-am 
vorbit despre asta. 

Iar când am terminat, Miryam şi Drakon înaintară ca să-şi spună, 
la rândul lor, povestea. 

O altă mică dovadă că oamenii şi Fae nu doar că puteau lucra şi 
trăi împreună, ci să devină mai mult de atât. Am ascultat fiecare 
cuvânt şi nu m-am deranjat să îmi şterg lacrimile din când în când. 
Doar l-am luat de mână pe Rhys și nu i-am dat drumul. 

Şi alţii îşi spuseră poveştile, unele contrare celor spuse de noi, 
despre relaţii care nu decurseseră atât de bine, despre crime comise 
şi răni care nu puteau fi uitate. 

Dar era un început. 

Încă mai erau multe de făcut, de câştigat încrederea, dar chestiu- 
nea construirii unui nou zid... 

Rămânea de văzut dacă puteam fi de acord cu asta. Mulţi dintre 
noi erau împotriva acestui lucru. Mulţi dintre oameni, pe bună 
dreptate, erau prudenți. Încă mai trebuia să ne luptăm cu nişte teri- 
torii Fae, cărora promisiunile Hybernului li se păruseră atrăgă- 
toare, seducătoare. 

Marii Lorzi se certară cel mai mult în privința posibilităţii de a 
ridica un nou zid. Iar cu fiecare cuvânt, aşa cum zisese Helion, alianţa 
temporară se zdrenţui şi se rupse. Granițele regatelor fură retrasate. 

Dar măcar ei rămaseră până la sfârşit — până la primele ore ale 
dimineţii, când am decis, în sfârşit, că restul va fi discutat în altă zi. 
În alt loc. 

Noi aveam nevoie de timp şi de încredere ca să ne vindecăm. 

lar eu m-am întrebat dacă drumul drept - drumul spre pacea 
adevărată - ar fi fost, probabil, cel mai greu şi cel mai lung dintre 
toate. 

Ceilalți plecară, teleportându-se, zburând sau pășind în întu- 
neric, retrăgându-se deja în grupurile, regatele şi armatele lor. I-am 
urmărit plecând din pragul uşii casei, până ce fură doar nişte umbre 
în noapte. 

Mai devreme, o văzusem pe Elain uitându-se pe fereastră - ur- 
mărindu-l pe Graysen plecând cu oamenii lui, fără să se uite la ea. 
El vorbise serios în ziua aceea de la fortăreaţa lui. Nu ştiam dacă 
observase că Elain purta încă inelul de logodnă, că Elain îl tot fixa 
cu privirea când plecă în noapte... putea Lucien să se ocupe de asta — 
pentru moment. 

Am oftat, rezemându-mi capul de piatra crăpată a tocului uşii. 
Uşa mare din lemn fusese spulberată complet, aşchiile fiind încă 
împrăștiate pe intrarea de marmură din spatele meu. 

l-am recunoscut mirosul înainte să-i aud paşii ușori 
apropiindu-se. 

- Unde vei pleca acum? am întrebat fără să mă uit peste umăr, 
când Jurian se opri lângă mine, scrutând întunericul. Miryam şi 
Drakon plecaseră repede, trebuind să-şi îngrijească răniții şi să 
transporte Cazanul pe una dintre navele lor înainte ca Marii Lorzi 
să aibă timp să se gândească la locația lui. 

Jurian se rezemă de tocul opus al ușii. 

- Regina Vassa mi-a oferit un loc în regatul ei. 

Într-adevăr, Vassa era încă înăuntru, discutând aprins cu Lucien. 
Am presupus că, dacă avea timp doar până la răsărit înainte să se 
transforme din nou în pasăre de foc, voia să profite de fiecare minut. 
Lucien, în mod surprinzător, chicotea, cu umerii relaxaţi şi capul 
înclinat în timp ce asculta. 

- Vei accepta? 

Chipul lui Jurian era serios - obosit. 

— Ce fel de regat poate avea o regină blestemată? Este legată de 
acel lord al morţii — ea trebuie să se întoarcă la lacul de pe continent 
la un moment dat. El scutură din cap. Păcat că sora ta l-a decapitat 
atât de spectaculos pe rege. Pun pariu că ar fi putut găsi o cale să-i 
rupă blestemul. 

- Într-adevăr, păcat! am mormăit eu. 

Jurian mormăi amuzat. 

— Crezi că avem vreo şansă? am întrebat eu, făcând semn spre 
siluetele umane care încă mergeau pe jos, înapoi spre tabără. Ar 
putea fi pace între noi toţi? 

Jurian tăcu un moment lung. 

- Da, spuse el încet. Cred. 

Şi nu ştiam de ce, dar vorbele lui mă consolară. 


3 


După câteva zile, încă mă gândeam la cuvintele lui Jurian când 
tabăra de război fu, în sfârşit, ridicată. Când ne-am luat rămas-bun 
şi ne-am promis - unii mai sinceri decât alţii — să ne revedem. 

Când curtea şi familia mea se teleportară înapoi în Velaris. 

Lumina soarelui tot mai pătrundea prin ferestrele casei din 
oraş. Mirosul citricelor şi al mării și al pâinii coapte tot mai um- 
plea camerele. 

Iar la distanţă... copiii încă râdeau pe străzi. 

Acasă, căminul era la fel, neatins. 

L-am strâns pe Rhys atât de puternic de mână, încât ne-am temut 
că avea să se plângă, dar nu făcu decât să mă strângă şi el. 

Şi chiar dacă toți făcuserăm baie, stând acolo... parcă eram 
murdari, ca şi când nu am fi spălat tot sângele. 

Iar eu mi-am dat seama că, într-adevăr, căminul nostru era la fel, 
doar noi... poate că nu mai eram. 

- Presupun că acum va trebui să mănânc mâncare adevărată, 
mormăi Amren. 

— Ce sacrificiu imens! spuse Cassian. 

Ea îi făcu un gest vulgar, dar miji ochii când îi văzu aripile încă 
bandajate. Ochii ei - normali, argintii — se îndreptară spre Nesta, 
care se zgribulise lângă balustrada scării, ca şi când s-ar fi retras în ca- 
mera ei. 

Sora mea abia vorbise, abia mâncase în ultimele zile. Nu îl vizi- 
tase pe Cassian pe patul lui de suferință. Încă nu-mi vorbise despre 
cele întâmplate. 

— Sunt surprinsă că nu i-ai luat capul regelui ca să-l împăiezi şi 
să-l atârni pe perete, îi zise Amren. 

Nesta își îndreptă privirea spre ea. 

Mor ţâţâi. 

- Gluma asta li s-ar părea de prost gust unora, Amren! 

- V-am salvat pielea. Sunt îndreptăţită să spun ce vreau. 

Și cu asta, Amren ieşi din casă apucând pe străzile oraşului. 

- Noua Amren este şi mai ţâfnoasă decât cea veche, spuse 
încet Elain. 

Am izbucnit în râs. Ceilalți mi se alăturară și chiar şi Elain zâm- 
bi larg. 

Toţi în afară de Nesta, care se uita în gol. 

Când se spărsese Cazanul... nu ştiam dacă se rupsese şi acea putere 
din ea, dacă legătura fusese tăiată sau dacă mai exista, undeva în ea. 

- Haide, spuse Mor, aruncându-şi un braţ pe umerii lui Azriel, 
apoi pe celălalt cu grijă pe cei ai lui Cassian, şi conducându-i spre 
salon. Trebuie să bem. 

- Deschidem sticlele scumpe, îi strigă Cassian peste umăr lui 
Rhys, încă şchiopătând cu piciorul abia vindecat. 

Partenerul meu schiță o plecăciune servilă. 

- Măcar păstraţi-mi şi mie un strop! 

Rhys se uită la surorile mele, apoi îmi făcu un semn cu ochiul. 
Umbrele luptei încă zăboveau, iar eu eram la fel de îngrozită că 
semnul cu ochiul nu era real, că totul era un fel de vis febril în inte- 
riorul Cazanului. 

„Este real, îmi spuse drăgăstos în minte. Îţi voi dovedi mai târziu. 
Aşteaptă câteva ore.“ 

Am pufnit şi l-am urmărit când se scuză că se ducea după mân- 
care şi ieşi pe hol, cu mâinile în buzunare. 

Singură pe hol cu surorile mele - Elain schiţând un zâmbet, iar 
Nesta cu chipul împietrit —, am respirat adânc. 

Lucien rămăsese în urmă ca să-i ajute pe oamenii răniţi care mai 
aveau nevoie să fie vindecaţi de un Fae, dar promisese să ni se ală- 
ture când va fi terminat. Iar Tamlin... 

Nu vorbisem cu el. Abia dacă îl văzusem după ce îmi urase să fiu 
fericită şi îmi dăruise înapoi partenerul. Plecase de la întâlnire 
înainte ca eu să spun ceva. 

Aşadar, i-am dat lui Lucien un bilet pe care să i-l înmâneze dacă 
s-ar fi întâlnit, ceea ce ştiam că avea să se întâmple. Trebuia să se 
oprească undeva înainte de a veni aici, spusese el. Ştiam cu exacti- 
tate la ce loc anume se referea. 

Biletul meu pentru Tamlin era scurt şi-i transmitea tot ce tre- 
buia să-i spun. 

»Mulţumesc. 

Sper să-ţi găseşti şi tu fericirea.“ 

Şi am făcut-o. Nu doar pentru ceea ce făcuse pentru Rhys, ci... 
Nici măcar un nemuritor nu avea timp de pierdut cu ura, să o simtă 
şi să o manifeste în lume. 

Deci i-am dorit binele cu adevărat şi am sperat că într-o zi... 
Într-o zi, poate şi-ar fi înfruntat fricile subtile, furia distructivă care 
îl otrăvea din interior. 

— Şi acum ce facem? le-am întrebat pe surorile mele. 

Nesta se întoarse pur şi simplu şi urcă la etaj, fiecare pas fiind 
lent şi rigid. Ea închise ferm uşa imediat ce ajunse în dormitor. 

— Ce s-a întâmplat cu tata, şopti Elain, tot uitându-se la trepte. 
Nu cred că Nesta... 

— Ştiu, am şoptit eu. Sunt multe lucruri de care Nesta trebuie să-şi 
dea seama. 

Prea multe. 

Elain se întoarse spre mine. 

— O vom ajuta? 

M-am jucat cu capătul cosiţei mele. 

- Da, dar nu azi. Şi nici mâine. Am oftat. Când... când va fi pre- 
gătită. Când şi noi vom fi pregătite. 

Elain dădu din cap, zâmbindu-mi, şi o urmă de bucurie şi viață 
îi licări în ochi. O promisiune a viitorului, sclipitoare şi dulce. 

Am condus-o în salon, unde Cassian ţinea câte o sticlă de bău- 
tură de culoarea ambrei în fiecare mână, Azriel își masa deja tâm- 
plele, iar Mor lua paharele elegante de cristal de pe un raft. 

— Ce urmează? spuse gânditoare Elain, oferindu-mi un sfârşit la 
întrebarea pe care i-o adresasem acum câteva clipe, când atenţia îi 
fusese îndreptată spre ferestrele dinspre strada însorită. Ea zâmbi 
şi mai larg şi destul de strălucitor încât lumină până și umbrele lui 


768 SARAH J. MAAS 


Azriel din partea cealaltă a camerei. Mi-ar plăcea să am o grădină, 
afirmă ea. După toate astea... Cred că lumea are nevoie de mai 
multe grădini. 

Gâtul îmi era prea încordat ca să-i răspund imediat, aşa că n-am 
făcut decât să-mi sărut sora pe obraz înainte să-i spun: 

- Da, cred că ai dreptate. 


CAPITOLUL 
8l 


Rhysand 


Chiar şi din bucătărie îi auzeam pe toţi. Pleoscăitul care era, cu 
siguranţă, al celei mai vechi sticle de băutură pe care o aveam, apoi 
clinchetul paharelor la fel de vechi. 

Apoi râsetele. Vuietul profund al lui Azriel, care râdea la tot ce 
spunea Mor şi care o făcu şi pe ea să râdă, sunetul fiind vesel şi 
asurzitor. 

Apoi alt râset, argintiu şi intens, mai frumos decât orice melodie 
cântată în nenumăratele săli şi teatre din Velaris. 

Am rămas la fereastra bucătăriei, uitându-mă la grădina în toată 
splendoarea verii, fără să văd florile pe care le îngrijise Elain 
Archeron în ultimele săptămâni. Nu am făcut decât să mă uit şi să 
ascult râsetul frumos. Râsetul partenerei mele. 

Mi-am trecut o mână peste piept la acel sunet — la bucuria pe 
care o emana. 

Conversaţiile lor continuară, reluându-şi ritmurile vechi şi to- 
tuşi... Aproape. Fusesem atât de aproape de a nu mai vedea locul 
acesta, de a nu ne mai vedea unii pe alţii. Şi ştiam că, parţial, râdea... 
datorită acestui lucru. Sfidătoare şi recunoscătoare, totodată. 

— Vii să bei sau ai de gând să te uiţi la flori toată ziua? se auzi 
vocea lui Cassian printre sunetele melodioase. 

M-am întors, găsindu-i pe el şi pe Azriel în pragul uşii de la 
bucătărie, fiecare cu o băutură în mână. Pe cea pe care o ţinea în 
mâna cu cicatrice, Azriel mi-o trimise pe o briză albăstruie. 

Am apucat paharul greu și rece din cristal. 

- Nu este recomandat să te strecori în spatele Marelui tău Lord, 
le-am spus eu, bând cu nesaţ. Băutura îmi arse gâtul, încălzindu-mi 
stomacul. 

— Este bine să te ţinem în alertă la bătrâneţe, spuse Cassian, bând 
şi el şi sprijinindu-se de tocul ușii. De ce te ascunzi aici? 

Azriel îi aruncă o privire, iar eu am pufnit, sorbind încă o dată. 

— Tu chiar ai deschis sticlele scumpe! 

Ei aşteptară. Dar râsetul lui Feyre se auzi din nou, urmat de cel 
al lui Elain şi al lui Mor, şi când m-am uitat la fraţii mei, am citit 
complicitatea pe chipurile lor. 

— Este adevărat, spuse încet Azriel. 

Niciunul nu râse şi nu comentă la usturimea din ochii mei. Am 
luat încă o sorbitură ca să-mi alung încordarea din gât şi m-am 
apropiat de ei. 

- Haideţi să nu mai facem asta în următorii cinci sute de ani, am 
spus cam răgușit şi mi-am ciocnit paharul cu ei. 

Azriel zâmbi în timp ce Cassian ridică o sprânceană. 

— Şi ce vom face în tot acest timp? 

Dincolo de negocierea păcii, de reginele care, cu siguranţă, erau 
o problemă, de vindecarea lumii noastre distruse... 

Mor ne chemă, cerând să le aducem o tavă cu mâncare. Una 
imensă, adăugă ea. „Cu multă pâine.“ 

Am zâmbit. Am zâmbit şi mai larg când sunetul râsului lui Feyre 
se auzi din nou - când l-am simțit prin legătură, strălucind mai in- 
tens decât toată Ploaia de Stele. 

- În tot acest timp... 

Mi-am aruncat braţele pe umerii lor şi i-am condus înapoi în 
salon. 

M-am uitat înainte, spre acel râset, acea lumină şi viziune a vii- 
torului pe care mi-o arătase Feyre, mai frumoasă decât orice mi-aş 
fi putut dori vreodată - decât orice îmi dorisem în nopţile solitare 
de demult, în care doar stelele îmi ţineau companie. Un vis încă fără 
răspuns, dar nu pentru totdeauna. 

- Până atunci, ne vom bucura de fiecare clipă. 


CAPITOLUL, 
82. 


Feyre 


Rhysand urcă pe acoperiş ca să privească stelele strălucind atât 
de aproape. Eu simțeam sub tălpile mele goale țiglele încălzite peste 
zi de razele soarelui. 

Stătea într-unul dintre micile scaune de fier, fără lumină, fără 
sticla de băutură - singur cu stelele şi orașul. 

M-am aşezat în poala lui şi l-am lăsat să mă ia în braţe. 

Am stat în tăcere mult timp. După luptă, nu prea avusesem şan- 
sa să fim singuri şi fusesem prea obosită să fac orice altceva în afară 
de a dormi. Dar în seara asta... Îşi trecu mâna peste coapsa mea, 
goală din cauza felului în care mi se ridicase cămaşa de noapte. 

Fl tresări când se uită la mine, apoi îmi râse pe umăr. 

— Ar fi trebuit să ştiu. 

- Vânzătoarele mi-au dat-o gratis. Şi mi-au mulțumit pentru că 
le-am salvat de Hybern. Poate că ar trebui să o fac mai des, dacă așa 
mă aleg cu lenjerie gratis. 

Deoarece chiar purtam o lenjerie dantelată de culoare roşie pe sub 
cămaşa de noapte scandalos de transparentă lăsând să se vadă tot. 

- Nu ţi-a spus nimeni? Eşti revoltător de bogată. 

- Dacă am bani, asta nu înseamnă că trebuie să-i cheltui. 

EI îmi strânse genunchiul. 

- Bun. Avem nevoie de cineva care să se priceapă la gestionarea 
banilor pe aici. Am risipit aurul din cauză că Regatul Viselor a pro- 
fitat de generozitatea mea ridicolă. 

Am râs când mi-am rezemat capul de umărul lui. 

- Amren mai este locţiitoarea ta? 

- Locţiitoarea noastră. 

— Chestie de semantică! 

Rhys trasă cercuri pe pielea mea goală, în jurul genunchilor și pe 
partea de jos a coapsei. 

- Dacă vrea funcţia, este a ei. 

— Chiar dacă nu mai are puteri? 

- Acum este Mare Spiriduș. Sunt sigur că va descoperi vreun 
talent ascuns cu care să ne terorizeze. 

Am râs din nou, savurând senzaţia mâinii lui pe pielea mea, 
căldura corpului său în jurul meu. 

— Te-am auzit, spuse el încet. Când am fost... plecat. 

Am început să mă încordez cu gândul la groaza persistentă care 
mă trezise din somn în ultimele câteva nopţi - groaza din care mă 
îndoiam că aveam să-mi revin prea curând. 

- Rhys, nu mai vreau să simt niciodată ce-am simţit în minu- 
tele acelea, am spus imediat ce el începu să mă mângâie cu blândeţe 
pe coapse. 

- Acum ştii cum m-am simţit la Poalele Muntelui. 

Mi-am întins gâtul ca să mă uit la el. 

— Să nu mă mai minţi niciodată. Nu în legătură cu asta. 

- Dar cu alte lucruri? 

L-am ciupit de braț destul de tare, încât el râse şi îmi dădu mâna 
la o parte. 

- Nu vă puteam lăsa pe voi, doamnelor, să vă asumaţi meritul de 
a ne salva. Unii masculi au trebuit să-şi asume o parte din glorie ca 
să nu ne călcaţi în picioare până la sfârşitul timpului cu lăudăro- 
şenia voastră. 

L-am lovit în braț de data asta, dar el mă cuprinse cu brațul de 
talie şi mă strânse, mirosindu-mă. 

- Te-am auzit, chiar şi mort. Asta m-a făcut să privesc înapoi. 
M-a făcut să rămân - încă puțin. 

Înainte să se ducă în locul pe care încercasem o dată să i-l de- 
scriu Cioplitorului. 

- Când va fi timpul să pleci, am spus eu încet, vom pleca 
împreună. 

— S-a făcut! spuse el şi mă sărută ușor. 

- Da, s-a făcut! i-am șoptit pe buze. 

Pielea de pe braţul stâng mă furnică şi am simțit un fior de căldură. 

Mi-am coborât privirea ca să văd un alt tatuaj acolo - identic 
celui care-mi împodobise cândva braţul, cu excepția brăţării negre 
a înţelegerii pe care o făcusem cu Bryaxis. El îl modificase pe acesta, 
ca să se potrivească în jurul lui, ca să fie perfect integrat printre 
spirale şi cercuri. 

- Îmi lipsea cel vechi, spuse el nevinovat. 

Pe brațul stâng, avea același tatuaj. Nu spre degete, așa cum era 
al meu, ci mai degrabă de la încheietura mâinii până la cot. 

- Maimuţoiule! am spus eu sarcastic. Mie-mi stă mai bine cu el! 

- Hmm. FI îmi trasă o linie pe spate, apoi mă împunse în două 
locuri de-a lungul lui. Draga de Bryaxis a dispărut. Ştii ce în- 
seamnă asta? 

— Că va trebui să o caut şi să o duc din nou în bibliotecă? 

- O, cu siguranţă! 

M-am răsucit în poala lui, cuprinzându-i gâtul cu braţele când 
l-am întrebat: 

- Iar tu vei veni cu mine? În această aventură şi toate celelalte? 

Rhys se aplecă înainte şi mă sărută. 

- De fiecare dată! 

Stelele părură să ardă mai strălucitor, drept răspuns, strecurân- 
du-se mai aproape ca să ne privească. Aripile îi foșniră când se mișcă 
pe scaun și mă sărută mai profund, până mă lăsă fără suflare. 

Iar apoi, zburam. 

Rhys mă luă în braţe, ţâșnind la înălțime pe cerul înstelat, orașul 
fiind o reflexie sclipitoare dedesubt. 

Muzica răsuna din cafenelele de pe malul râului. Oamenii râdeau 
în timp ce mergeau ţinându-se de mână pe străzile din partea cealaltă 
a podurilor care traversau Sidra. Puncte negre încă pătau o parte din 
întinderea strălucitoare - grămezi de moloz şi clădiri distruse — dar 
Chiar şi unele dintre ele fuseseră luminate cu mici surse de lumină. 
Lumânări. Sfidătoare şi minunate în întuneric. 

Urma să avem nevoie de mai multe în zilele următoare — pe dru- 
mul lung spre o lume nouă. Una pe care aș fi lăsat-o mai bună decât 
aş fi găsit-o. 

Dar, deocamdată... Am savurat momentul, cu orașul sub noi, cu 
lumea din jurul nostru, şi pacea câștigată din greu... Fiecare bătaie 
a inimii. Toate sunetele, mirosurile și imaginile care mi se înrădă- 
cinară în mine, atât de multe, încât mi-ar fi luat o viață - sau, poate, 
chiar câteva -— să le pictez. 

Rhys plană şi îmi trimise un gând, zâmbind larg când mi-am 
invocat aripile. 

E] îmi dădu drumul când am plutit lin din braţele lui, scăldân- 
du-mă în aerul cald care îmi mângâia fiecare centimetru de piele, 
sorbind aerul cu miros de sare şi citrice. Am fost nevoită să dau de 
câteva ori din aripi ca să zbor corect — să simt ritmul. Dar apoi, am 
rămas pe linie de plutire. 

Am zburat. Sus de tot. 

Rhys veni lângă mine şi îmi zâmbi din nou în timp ce pluteam 
printre stele, lumini și briza sărată a mării, când îmi arătă toate 
minunile Velarisului, Curcubeul strălucitor fiind un râu viu de cu- 
loare sub noi... Când îşi atinse ușor aripa de a mea, doar pentru că 
putea, deoarece voia să o facă, iar noi am fi avut nopţi eterne ca să 
vedem împreună totul... 

Totul era un dar. 


MULTUMIRI 


Chiar şi după nouă cărţi, nu îmi este mai uşor să-mi exprim 
imensa recunoștință față de oamenii din viața mea, personală şi 
profesională, care îmi fac lumea mai strălucitoare doar fiind o parte 
din ea. 

Lui Josh: Fiecare clipă cu tine este un dar. Cu mult timp în urmă, 
când m-am uitat la stele, mi-am dorit pe cineva ca tine în viaţa mea. 
Chiar cred că stelele m-au ascultat deoarece faptul că am reuşit să 
trăim împreună această aventură sălbatică este împlinirea unui vis. 
Te iubesc mai mult decât pot exprima în cuvinte. 

Lui Annie: Îți mulțumesc pentru îmbrățișări, năstruşnicii şi că 
mi-ai cerut constant „bunătăţurile“ care m-au ţinut activă. Te iubesc 
pentru totdeauna, căţeluşo! (Şi, indiferent de ce ar spune cineva, jur 
că poţi citi rândurile acestea.) 

Agentei mele, Tamar, care lucrează fără încetare și este cea mai 
dură persoană pe care o cunosc: Fără tine, nu aș fi reuşit nimic din 
toate acestea și pentru asta nu voi înceta să-ţi fiu recunoscătoare. 
Mulţumesc pentru tot. 

Lui Cat Onder: A fost un privilegiu şi o bucurie imensă să lucrez 
alături de tine. Îţi mulțumesc pentru că eşti un editor atât de creativ, 
grijuliu şi perspicace şi pentru toți anii de prietenie. | 

Mulţumesc echipei de geniu de la Bloomsbury din toată lumea: 
Cindy Loh, Cristina Gilbert, Kathleen Farrar, Nigel Newton, Rebecca 
McNally, Sonia Palmisano, Emma Hopkin, lan Lamb, Emma 

Bradshaw, Lizzy Mason, Courtney Griffin, Erica Barmash, Emily 
Ritter, Grace Whooley, Eshani Agrawal, Emily Klopfer, Alice Grigg, 
Elise Burns, Jenny Collins, Beth Eller, Kerry Johnson, Kelly de Groot, 
Ashley Poston, Lucy Mackay-Sim, Hali Baumstein, Melissa Kavonic, 
Diane Aronson, Linda Minton, Christine Ma, Donna Mark, John 
Candell, Nicholas Church și întregii echipe pentru drepturi în străi- 
nătate — vă mulțumesc pentru munca grea pe care o faceţi pentru ca 
aceste cărți să devină realitate şi pentru că sunteți cea mai bună 
echipă de editare din lume, din toate timpurile. 

Lui Jon Cassir şi echipei de la CAA: Vă mulțumesc pentru că m-aţi 
promovat pe mine şi cărțile mele. 

Lui Cassie Homer, asistenta extraordinară: Îți mulțumesc pen- 
tru tot ajutorul şi pentru că este o încântare să lucrez cu tine! 

Părinților mei: Vă mulţumesc pentru poveşti şi folclor, pentru 
aventurile în jurul lumii şi pentru dimineţile de weekend cu covrigi 
şi somon afumat de la Murray. Lui Linda şi Denis: Aţi crescut un fiu 
atât de minunat şi voi fi veşnic recunoscătoare pentru asta. Familiei 
mele: Sunt atât de norocoasă să vă am pe toţi în viaţa mea! 

Lui Roshani Chokshi, Lynette Noni şi Jennifer Armentrout: Vă 
mulțumesc pentru că sunteţi niște lumini atât de strălucitoare și prie- 
teni minunați și pentru toate părerile nepreţuite privind această 
carte. Lui Renée Ahdieh, Steph Brown şi Alice Fanchiang: Vă ador! 

Mulţumiri imense lui Sasha Alsberg, Vilma Gonzales, Alexa 
Santiago, Rachel Domingo, Jessica Reigle, Kelly Grabowski, Jennifer 
Kelly, Laura Ashforth şi Diyana Wan pentru că sunteți niște oameni 
minunaţi și încântători. Minunatei Caitie Flum: Îţi mulțumesc atât 
de mult pentru timpul petrecut citind această carte și pentru că mi-ai 
oferit păreri valoroase. Lui Louisse Ang: Mulţumesc, mulțumesc, 
mulțumesc pentru bunătatea ta remarcabilă, bucuria molipsitoare 
şi generozitatea uimitoare. 

Lui Charlie Bowater, care nu este doar un artist genial, ci şi un om 
minunat: Mulţumesc pentru arta care m-a emoționat şi inspirat, şi 

pentru toată munca grea și fenomenală în ceea ce priveşte cartea de 
colorat. Este o onoare să lucrez alături de tine. 

Şi în cele din urmă, ție, dragă cititorule: Îți mulțumesc din inimă 
pentru că ne-ai însoţit pe mine şi pe Feyre în călătoria aceasta. Scri- 
sorile tale sincere şi arta uimitoare, muzica ta minunată şi costu- 
mele ingenioase... totul înseamnă mai mult decât pot să-ţi spun. 
Sunt cu adevărat binecuvântată să am cititori ca tine şi abia aştept 
să-ți împărtăşesc mai multe din lumea aceasta, în următoarea carte! 


De aceeaşi autoare 

Mânată de promisiunea de a-şi apăra familia, făcută mamei ei, 
Feyre va afla că în lumea zânelor totul este posibil, chiar şi să te în- 
drăgosteşti de un Mare Lord al spiriduşilor. O ameninţare pluteşte, 
însă, asupra acestui tărâm magic, iar Feyre este singura care poate 
salva de la pieire regatul zânelor şi lumea oamenilor. 

După ce a aflat că magia există şi a primit acest dar preţios de la 
stăpânii lumii fermecate a zânelor, Feyre nu poate uita evenimentele 
întunecate prin care a trecut. Nu poate uita nici înţelegerea pe care 
a făcut-o cu Rhysand, vicleanul stăpân al Regatului Nopţii. Care va 
fi preţul pe care îl va plăti pentru a-şi recăpăta libertatea? Şi, mai 
presus de orice, va reuși Feyre să-şi vindece sufletul ca să schimbe, 
pentru totdeauna, soarta lumii sale? 

